
\  inden,  der  sagte  og  dovent  havde 
vugget  Træernes  Grene  og  leget  med  de  fug- 
tig glinsende,  gul-  og  rødlige  Blade,  havde 
lagt  sig  til  Hvile  under  Løvhanget  mellem 
de  knudrede  Stammer,  og  der  rørte  sig 
næsten  ikke  et  Græsstraa  i  Parken  om- 
kring Lystslottet  Ekholmsund,  hvor  Kron- 
prins Gustav  og  hans  Gemalinde,  den 
danske  Kongedatter  Sofie  Magdalene,  havde 
deres  Sommerresidens. 

lien  og  blaa,  i  sin  lidt  kølige  Klarhed, 
hvælvede  Septemberhimlen  sig  over  de 
mægtige  Trægrupper  og  over  Takspyra- 
miderne i  det  franske  Anlæg  nærmest 
Slottet.  Lugten  af  fugtigt  Løv  og  Muld- 
jord gennemtrængte  Luften,  og  i  Gangene 
vrimlede  det  af  store  sorte  Snegle,  hvis 
Spor  man  kunde  følge  i  lange  slimede 
Striber  hen  over  Gruset.  Engang  imellem 
dalede  en  Krage  eller  en  Allike  ned  paa  en 
Marie  Henckel:  Lolotte.  l 


Gren  og  lod  sin  hæse  Rost  hore,  idet  den 
baskede  med  de  tunge  Vinger  og  nysgjerrigt 
saa  sig  om  med  sine  klare  Øjne,  ellers 
var  alt  tyst  og  stille. 

Og  tyst  og  stille  som  i  Eventyrets  for- 
tryllede Slot  var  der  ogsaa  oppe  i  det  stil- 
fulde lille  Palæ  å  la  Versailles,  hvor  man 
endnu  hvilede  efter  Middagstaflet. 

Eftermiddagssolen  strommede  ind  gjen- 
nem  Ruderne.  Dæmpet  af  Silkegardinernes 
bløde  Folder  gled  det  gyldne  Skjær  hen 
over  Væggene  med  de  kostbare  Gobeliner, 
strejfede  ligesom  kjærtegnende  Statuerne 
i  deres  Nicher,  og  syntes  for  et  Øjeblik 
at  laane  det  kolde  Marmor  Liv  og  Varme, 
stjal  sig  ind  i  dunkle  Kroge  og  spillede 
i  Lysekronernes  og  Lampetternes  slebne 
Glasprismer.  En  stærk,  næsten  bedøvende 
Blomsterduft  bølgede  gjennem  Sale  og 
Gemakker,  med  deres  yppige  Pragt,  men 
der  horles  ikke  en  Lyd  hverken  oppe  eller 
nede  —  det  var  som  om  alt  var  sunket 
lien  i  en  velbehagelig  Dvale,  et  dolce  far 
niente,  der  for  de  høje  Herskabers  Ved- 
kommende ikke  turde  afbrydes;  kun  Flu- 
erne toge  sig  den  Frihed  at  summe  mat 
og  doven l  henne  i  de  brede  Vindusfor- 
dybninger. 

Saa  faldt  et  l'r  pludselig  i  Slag  — 
sindigt,   med    en  vis   dirrende,    skrattende 


Tøven,  men  højt  og  eftertrykkeligt,  saa  at 
det  gav  Gjenlyd  i  de  tavse  Korridorer  og 
Gange.     Og  saa  var  Fortryllelsen  hævet. 

Døre  smældedes  op  og  i,  Stemmer  kaldte 
og  Fodtrin  knirkede  paa  Trapperne.  Vævre 
Kammerpiger  vimsede  frem  og  tilbage 
mellem  travle  Lakajer  og  Pager,  hvis  smaa 
Galanterier  i  forbigaaende  ingenlunde  toges 
dem  ilde  op,  men  lønnedes  med  Smaaskrig 
og  Fnisen,  og  inde  i  Musiksalen  begyndte 
man  at  stemme  og  prøve  Instrumenter; 
snart  hvinede  en  enlig  Fløjte,  snart  brum- 
mede en  Kontrabas,  saa  lød  de  dybe  Toner 
af  en  Violoncel  om  Kap  med  en  Violin,  og 
endelig  overdøvedes  disse  igjen  af  et  sking- 
rende Horn,  der  nu  tog  fat.  — 

I  den  Fløj,  hvor  Kronprinsessens  Ge- 
makker laa,  blev  Døren  til  det  lille  For- 
værelse aabnet,  og  en  ældre  Dame  stak 
Hovedet  ind  og  lod  sine  temmelig  hvasse 
Øjne  glide  spejdende  rundt  i  Stuen.  Det 
var  første  Kammerfrue,  Fru  Werner,  den 
eneste  af  Solie  Magdalenes  danske  Følge, 
som  hun  havde  beholdt  hos  sig,  da  hun 
for  lire  Aar  siden  kom  til  Sverrig. 

„Ej  ej,"  udbrød  Damen,  da  hun  op- 
dagede en  ganske  ung  og  meget  smuk 
Page,  som  var  i  Færd  med  at  røve  et  Kys 
fra  en  yppigBrunette  med  et  Par  gnistrende 
sorte    Øjne,    „Pagen    Munck    og    Mamsel 

Rannstrom  —  ja,  jeg  tænkte  det  nok!  Til 
at  konversere  og  kurtisere  er  der  altid 
Lejlighed." 

Mamsel  Rannstrom,  anden  Kammerfrue 
og  Friseuse,  slog  Krøller  paa  sin  lille  kække 
Næse  og  mumlede  noget  om  „gamle  kjed- 
sommelige  Snerper,"  men  Pagen  drejede 
sig  med  den  største  Sindsro  rundt  paa 
Hælen. 

„Fuldkommen  sandt,  charmante  Fru 
Werner,"  sagde  han  og  kyssede  smilende 
paa  Fingeren,  „jeg  elsker,  jeg  tilbeder  Kvin- 
derne, og  forsømmer  aldrig  at  bringe  de 
sode  Skabninger  min  Hyldest!  Mit  Hjerte 
slaar  for  dem  alle,  og  dersom  De,  o  elsk- 
værdigste af  Deres  Kjøn,  ikke  var  saa 
ufølsom  — " 

..Snak,"  afbrød  Kammerfruen  i  en  harm- 
fuld Tone,  ..kom  ikke  til  mig  med  Deres 
Uforskammetheder.  Jeg  kjender  nok  Pa- 
gerne  og  deres  Streger  —  der  burde  snart 
sættes  en  Stopper  for  det  Uvæsen  de  drive 
her  ved  Hoffet." 

„De  arme  Pager!"  Mamsel  Rannstrøm 
slog  en  høj  Latter  op,  idet  hun  rettede 
paa  sin  Frisure  foran  Spejlet  „Mon  der 
ikke  tillige  binde  sættes  en  Stopper  for 
del  Spioneri,  der  drives  af  visse  Personer? 
Visse    Personer   skulle    have    deres   Næse 


i  alt,  men  jeg  i  det  mindste  er  gammel  nok 
til  selv  at  vogte  paa  min  Dyd." 

„Dyd,"  gjentog  Fru  Werner  med  en  lille 
Snøften  og  et  himmelvendt  Blik.  Pagen, 
der  forudsaa  at  et  Uvejr  vilde  bryde  los, 
rømmede  sig. 

..Mille  Pardon,  mine  Damer,"  sagde  han, 
..men  inden  De  gaa  videre  maa  De  tillade 
mig  at  udrette  mit  Ærinde;  jeg  kommer 
fra  Kronprinsen.  Da  hans  Søskende,  Prins 
Frederik  og  Prinsesse  Sofie  Albertine,  ville 
indfinde  sig  her  i  Aften  til  Opførelsen  af 
hans  Stykke,  hvori  han  selv  spiller  Hoved- 
rollen, saa  venter,  ønsker  eller  befaler 
han  —  De  kan  kalde  det  hvad  De  vil  — 
at  hans  Gemalinde  skal  være  til  Stede 
i  Stedet  for  som  sædvanlig  at  trække  sig 
tilbage  naar  der  ageres." 

„Hvad!"  raabte  Fru  Werner,  „naar  Prin- 
sessen nu  engang  ikke  finder  Behag  i  det 
Gjøgleri,  hvortil  man  her  er  hengiven  i  en 
saa  upassende  Grad,  saa  kan  hun  dog  vel 
ikke  tvinges  til  at  se  derpaa?  Det  mangler 
kun,  at  man  ogsaa  vil  have  hende  til  at 
overtage  en  Bolle  — " 

...\a  nej,  det  har  ingen  Fare,"  forsik- 
rede Pagen  tørt,  „Hendes  kgl.  Højhed 
vilde  næppe  passe  i  Ensemblet.  For  Resten 
bliver  „Gjøgleriet"  ualmindelig  glimrende 
i  Aften,   Udstyrelsen  er  pragtfuld,  græske 


og  østerlandske  Kostumer  —  De  skulde 
blot  se  Frøken  Ugla  som  Elskerinden,  ikke 
at  tale  om  Grevinde  Løvenhjelm!  Hun  og 
Trins  Karl  ovede  sig  allerede  i  en  øm 
Attitude,  da  jeg  gik  forbi  Døren  til  Salen  — a 

„Fy,  De  lurede  naturligvis,  De  lille  Af- 
skum!" Mamsel  Rannstrøm  truede  leende 
med  Fingeren.  „Naa,  og  hvad  skal  De  selv 
forestille?" 

„Aa,  jeg  skal  kun  være  med  i  Korene, 
ved  De  nok.  Men  jeg  maa  desværre  an- 
befale mig.  De  ville  altsaa  have  den  God- 
hed at  overbringe  Kronprinsens  Hilsen, 
og  saa  —  au  revoir,  mine  Damer!"  Han 
loer  ud  ad  Døren,  nynnende  paa  en  fransk 
Vise,  uden  at  ænse  det  knusende  Blik, 
som  Fru   Werner  sendte  ham. 

Den  indignerede  Dame  slog  Hænderne 
sammen.  „Nej,  det  gaar  for  vidt,"  sagde 
hun,  ..at  sende  sin  Gemalinde  Befalinger 
-  og  gjennem  denne  frække  Dreng!  Hvad 
vil  Ilds.  kgl.  Højhed  sige?  Hun  har  just 
faaet  triste  Efterretninger  fra  Kjøbenhavn 
i   Dag,  jeg   saa   før,   at  hun  havde  grædt." 

..Det  er  ikke  noget  nyt  —  hun  græder 
alt  for  meget,-  sagde  (\q\\  anden  Kammer- 
true  og  rystede  paa  Hovedet,  „Taarer  for- 
skjønne  ikke." 

..Synes  De  maaske  ikke,  at  hun  har 
Grund   til   at  græmme   sig?    Aldrig   tages 


der  Hensyn  til  hendes  Ønsker,  eller  spørges 
der  om  hendes  Mening.  Kronprinsen  giver 
en  Fest  hvert  Aar  paa  hendes  Fødselsdag 
den  4.  Juli,  sagtens  for  dog  at  holde  lidt  paa 
Skinnet,  men  ellers  viser  han  hende  jo 
aldrig  en  Opmærksomhed,  han  taler  næppe 
til  hende  naar  de  mødes  ved  Maaltiderne 

—  har  hun  maaske  fortjent  at  blive  saa- 
ledes  behandlet?" 

..Bevares  nej,  Kronprinsessen  er  God- 
heden selv,  bedste  Fru  Werner,  men  hun 
kjeder  sin  Gemal,  det  er  hele  UTykken; 
hendes  kjølige  Temperament  passer  til  hans 
som  Vand  til  Ild!  —  Han  valgte  hende  jo 
heller  ikke  selv  —  •■ 

..Lige  saa  lidt  som  nogen  spurgte  hende 

—  nej,  det  er  sandt!  —  De  bleve  trolovede 
som  Børn,  af  „politiske  Hensyn"  som  det 
hedder,  men  lærte  aldrig  hinanden  at 
kjende,  fordi  det  hvert  Øjeblik  saa  ud,  som 
om  det  paatænkte  Ægteskab  alligevel  ikke 
vilde  komme  i  Stand.  Der  er  jo  bleven 
leget  med  den  stakkels  Prinsesse  som 
med  en  Marionetdukke;  hun  er  bleven 
vraget  og  taget  til  Xaade  igjen,  og  at  hun 
har  følt  sig  krænket  og  ulykkelig  kan 
in.i^en  undres  over." 

..I I un  skul  dog  have  fattet  en  heftig 
Passion  for  Kronprinsen  fra  det  første 
Øjeblik  af,  (hi   hun   saa   lians  Kontrafej  — " 


„Maaske  —  men  jeg  kan  forsikre  Dem, 
at  hun  var  tung  nok  om  Hjertet  og  fæl- 
dede mange  bitre  Taarer  den  Dag,  da  Viel- 
sen fandt  Sted  pr.  procura  i  Kjøbenhavns 
Slotskirke.  Det  var  den  1.  Oktober  1766, 
samme  Dag  som  hendes  Broder  Kong 
Kristian  d.  Syvende  og  Dronning  Karoline 
Mathilde  ligeledes  pr.  procura  viedes  i 
London,  og  skjønt  det  endnu  var  i  Sørge- 
aaret  for  højsalig  Kong  Frederik  d.  Femte, 
udfoldedes  der  dog  stor  Pragt.  Bruden, 
hvem  jeg  selv  havde  den  Ære  at  iføre  den 
kostelige  guldindvirkede  Dragt,  traadte  fra 
det  store  Galleri  paa  Slottet  ind  i  Kirken 
mellem  begge  Enkedronningerne,  Bedste- 
moderen og  Stedmoderen,  fulgt  af  sine  to 
Søstre,  Prinsesse  Wilhelmine  Karoline  og 
Luise,  der  om  Sommeren  havde  ægtet 
Landgreven  af  H essen.  Hun  blev  saa  ført 
til  Alteret  af  Kong  Kristian,  og  Halv- 
broderen, den  trettenaarige  Arveprins  Fre- 
derik, repræsenterede  Brudgommen  — " 

„Kors,  hvor  løjerligt!" 

„Det  var  ifølge  Ceremoniellet,  min  gode. 
Ud  af  Kirken  førtes  Prinsessen  af  den 
svenske  Envoyé,  og  lige  bag  efter  kom  alle 
de  svenske  Herrer;  hendes  Holdning  var 
værdig  som  det  sømmer  sig  en  kongelig 
Person,  men  hun  var  bleg  som  en  død, 
det  san  enhver,  og  mange  have  sikkert  gjort 

sig  deres  egne  Tanker  derover  —  man 
vidste  jo  nok,  at  hvad  hun  gik  ind  til 
ikke  var  let." 

„Det  tegnede  dog  ellers  godt  i  Begyn- 
delsen. Kronprinsen  fandt  hende  vakker, 
og  Folket  jublede  hende  i  Møde  ved  An- 
komsen  til  Helsingborg  og  ved  Indtoget  i 
Stockholm;  men  hvorfor  gjorde  hun  ikke 
noget  mere  for  at  bevare  det  gode  Indtryk 
og  tækkes  sin  Gemal?  Hun  har  alt  for 
tidligt  givet  Kampen  op  —  i  hendes  Sted 
skulde  jeg  min  Tro  have  vidst  at  værge 
for  mine  Rettigheder  til  det  yderste." 

„Ja  vist!  —  Men  Kronprinsessen  er  for 
stolt  til  at  paatvinge  sig  den,  der  forsmaar 
hende  — " 

„For  stolt bah!  Saa  faar  hun  og- 

saa  bære  Følgerne  og  se  at  trøste  sig  paa 
anden  Vis!" 

..Hvad  mener  De  dermed?"  spurgte  Fru 
Werner  skarpt. 

„Kors,  der  er  jo  Religionen,"  sagde 
Mamsel  Rannstrøm  med  det  uskyldigste 
Ansigt  af  Verden. 

„Religionen aa,  jeg  forstaar  Dem 

nok,  men  jeg  indlader  mig  ikke  paa  at 
besvare  Deres  frivole  Hentydninger.  Des- 
uden er  det  paa  høje  Tid  at  tænke  paa 
Prinsessens  Toilette." 

...Ja,   og   til   al   overbringe   hende  Bud- 

skabet  fra  hendes  Gemal,  —  det  sidste 
overlader  jeg  naturligvis  til  Dem,  bedste 
Fru  Werner,"  sagde  den  yngre  Kammer- 
frue ondskabsfuldt.  — 

Sofie  Magdalene  sad  i  sit  Paaklædnings- 
værelse. 

Sverrigs  tilkommende  Dronning,  Frede- 
rik d.  Femtes  og  Luise  af  Storbritanniens 
ældste  Datter,  havde  nylig  fyldt  fire  og 
tyve  Aar.  Hun  havde  en  slank,  velbygget 
Figur  og  den  oldenborgske  Stammes  stor- 
skaarne  Træk,  med  det  lidt  fremspringende 
Mund-  og  Hageparti.  Hudfarven  var  klar 
og  frisk,  Læberne  fyldige  og  stærkt  røde, 
og  Øjnene  store  og  blaa,  men  de  mang- 
lede Liv.  Over  hendes  hele  Væsen  og 
Person  var  der  en  vis  afmaalt  Værdighed, 
noget  tungt  og  træt;  Bevægelserne  vare 
langsomme,  lidt  lade,  og  Stemmen'  slæ- 
bende og  monoton,  men  Udtrykket  i  hen- 
des Ansigt  var  blidt  og  godmodigt,  og  min- 
dede ikke  saa  lidt  om  Faderens. 

„Prinsessen  ser  godt  ud,  uden  at  være 
smuk;  i  alt  Fald  har  hun  Skjonhed  nok  til 
at  behage,  uden  at  fordreje  Hovedet  paa 
mig;  hun  forer  sig  med  Anstand,  skjont 
hun  næsten  er  for  bly,  og  jeg  tror  hun 
har  forstand  nok  til  ikke  at  bære  sig 
dumt  ad." 

Saaledes   skrev  Kronprins  Gustav  lige 

efter  Formælingen  til  sin  gamle  Lærer 
Grev  Fr.  Scheffer,  men  ikke  en  Maaned 
senere  erklærede  han  til  sin  Moder,  at 
han  aldrig  vilde  kunne  elske  den  Hustru, 
som  Stænderne  havde  paatvunget  ham, 
fordi  hun  manglede  enhver  Evne  til  at 
tækkes  ham.  Og  det  var  Bevidstheden 
herom,  der  stadig  tyngede  Sofie  Magda- 
lene; Følelsen  af  at  blive  anset  for  intet- 
sigende og  ubetydelig  gjorde  det  just 
umuligt  for  hende  at  være  fri  og  utvungen 
i  hendes  Gemals  Nærværelse.  Hun  var 
af  Naturen  indesluttet  og  for  alvorligt 
opdraget,  dels  af  Bedstemoderen,  den  gamle 
bigotte  og  hoffærdige  Sofie  Magdalene, 
dels  af  Stedmoderen,  den  strenge  Juliane 
Marie,  til  at  finde  Behag  i  de  Adspre- 
delser, der  optoge  den  glimrende  og  aand- 
fulde  Gustav.  Hun  delte  ikke  hans  Smag, 
ikke  hans  Interesser,  hun  ejede  ikke  Skjøn- 
hed  nok  til  at  daare  hans  Sanser,  ikke 
Talenter  og  Aand  nok  til  at  underholde  og 
more  ham  — hvormed  skulde  hun  da  kunne 
fængsle  ham,  der  fordrede  saa  meget? 

Og  saa  var  der  denne  isnende  Kulde, 
hvormed  hun  blev  behandlet  af  hele  den 
kongelige  Familie,  med  Dronningen  i 
Spidsen. 

En  indgroet  Fordom  mod  alt,  hvad 
der  var  Dansk,  Laa  jo  nu  engang  den  hol- 

sten-gottorpske  Slægt  i  Blodet,  og  Konge- 
parret, især  Dronning  Luise  Ulrikke,  havde 
aldrig  kunnet  glemme,  at  deres  egne  Under- 
saatter  havde  tvunget  dem  til  Forbindelsen 
mellem  deres  Søn  og  Frederik  d.  Femtes 
Datter,  skjønt  de  havde  udset  en  tysk 
Prinsesse  til  hans  Brud.  Den  svage,  god- 
modige Kong  Adolf  Frederik  havde  per- 
sonlig intet  imod  sin  Svigerdatter,  men 
hans  Mening  gjaldt  ikke  meget.  Ligesom 
han  havde  bundet  sine  egne  og  Konge- 
magtens Hænder,  da  han  i  1756  for  at 
sikre  sin  Trone  havde  givet  efter  for 
Hattepartiets  Fordringer,  saa  at  han  i 
Virkeligheden  var  Senatets,  Rigsdagens 
lydige  Slave,  der  intet  kunde  foretage  uden 
deres  Tilladelse,  Sverrigs  Hersker  kun  af 
Navn,  saaledes  var  han  ogsaa  et  Nul  lige 
over  for  den  myndige  Hustru.  Luise  Ul- 
rikke, Frederik  d.  Store  af  Preusens  ener- 
giske og  begavede  Søster,  vilde  ikke  give 
Slip  paa  et  Atom  af  sin  Højhed,  trods  det 
ydmygende  Nederlag  hun  havde  lidt.  „Vi 
ere  de  første  Tiggere  i  Europa,"  skrev 
hun  i  sin  Bitterhed  til  Broderen,  „de 
mindste  Fyrster  i  Tyskland  kunne  rose 
sig  al"  bedre  Kaar  end  vi  her  i  dette  elen- 
dige Land!  Stienderne  —  det  vil  sige  den 
almægtige  Adel  —  har  tilranet  sig  hele 
Statsstyreisen,  hele  Magten  —  os  har  man 

berøvet  alt!  Man  blander  sig  i  vort  Privat- 
liv, i  vore  Børns  Opdragelse,  og  tvinger 
os  endog  til  at  vælge  vor  Omgang  —  men 
jeg  i  det  mindste  skal  vide  at  bære  dette 
utaalelige  Aag  med  Anstand,  jeg  bøjer  mig 
ikke  endda!" 

Og  det  gjorde  hun  heller  ikke.  Hun 
var  født  til  at  herske,  og  herske  vilde 
hun,  og  havde  man  stækket  hendes  Magt 
udadtil,  saa  øvede  hun  til  Gjengjæld  et 
uindskrænket  Herredømme  over  sine  nær- 
meste. Hendes  Ønsker  vare  en  Lov  for 
Ægtefælle  og  Børn,  der  i  ét  og  alt  lededes 
af  hende,  og  at  nærme  sig  den  Sviger- 
datter, som  hun  kun  taalte,  fordi  det  nu 
engang  ikke  kunde  være  anderledes,  faldt 
aldrig  nogen  ind,  det  vilde  være  bleven 
betragtet  som  en  Demonstration,  Og  Kron- 
prinsen, der  skulde  have  staaet  ved  sin 
Hustrus  Side  og  beskyttet  hende,  han  be- 
kymrede sig  lige  saa  lidt  om  hende  som 
de  andre! 

Ene  og  uforstaaet  i  et  fremmed  Land, 
overset  fordi  hun  manglede  Mod  til  at 
gjøre  sig  gjældende,  og  ydmyget  ved  Tan- 
ken om  den  Stilling,  hun  indtog  —  det  var 
Sofie  Magdalenes  triste  Ægteskabssaga  ind- 
til denne  Dag.  — 

Da    Kammerfruen    havde    bragt    Kron- 

prinsens  Hilsen,  rødmede  hun  og  bed  sig 
i  Læben. 

„Naturligvis  vil  jeg  være  til  Stede,  jeg 
kjender  min  Pligt,'-  sagde  hun,  „men 
Gud  ved,  at  jeg  ellers  ikke  er  oplagt  til 
Munterhed  i  Aften,  gode  Werner.  Man 
skriver  til  mig  fra  Kjøbenhavn,  at  min 
Broders,  Kongens  Tilstand  baade  aandelig 
og  legemlig  giver  Anledning  til  Bekym- 
ring —  arme  Broder!  Og  dog  danser  og 
morer  man  sig  ved  hans  Hof,  og  hans 
Gemalinde  er  den  gladeste  blandt  de  glade! 
Hvor  forskjelligt  er  hendes  Liv  ikke  fra 
mit!" 

..Men  —  der  mumles  om  højst  besyn- 
derlige Ting,  Deres  kgl.  Højhed.  Om  man 
skulde  fæste  Lid  til  Rygterne  om  denne 
Struense  — " 

Sofie  Magdalene  rystede  paa  Hovedet 
og  sukkede.  .,Jeg  vil  intet  vide  derom," 
sagde  hun.  „Dronning  Karoline  Mathilde 
er  maaske  at  beklage,  men  hun  har 
været  saa  lykkelig  at  skjamke  Landet  og 
Tronen  en  Arving,  hun  er  Moder  —  det 
opvejer  sikkert  mange  Savn.  Desuden  er 
hun  jo  forgudet  af  Folket  —  mine  kjære, 
godmodige  Landsmænd  ere  saa  lette  at 
vinde!" 

..Men  Deres  kgl.  Højhed  er  sandelig 
ogsaa  elsket  af  det  svenske  Folk,"  udraabte 

Fru  Werner,  „det  er  en  bekjendt  Sag.  Alle 
nære  den  største  Agtelse  og  Sympati  for 
Kronprinsesse  Sofie  Magdalene,  og  — "  be- 
klage hende,  vilde  hun  have  sagt,  men 
rettede  det  til:  „ønske  af  Hjertet  at  se 
hende  lykkelig." 

„Lykkelig?"  gjentog  Prinsessen  bittert. 
„Den  Drøm  har  jeg  opgivet." 

Mamsel  Rannstrøm,  der  stod  og  trippede 
utaalmodigt  med  den  kniplingsbesatte 
Peignoir  over  Armen,  rømmede  sig.  „Und- 
skyld —  Klokken  er  over  fire,  Deres  kgl. 
Højhed,  det  bliver  aldeles  nødvendigt  at 
begynde  paa  Frisuren." 

„Ak  ja,  det  er  sandt.  Men  hvad  er  det, 
De  bringer  dér,  kjære  Rannstrøm? 

„Rosenvand  til  at  bade  Deres  kgl.  Høj- 
heds Øjne  med,  de  ere  jo  aldeles  rode 
og  opsvulmede,  det  gaar  aldrig  an.  Og 
hvilken  Robe  behager  Deres  kgl.  Højhed 
at  tage  paa?  Om  jeg  turde,  saa  vilde  jeg 
anbefale  en  dunkelrød,  eller  den  blaa  med 
Guldblomsterne  —  en  lys  vil  aldeles  ikke 
staa  til  Deres  kgl.  Højheds  Teint  i  Aften  — " 

„Nej,  maaske  ikke  —  gjør  som  De  vil, 
min  gode  Rannstrøm,  De  plejer  jo  at  have 
en  god  Smag." 

( )_  med  et  lille  Suk  overgav  Sofie  Magda- 
lene sig  paa  Naade  og  L'naade  til  sine 
Kammerfruers  Behandling. 

II 

Skumringen  har  sænket  sig  over  Ek- 
holmsund  og  hyller  Parken  i  sine  Skygger; 
dybere  og  dybere  falde  de  og  knuge 
Træer  og  Buske  i  deres  tætte  Favntag, 
og  derude  hvisker  og  suser  det,  for  Vinden 
har  rejst  sig  igjen,  og  Løvet  bæver  og 
skjælver  under  dens  vilde  Kjærtegn. 

Men  oppe  paa  Slottet  ligger  Teatersalen 
straalende  af  Lys  og  blænder  ved  sin 
næsten  feagtige  Pragt. 

Dunkelrøde  Draperier  bølge  i  rige 
Folder  ned  mellem  slanke,  lueforgyldte 
Søjler,  Muser  og  Gratier  svæve  frem  paa 
Væggenes  himmelblaa  Grund,  Miniatur- 
springvand  i  kunstig  dannede  Grotter  sende 
forfriskende  Straaler  i  Vejret,  og  Statuer 
titte  frem  alle  Vegne,  halvt  skjulte  af  Løv- 
værk og  Planter.  En  lændelighed  af  Spejle 
mangfoldiggjøT  det  straalende  Lysskjær 
fra  Kroner  og  Kandelabre,  og  det  hele  er 
virkningsfuldt  og  betagende  som  et  In- 
teriøT  fra  Tusind  og  én  Nat. 

Nu  bruser  og  rasler  Silken  idet  Damerne 
indtage  deres  Pladser,  og  Stole  skubbes 
frem  og  tilbage.  Diamanter  lyne  og  blinke 
i  stadig  vekslende  i  -rvespil,  og  Rubiner 
funkle  blodrøde  fra  hvide  Barme  og  Skuldre, 
Fjer  og  Blomster  vaje  og  nikke   fra  høje 

Tupeer,  og  Vifter  bevæges  frem  og  tilbage 
i  yndefulde  Svingninger.  Man  hvisker  og 
smiler,  rømmer  sig,  ler  og  hoster,  veksler 
Hilsener  og  smaa  ømme  og  fortrolige  Øje- 
kast, og  oppe  fra  Scenen  høres  der  Banken 
og  Skraben;  saa  ringes  der  med  en  lille 
Klokke,  og  saa  bliver  der  Stilhed  —  dyb, 
forventningsfuld  Stilhed.  — 

Musikken  er  falden  ind,  og  Forhænget, 
der  bæres  af  forgyldte  Amoriner  som  i 
en  Halvkreds  svæve  ned  fra  Loftet,  drages 
til  Side. 

Først  bliver  en  Prolog  fremsagt  af 
Hofchefen,  Baron  Taube,  der  staar  som 
Fantasus  paa  en  Sky,  der  slingrer  under 
ham,  saa  at  han  har  vanskeligt  ved  at 
holde  sig  paa  Benene  med  den  tilbørlige 
Anstand.  Man  ler  stjaalent  bag  Vifter  og 
Lommetørklæder  ad  det  lille  Uheld,  men 
tilkj  endegiver  bagefter  sit  lydelige  Bifald, 
og  saa  følger  Stykket,  der  er  en  Efterligning 
af  den  klassiske  Tragedie  med  dens  Kor. 

Hofdamen  Frøken  Aurora  Ugla,  der 
tager  sig  prægtig  ud,  fremstiller  en  Konge- 
datter, hvis  Stolthed  og  Hovmod  besejres 
af  en  fangen  Fyrste,  som  selv  i  sin  For- 
nedrelse har  bevaret  hele  sin  Storhed. 
Kronprinsen  spiller  F  rsten,  der  føres  ind 
i  Lænker  af  nogle  giubske  Karle,  og  da 
han  stolt  hæver  Hovedet,  idet  han  folder 
Marie  Henckel :  Lolotte.  2 

de  lænkede  Arme  over  Brystet  for  at  til- 
kjendegive  dem  sin  Foragt,  juble  Tilsku- 
erne og  klappe  i  Hænderne. 

Og  åen  samme  Begejstring  følger  natur- 
ligvis dvn  kongelige  Forfatters  Arbejde 
helt  igjennem. 

Der  er  baade  Klang  og  Flugt  i  Versene, 
især  naar  de  lyde  fra  hans  egne  Læber, 
og  efterhaanden  som  han  giver  sig  mere 
og  mere  lien  i  Rollen,  straaler  hans  store 
glansfulde  Øjne  —  disse  besynderlige  Øjne 
i  et  besynderligt  Fysiognomi,  hvis  Udtryk 
er  saa  vanskeligt  at  tyde,—  og  hans  hverken 
synderlig  høje  eller  kraftige  Skikkelse 
synes  ligefrem  at  vokse.  Alle  ere  enige 
om,  at  af  de  agerende  er  han  den,  der 
bærer  Prisen;  man  bæver  af  Fryd,  da 
hans  Baand  løses  paa  Kongedatterens  Bud, 
Og  man  gjennemisnes  af  Rædsel,  da  han  til 
Slutningen  synker  om,  gjennemboret  af 
Grækerkongens  Sværd.  —  Spillet  er  ikke 
Længere  Spil,  det  er  Virkelighed!  — 

Prinsesse  Sofie  Albertine  havde  frem- 
for nogen  anden  siddet  i  aandeløs  Spæn- 
ding og  flere  Gange  haft  Taarer  i  Øjnene, 
og  næsten  ikke  mindre  betaget  var  en  af 
Damerne  i  hendes  Følge,  der  havde  Plads 
lige  bag  ved  hende. 

En  ungdommelig,  slank  og  elegant  Skik- 
kelse var  det.  Hun  kunde  maaske  egentlig 
ikke   kaldes   regelmæssig   smuk,   men  der 

var  noget  lyst  og  fagert  over  hende,  noget 
skjært  og  uberørt,  der  mindede  om  Blom- 
sten i  sin  dugvaade  Friskhed,  en  vis  bly 
og  betagende  Ynde,  der  ligesom  bejlede 
til  ens  Gunst,  paa  samme  Tid  som  der 
var  en  frejdig  Kjækhed  i  det  aabne  Blik 
og  i  den  Maade,  hvorpaa  hun  bar  det  lille, 
stolt  løftede  Hoved.  Ansigtet  var  ovalt, 
med  Smilehuller  i  Kinderne  og  den  nyde- 
ligste lille  Kløft  i  Hagen,  og  hun  havde 
blaa  Øjne  af  en  vidunderlig  ren  og  klar 
Farve,  lidt  dybtliggende  under  mørke, 
smukt  hvælvede  Bryn.  Næsen  var  noget  for 
kort,  og  Munden  var  temmelig  stor,  men 
med  smalle,  blødt  rundede  Læber  og  et 
smukt,  varmt  Smil,  der  viste  to  sande 
Perlerækker  af  Tænder.  Hun  var  klædt 
i  en  brocheret  Silkekjole  af  en  mat,  lys 
Farve,  der  faldt  udmærket  sammen  med 
den  skjære,  blegladne  Teint,  og  hun  bar 
ikke  andre  Prydelser  end  en  blegrød  Rose 
i  det  askeblonde  Haar,  der  var  strøget  op 
fra  Panden  i  smaa  Bukler  og  faldt  i  Krøller 
ned  ad  Nakken. 

Det  var  Prinsessens  fortrolige  Veninde 
fra  Barndommen,  Charlotte  du  Rietz*),  gift 
med  Feltøversten  Friherre  du  Hietz. 


')  Hun  iiia;i  ikke  forveksles  med  Lolotte  Forsberg, 
Prinsesse  Sofie  Albertines  senere  Yndling  og 
Protegé,  som  ægtede  Grev  Stenbock. 

2' 

Hun  havde  ligesom  Sofie  Albertine 
vieret  stærkt  optaget  af  Stykket  og  Spillet. 
Den  Rost,  der  lod  saa  mægtig  gribende, 
vakte  jo  Minderne  fra  hin  Tid,  da  han  og 
hun  ikke  havde  vieret  stort  andet  end 
Børn  endnu  —  et  Par  taabelige,  taabelige 
Børn,  tænkte  hun  med  et  lille  Smil  —  da 
Roserne  i  Ilagas  Have  kun  blomstrede 
for  dem,  Solen  kun  skinnede  for  dem,  og 
fuglenes  Sang  kun  havde  været  en  eneste 
Hymne  til  den  frygtsomme  Lyksalighed, 
der  fyldte  deres  unge  Hjerter!  Hun 
undredes  over,  hvor  meget  han  vel  i  disse 
Aar  havde  følt  og  oplevet,  siden  han  for- 
maaede  at  give  sin  Tanke  saa  gribende 
et  Udtryk,  og  i  Dødsscenen  lukkede  hun 
gysende  Øjnene  for  ligesom  at  holde  det 
bristende  Blik  borte  fra  sig.  Hun  gav 
hverken  synderlig  Agt  paa  Koret,  der 
sluttede  Tragedien,  eller  paa  Epilogen, 
der  blev  fremsagt  af  Prins  Karl,  og  det 
var  forst  ved  det  stærke  Bifald  der  brød 
los,  at  hun  vaagnede  som  af  en  Drøm  og 
saa  sig  om. 

Det  var  ikke  faldet  hende  ind,  at  nogen 
lagde  Mærke  til  hende,  men  da  hun  lod 
Blikket  glide  hen  over  alle  de  ivrige  An- 
sigter rundt  omkring  sig,  opdagede  hun, 
at  hun  blev  skarpt  fikseret  af  den  smukke 
Grevinde  Ribbing,  fødtLø\ven,Rigsraadens 

Frue  og  en  af  Hoffets  mest  fejrede  Skjon- 
heder,  med  en  Figur  som  en  Juno  og  rene 
klassiske  Træk,  der  havde  noget  af  Mar- 
morets Kulde.  Der  var  en  bydende  Maje- 
stæt over  la  belle  Ribbings  Skikkelse  og 
hele  Væsen,  som  holdt  en  i  en  vis  Afstand, 
men  trods  dette  ..utilnærmelige"  var  det 
dog  ingen  Hemmelighed,  at  Kronprinsen 
havde  fattet  en  heftig  Passion  for  hende 
og  i  sin  ungdommelige  Opbrusen  havde 
gjort  Forsøg  paa  at  vinde  hende,  hvilket 
havde  krænket  hende  ikke  mindre  end 
Ægtemanden. 

Charlotte  du  Rietz  vendte  Øjnene  til 
en  anden  Side,  lænede  sig  længere  tilbage 
i  Stolen  og  provede  paa  at  lade  som  ingen- 
ting, men  hele  Tiden  havde  hun  For- 
nemmelsen af,  at  denne  nysgjerrige  Stirren 
fulgte  hende,  saa  at  hun  til  sidst  rodmede 
af  Fortrydelse  og  foldede  sin  Vifte  ud 
foran  Ansigtet  for  ligesom  at  skjule  sig 
bag  ved  den. 

For  Resten  var  Grevinde  Ribbing  ikke 
den  eneste,  som  havde  bemærket  hendes 
Revægelse.  Der  var  et  Par  Øjne,  hvis 
Rlik  fra  Kulissen  havde  fanget  hendes  og 
Ligesom  holdt  det  fast,  og  da  de  spillende 
vare  omklædte  og  havde  blandet  sig 
mellem  Selskabet,  varede  det  ikke  Længe, 
inden  Kronprinsen  stod  foran  hende.    Hun 

saa  ganske  overrasket  og  lidt  nysgjerrig 

paa  ham. 

Egentlig  smuk  havde  han  aldrig  været, 
og  nu,  da  hun  saa  ham  i  Nærheden,  fandt 
hun,  at  han  kun  havde  forandret  sig 
meget  lidt.  Det  var  de  samme  skarpe, 
markerede  Træk,  som  hun  huskede  saa 
godt,  dvn  fine,  let  krummede  Næse  med 
de  store  vibrerende  Næsebor,  og  det  var 
det  samme  ejendommelige  Udtryk  om 
Munden  og  i  de  mørke,  funklende  Øjne, 
der  saa  endnu  større  ud  end  de  vare,  i 
det  magre  Ansigt  —  dette  Ansigt,  der  var 
saa  uligt  alle  andres,  og  som  man  ikke 
glemte  naar   man  havde  set  det  én  Gang. 

..Lolotte  —  Charlotte  de  Geer!  Alle 
gode  (inder,  er  det  virkelig  Dem?"  udbrod 
han. 

..Charlotte  du  Rietz,  mener  Deres  kgl. 
Højhed  —  jo,  det  er  ganske  rigtig  mig!" 
Hun  nejede  med  et  lille  Smil. 

..Du  Rietz  —  ja  naturligvis,  jeg  vidste 
jo,  at  De  var  gift,  men  ikke  at  De  igjen 
tilhorer  Kredsen,  der  omgiver  min  Moder 
og  min  Søster.  I  otte  lange  Aar  har  De 
jo  ikke  vist  Dem  — " 

..Nej,  men  jeg  har  allerede  værd  gift 
i   fem,  Deres  kgl.  Højhed." 

..Og  i  disse  fem  Aar  har  Deres  ægte- 
skabelige   Lyksalighed   sagtens    vieret   saa 

stor,  at  De  har  ønsket  at  nyde  den  ufor- 
styrret af  Verden?" 

„Min  Ægtefælles  Stilling  har  hidtil  holdt 
ham  borte  fra  Hoffet,  og  jeg  har  ærlig 
talt  ikke  beklaget  det.  Jeg  er  en  Frilufts-, 
ingen  Drivhusplante,  og  trives  bedst  uden 
Baand  og  Tvang,  langt  borte  fra  Konve- 
niens og  Former." 

„Kors  ja,  jeg  husker  nu,  at  De  altid 
havde  en  vis  Frihedstrang,  ligefrem  revo- 
lutionære Tendenser!  —  Aa,  hvor  godt 
husker  jeg  i  det  hele  taget  ikke  den  viltre 
Lolotte  —  munter  som  en  Lærke  og  sky 
som  en  Hind;  jeg  skrev  et  langt  Digt  til 
Dem  i  Kanden  af  min  latinske  Stilebog, 
i  hvilket  jeg  kaldte  Dem  „min  bevingede 
Psyche"!  Desværre  fik  De  det  aldrig  at 
se,  før  min  gode  Tessin  opdagede  det  og 
kaldte  det  noget  fortvivlet  Vaas  —  mon 
Dieu,  hvor  det  krænkede  mig!" 

Fru  du  Hietz  lo.  „Og  mindes  Deres  kgl. 
Højhed  hvorledes  Prinsessen  og  jeg  i 
Havesalen  paa  Haga  plejede  at  begejstres 
og  røres  til  Taarer  over  de  Helteroller, 
som  De  deklamerede  for  os?" 

...lo,  jo,  De  var  i  Sandhed  taknemmelige 
Tilhørerinder  —  mine  Brodre  løb  altid 
deres  Vej.  Og  hvorledes  behagede  Fore- 
stillingen Dem  i  Aften?  —  Jeg  spørger 
ikke   af  Forfængelighed    alene,   del    er   en 

Sag,  jeg  virkelig  i  Alvor  har  taget  op. 
Ogsaa  Skuespilkunsten  bør  agtes,  den  er 
høj  og  fribaaren,  belærer  og  opløfter,  og 
det  er  min  Hensigt  her  i  Sverrig  at  skabe 
en  fast  Skueplads,  hvorfra  Digterens  Ord 
og  Tanker  skal  lyde  til  Folket  og  gjøre 
det  modtageligt  for  alt,  hvad  der  er  stort 
og  skjønt." 

„Det  er  et  herligt  Formaal,  og  jeg  er  sik- 
ker paa  at  det  vil  bære  Frugt!  Jeg  tror 
ikke,  at  et  Skuespil  nogen  Sinde  har  grebet 
mig  saa  stærkt  som  Deres  kgl.  Højheds  i 
denne  Aften  .  .  .  ." 

„Lolotte,  Lolotte  —  skal  det  være  Smiger? 
og  fra  Deres  Læber?" 

„Nej,  nej.  I  de  Stykker,  der  præsen- 
teres af  tyske  og  Iranske  Operaselskaber, 
ageres  der  alt  for  stærkt;  sligt  larmende 
Spil  er  baade  usandt  og  uskjont,  men  i 
Deres  kgl.  Højheds  Tragedie  var  der  store 
Skjønheder,  og  i  Spillet  var  der  Sandhed 
og  Varme  —  derfor  rev  det  en  ganske 
med." 

Gustav  betragtede  hende  glad  over- 
rasket og  med  en  vis  Nysgj enighed.  „Der 
er  noget,  der  kaldes  Inspiration,  Madame," 
sagde  han  saa  og  bojede  sig  lidt  frem  for 
al  se  hende  ind  i  Øjnene,  „et  Blik  seule- 
ment  kan  give  Ordene  Vinger  og  en  Flugt, 
der  forbavser  os  selv." 


25 


Charlotte  du  Rietz  rødmede  ganske 
svagt.  „Det  gj ælder  da  kun  ikke  at  fare 
vild  paa  Flugten,  mon  prince,  men  i  rette 
Tid  at  dale  ned  til  Jorden  igjen." 

„Meget  korrekt.  Refleksion  og  Selvbe- 
herskelse ere  store  Egenskaber,  for  ikke 
at  sige  Dyder.    Studerer  De  Voltaire?" 

..Ak  nej,  jeg  tror,  at  vi  Kvinder  i  Rege- 
len mangle  Forudsætninger  for  at  kunne 
forstaa  dette  Aarhundredets  Lys." 

„Maaske.  Kvinderne  ere  af  Naturen 
ikke  logiske,  hos  dem  er  det  nu  engang 
altid  Følelsen,  der  vil  raade  over  For- 
nuften." 

„Det  sidste  kan  kun  til  Dels  indrømmes, 
Deres  kgl.  Højhed,  og  slet  ikke  bevises!" 

Gustav  lo.  ..Nej,  der  gives  jo  f.  Eks. 
dem,  der  slet  ingen  Følelse  have,"  sagde 
han,  og  Lolotte  saa  hans  Blik  ligesom  til- 
fældigt strejfe  Grevinde  Ribbing.  Skjøn 
som  en  antik  Statue  stod  hun  dér,  den 
ulastelige,  uangribelige  Hustru,  saa  sikker 
og  overlegen,  og  dog  forekom  det  Fru  du 
Rietz,  at  hun  hele  Tiden  holdt  Øje  med 
hende  og  Kronprinsen  —  en  Kvinde  holder 
jo  nu  en  Gang  ikke  af  at  se  den  Mand,  der 
nylig  har  sukket  for  hendes  Fødder,  ødsle 
sin  Opmærksomhed  paa  en  anden,  selv 
om   han   er  hende  Ligegyldig,  og  la  belle 

Ribbing  var  ikke  vant  til  at  blive  stillet  i 

..Men  man  maa  ikke  heller  frakjende 
en  Kvinde  Følelse,  fordi  hun  maaske  mang- 
ler Lidenskab,"  sagde  Fru  du  Rietz. 

..Hah  —  jeg  tror  paa  Lidenskaben  hos 
den  koldeste  og  mest  beregnende  Kvinde, 
bedste  Friherreinde,  netop  paa  Liden- 
skaben, voyez  vous  —  det  kommer  kun 
an  paa  hvem  og  hvad  der  formaar  at  vække 
den." 

I  det  samme  lagde  Prinsesse  Solie  Alber- 
tine sin  Haand  paa  hans  Arm.  ..Pardon," 
sagde  hun,  „det  var  ikke  min  Agt  at  for- 
styrre Underholdningen  med  vor  kjære 
Veninde,  men  den  arme  Taube  har  nu  i 
næsten  ti  Minnutter  ventet  paa  Befaling 
til  at  lade  Musikken  spile  op  til  Polo- 
næsen.  .  .  ." 

„Og  min  lilleSøster  venter  paa  at  komme 
til  al  danse  den,  n'est  ce  pas?"  Gustav  saa 
smilende  ind  i  hendesyndige,  unge  Ansigt. 
„Eh  bien,  saa  lad  da  Musikken  begynde, 
og  saa  din  Haand,  ma  chére!" 

Lidt  efter  saa  man  Kronprinsen  føre 
sin  Søster  over  Gulvet  for  at  stille  sig  op  til 
Dansen.  Bagefter  fulgte  begge  Brødrene, 
den  spinkle,  uanselige  Prins  Karl,  Hertug 
af  Sødermannland,  og  dvn  statelige  Frede- 
rik, „Europas  smukkeste  Prins",  som  man 

kaldte  ham,  der  paa  et  -Vink  af  Gustav 
havde  budt  Charlotte  du  Rietz  Haanden. 
Der  var  mange  Øjne,  som  nysgjerrigt  fulgte 
hende.  For  de  fleste  var  hun  fremmed. 
Hun  var  en  fodt  de  Geer,  en  tidligere 
Protegé  af  Dronnig  Luise  Ulrikke,  og  hun 
var  gift  med  Feltøverste  du  Rietz  —  det 
var  i  Grunden  alt,  hvad  man  vidste  om 
hende,  saa  nu  drøftede  man  naturligvis 
hendes  Ydre,  hendes  Væsen,  Toilette  og 
hele  Fremtræden  i  det  uendelige.  Smuk 
kunde  hun  slet  ikke  kaldes  —  det  paastod 
i  det  mindste  alle  Damerne  —  men  pikant 
og  yndefuld,  og  fængslende  ved  den  Blan- 
ding af  Blyhed  og  naturlig  Frimodighed, 
der  var  udbredt  over  hende.  Og  hun  lod 
til  at  more  sig  og  nyde  Aftenens  forskjel- 
lige  Indtryk  paa  en  vis  frisk  og  umiddel- 
bar Maade,  der  viste,  at  hun  havde  smagt 
for  lidt  af  den  store  Verdens  Adspredelser 
til  at  være  bleven  overmæt. 

„Hvem  er  i  Grunden  denne  Fru  du 
Rietz,  som  jeg  i  Aften  for  første  Gang 
ser  og  hører  omtale?"  spurgte  Kronprin- 
sessen en  af  sine  Damer. 

..Hun  er  en  Sønnesøns  Datter  af  den 
belgiske  Handelsmand  de  Geer,  som  i  for- 
ride Aarhundrede  indvandrede  til  Sverrig 
og  indlagde  sig  saa  store  Fortjenester  af 
Fabrikvæsenet,  at  han  blev  adlet,-  svarede 

Froken  Ugla;  ..som  Deres  kgl.  Hojhed  ser, 
er  Stamtræet  ikke  meget  gammelt." 

..Var  hun  præsenteret  ved  Hoffet  for- 
inden sit  Giftermaal?" 

„Jeg  ved  ikke  om  man  kan  kalde  det 
saaledes.  Dronningen  havde  set  og  fundet 
Behag  i  det  halvvoksne  Pigebarn  under 
et  Sommerophold  paa  Haga,  og  lod  hende 
ofte  komme  op  paa  Slottet  til  den  lille 
Prinsesse,  som  fattede  stor  Hengivenhed 
for  hende.  Jeg  tror  nok  det  var  Bestem- 
melsen, at  hun  skulde  have  været  udnævnt 
til  Hofdame,  men  i  liere  Aar  opholdt  hun 
sig  hos  en  Slægtning  i  Udlandet,  og  saa 
blev  hun  gift  med  Oberst  du  Biet/." 

...la  saa,"  sagde  Sofie  Magdalene  tanke- 
fuldt. 

..Han  skal  være  adskillige  Aar  ældre 
end  hun,  og  ikke  just  nogen  Hofmand," 
bemærkede  Froken  Løvenhaupt,  ..men  nu, 
da  han  beklæder  saa  hoj  en  Post  i  Hæren, 
kan  lian  jo  ikke  holde  sig  tilbage  som  hidtil, 
især  da  Madame  du  Bietz's  høje  Velynder- 
inder lade  til  at  have  bevaret  deres  \  en- 
skab  for  hende  —  det  er  i  det  mindste 
en  skrækkelig  Stads,  Prinsessen  gjor  af 
hende." 

Kronprinsessen  svarede  ikke,  og  gjorde 
beller  ikke  liere  Sporgsmaal,  men  hendes 
Øjne    fulgte   den    Kvinde,    der   saa    let    og 

utvungent  talte  og  lo  med  ham,  i  hvis 
Nærværelse  hun  selv  blev  tavs  og  for- 
legen. Hvor  hun  misundte  hende!  Hin 
bitre,  skærende  Følelse  af  at  være  tilovers 
greb  hende  stærkere  end  nogen  Sinde  før, 
mens  hun  sad  dér,  tilsyneladende  stiv  og 
kold  —  som  en  pyntet  Dukke,  syntes  hun 
selv,  og  kun  til  Stede  fordi  Etiketten  nu 
en  Gang  fordrede  det!  Hun  forstod,  at  just 
alle  de  Egenskaber  der  fattedes  hende 
selv,  med  hendes  tunge  Natur,  dem  ejede 
just  denne  lille  flagrende  Sommerfugl. 

Psychen ja.     I  sin  ungdommelige 

Begejstring  havde  Gustav  engang  kaldt 
hende  saaledes,  og  han  fristedes  næsten 
til  at  gjøre  det  igjen  nu,  efter  otte,  ni 
Aars  Forløb. 

Det  uventede  Syn  af  hende  havde  sat 
ham  i  den  bløde,  lidt  sentimentale  Stem- 
ning, der  ikke  var  saa  sjelden  hos  ham, 
havde  vakt  Erindringer,  der  i  Tidens 
Løb  vare  udviskede.  Det  var  som  om 
han  i  Aanden  gjenoplevede  de  smaa  uskyl- 
dige Hyrdespil  fra  den  første  Ungdomstid 
paa  Haga,  i  hvilke  han  havde  tildelt  sig 
selv  I  kit  ens,  og  det  nydelige,  halvvoksne 
Pigebarn  Heltindens  Rolle,  disse  smaa 
landlige  Idyller,  fulde  af  Poesi  og  Roman- 
tik, der  ganske  vist  ikke  havde  haft  meget 
med  den  virkelige  Verden  at  bestille,  men 

som  havde  sat  den  sekstenaarige  Ynglings 
Indbildningskraft  og  vaagnende  Følelsesliv 
i  Bevægelse.  Der  var  Vemod  i  at  mindes 
hine  Dage,  med  deres  bævende  Fryd  og 
tungtaandende  Længsel,  og  ligesom  drage 
det  frem  igjen,  der  forlængst  var  hen- 
vejret som  Fnug  for  Vinden  —  hun,  den 
lille  Fru  Lolotte,  passede  jo  lige  saa  fuld- 
stændig ind  i  Ensemblet  nu,  som  hun  den- 
gang lunde  gjort,  var  en  saa  vidunderlig 
Staffage  i  Maleriet!  I  Morgen  vilde  han 
maaske  le  ad  sig  selv  og  ad  det  hele,  men 
i  Aften,  mens  Musikken  bølgede  gjennem 
de  oplyste,  blomsterfyldte  Rum,  med  deres 
kunstneriske  Udsmykning,  dette  lille  Ferige, 
som  hans  noget  bizarre  Smag  og  stundom 
lidt  udskejende  Fantasi  havde  fremtryllet 
—  i  Aften  følte  han  en  sælsom  Tillokkelse 
i  helt  og  holdent  at  give  sig  hen  til  Øje- 
blikkets Indtryk,  og  ligesom  lade  sig  løfte 
og  bære  deraf.  Han  holdt  af  at  komme 
i  slige  Stemninger,  hvor  det  for  fulde 
Sejl  stævnede  bort  fra  det  dagligdags, 
kjedsommelige  hen  mod  det  eventyrliges, 
vidunderliges  rige,  brogede  Kyst,  stæv- 
nede mod  Drømmenes,  Illusionernes  fred- 
lyste Hige. 

..Jeg  har  følt  mig  som  en  Yngling  i 
Alten,  ja,  en  sorgløs  Yngling,"  sagde  han 
smilende   til   Lolotte   ved   Afskeden;  ..tak, 

chére  amie,  for  den  Glæde,  Deres  Selskab 
har  forskaffet  mig,  og  —  paa  snarligt 
Gjensyn!" 

Han  saa  efter  hende,  da  hun  fjernede 
sig.  Naturligvis  kunde  hun  i  Skjønhed 
ikke  maale  sig  hverken  med  Grevinde 
Ribbing,  Grevinde  Løvenhjelm  eller  saa 
mange  andre,  men  hendes  Ynde  var  af  en 
ejendommelig  Art;  han  troede  ikke,  at  han 
nogen  Sinde  havde  set  saa  sjælfuldt  et 
Blik  eller  Smil.  Besynderligt,  at  hun 
næsten  var  gaaet  ham  af  Minde  i  alle 
disse  Aar.  Den  lille  Lolotte  —  —  han 
gad  dog  nok  vidst,  om  hun 

„Befaler  Deres  kgl.  Højhed,  at  den  sæd- 
vanlige Kreds  skal  samle  sig  i  Deres 
private  Gemakker  nu,  da  Gjæsterne  ere 
borte?- 

Det  var  Yndlingspagen  Munck,  som 
dristede  sig  til  at  afbryde  Prinsen  i  hans 
Betragtninger,  efter  at  han  nogle  Gange 
forgjæves  havde  rømmet  sig  og  vekslet 
et  Par  forstaaende  Nik  med  Staldmesteren. 

„Den  sædvanlige  Kreds ?t-  Gustav  vendte 
sig  hurtig  om.  ..Nej  —  jo,  hvorfor  ikke? 
Hvem  tænker  vel  paa  al  sove  nu?  Deres 
Ann,  min  gode  Taube,  behag  at  følge 
efter,  mine  Venner! 

Og  fulgl  af  sine  Kavalerer  og  Pager 
begav   Kronprinsen   sig  lil  sine  Værelser, 


32 


hvor  der  stod  en  Opdækning  af  Vinflasker 
og  Glas.  Dér  skulde  Tiden  fordrives  ,til 
langt  ud  paa  Natten  med  et  af  de  sæd- 
vanlige Orgier,  som  plejede  at  slutte 
Forestillingsaftenerne,  naar  Gustav,  beruset 
af  sit  Held,  følte  sig  som  Sejrherren  efter 
Kampen  og  nød  sin  Triumf. 

Og  Vildskaben  udartede  undertiden  i 
disse  Timer,  naar  Natten  kastede  sit  Slør 
over  hvad  der  foregik  —  det  var  de  mørke 
Pletter  i  Gustavs  Liv,  dette  Liv,  i  hvilket 
Aand  og  Materie  saa  sælsomt  stredes  om 
Herredømmet.  — 

Nogle  Dage  efter  Forestillingen  blev 
Kronprinsen  kaldet  til  Stockholm  for  at 
overvære  Ridderhusets  Aabning,  og  Ek- 
holmsund  stod  igjen  tomt  og  forladt, 
overgivet  til  den  lange  Vinterhvile.  Der- 
inde mellem  Træstammerne  sukkede  Vin- 
den, og  Blomsterne  døde  paa  deres  Stængel, 
én  efter  én,  og  Løvet  raslede  ned,  Blad 
for  Blad,  og  dækkede  Havens  og  Parkens 
Gange. 


III 


Den  første  Sne  var  falden  og  laa  ned- 
trampet   og    smudsiggraa    i    Stockholms 

Gader.  Midt  imellem  Frost  og  Tø  var 
det,  og  saa  havde  Stormen  taget  fat. 

Langvejs  fra,  hen  over  vildsomme  Heder 
og  Mosedrag  og  golde,  stenede  Strækninger 
var  den  kommen  brusende  paa  sin  vældige 
Fart,  uden  Rast  og  uden  Hvile,  skaansel- 
lost  fejende  alt  til  Side  hvad  den  mødte 
paa  sin  Vej.  Buldrende,  hvinende,  gispende 
og  stønnende  strøg  den  hen  over  aabne 
Pladser  og  Torve,  drejede  om  Hjørner  og 
ind  i  snævre  Stræder  og  Gyder,  susede 
gj  ennem  mørke,  forfaldne  Portrum,  kastede 
sig  med  tordenlignende  Brag  imod  Mure 
og  Plankeværker,  og  opførte  en  Slags  af- 
sindig Runddans,  til  hvilken  den  selv 
leverede  Musikken. 

Og  Folk  kjæmpede  sig  frem  med  ludende 
Hoveder  og  valne  Hænder,  Heste  trak 
møjsommelig  tunge  Kjøretøjer  efter  sig 
i  Snesjappet  og  Uføret,  og  over  hele  Byen 
med  sine  smukke  Omgivelser,  der  vare 
hyllede  i  Vinterdagens  Taage,  hvilede  der 
en  Atmosfære  af  Kjedsomhed  og  Tung- 
sind, som  ikke  engang  den  raske,  frisk- 
fyrsagtige  Storm  havde  Magt  til  at  sprede 
—  alt  var  graat  i  graat. 

Men  oppe  fra  Dronning  Luise  Ulrikkes 
Gemakker  var  Vejret  og  Vinteren  lukket 
ude. 

Ilden  knitrede  og  flammede  i  Kami- 
liarie  Henckel:  Lolotte.  3 

neme,  og  Lysene  kastede  deres  Skjær 
over  den  lille  Gruppe,  der  var  samlet  om 
Dronningen  og  Prinsessen.  Luise  Ulrikke, 
en  fyldig  men  rank  og  statelig  Matrone, 
med  et  Par  Øjne  der  lyste  af  Klogskab 
og  Intelligens,  sad  paa  en  Kanapé,  og 
rundt  om  hende  var  Selskabet  placeret  i 
en  Halvkreds.  Det  var  en  af  de  sædvanlige 
Aftener  med  Musik  og  Oplæsning,  som 
Dronningen  yndede  saa  meget,  og  saa 
strengt  hun  end  ellers  holdt  paa  Etiketten, 
saa  var  den  dog  til  Dels  bandlyst  ved  disse 
smaa  hyggelige  Sammenkomster.  Hun 
vilde,  at  der  skulde  herske  en  fuldkommen 
utvungen  Tone  i  denne  lille  Kreds  af  beaux 
esprits,  som  hun  samlede  om  sig,  og  fuld- 
kommen Frihed  i  Konservationen,  der 
næsten  udelukkende  drejede  sig  om  Kunst 
og  Litteratur.  Hun,  efter  hvem  Sønnen 
Gustav  havde  arvet  sin  Kjærlighed  til  alt, 
hvad  der  var  fransk,  forte  selv  an,  og 
det  regnede  ned  med  Sarkasmer  og  Spids- 
findigheder i  Voltairesk  Aand;  men  alt 
var  præget  af  den  fineste  Tone,  af  en 
Aandens  Fornemhed,  der  kastede  et  Slør 
over  det  lette. 

Beylon,  Dronningens  Sekretær  og  Fore- 
læser og  den  kongelige  Families  trofaste 
Ven,  —  dens  Mentor,  som  Gustav  spøgende 

kaldte  ham  —  havde  lige  lukket  et  Bind 
af  Racines  Tragedier. 

„Sublimt,"  sagde  Dronningen,  „hvilket 
fint  og  ædelt  Sprog,  og  hvilken  Klang  i 
Racines  Vers  —  det  er  næsten  som  Musik." 

..Men  han  maler  med  stærke  Farver," 
sagde  Sofie  Albertine.  ..Furier  som  Athalia 
og  Phaedra  bringe  en  til  at  gyse." 

..Maaske,  men  de  ere  tegnede  med 
Mesterhaand,  disse  Typer,  den  ene  paa 
Ærgjerrighed,  den  anden  paa  den  vilde, 
utøjlede  Lidenskab,"  sagde  Beylon.  ..Men- 
neskenaturen i  Opror,  Kampen  og  Lidelsen, 
især  hos  Kvinden,  er  just  det,  han  skildrer 
med  saa  gribende  en  Sandhed." 

..Ja,"  sagde  Kronprinsen  smilende,  .,le 
peintre  des  femmes,  som  man  jo  ogsaa 
saa  træffende  har  kaldt  ham,  har  haft 
grundigt  Kjendskab  til  Kjønnet,  og  der 
gives  jo  i  Virkeligheden  heller  intet  mere 
fængslende  Studium  end  den  Gaade,  der 
kaldes  for  Kvindehjertet!  Man  paastaar 
rigtignok,  at  Monsieur  Raeine  var  Fruen- 
timmerhader .  .  .  .- 

„Merci  —  paa  Kjønnets  Vegne!"  udbrød 
Fru  du  Rietz. 

...\;i,  det  er  naturligvis  Bagvadskelse," 
raabte  Prinsessen.  .,Jeg  for  mit  Vedkom- 
mende giver  for  Resten  (\en  kjære  Fru 
Wrangel    Ret,    der    altid    foretrak  at  lade 

.r 

mig  læse  Corneille.  Han  er  mere  stor- 
slaaet  og  ophøjet,  hos  ham  sejrer  næsten 
altid  Dyden  og  Pligten  over  det  lave,  over 
Ondskaben." 

..Meget  smukt,  men  desværre  temmelig 
ukorrekt/'  sagde  Gustav.  „Han  viser  os 
i  det  hele  taget  snarere  Menneskene  som 
de  burde  være,  end  som  de  virkelig  ere." 

..Men  det  er  jo  ogsaa  Digterens  Opgave 
at  lotte  og  forædle,  og  at  holde  os  store, 
ophøjede  Forbilleder  for  Øjnene " 

Mon  Dieu,  ja,  men  de  kunne  ogsaa 
være  saa  ophøjede,  at  vi  ikke  ere  i  Stand 
til  at  folge  dem,  ma  chére!  Alt  for  megen 
Dyd,  voyez  vous,  kan  ogsaa  blive  trættende 
i  Længden,  og  for  at  vi  tilfulde  skulle 
kunne  fole  og  lide  med  hans  Personer, 
forstaa  og  opfatte  dem,  maa  det  fremfor 
all  være  Mennesker  af  Kjød  og  Blod  lige- 
som vi  selv,  ikke  Halvguder  eller  Engle." 

„Ja,"  sagde  Charlotte  du  Bietz,  „det 
lyder  maaske  noget  absurd,  men  det  fore- 
kommer mig  i  Grunden,  at  det  er  med 
et  Digterværk  som  med  et  Maleri.  Lige- 
som vi  fyldes  med  mægtige  Indtryk  ved 
Gjengivelsen  af  éH  overvættes  rig  og  herlig 
Natur,  men  lettere  blive  fortrolige  med  og 
bedre  forstaa  Billedet  af  en  kjendt  og 
hjemlig  Egn,  saaledes  gribes  vi  vel  af 
Beundring  over  del  grandiose  i  en  Karakter, 

men  staa  dog  mindre  fremmede  lige  over 
for  Skildringen  af  et  jævnere  Menneske, 
der  er  os  lig  i  Skrøbelighed  —  Storhed 
overvælder  .  .  .  ." 

..Vous  avez  raison,  Madame,  det  er 
ganske  mine  egne  Tanker,  De  udtaler," 
sagde  Gustav  smilende.  Han  stod  og 
lænede  sig  til  sin  Søsters  Stol  ved  Siden 
af  Fru  du  Rietz,  og  idet  han  bøjede  sig 
lidt  ned  over  hende,  sagde  han  i  en  mere 
dæmpet  Tone:  „Naar  beslægtede  Menneske- 
naturer mødes,  forstaa  de  dog  altid  hin- 
anden, n'est  ce  pas?  Jeg  har  aldrig  følt 
det  saa  levende  som  nu,  at  det,  der  drager 
og  fængsler  os,  just  er  dette  ....'- 

Han  fik  ikke  talt  ud.  Dronningen  havde 
givet  Tegn  til,  at  man  skulde  rejse  sig, 
og  den  lille  Fru  Lolotte  skjød  sin  Stol 
tilbage. 

..Hvor  her  er  varmt,"  sagde  hun.  Hun 
følte  Gustavs  Blik  hvile  paa  sig,  og  en 
varm  Blodstrøm  skjød  sig  fra  Panden 
helt  ned  over  den  hvide  Hals.  Da  Luise 
Ulrikke  i  det  samme  vinkede  sin  Søn  til 
sig,  skyndte  hun  sig  at  blande  sig  mellem 
det  øvrige  Selskab,  ærgerlig  over  blot  et 
Øjeblik  at  have  følt  sig  saa  underlig 
usikker  —  ganske  som  en  lille  kejtet  og 
ubehjælpsom     Skolepige!     Han   gjennem- 

skuede  hende  naturligvis  og  morede  sig 
derover. 

Prins  (i ustav  havde  Magten  til  at  for- 
ti) Ile  hvem  han  vilde,  hed  det  —  ja,  men 
selv  om  hendes  Fantasi  paa  ny  var  bleven 
sat  lidt  i  Bevægelse  i  den  sidste  Tid,  saa 
var  hun  dog  ikke  længere  seksten  Aar,  og 
hun  holdt  virkelig  af  sin  Ægtefælle,  skjønt 
hun  maaske  aldrig  havde  været  forelsket 
i  ham.  Monsieur  du  Hietz  besad  ingen 
fremragende  Egenskaber,  men  han  var 
fuldt  ud  brav  og  god.  Soldat  var  han  ud 
til  Fingerspidserne,  lidt  tor  og  stram  i 
sit  Væsen  maaske,  men  mod  hende  havde 
han  altid  været  hensynsfuld  og  øm  paa 
sin  Vis,  og  hendes  Ægteskab  havde  været 
hvad  man  kalder  lykkeligt,  uden  den  Trang 
til  eller  Længsel  efter  nogen  ..grand  Pas- 
sion", hvormed  Damer  af  hendes  Stand 
saa  ofte  sogte  at  udfylde  Tomheden  i  et 
ørkeslost  Liv. 

Var  det  maaske  derfor,  at  Gustav  havde 
l'aaet  i  Sinde  at  prøve  sin  Magt?  — 

Han  vendte  sig  med  en  adspredt  Mine 
om  til  sin  Moder,  der  havde  lagt  Haanden 
paa  hans  Arm,  og  belavede  sig  paa  at 
høre  efter,  hvad  der  vilde  komme. 

..Det  var  om  din  Hejse  jeg  vilde  sige 
Dig  et  Par  Ord,  mon  lils,  del  er  jo  nu  en 
afgjort  Sag." 

Ja,  det  lader  jo  virkelig  til,  at  Vanskelig- 
hederne ere  ryddede  til  Side,  og  at  jeg 
skal  naa  mit  Maal."  Gustav  smilede  ironisk. 
..Det  er  sagtens  paa  Grund  af  den  Sum 
Penge,  som  Frankrig  skylder  Sverrig,  og 
som  man  ikke  har  noget  imod  at  jeg 
indkræver  personlig,  at  det  høje  Raad 
ikke  lægger  os  flere  Hindringer  i  Vejen." 

Dronningen  rømmede  sig.  Hun  kunde 
ikke  udstaa  Hentydninger  til  Rigsraadets 
myndige  Indgriben  i  alt  hvad  der  angik 
Kongehuset. 

..Ja,  Du  kjender  jo  min  Mening,"  sagde 
hun,  som  om  hun  havde  overhørt  den 
sidste  Bemærkning;  ..det  er  mig  inderlig 
kjært,  at  Du  besøger  det  franske  Hof  og 
det  Land,  som  jeg  elsker  og  beundrer,  og 
gjør  alt  for  at  befæste  det  gode  Forhold 
mellem  os  og  Hs.  Majestæt  Kong  Ludvig 
d.  Femtende;  men  først  og  fremmest  — 
glem  ikke  Preussen.  Din  Morbroder  vilde 
aldrig  tilgive  det,  og  hans  Raad  og  Bistand 
kan  dog  bl  i  ve  Dig  af  saa  stor  Vigtighed  i 
Fremtiden." 

Gustav  smilede  igjen  med  det  overlegne 
Smil,  (\lt  altid  tirrede  hans  Moder;  ..Par- 
don,- sagde  han,  ..men  mener  Deres  Maje- 
stæt virkelig,  at  jeg  for  Alvor  vilde  kunne 
gjøre   Regning   paa   min    høje  Morbroder, 

aaar  del  gjaldt  at  støtte  mig  i  Fremtiden 
og  gaa  ind  paa  mine  Planer?" 

..Dine  Planer?  Mon  Dieu,"  raabte  Luise 
Ulrikke  utaalmodig,  „drømmer  Du  da 
virkelig  endnu  den  gamle  Drøm,  og  har 
Du  endnu  ikke  opgivet  Tanken  om  at 
faa  Regjeringsformen  kuldkastet?  Dette 
fortvivlede  Skridt,  hvortil  Du  allerede 
for  et  Par  Aar  siden  vilde  bevæge  din 
Fader  .  .  .  ." 

...Men  som  min  høje  Moder  modsatte 
sig." 

„Ja,  fordi  Erfaringerne  fra  1756  havde 
Lært  mig,  at  Forsøget  paa  en  saadan  Om- 
væltning maatte  mislykkes." 

„Maaske,  men  man  opgiver  ikke  saa 
let,  hvad  der  fra  Barndommen  har  været 
ens  stadige  Tanke.  „Frihedstiden"  har 
ikke  bragt  det  arme  Sverrig  hvad  det 
sukker  efter,  og  den  Tid  vil  komme,  da 
Folket  selv  ønsker  at  afryste  det  Aag, 
som  de  uværdige  Partistridigheder  og  en 
anmassende  Adels  Herredomme  har  lagt 
paa  dets  Skuldre,  og  løse  Kongemagtens 
bundne  Ilænder.  Det  er  deri  jeg  søger 
min  Stotte,  og  da  —  ja  da  vil  en  ny  og 
herlig  Æra  opblomstre  paa  Ruinerne  af 
den  gamle!" 

(iustavs  Øjne  luede.  Hans  skarpe,  mar- 
kerede Ansigt,  med  dets  spottende  Udtryk, 

der  et  Øjeblik  i  Forvejen  ikke  just  havde 
været  tiltalende,  blev  smukt;  det  var  som 
om  hans  hele  Skikkelse  voksede  og  blev 
større. 

Dronningen  rystede  paa  Hovedet  med 
et  lille  Suk.  „Mon  chér  fils,  vogt  Dig,  Du 
har  en  levende  Fantasi,  alt  for  levende," 
sagde  hun  tørt.  „Dine  højtflyvende  Ideer 
ville  til  sidst  bringe  Dig  paa  Afveje,  fryg- 
ter jeg." 

„Deres  Majestæt  glemmer,  at  det  var 
Dem  selv,  der  udviklede  Begrebet  hos 
mig  om  Kongemagtens  høje  Værdighed. 
Mine  Lærere  indprentede  mig,  at  Fyr- 
sterne vare  til  for  Folkets  Skyld,  min  Mo- 
der forsikrede  mig  altid  om  det  modsatte. 

—  Men  for  Resten,"  tilføjede  han,  da  Luise 
Ulrikke,  der  ikke  taalte  at  blive  mindet 
om  den  Kamp  hun  altid  havde  ført  for  at 
blive  den  raadende  ved  hans  Opdragelse, 
bed  sig  i  Læben  —  ..for  Hesten  behøver 
min  høje  Moder  ikke  at  frygte  for,  at  hen- 
des vise  og  kjærlige  Advarsler  have  været 
spildte;  jeg  har  lært  at  vente,  haaber  jeg, 
og  at  beherske  mig  selv." 

..Ma;iske.  Jeg  vil  i  alt  Fald  tillade  mig 
endnu  en  Gang  at  anbefale  min  Hr.  Son 
en  forsigtig  Optræden  i  Udlandet,  i  alle 
Retninger!    Ogsaa  Maadehold  i  Nydelserne 

—  Du    har  et  Ansvar  dér  lige    over   for 

din  Uroder  Frederik,  der  ledsager  Dig, 
som  jeg  indstændig  vil  lægge  Dig  paa 
Sinde." 

„Ganske  vist.  I  øvrigt  har  man  jo  sør- 
get for  at  give  os  gode  Raadgivere  med; 
den  kjære  Scheffer  taber  os  næppe  noget 
Øjeblik  af  Syne  .  .  .  ." 

..Den  ..kjære  Scheffer"  følger  med  efter 
Kongens  udtrykkelige  Befaling,  vil  jeg 
hede  Dig  erindre,  og  jeg  kan  kun  bifalde 
det." 

Gustav  bukkede.  „Og  bifalder  Fru  Mo- 
der ogsaa  Kjobenhavnsrejsen?  Fersen 
tilraader  den  jo  .  .  .  ." 

..Mon  Dieu,  jeg  tillægger  ikke  et  Besøg 
ved  det  danske  Hof,  hos  din  aandssvage 
Svoger,  nogen  Betydning  i  Øjeblikket," 
svarede  Dronningen  og  trak  paa  Skul- 
drene. ..Men  da  Fersen  tilraader  det,  vil 
jeg  naturligvis  ikke  sætte  mig  derimod. 
Desuden  er  Enkedronning  Juliane  Marie 
en  Dame,  for  hvem  min  Broder  Kongen 
af  Preussen  nærer  megen  Estime,  og  en 
Høflighed  mod  hende  vilde  aldrig  skade." 

..Nej,  saa  meget  mere  som  der  jo  og- 
saa ere  visse  Hensyn,  der  skyldes  Kron- 
prinsessen." 

..Din  Gemalinde?  Ciel,  det  er  i  Sand- 
hed noget  nvt  —  er  det  kanske  din  Hen- 

sigt  herefter  at  give  Rollen  som  den  omme 
Ægtemand?" 

..Det  vilde  muligvis  være  det  klogeste! 
I  anonyme  Breve  har  man  jo  ligefrem 
truet  mig  med  Tabet  af  Folkets  Agtelse 
og  Kjærlighed,  dersom  jeg  ikke  forandrede 
min  Opførsel  imod  Sofie  Magdalene,  hvem 
man  jo  nu  engang  holder  af  at  betragte 
som  en  Slags  Martyr,  mens  man  behager 
at  tillægge  mig  hele  Skylden  for  det  kjø- 
lige  Forhold  imellem  os.  Mais  que  dire? 
Deres  Majestæt,  som  ogsaa  her  har  været 
min  Raadgiver,  kj ender  bedst  de  Grunde, 
der  holde  mig  borte  fra  hende." 

..Ah  —  skal  dette  maaske  være  en  Be- 
brejdelse?" Luise  Ulrikkes  skarpe,  blaa 
Øjne  skjode  Lyn,  og  hendes  Stemme  dir- 
rede. ...leg  ønsker  i  Sandhed  ikke  at  for- 
styrre din  ægteskabelige  Lyksalighed,  mon 
chér,  og  kan  Besøget  i  Kjøbenhavn  paa 
nogen  Maade  fremme  den,  saa  skal  det 
glæde  mig.  Mon  Dieu,  man  kan  virkelig 
aldrig  vide,  hvilke  Nydelser  det  kan  bringe 
Dig!  Den  beklagelsesværdige  Konge  skal 
jo  i  sine  lyse  Øjeblikke  endog  være  vit- 
tig, og  besidder  nok  tilmed  et  udpræget 
Talent  for  Skuespilkunsten  —  ikke  sandt, 
Beylon?"  Hun  vendte  Sønnen  Ryggen  for 
ni  fortsætte  Samtalen  med  Sekretæren,  og 
Gustav  trak  sig  tilbage.    Disse  smaa  Skjær- 

mydsler  med  Moderen,  der  ikke  kunde 
finde  sig  i  hans  voksende  Selvstændighed 
og  Ulyst  til  at  underkaste  sig  hendes  Myn- 
dighed, vare  temmelig  almindelige,  og  han 
ænsede  dem  ikke  synderligt,  uagtet  de 
ikke  sjeldent  efterlode  en  lille  Braad,  der 
uformærket  borede  sig  dybere  og  dybere 
ind. 

I  et  Sidekabinet  havde  han  faaet  Øje 
paa  Fru  du  Bietz,  og  skyndte  sig  derind. 

Hun  stod  tilsyneladende  optaget  af  at 
betragte  Malerierne  paa  Væggene,  men 
Blikket  gled  kim  flygtigt  hen  over  disse 
for  det  meste  plumpe  og  smagløse  Allego- 
rier, groteske  (inder  og  Gudinder  med 
deres  Attributter,  badende  Nymfer  og 
grinende  Satyrer  og  Bakkanter,  der  fav- 
nede Kvindeskikkelser,  hvis  robuste  Yn- 
digheder i  hele  deres  utilslørede  Nøgenhed 
traadte  frem  mod  den  dunkle  Baggrund, 
eller  disse  evindelige  Klippelandskaber 
med  brusende  Vandfald,  hvor  Hyrder  spil- 
lede paa  Fløjte  for  smaa  Hyrdinder  med 
opkiltrede  Skjorter.  Da  Kronprinsen  plud- 
selig talte  til  hende,  foer  hun  sammen  og 
vendte  sig  om. 

„Antikken  i  en  sørgelig  forvrænget 
Skikkelse,"  sagde  han  smilende  og  pegede 
paa  t'l  temmelig  middelmaadigl  Billede  af 

en  italiensk  Kunstner,  hvis  Ry  ikke  har 
overlevet  ham. 

„Ja,  men  der  er  noget  næsten  rørende 
i  den  Naivetet,  som  ofte  møder  os  i  slige 
Frembringelser.  Den  stakkels  Maler  her 
har  sikkerlig  selv  haft  Troen  paa,  at  han 
frembragte  et  Mesterværk." 

..Naturligvis  —  hvem  af  os  gjør  sig 
ikke  skyldig  i  lignende  Vildfarelser  med 
Hensyn  til  vore  egne  Evner?  Hvem  af 
os  bedrager  ikke  sig  selv?  Følelsen  heraf 
kan  undertiden  gribe  mig  saa  stærkt,  at 

ja,  ved  De  vel,  Lolotte,   at  jeg  ofte 

føler  mig  som  et  meget  ulykkeligt  Men- 
neske?" 

„Kors  nej,  det  vidste  jeg  ikke." 

„De  smiler,  men  jeg  forsikrer  Dem,  at 
jeg  taler  i  Alvor.  Jeg  tror  paa  en  Skjæbne, 
en  ubønhørlig,  mod  hvilken  det  ikke  nyt- 
ter at  vi  kjæmpe;  man  drages  til  tvende 
Sider,  er  i  Grunden  delt  i  tvende,  hinan- 
den aldeles  modsatte  Naturer,  man  gjør 
ofte  det,  man  slet  ikke  vilde  gjøre,  og 
ved  ikke  selv  hvorfor  —  —  forstaar  De 
mig? 

Le  passé  m'épouvente,  et  le  present  m'acable, 

.le  lis  dans  l'avenir  un  sort  epouventable, 

El  les  malheurs  partout  semblent  suivre  mes  pas." 

„Ciel,  hvilke  triste  Forestillinger,  Deres 

kgl.    Højhed!     Men    det   er   forhaabentlig 
kun  forbigaaende  Stemninger." 

„Maaske  —  i  alt  Fald  er  det  ikke  let, 
kjære  Veninde,  at  være  Fyrste  og  Menne- 
ske tillige.  Men  jeg  ved  sandelig  ikke, 
hvorfor  jeg  plager  Dem  med  mit  Mismod 
—  —  har  De  hørt,  at  Uttini  er  i  Færd 
med  at  komponere  Musikken  til  en  Opera- 
tekst, som  jeg  har  skrevet?  Jeg  glæder 
mig  til  at  hore  Deres  Dom  efter  Opførel- 
sen — " 

..Min  Dom?  —  Den  kan  sikkert  ikke 
være  af  megen  Betydning,  Deres  kgl.  Høj- 
hed!" Fru  Lolotte  rystede  paa  Hovedet 
og  lo. 

...lo,  der  er  en  vis  sund  Logik  hos  Dem, 
en  Evne  til  at  trælle  det  rette,  som  giver 
Deres  Meninger  Værd.  En  Samtale  med 
Dem  f.  Eks.  trætter  aldrig  —  ikke  just 
fordi  De  altid  siger  Aandrigheder  —  men 
den  virker  oplivende  og  forfriskende  som 
en  Solskinsdag  i  Maj.  Selve  Luften  synes 
at  være  lettere  og  renere,  synes  at  være 
opfyldt  af  Lys  og  Duft  i  Deres  Nærvæ- 
relse; man  drages  imod  Dem,  Lolotte, 
drages  med  en  uimodstaaelig  Magt" 

„Aa  nej,  nej  —  jeg  beder  Deres  kgl. 
Højhed  ...." 

..De  er  den  levendegjorte  Ynde,  bly,  og 
dog   med    denne    stolte,    lidt    overmodige 

Mine,  der  synes  at  sige,  at  De  aldrig  vilde 
lade  Dem  overrumple.  Man  tror  først  at 
have  et  yndigt  Barn  for  sig,  og  finder  en 
moden,  aandfuld  Kvinde,  som  bestandig 
aabenbarer  nye  Egenskaber,  der  fængsle 
og  fortrylle.  Jeg  har  ganske  vist  set 
Kvinder,  skjonnere,  mere  glimrende  end 
De  .  .  .  ." 

..Ak  ja,  mange!  Frøken  Ugla  f.  Eks.  og 
—  Grevinde  Ribbing,'4  vovede  Lolotte  at 
indskyde  med  et  lille  Smil  og  et  stjaalent 
Blik,  der  tittede  frem  under  de  lange 
mørke  Øjenfrynser. 

..Xaa  ja,  maaske.  Men  ingen  ejer  dog 
dette  ubevidste  Trylleri,  der  hviler  over 
Dem." 

Lolotte  stod  og  legede  lidt  nervøst  med 
Kniplingerne  paa  sine  Ærmer.  ..Deres 
kgl.  Højhed  forstaar  i  Sandhed  at  smigre," 
sagde  hun  og  lo,  „jeg  kan  forsikre,  at  jeg 
dog  i  Grunden  hverken  er  forfængelig 
eller  koket." 

..Koket  —  nej,  i  alt  Fald  ikke  paa  sæd- 
vanlig Vis.  —  For  Resten  ved  De  meget 
godt,  at  jeg  hverken  spøger  eller  smigrer 
i  dette  Øjeblik,  men  at  del  er  den  fulde 
Sandhed  naar  jeg  forsikrer  Dem,  at  Deres 
Rillede  fylder  min  hele  Sjæl  og  Tanke. 
De  ryster  paa  Hovedet,  tvivler  De  da 
virkelig,   Lolotte?    Gode    Himmel,    er   De 

da  virkelig  saa  kold  og  ufølsom  som  man 
paastaar?" 

„Jeg  tror  i  alt  Fald  ikke,  at  jeg  har 
Anlæg  for  den  moderne  Sentimentalitet, 
der  ligesom  ligger  i  Luften  og  har  an- 
grebet de  fleste  af  Nutidens  Damer.  I  det 
hele  taget  har  jeg  mine  egne  gammeldags 
Begreber  om,  hvad  en  gift  Kvinde  bør 
tillade  sig  at  høre  paa." 

„En  gift  Kvinde,  virkelig?  —  bah  — " 

..Ja,  Deres  kgl.  Højhed  smiler  —  nu  er 
det  Dem  der  tvivler  om,  at  jeg  taler  i 
Alvor,  men  det  har  De  ingen  Ret  til!" 
Lolottes  Kinder  blussede,  idet  hun  lidt 
trodsigt  slog  sin  Vifte  sammen. 

„Bevares,  nej,  men  det  synes  mig  lidt 
ridicult,  at  Fru  Lolotte  med  sit  høje,  frie 
Sind,  der  hader  Tvang  og  Konveniens,  vil 
gjældefor  et  af  disse  kjedsommelige  Dyds- 
mønstre, hos  hvem  Hjertet  aldrig  faar 
Lov  al  raade  —  hu,  jeg  kommer  til  at 
fryse  ved  at  tænke  derpaa." 

„Jeg  vil  ikke  gjælde  for  andet  end  hvad 
jeg  er,  Deres  kgl.  Højhed.  Dersom  jeg 
begik  et  Fejltrin,  vilde  jeg  ogsaa  have  Mod 
til  at  bekjende  det  aabenlyst  for  hele  Ver- 
den, men  jeg  skulde  dog  mene,  at  der 
gives  Kvinder,  for  hvem  Ærbarhed  er 
niere  end  et  blot  og  bart  Begreb  .  .  .  ." 

„Sur  mon  honneur,  Deres  Vrede  klæder 

Dem  henrivende,  charmante  Veninde!  Det 
var  ikke  min  Hensigt  at  krænke  Dem, 
men  sig  mig  kun  det  ene:  er  det  af  Pligt 
alene,  at  De  ikke  har  villet  forstaa  mig, 
men  forskanser  Dem  bag  det  ægteskabe- 
lige Troskabs  Panser,  eller  —  tilhører  De- 
res Hjerte  virkelig  Deres  Ægtemand?" 

„Deres  kgl.  Højhed  maa  tilgive  mig, 
men  jeg  kan  ikke  besvare  dette  Spørgs- 
maal,  som  jeg  mener,  at  kun  han  selv 
har  Ret  til  at  gjøre  mig." 

Gustav  blev  ganske  bleg.  „De  har  Ret," 
sagde  han.  „Jeg  takker  Fru  du  Rietz  for 
Tilrettevisningen  og  skal  ikke  glemme 
den." 

Han  fjernede  sig  med  et  lille  Buk,  og 
Lolotte  nejede.  Det  dirrede  lidt  ved  hen- 
des Mundvige,  og  de  fine  sorte  Bryn  trak 

sig  sammen  idet  hun  saa  efter  ham 

Pligt  —  aa  ja,  dette  lille  Ord,  med  dets 
kolde,  s  kjærende  Klang,  stængede  sagtens 
ofte  meget  ude,  dømte  vel  ofte  til  bitter 
Selvfornægtelse.  Kan  hænde  de  vare  lykke- 
ligere, der  kunde  kaste  alt  sligt  over  Bord 
for  kun  at  følge  Øjeblikkets  Indskydelser, 
men  —  men  —  — 

Hun  saa  sig  i  Spejlet.  Hvor  hun  dog 
var  bleven  rod  og  echaufferet!  —  Hun 
retlede  lidt  paa  Frisuren  —  ah,  saa  han 
troede   virkelig    ikke    paa  Dyd   hos  Kvin- 

Ifaxie  Henckel:  Lolotte.  4 

den?  Kh  bien  —  og  med  et  lille  trodsigt 
Kast  slog  hun  Hovedet  tilbage  —  saa 
skulde  han  tvinges  til  at  tro  derpaa! 

Otte  Dage   senere  rejste  han   og  Prins 
Frederik  til  Paris. 


IV. 


Nytaar  var  forbi.  Det  var  den  1ste 
Marts  1771. 

I  Palæet  hos  den  svenske  Gesandt  Grev 
Creutz,  hvor  Gustav  og  hans  Broder  boede 
med  deres  Følge  under  Opholdet  i  den 
franske  Hovedstad,  sad  Sverrigs  Kronprins 
i  sit  Arbejdsværelse  med  nogle  Breve  foran 
sig,  der  skulde  Læses  og  besvares. 

Det  var  hen  imod  Aften,  og  gjennem 
det  hvidgraa,  koldklamme  Taageslor  der- 
udenfor begyndte  Lysene  at  blinke  frem 
i  matte,  gullige  Smaallammer.  Snart  oppe, 
snart  nede,  hoppende  og  dansende  som 
Lygtemænd,  tændtes  de  ét  efter  ét,  og 
kastede  deres  flimrende  Skjær  over  snav- 
sede Gader  og  over  Sejneflodens  dunkle 
Vand,  der  drev  trægt  og  tungt  af  Sted 
under    Brobuerne,    plaskende    mod    raad- 

dent  Pæle  værk  og  slikkende  op  ad  grøn- 
slimede  Sten. 

Karosser  og  tungt  belæssede  Kjøretøjer 
af  alle  Slags  rullede  af  Sted  i  alle  mulige 
Retninger,  og  en  Strøm  af  buldrende,  raa- 
bende  Mennesker  bølgede  som  travle  My- 
rer i  en  Tue  uafladelig  frem  og  tilbage 
gjennem  Byen  —  denne  By,  som  i  de  sid- 
ste Maaneder  saa  at  sige  havde  ligget  for 
Fødderne  af  den  svenske  Tronarving. 

Ikke  alene  ved  Hoffet,  hvor  den  gamle 
udlevede  Ludvig  d.  Femtende  endnu  be- 
standig svang  Sceptret  i  Kredsen  af  Ynd- 
linge og  Mætresser,  men  overalt,  hvor 
han  viste  sig,  vakte  han  Opmærksomhed 
ved  sin  elegante  Fremtræden.  Man  var 
fuld  af  Forbavselse  og  Beundring  over 
hans  mange  Kundskaber  og  Talenter,  hans 
Aand  og  Vid,  og  det  var  næsten  bleven 
en  Modesag  at  søge  hans  Selskab  og  bejle 
til  hans  Gunst.  Der  blev  ført  et  fuldstæn- 
digt lille  Hof  hos  Gesandten,  og  her  mod- 
tog Gustav  Blomsten  af  det  høje  Aristo- 
krati og  alt,  hvad  der  udmærkede  sig  paa 
Kunstens  og  Videnskabens  Omraade.  Han 
havde  sluttet  et  varmt  Venskab  med  Rous- 
seau og  Marmontel  —  den  sidste  især  be- 
undrede han  indtil  Sværmeri,  og  tilbragte 
mange  Timer  i  hans  Selskab.  Det  var 
Aandens   Hviletimer,   sagde   han,   efter   at 

være  bleven  hvirvlet  rundt  i  Nydelsernes 
Malstrøm,  naar  favnende  Kvindearme 
holdt  en  fast  og  Ungdomsblodet  rullede 
hedt  og  sydende  gjennem  Aarerne! 

Ja,  en  Nydelsernes  og  en  Triumfernes 
gylden  Tid  havde  det  været  for  ham, 
dette  Liv  i  Paris! 

Men  om  hans  Hensigt  at  søge  Støtte 
hos  den  franske  Konge  for  sine  Planer, 
vidste  ingen  noget.  Ludvig  d.  Femtende 
var  uden  lang  Vægring  gaaet  ind  paa 
at  betale  den  Sum  Penge,  som  Frankrig 
skyldte  Sverrig,  og  der  var  ingen  synlig 
Grund  for  ham  til  at  forlænge  sit  Ophold. 

„Han  er  som  en  lukket  Bog,  trods  sin 
tilsyneladende  Aabenhed,"  sagde  Grev 
Scheffer  til  Gesandten;  „hvem  kan  sige, 
at  han  kj ender  og  forstaar  Gustav?" 

„Aa  nej,  men  De  har  for  øvrigt  altid 
bedømt  Deres  kongelige  Lærling  noget  vel 
strengt,  bedste  Scheffer.  I  Deres  Øjne 
har  hans  mange  vindende  Egenskaber  al- 
drig ret  kunnet  forsone  med  de  mindre 
gode;  selv  det  regnede  De  ham  jo  i  sin 
Tid  til  Last,  at  han  var  for  rundhaandet 
til  at  give,  og  brugte  alle  sine  Lomme- 
penge til  Foræringer  for  sine  Søskende.'' 

„Bevares,  Deres  Excellence  maa  ikke 
tro,  at  jeg  frakj ender  ham  det  gode,  som 

jeg  har  søgt  at  udvikle  hos  ham  siden  jeg 
ved  Tessins  Fjernelse  blev  hans  Lærer 
og  Raadgiver.  Faa  Mennesker  fødtes  med 
saa  rige  Anlæg  som  han,  men  at  han 
mangler  Dybde  og  sædeligt  Alvor  kan 
ingen  være  blind  for." 

..Maaske,  men  et  Menneske  som  han 
kan  ikke  dømmes  efter  en  ganske  almin- 
delig Maalestok.  Han  er  falsk  og  ube- 
regnelig, siges  der  —  og  dog  er  han  i  høj 
Grad  trofast  mod  sine  Venner.  Han  har 
Hang  til  de  mest  raffinerede  Nydelser  og 
de  laveste  Udsvævelser,  paastaas  der  — 
og  dog  har  han  ædle  Grundsætninger  og 
en  fin  og  nobel  Tænkemaade;  hvorledes 
forklarer  man  slige  Modsætninger?" 

..Deres  Excellence  kan  tilføje:  og  hvor- 
ledes ville  slige  Modsætninger  udvikle 
sig?  —  Gustav  vil  blive  enten  en  meget 
stor  eller  en  meget  ulykkelig  Regent."  — 
'Skjont  Kronprinsen  fra  Drengeaarene 
havde  haft  en  sand  Mani  for  at  udgyde 
sig  paa  Papiret,  og  plejede  at  affatte  et 
Utal  af  Breve  mellem  Aar  og  Dag,  var 
han  slet  ikke  oplagt  til  at  skrive  denne 
Aften. 

Først  var  der  nu  denne  alenlange  Epi- 
stel fra  hans  Fru  Moder,  med  Formanin- 
ger og  Spørgsmaal,  der  skulde  besvares  i 
Rækkefølge;  saa  fire  tætskrevne  Sider  fra 

hans  Broder  Karl  om  ingenting,  og  saa  et 
Brev,  der  strømmede  over  af  Ømhed  og 
Længsel,  fra  hans  Gemalinde.  Hans  Ge- 
malinde! 

Han  skjod  det  utaalmodig  til  Side. 
Hidtil  havde  hun  dog  haft  Takt  nok  til 
at  forskaane  ham  for  sine  Tilnærmelser, 
og  Forstand  nok  til  at  indse,  at  han  ikke 
ønskede  at  vække  Følelser,  som  han  ikke 
kunde  gjengjælde.  Hvorfor  skulde  han 
saa  plages  nu?  —  I  det  hele  taget  —  mon 
der  virkelig  fandtes  den  Kvinde,  som  vilde 
vare  i  Stand  til  at  vække  nogen  sand 
og  varig  Passion  hos  ham? 

lian  holdt  af  Omgangen  med  skjønne, 
elskværdige  Kvinder,  den  virkede  opli- 
vende og  frigjorende  ligesom  en  lin  og 
kostelig  Vin;  men  vare  ikke  disse  mere 
eller  mindre  flygtige  Vægener  dog  i  Grun- 
den skahte  for  Nuet,  for  Øjeblikkets  Ny- 
delse? Selv  Lolotte,  den  lille  pikante  Lo- 
lotte,  der  forstod  at  sige  dybsindige  Ting 
uden  just  at  eje  mere  Aand  end  de  fleste, 
selv  hun  vilde  maaske  ikke  være  i  Stand 
til  at  fængsle  for  bestandig.  Det  var  jo 
nu  engang  saaledes,  at  Besiddelsen  bragte 
Ligegyldighed,  Vanen  sløvede. 

Fyrsterne  burde  i  det  hele  taget  ikke 
lade  den  ømme  Lidenskab  spille  alt  for 
stor   en  Bolle  i   deres  Liv,   ikke    saaledes. 

at  den  fik  Overtaget.  Selv  om  Historien 
ikke  havde  vrimlet  af  Eksempler  paa 
kronede  Hoveder,  der  havde  ladet  sig 
besnære  og  regjere  af  deres  Elskerinder, 
saa  viste  Erfaringen  dog,  hvor  farlig  slige 
kløgtige  Evadøtres  Indflydelse  kunde  være, 
og  hvor  vidt  de  kunde  bringe  deres  Ofre 
—  man  behøvede  jo  blot  at  se  paa  Lud- 
vig d.  Femtende,  denne  rystende,  ho- 
stende, podagristiske  Olding,  der  endnu 
paa  Gravens  Rand  var  en  Slave  af  sine 
Mætresser!  —  Nej,  Marmontel  havde  Ret, 
Refleksionen  maatte  helst  have  Magten, 
ikke  over  Sanserne  alene,  ogsaa  Hoved  og 
Hjerte  maatte  altid  til  en  vis  Grad  for- 
blive klart  og  frit;  den  moderne  Livsfilo- 
sofi lagde  intet  som  helst  moralsk  Baand 
paa  sine  Dyrkere,  Tidens  Løsen  var  at 
nyde,  men  just  derfor  gjaldt  det  jo  ved 
Siden  af  at  bevare  Herredømmet  over  sin 

Vilje 

Gustav  kastede  Pennen  fra  sig,  som 
han  havde  grebet;  han  var  ikke  oplagt 
hverken  til  at  skrive  eller  gjennemlæse 
Breve;  lian  kiggede  kun  flygtigt  i  et  fra 
Yndlingspagen  Munck,  der  efter  Ordre 
maatte  berette  ham  om  Hoffets  indre  An- 
liggender, smaa  mere  eller  mindre  pikante 
Historier,  der  plejede  at  more  ham.  Men 
heller  ikke  det  indeholdt  noget,  der  inter- 

esserede  ham,  og  han  rejste  sig  fra  Bor- 
det. Vognene  rullede  desuden  allerede  af 
Sted  til  Operaen,  det  var  paa  Tiden,  at 
han  begav  sig  derhen.  — 

„Sig  mig  engang,  kjære  Grevinde,  tror 
De  paa  Sandhed?"  spurgte  han,  da  han 
en  Times  Tid  senere  traadte  ind  i  Logen 
til  Grevinde  Egmont,  Voltaires  skjonne  og 
aandrige  Veninde. 

„Paa  Sandhed  —  mon  Dieu!  Ja,  det 
kommer  virkelig  an  derpaa,"  Grevinden 
lo.  „Er  det  Sandhed  i  Kjærlighed,  Deres 
kgl.  Højhed  mener,  saa  svarer  jeg  ube- 
tinget nej!" 

„Hvor  det  er  Skade,  Madame,  at  jeg 
ikke  kan  modsige  Dem,  hvor  meget  jeg 
end  fristes  dertil.  At  se  Dem  og  til- 
sværge Dem  evig  Kjærlighed,  er  et  og 
det  samme  .  .  .  .- 

„Og  at  holde  Eden  er  noget  ganske 
andet  —  naturligvis!  Derfor  bliver  man 
staaende  ved  Venskabet.  Men  lad  mig  nu 
erfare,  hvorfor  Deres  kgl.  Højhed  i  Aften 
synes  at  være  i  et  saa  ilde  Lune  og  slet 
ikke  har  Deres  sædvanlige  Udtryk  — " 

„Tror  De  paa  Forudanelser,  Grevinde ? 
Nej,  det  gjor  De  naturligvis  heller  ikke?" 

„Ah,  jeg  tilstaar,  at  De  forbavser  mig, 
mon  prime!  For  Hesten  —  hvem  af  os 
har   ikke   stundom  Anelser,  og  det  endda 

meget  ubehagelige?  Saaledes  f.  Eks.  da 
jeg  i  Morges  saa  min  Kammerpige  snuble, 
idet  hun  kom  balancerende  med  mit  kost- 
bare Chokoladestel  af  Sevres  Porcelæn 
paa  en  Bakke  — " 

„De  spøger  og  vil  naturligvis  le  mig 
ud,  naar  jeg  siger  Dem,  at  jeg  i  Dag  føler 
mig  særlig  utilpas  paa  Grund  af  en  Drøm." 

„En  Drøm?"  Damen  trak  sine  smukke 
Skuldre  i  Vejret. 

„Ja.  Det  forekom  mig,  at  der  med 
ét  blev  lagt  en  Byrde  af  en  uhyre  Vægt 
paa  mine  Skuldre,  som  jeg  trods  al  min 
Anstrengelse  ikke  formaaede  at  bære.  Af 
usynlige  Hænder  dreves  jeg  fremad,  men 
vaklende  og  usikkert,  og  til  sidst  segnede 
jeg,  ude  af  Stand  til  at  rejse  mig  mere. 
Den  pinlig  trykkende  Følelse,  hvormed 
jeg  vaagnede,  har  ikke  forladt  mig  endnu." 

„Hvor  besynderligt!  Men  De  maa  se 
at  bortjage  denne  Følelse,  Monseigneur." 

„Ja,  og  skal  det  kunne  lykkes,  maa  det 
i  Sandhed  være  i  Deres  Nærværelse,  Ma- 
dame! For  Deres  Skjønhed  og  Vid  plejer 
jo  hver  en  Skygge  at  vige  som  Skyerne 
for  Solens  Glans." 

Grevinde  Egmont  bøjede  sit  Hoved 
med  hele  den  uforlignelige  Ynde  og  Ele- 
gance, hvormed  hun  forstod  at  modtage 
en  Kompliment,   uden  Spor  af  Fordrings- 

fuldhed    og   dog   som   noget,   der  ganske 
naturligt  tilkom  hende. 

...Monsieur  le  prince  maa  ikke  glemme, 
hvad  der  sikkert  venter  Dem  i  Aften  ved 
Souperen  hos  Dauphin  —  ja,  le  ikke,  hos 
Dauphin!  —  Han  er  jo  rigtignok,  til  sin 
Bedstefader  Kongens  Sorg,  et  saakaldet 
Dydsmonster,  men  man  siger  dog,  at  ad- 
skillige kvindelige  Stjerner  af  første  Rang 
ville  glimre  ved  Selskahet  i  Aften  —  spørg 
blot  Marmontel,  som  har  besunget  et  Par 
af  dem  i  sine  sidste  smaa  allerkjæreste 
Poem  es. " 

..Marmontel  —  han  har  virkelig  ned- 
ladt sig  til  .  .  ." 

„Til  at  besynge  den  bedste  Halvdel  af 
Menneskeslægten,  ja,  hvorfor  ikke?  Han 
gjor  det  paa  sin  egen  Vis,  og  gjør  det 
ualmindelig  glimrende/' 

Digteren  lo,  og  Gultav  truede  ad  ham 
med  Fingeren.  „Sig  mig  Navnet  paa  nogle 
af  disse  Stjerner,"  bad  han. 

„For  Hindens  Skyld,  nej  —  lad  os  ikke 
forfølge  dette  Emne  videre,"  udraabte 
Grevinden  leende,  ..det  vilde  bringe  os 
alle  i  Forlegenhed,  Dem  ikke  mindre  end 
mig,  mine  Herrer!'' 

Nu  lo  Kronprins  Gustav  ogsaa,  og  Sam- 
talen blev  fort  i  samme  lette,  tlagrende 
Tone,  selv  citer  at  Musikken  var  begyndt. 

Saa  blev  Logedøren  hastig  og  pludselig 
lukket  op,  og  Gesandten  Grev  Creutz 
traadte  ind.  Han  var  bleg  og  holdt  et 
Brev  i  Haanden. 

Kronprinsen  vendte  sig  om.  „Hvad  er 
der  sket?"  spurgte  han  heftig,  og  skiftede 
Farve. 

..Et  Budskab,  lige  saa  vigtigt  som  sørge- 
ligt, er  i  dette  Øjeblik  indtruffet  fra  S  ver- 
rig  .  .  ." 

Gustav  rev  næsten  Brevet  ud  af  Ge- 
sandtens Haand,  læste  det  og  sank  saa 
tilbage  i  Stolen  med  Hænderne  for  An- 
sigtet. 

..Sire,  jeg  beder  Deres  Majestæt  fatte 
Dem,"  sagde  Grev  Creutz.  ..Kong  Adolf 
Frederik  er  ikke  mere;  hans  tiltagende 
Svaghed  gjorde,  at  man  maatte  være  for- 
beredt paa  dette  Dødsfald,  og  jeg  tillader 
mig  at  være  den  første,  der  bringer  Kong 
Gustav  d.  Tredje  min  underdanige  Hyl- 
dest." 

Alle  i  Logen  havde  rejst  sig  og  bøjede 
sig  dybt. 

Med  en  kraftig  Anstrengelse  tog  Gustav 
sig  sammen.  ..Det  er  kommet  noget 
uventet,  mine  Venner,"  sagde  han.  „Min 
Drøm  —  De  ser,  at  den  fik  sin  Udtydning, 
kjære  Grevinde,  thi  Kronen  bliver  sikkert 
en    tung    Byrde,    der   nu    bliver   lagt  paa 

mine  Skuldre.  Vi  talte  nys  om  Venskab 
og  Sandhed,  jeg  frygter  for,  at  jeg  her- 
eller  maa  sige  Farvel  til  begge  Dele, 
Fyrster  have  kun  saare  sjeldent  sande 
Venner." 

„Jo,  Sire.  Sandheden  flyr  kun  de  Fyr- 
ster, der  selv  bandlyse  den  fra  deres  Nær- 
hed, og  den,  der  som  Kong  Gustav  er 
værdig  til  at  have  Venner,  vil  ogsaa  stedse 
linde  dem,"  sagde  Marmontel. 

„Maaske!  Det  klinger  i  alt  Fald  smukt, 
og  jeg  vil  mindes  Deres  Ord,  min  kjære 
Vismand,"  sagde  Gustav  og  nikkede  med 
et  lille,  næsten  umærkeligt  Smil.  Saa 
bøjede  han  sig  ned  over  Grevinde  Eg- 
monts lille  hvide  Haand,  som  han  havde 
grebet.  „Min  Tak  ogsaa  til  Dem,  dyrebare 
Grevinde!  Tak  for  hver  en  Stund  jeg 
har  tilbragt  i  Deres  uforglemmelige  Sel- 
skab, for  hvert  et  Indblik  De  gav  mig  i 
Deres  store,  rige  Aand,  og  —  Tak  for 
Deltagelsen,  jeg  læser  i  Deres  Blik.  Min- 
det derom,  det  skjonne,  lysende  Minde, 
vil  folge  mig  til  mit  fjerne  Fædreland!" 

Han  bukkede,  idet  han  lod  Blikket 
glide  hen  over  de  tilstedeværende,  og  for- 
lod saa  Logen  med  Creutz  og  sit  Følge. 
Men  hjemme  i  Palæet  lukkede  han  sig 
inde  og  gjennemlæste  endnu  en  Gang  De- 
pecherne   fra   Sverrig    og  det   fortvivlede 

Brev  fra  Moderen,  som  i  hver  en  Linie 
aandede  lidenskabelig  Sorg  og  Længsel 
efter  ham  —  hendes  Førstefødte,  der  nu 
var  Slægtens  og  Landets  Overhoved. 

Sverrigs  Drot  —  han  forstod  endnu  ikke, 
at  han  var  det.  Ofte  havde  han  i  barnagtig 
Forfængelighed  udmalet  sig  det  Øjeblik,  da 
han  vilde  staa  forlenet  med  Kongenavnet 
og  Højheden,  men  nu,  da  det  virkelig 
var  der,  ønskede  han,  at  han  en  Stund 
endnu  kunde  have  været  fritaget  for  An- 
svaret. For  Kongegjerning  var  intet  Lege- 
værk, i  Alvor  skulde  den  tages  op,  og 
han  var  vel  næppe  moden  til  den  endnu. 
Han,  den  første  Kronprins  der  var  født 
i  Sverrig  siden  Karl  d.  Tolvte,  havde  fra 
Barndommen  været  Folkets  Haab  og 
Stolthed,  det  vidste  han;  men  hvad  var 
vel  saa  omskifteligt  som  Folkegunst? 

Men  trods  disse  Betænkeligheder  fej- 
lede det  ikke,  at  det  jo  ved  Siden  af 
dæmrede  med  store  Syner,  vuggede  sig  i 
lyse,  farverige  Drømme,  lokkende  og  dra- 
gende som  søde  Toner,  og  at  der  dukkede 
Billeder  frem  af  Kronens  gyldne  Glans, 
der  skulde  gjenoplives  ved  ham,  af  Be- 
drifter, der  skulde  forherlige  Fædrelandet, 
Daad,  der  skulde  optegnes  med  Sagas 
uforgjængelige  Skrift!  Og  der  var  Øje- 
blikke,  hvor  han    kjendte  sig  som   løftet 

og*  baaret  og  som  beruset  i  Følelsen  af 
sit  Kalds  Storhed,  og  i  Lys  og  Duft  og  straa- 
lende  Farvepragt  formede  Fremtiden  sig 
da  for  hans  Blik. 

I  de  første  Dage  modtog  han  ikke 
andre  end  Greutz  og  Marmontel.  De  fik 
pardonnere  ham,  dersom  han  ikke  straks 
optraadte  som  det  sømmede  sig  Sverrigs 
Hersker,  men  Sønnen  maatte  have  Lov 
til  at  sørge  over  sin  Fader,  og  han  trængte 
til  at  samle  sig;  det  var  jo  et  helt  nyt 
Afsnit  af  hans  Liv,  der  nu  skulde  til  at 
begynde. 

Men  da  Ugen  var  gaaet,  indfandt  Lud- 
vig d.  Femtende  sig  i  egen  høje  Person, 
1  cdsaget  af  Dauphin,  og  saa  begyndte  de 
al  strømme  ind,  alle  disse  Prinser  af  det 
bourbonske  Hus,  og  Stormænd  og  frem- 
mede (iesandter,  der  skyndte  sig  at  bringe 
ham  deres  Hyldest  —  ikke  alene  fordi 
Etiketten  fordrede  det,  men  af  Nysgjer- 
righed  efter  at  se,  hvorledes  den  unge 
svenske  Monark  vilde  komportere  sig  i 
sin  ny  Værdighed. 

Og  det  var  naturligvis  „a  merveille". 
A nsland,  Toilette,  Væsen  og  Udtalelser  — 
alt  var  som  det  burde  være  ved  saadan 
en  Lejlighed.  Han  beklagede,  at  han  saa 
brat  maatte  forlade  Frankrigs  skjønne 
Hovedstad   med  dens  glade,   brogede  Liv, 

og  alle  beklagede  det  med  ham;  han  var 
fuld  af  Lovprisninger  over  alt,  hvad  han 
havde  hørt  og  set,  og  man  forsikrede  ham 
til  Gjengjæld  om  sin  varmeste  Sympati 
og  sit  evige  Venskab! 

„Ah,  mon  Dieu,  nu  rejser  han,  „le  petit 
roi!"  Hvor  man  vil  savne  ham  i  sine 
Saloner,"  sagde  Madame  Egmont  med  et 
Suk.  „Han  har  Aand  nok  til  at  forsyne 
hele  den  Flok  Kavalerer  med,  der  til 
daglig  sværmer  omkring  os,  og  der  er 
kun  ét,  der  trøster  mig:  at  han  vil  skrive 
til  mig!  Venskab  —  Venskabet  mellem 
Mand  og  Kvinde  —  saaledes  som  det  er 
fremblomstret  i  vort  Aarhundrede  —  er 
et  uskatterligt  Gode!" 

Og  den  vaklende,  udlevede  Monark  paa 
Frankrigs  underminerede  Trone  om- 
favnede, da  Afskedstimen  kom,  sin  „kjære 
unge  Cousin"  med  Taarer,  saa  oprigtige, 
som  han  var  i  Stand  til  at  fælde  dem,  og 
det  lod  virkelig  til,  at  man  paa  begge 
Sider  havde  Grund  til  at  være  tilfreds 
med  Besøget. 

V. 

Det  svenske  Folk  havde  paa  passende 
Maade  og  med  alle  sømmelige  Hensyn 
sørget  over  den  brave,  godmodige  Adolf 
Frederik  i  den  foreskrevne  Tid,  skjønt 
næppe  andre  end  hans  nærmeste  følte 
Tabet  af  den  svage,  ubetydelige  Hersker, 
og  nu  lavede  man  sig  til  at  hylde  Sønnen, 
hvis  Kongesaga  skulde  til  at  begynde. 

Fuld  af  Forventning  havde  disse  Maa- 
neder  vieret.  Nu  var  Maj  oprunden,  og 
med  den  Stunden,  da  man  endelig  skulde 
faa  Lejlighed  til  at  give  sine  Følelser  for 
den  fra  Barndommen  forgudede  Fyrste 
Luft. 

Kong  Gustav,  der  havde  lagt  Hjem- 
vejen om  ad  Preussen  og  haft  en  Sammen- 
komst med  sin  Morbroder  Frederik  d. 
Store  i  Potsdam,  var  endelig  kommen  til- 
bage. Han  var  landet  i  Landskrona,  og 
Kanonerne  fra  det  gamle  Slots  Volde  havde 
budt  ham  deres  dundrende  velkommen 
paa  Fædrelandets  Grund. 

Og  Tusinder  af  Mennesker  havde  budt 
ham  velkommen.  Begejstringen  og  Glæden 
havde  slet  ikke  villet  faa  Ende  i  den  lille 
By,  hvor  alt  var  kommet  paa  Benene. 
Skjonjomfruer   og   hvidklædte    Smaabørn 

havde  svunget  grønne  Majgrene  og  strøet 
Blomster  foran  det  kongelige  Tog,  da  det 
fra  Havnen  drog  gjennem  Gaderne,  Mænd 
af  alle  Klasser  og  Aldre  havde  svunget 
Hatte  og  Huer,  og  de  gallaklædte  Kava- 
lerer maatte  næsten  med  Magt  bane  sig 
Vej  gjennem  Trængselen;  om  det  saa  var 
Hospitalslemmerne  og  de  usleste  Stoddere, 
saa  vare  de  humpede  frem  for  at  se  paa 
Stadsen  og  skrige  sig  hæse  til  Ære  for 
deres  unge  Drot. 

Vejen  gjennem  Landet  til  Stockholm, 
og  Indtoget  i  Hovedstaden  blev  til  et 
sandt  Triumftog. 

Drage  ud  som  Kronprins  og  vende 
hjem  som  Konge  —  ja,  der  var  alligevel 
en  Forskjel! 

Det  var  som  om  den  laa  i  Luften,  han 
mærkede  den  saa  at  sige  ved  hvert  Trin 
han  traadte,  hver  en  Bevægelse  han  gjorde. 
For  havde  det  før  kun  drejet  sig  om  at 
vise  ham  sin  personlige  Hengivenhed,  saa 
var  der  jo  nu  bestandig  denne  given  Agt 
paa  hans  mindste  Ord  og  Vink,  disse  ær- 
bødige Miner  og  krybende  Manerer  hos 
hans  Omgivelser,  og  der  vare  disse  Skarer, 
der  ligesom  voksede  op  af  Jorden  blot 
han  viste  sig,  og  trængte  sig  frem  paa 
hans  Vej,  begj ærlige  efter  at  fange  blot 
et  Blik   eller  et  Smil.     Det  var  saa  nyt  at 

være  Midtpunktet,  hvorom  alting  drejede 
sig,  og  selv  om  det  i  Grunden  kun  var  et 
Skin  af  Magt,  der  var  levnet  Sverrigs 
Konge,  kun  var  et  Kongedømme  af  Navn, 
der  var  bibeholdt  efter  Karl  d.  Tolvtes 
Død  ved  Konstitutionen  1718,  saa  var  dette 
Kongedømme  dog  endnu  omgivet  af  hele 
sin  Nimbus  i  Folkets  Øjne,  og  det  var 
forunderligt  nok  første  Gang  at  udøve 
den  Magt,  der  saa  pludselig  var  givet  en 
i  Hænde. 

Stockholms  Kongeborg  knejsede  stolt  i 
Foraarssolens  Glans,  da  Gustav,  omgivet 
af  sine  Brødre  og  Rigets  Stormænd,  holdt 
uden  for  dets  Mure  og  saa  ud  over  den 
næsten  uoverskuelige  Menneskemængde. 
Oppe  fra  en  flag-  og  blomstersmykket 
Balkon  viftede  de  kongelige  og  Hoffets 
Damer  med  deres  Lommetørklæder.  Enke- 
dronningen græd  og  tog  sig  i  sin  Sørge- 
dragt  ud  som  den  tragiske  Musa,  men  ved 
Siden  af  hende  straalede  den  unge  Prin- 
sesse fager  og  glad  som  Foraaret  selv,  og 
om  det  saa  var  Sofie  Magdalene,  havde 
hun  ligesom  med  Dronningeværdigheden 
iført  sig  en  Tilfredshed  og  Frimodighed, 
der  klædte  hende  forbavsende  godt.  Hun 
fulgte  sin  kongelige  Gemal  med  et  varmt, 
beundrende    Blik,    og   da   han    saa  op  og 

smilende   hilste  med  Haanden,   rødmede 
hun  som  en  Skolepige. 

„Ah,  regardez  done  chére,  Aurora,'" 
hviskede  den  lille  Grevinde  Mejerhjelm 
til  Frøken  Ugla,  „Hendes  Majestæt  er  jo  al- 
deles som  forvandlet  i  Dag  —  Sneen  er 
i  Sandhed  begyndt  at  smelte  ..." 

„Hos  hende,  ja;  maatte  den  dog  ogsaa 
smelte  hos  ham,  min  bedste,  men  jeg 
frygter  nej!" 

„Hvor  statelig  og  smuk  Hs.  Majestæt 
tager  sig  ud  til  Hest,"  bemærkede  Frøken 
Løwenhjelm  og  kiggede  over  Grevinde 
Høpkens  stærkt  blottede  Skulder,  „jeg  tror, 
at  han  aldrig  har  taget  sig  saaledes  ud  til 
sin  Fordel!" 

Grevinde  Ribbing,  der  i  Dag  fungerede 
som  Æresdame,  drejede  Hovedet  lidt. 
..Ja  vist,  slige  teatralske  Optog  ere  ret 
noget,  der  egner  sig  for  den  unge  Maje- 
stæt," sagde  hun  spodsk,  „han  maajoøve 
sig  i  Rollen,  der  er  saa  ny  endnu." 

„Der  hører  i  Sandhed  en  god  Vilje  til 
at  opfatte  Kong  Gustavs  Færd  i  Dag  saa- 
ledes, Madame!"  Det  var  Charlotte  du 
Rietz,  der  gjorde  denne  Bemærkning  med 
blussende  Kinder  og  en  Stemme,  der  dir- 
rede af  Harme. 

„Finder  De  virkelig,  Madame?"  La 
belle  Ribbing  stirrede  paa  hende  gjennem 

sit  Øjeglas.  „Ja,  jeg  tvivler  ikke  om,  at 
De  betragter  det  med  andre  Øjne,  mais 
mon  Dieu,  hvor  det  er  mig  ligegyldigt." 

„To  Rivalinder!"  hviskede  Aurora 
Ugla  leende  til  sin  Veninde  og  gav  hende 
et  lille  Puf. 

„Men  jeg  troede  aldeles  ikke,  at  Fru  v. 
Ribbing  ..." 

„Brød  sig  om  Kongen?  Nej,  det  siger 
man  jo,  men  hvorfor  taaler  hun  da  ikke,  at 
han  lægger  Mærke  til  andre  Fruentimmer? 
Se  blot  hvor  hun  fikserer  den  anden  med 
et  hohnisch  Blik  —  jeg  gad  vidst,  om  den 
smaa  du  Rietz  maa  give  tabt!" 

Den  smaa  du  Rietz,  der  i  alt  Fald  ikke 
havde  Grevinde  Ribbings  Koldblodighed 
og  slagfærdige  Tunge,  stod  og  krammede 
sit  Lommetørklæde  i  Haanden  og  betænkte 
sig  endnu  paa  et  Svar,  da  Kongens  Stemme 
lød  [nede  fra  Pladsen.  Han  talte  til  den 
forsamlede  Mængde. 

Hans  ungdommelige  Skikkelse,  med  det 
beaandede  Ansigt  og  de  funklende  Øjne, 
hans  sjeldne  Veltalenhed  og  hjertevarme 
Ord  vakte  en  endeløs  Begejstring;  man 
græd  og  lo  paa  én  Gang,  og  sikkert  ere 
kun  faa  Konger  blevne  hilste  med  en 
saadan  Jubel  som  den,  der  hilste  ham  paa 
denne  Dag.  Og  mægtigt  og  sælsomt  rørte 
det  sig  hos  ham  som  ingen  Sinde  før. 

..Maatte  Herren,  Kongernes  Konge  vel- 
signe din  Indgang!"  Kongernes  Konge,  ja. 
Han,  den  eneste  for  hvem  Fyrsten  paa 
sin  Trone  skulde  og  maatte  bøje  sig  — 
for  Magten,  den  jordiske  Magt,  saa  vidt 
ens  Herredømme  strakte  sig,  den  var  givet 
i  ens  egen  Haand  alene,  og  man  behøvede 
ikke   at  dele  den   med   nogen.    Nej,  ikke 

med  nogen og  hans  Haand  knyttede 

sig  fast  og  bestemt. 

..Hil  vor  Gustav,  vor  Konge!  Hil  Gustav 
d.  Tredje!" 

I  den  lune  Vaaraften,  da  alt  var  bleven 
stille  omkring  ham,  hørte  han  endnu 
Raabene  trænge  op  til  sig  dernede  fra  Ga- 
den. Han  støttede  Panden  mod  Ruderne 
og  saa  op  mod  Stjernerne.  Vilde  hans 
Folk  monstro  hilse  ham  med  samme  Be- 
gejstring naar  Aar  vare  gaaede,  naar  den 
store  Kongetanke,  hans  Sjæl  rummede, 
var  bleven  Virkelighed?  —  — 

Spændingen  var  stor  i  den  første  Tid 
efter  at  se,  hvorledes  han,  hvem  man  jo 
i  Grunden  kun  kj  endte  som  den  ridder- 
lige, livsglade  Yngling  med  den  udviklede 
Kunstsans  og  de  mange  Interesser,  vilde 
klare  de  første  Skjær  som  Konge.  Paa 
Hufvudstå,  hos  Grev  Ribbings,  hvor  største 
Delen  af  den  gamle  Adel  samledes,  og  hos 
General   Pechlin   blev    det    drøftet    tidligt 

og  silde,  og  man  lagde  just  ikke  Baand 
paa  sin  Tunge. 

..Jeg  tror  næppe,  at  han  vil  lægge  os 
mange  Hindringer  i  Vejen",  sagde  Rib- 
bing, ..Musik,  Digte-  og  Skuespilkunsten 
har  alle  Dage  været  hans  Kjæphest,  og 
lader  man  ham  blot  fremdeles  ride  den 
og  giver  ham  Lejlighed  til  at  glimre,  saa 
tror  jeg,  at  alt  vil  vedblive  at  gaa  i  den 
gamle  Gjænge,  især  da  han  har  Tillid  til 
Fersen  ligesom  Faderen,  og  baade  Scheffer 
og  Høpken  have  Indflydelse  paa  ham." 

Og  Gustav  forholdt  sig  virkelig  fore- 
løbig rolig  og  lod  dem  snakke  som  de 
vilde. 

Af  klog  Beregning  beholdt  han  de 
gamle  Raadgivere  fra  Faderens  Tid,  be- 
roligede ved  sin  Sorgløshed  de  af  Hatte- 
partiets  Førere,  der  mest  havde  frygtet 
hans  Indgriben,  og  ingen  anede,  at  han  i 
Stilhed  forberedte  det  store  Værk:  Stats- 
omvæltningen i  sit  Fædreland,  en  Akt, 
som  han  mere  og  mere  indsaa  var  dets 
eneste  Frelse.  For  mere  og  mere  truende 
blev  de  udenlandske  Magters  Holdning 
lige  over  for  en  Regering,  der  var  delt  i 
Partier,  og  som  mere  end  én  Gang  havde 
indladt  sig  i  forræderske  Underhandlinger, 
og  skulde  Sverrig  igjen  vokse  sig  stort  og 
stærkt,  saa  var  det  de  indre  Fjender,  der 

maatte  bekjæmpes,  før  man  kunde  tænke 
paa  at  vende  sig  mod  de  ydre. 

Og  saa  gik  Sommer  og  Vinter  —  Vin- 
teren, der  bragte  Efterretningen  om  de 
rystende  Begivenheder  i  Danmark,  om 
Hofrevolutionen,  en  ulykkelig  Dronnings 
Fejltrin  og  en  almægtig  Yndlings  Fald  — 
og  igjen  en  Vaar  temmelig  stille  hen,  og 
saa  i  Juni  1772  kom  Kroningen  med  dens 
uhyre  Pomp  og  Pragt,  hvortil  der  natur- 
ligvis ogsaa  medgik  uhyre  Summer.  Det 
var  første  Gang,  at  Gustav  d.  Tredje  frem- 
traadte  i  sin  fulde  kongelige  Glans  og 
ligesom  badede  sig  i  Straalerne  af  Tronens, 
af  Kongedømmets  Storhed,  som  det  altid 
havde  været  hans  Drøm  at  hævde,  og  for 
første  Gang  fik  hans  Undersaatter  fuldt 
ud  Fornemmelsen  af  hans  Hang  til  at  vise 
sig  som  Majestæten  og  glimre  i  Lighed 
med  sine  Forbilleder,  de  franske  Konger. 

Og  der  var  ogsaa  adskillige  af  det  gamle 
Adelspartis  stolte  Førere,  som,  da  de  saa 
ham  staa  dér  for  dem  som  den  salvede 
og  kronede  Drot,  med  Scepteret  i  sin  Haand 
og  det  forunderlig  bydende  Blik,  Herske- 
rens Blik  i  sit  Øje,  uvilkaarlig  følte,  at 
her  stode  de  over  for  en  Magt,  en  Vilje, 
stillet  o})  mod  deres  egen,  og  de  forudsaa 
Kampen,  som  de  vilde  faa  at  bestaa. 

Fru  Lolotte  var   ikke  staaet  op  endnu. 

Det  line  Hoved  med  det  askeblonde  Haar 
hvilede  endnu  paa  den  kniplingsbesatte 
Pude,  og  Øjnene  glippede  dovent  op  imod 
Augustsolen,  der  i  brede  gyldne  Lysflager 
strømmede  ind  gjennem  Ruderne. 

Hnn  laa  og  tænkte.  Der  var  saadan  en 
dejlig  Ro  dertil  om  Morgenen,  inden  Be- 
søg eller  forskjellige  andre  Ting  endnu 
havde  lagt  Beslag  paa  hende. 

I  Grunden  vidste  hun  ikke  selv,  hvad  det 
var,  der  havde  gjort  Livet  saa  lyst,  saa 
rigt  i  det  sidste  Aar.  Det  var  ikke  kom- 
met udefra,  for  der  havde  jo  været  stille 
i  den  store  Verden  paa  Grund  af  Sorgen 
over  Kong  Adolf  Frederik,  men  en  underlig 
Forventningens  Tid  havde  det  været,  et 
Liv  indadtil,  med  fredlyste  Tanker  og 
Drømme  og  noget  af  en  Festdags  Stem- 
ning over  sig. 

Ligesom  alle  andre  havde  hun  natur- 
ligvis vieret  optaget  af  den  unge  Konges 
Færd,  og  med  voksende  Beundring  havde 
hun  fulgt  den. 

Hans  Omhu  for  alle  tnengende  og 
ulykkelige,  det,  at  han  tre  Gange  om  Ugen 
gav  den  ringeste  af  sine  Undersaatter  fri 
Adgang  til  sin  Person  for  at  hore  deres 
Klager  og  Supplikkér,  at  han  havde  af- 
skallet Torturen,  og  mange  andre  Foran- 

staltninger,  som  han  traf,  vidnede  jo  alt 
sammen  om  hans  Højsind  og  gode  Hjerte, 
og  hun  i  det  mindste  saa  ikke  deri  noget 
Ønske  om  at  blænde  eller  behage.  Han 
var  jo  ogsaa  forgudet  af  Menigmand  og 
af  Militæret,  lige  fra  Officeren  til  den 
simple  Soldat,  som  han  vandt  ved  sin 
Nedladenhed  og  Gavmildhed,  og  saa  var 
der  denne  mandige  Alvor,  der  nu  prægede 
ham;  den  gjorde  et  langt  dybere  Indtryk 
paa  hende  end  hans  tidligere  lidenskabe- 
lige Udbrud. 

„Jeg  er  midt  i  Kampen  nu,'1  havde  han 
sagt  til  hende  en  Aften  i  sin  Moders  Salon, 
„en  Kamp,  hvori  jeg  enten  vil  sejre  eller 
gaa  til  Grunde." 

Gaa  til  Grunde  —  nej.  Lolotte  troede 
paa  Sejren,  troede  paa  ham. 

Ikke  med  et  Ord  havde  Kongen  hen- 
tydet til,  hvad  Kronprinsen  havde  attraaet, 
og  just  derfor,  fordi  han  havde  respek- 
teret Skranken,  som  hun  havde  rejst 
imellem  dem,  turde  hun  jo  nu  uden  Fare 
hengive  sig  til  Beundringen  af  hans 
mange  blændende  Egenskaber,  hans  aande- 
lige  Overlegenhed.  Hans  rolige,  liden- 
skabsløse Optræden  naar  de  nu  mødtes, 
havde  gjengivet  hende  hele  sin  Sikkerhed. 
og  hun  kj endte  sig  saa  forunderlig  stolt 
og  glad,   og   saa  løftet  i  denne  Sikkerhed. 

Ja,  for  der  var  jo  Lykke  alene  i  at  have 
Lov  til  at  se  op  til  ham  og  følge  ham  i 
Tanken  paa  hans  høje  Flugt,  Lykke  i  at 
turde  omgaas  ham  frit  og  uden  Tvang  og 
vide,  at  saa  meget  af  det,  der  rørte  sig 
hos  ham,  det  havde  han  talt  om  med 
hende,  det  delte  og  forstod  hun!  Hun 
syntes  det  var  som  en  Rigdoms  Skat  at 
have  i  Eje,  alene  det  at  have  mødt  slig 
en  Storhed,  der  ligesom  tiltvang  sig  Her- 
skerretten, saa  at  man  blot  havde  at  bøje 
sig  i  Følelsen  af  sin  egen  Ringhed. 

Hun  foer  op  i  Sengen  idet  hendes 
Ægtefælle  pludselig  traadte  ind.  „Mon 
Dieu,  kjære  Ven,  hvad  er  der  paa  Færde?" 
spurgte  hun  lidt  utaalmodig.  ,.Du  er  jo 
allerede  paaklædt  til  at  gaa  ud  .  .  ." 

„Ja,  ma  chére,  jeg  burde  ikke  have 
forstyrret  Dig,  men  jeg  vilde  dog  ikke 
snige  mig  bort,  uden  at  Du  vidste  det." 

Feltoverste  du  Rietz  havde  et  temmelig 
ubevægeligt  Ansigt,  men  hans  Hustru 
lagde  dog  i  dette  Øjeblik  Mærke  til  en 
usædvanlig  Bevægelse  hos  ham.  ..Snige 
Dig  bort  —  men  hvad  skal  det  betyde?" 
raabte  hun.  „Aa  du  Rietz,  jeg  har  længe 
mærket,  at  Du  skjuler  noget  for  mig  —  hvor- 
for maa  jeg  ikke  vide,  hvad  her  foregaar?" 

..Min  bedste  Charlotte,  Hemmeligheder, 
der   ikke   ere    ens  egne,  betror  man  ikke 

engang  sin  Hustru.  Hvad  her  skal  ske, 
kan  nu  imidlertid  ikke  skjules  længere; 
Kong  Gustav  har  længe  i  al  Stilhed  ar- 
bejdet paa  en  Forandring  i  Statsstyreisen, 
han  er  fast  besluttet  paa,  ved  hvilke 
Midler  det  end  maatte  ske,  at  styrte  de 
adelige  Stænders  Magt  og  selv  gribe  Tøj- 
lerne ..." 

„Jeg  anede  det!  Anede,  at  det  var 
store,  høje  Kongetanker  hans  Sjæl  rum- 
mede.    Og  nu?  .  .  ." 

..Sprengporten,  Toll,  Hillichius  og  flere 
andre,  deriblandt  Prins  Karl,  have  støttet 
ham  og  i  lang  Tid  arbejdet  for  Sagen. 
Militæret  er  taget  i  Ed  hele  Landet  over 
omtrent,  Garnisonen  her  i  Stockholm  er 
fordoblet,  og  denne  Dag  er  bestemt  til 
Planens  Udførelse." 

..Og  Kongen  selv  —  kan  det  tænkes,  at 
hans  Trone,  maaske  hans  Liv  er  i  Fare?1- 

„Hans  Trone  —  ja.  Hans  Liv  —  jeg 
haaber  det  ikke,  hidtil  er  alt  allenfals 
gaaet  saa  geheimt,  at  det  ser  ud,  som  om 
Heldet  vil  følge  ham.  Gustav  er  en  Mester 
i  [at  forstille  sig.  Han  har  musiceret, 
skrevet  Vers  og  tegnet  Mønstre  for  Da- 
merne ved  Hoffet,  som  om  han  har  været 
optaget  af  alt  andet  end  Statssager,  kun 
om  Natten  har  han  skievel  Breve.  I  Aftes 
s p i  Ilede  han   Kort   med    to   af   sine   ufor- 

sonligste  Modstandere,  Pechlin  og  Ribbing, 
og  var  fuld  af  Spøg  og  morsomme  Ind- 
fald ved  Aftentaflet;  først  havde  han  jo 
overværet  Operaforestillingen,  som  Du 
saa  ..." 

„Ja,  det  var  „Thetis  og  Peleus",  den 
første  svenske  Opera,  som  han  selv  har 
creeret.  Aa  Kors,  saa  dejlig  Uttinis  Musik 
var,  og  Kongen  lod  til  at  være  saa  fuldt 
optaget  deraf!" 

,,Ja,  ingen  har  vistnok  kunnet  mærke 
noget  paa  ham,  eller  anet,  at  da  Aftenens 
Lystighed  var  endt,  gik  han  selv  omkring 
og  inspicerede  alle  Vagtposterne.  Ganske 
vist  har  Senatet  haft  Mistanke  til  ham  og 
af  den  Grund  modsat  sig,  at  han  forlod 
Hovedstaden,  og  det  har  givet  Befaling 
til,  at  det  uplandske  Regiment  under 
Cederstrøm  skal  rykke  ind  her  i  Stock- 
holm, men  ved  disse  Forholdsregler  lader 
det  ogsaa  til,  at  man  føler  sig  temmelig 
sikker,  og  ingen  aner,  at  Gustav  med  et 
eneste  kjækt  Slag  agter  at  bryde  Broen 
af.  Ja,  nu  ved  Du  Besked,    ma  chére 

amie,  og  jeg  kan  forlade  Dig  rolig  og 
fattet,  hvad  der  end  sker  —  n'est  ce  pas?" 

..Men  sig  mig  dog  blot  .  .  ." 

„Jeg  tor  ikke  vente,  det  er  allerede 
silde  og  jeg  maa  til  Arsenalet.  Gud  være 
med  Dig,  min  bedste  Charlotte,   med  Dig 

og  med  os  alle!"  Han  omfavnede  hende 
og  ilede  saa  ud  af  Døren. 

Lolotte  sprang  ud  af  Sengen,  og  med  Fød- 
derne stukne  i  de  smaa  broderede  Tøfler 
ilede  hun  gjennem  Stuerne  til  de  Vin- 
duer, der  vendte  [ud  til  Gustav  Adolfs 
Torv. 

Alt  var  at  se  til  som  sædvanligt.  Folk 
færdedes  fredeligt  og  som  det  syntes  uden 
Tanke  om  hvad  der  forestod,  i  Gaderne, 
der  laa  lumre  og  hede  og  slegtes  i  August- 
solens Straaler.  Men  saa  forekom  det 
hende,  at  der  hørtes  Drøn  og  Raab  i  det 
fjerne,  og  nu  kom  der  flere  militære  til 
Hest  sprængende  i  Retning  af  Ridder- 
holmen —  bestandig  flere  og  flere. 

Lolotte  kimede  paa  sin  Kammerpige, 
paa  Tjeneren  —  hun  vilde  i  Hast  klædes 
paa,  og  gamle  Jørgan  maatte  af  Sted  for  at 
skaffe  at  vide,  hvad  der  foregik  i  Nær- 
heden af  Slottet  og  Arsenalet. 

En  Times  Tid  efter  kom  han  forpustet 
og  forfærdet  tilbage.  Et  Oprør  var  brudt 
løs  —  Borgerne  vare  kaldte  til  Vaaben  af 
Statholderen  Grev  Rudbæk,  Militæret  ryk- 
kede frem,  og  Kongen,  —  Kongen  —  — 
Lolotte  ruskede  ham  i  Armen  idet  han 
standsede  for  at  snappe  efter  Vejret  —  ja, 
han  var  bleven  fængslet  idet  han  vilde 
forlade  Slottet,  hed  (Jet  sigl 

Lolotte  gav  sig  ikke  Tid  til  at  høre 
mere.  Hun  kastede  en  Mantille  over  sig, 
og  lidt  efter  stod  hun,  næsten  uden  at 
vide  hvad  hun  selv  vilde,  nede  paa  Gaden, 
fulgt  af  Jorgan,  der  brummede  og  korsede 
sig,  og  forsikrede,  at  det  aldrig  i  Livet 
gik  an,  Feltøversten  vilde  aldrig  tilgive 
ham,  at  han  ikke  havde  hindret  den  naa- 
dige  Frue  i  slig  en  uforsigtig  Adfærd  — 

,, Passiar,  Jørgan  —  Jørgan  faar  slet  og 
aldeles  intet  Ansvar  her  —  jeg  skal  nok 
tage  det  hele  paa  mig!"  og  Lolotte  trak 
ham  med  sig. 

Patrouiller  af  Borgervagten  marcherede 
forbi,  og  nu  kom  der  ogsaa  et  Kompagni 
Soldater.  Folk  begyndte  at  strømme  sam- 
men, og  spurgte  og  raabte  i  Munden  paa 
hverandre;  Larmen  tog  til  og  Mængden 
voksede. 

„Hvad  har  egentlig  alt  dette  hersens 
at^betyde?"  spurgte  en  Bondemand,  der 
havde  faaet  sin  bredskyggede  Hat  trykket 
helt  ned  over  Øjnene  og  sin  hvide  Vad- 
melskofte  flaaet  halvt  af  Kroppen,  i  en 
ynkelig  Tone. 

,.Ja,  hvem  ved  det,  Farlil,"  lød  Svaret. 
rNys  lob  jo  Statholderen  barhovedet  gj en- 
nem  Gaderne  som  en  gal  Mand  og  raabte, 
at  alle  vi  Stockholms  Borgere  fik  gribe 
til  Yaaben,  for  det  gjaldt  Sveafolkets  Fri- 

hed  og  hele  Velfærd.  Ja,  det  kan"  nu  være 
godt  nok,  men  hvem  Fanden  gaar  vel  hen 
og  retter  Vaaben  mod  sine  egne  Lands- 
mænd og  Brødre,  uden  at  vide  hvorfor?" 

„Kors  nej,  nej  da  .  .  ." 

„Det  er  Kongen  og  de  store  Herrer  i 
Raadet,  der  ville  hinanden  til  Livs,  men 
hvad  i  Djævelens  Skind  og  Ben  angaar 
det  os?''  raabte  en  kjæmpestor  Slagter. 

„Jo  vist,  man  skal  holde  med  sin  Konge, 
dit  Kjødhoved,"  raabte  en  myndig  Stemme. 

—  „Ser  I  vel,  Kammerater,  hvad  have  vi 
vel  en  Konge  for,  naar  han  ikke  maa  faa 
Lov  til  at  regjere  selv?  Ham  er  det  dog 
vi  skulle  og  bør  lyde,  mener  jeg,  og  naar 
de  andre  ville  sætte  ham  Stolen  for  Døren, 
saa  er  det  paa  Tide,  at  vi  forhjælper  ham 
til  hvad  Ret  er.  Vi,  og  Kongen  med,  skal 
regjeres  af  Senatet  her  i  Sverrig,  og  Se- 
natet —  ja,  det  er  igjen  afhængigt  af  Rigs- 
dagen! Og  naar  det  saa  endda  var  alle 
fire  Stænder,  der  delte  Styrelsen,  men  de 
adelige  have  tilranet  sig  hele  Magten  og 
undertrykke  paa  det  skammeligste  de 
ufrelse.  Ikke  et  Ord  har  nogen  af  dem 
at  sige,  lige  saa  lidt  som  Kongen  selv, 
sekrete  utskottet  tager  alle  Bestemmelser 

—  er  der  kanske  nogen  Mening  i  det?  Og 
bør  vi  ikke  her  staa  paa  Kong  Gustavs 
Side    mod    dem,   der    volde    vor   Under- 

trykkelse  og  bringe  Ulykke  over  vort  Land, 
dersom  vi  ere  gode  Borgere?" 

.,Jo,  det  er  sandt,  det  er  rigtigt,"  lød 
det  nn  fra  flere  Sider,  ., Gustav  d.  Tredje 
vil  Folkets  Vel,  han  vil  ikke  ligesom  hans 
Forgjængere  finde  sig  i,  at  den  ringe  foru- 
rettes —  ham  ville  vi  følge!" 

Slagteren  rev  sin  Hue  af,  og  med  den 
ene  Haand  svang  han  den,  med  den  anden 
Kjødtruget  i  Luften,  mens  han  af  sine 
vældige  Lungers  Kraft  raabte:  „Kamme- 
rater og  Brødre  —  ja,  er  det  saadan  fat, 
og  har  vor  raske  unge  Konge  sat  sig  paa 
Bagbenene  for  vor  Skyld,  saa  den  Onde 
partere  mig,  om  jeg  ikke  er  med!  Til 
Hjælp,  Brødre,  til  Hjælp  —  om  det  blot 
ikke  er  for  sent  og  de  Halunker  kanske 
have  myrdet  ham." 

Myrdet  ham  —  store,  almægtige  Gud! 

Fru  du  Bietz  var  bleven  skilt  fra  sin 
Ledsager  og  var  midt  i  Trængselen;  hun 
kunde  ikke  komme  tilbage  og  maatte  lade 
sig  rive  med  af  Strømmen ;  men  Skræk- 
ken, Larmen  og  Heden  gjorde  hende  næ- 
sten afmægtig. 

..(mariotte  —  Fru  du  Bietz  —  De  her!" 

Hun  saa  op,  og  fik  til  sin  store  Glæde 
Øje  paa  den  unge  Pontus  Liljehorn,  en 
femten,  sekstenaars  Kornet,  der  fra  lille 
Dreng  var   kommen  i  hendes  Hjem.     „Aa 

Pontus,  forlad  mig  ikke,  hvilken  forfærde- 
lig Dag!  Hvad  er  der  sket  med  Kongen 
—  og  hvor  er  min  Ægtefælle?" 

Liljehorn  rystede  paa  Hovedet. 

..Jeg  ved  det  sandelig  ikke,  jeg  har 
hverken  set  Kongen  eller  Monsieur  du 
Rietz.  Jeg  er  paa  Vejen  til  Slottet  med 
en  Melding  fra  min  Chef  .  .  .  ." 

„De  sige,  at  Kongen  skal  være  fængslet, 
kanske  dræbt," 

„Det  forbyde  Gud!  Men  kom  med  mig, 
jeg  kan  umuligt  forlade  Dem  her  i  denne 
larmende,  ophidsede  Hob,  bedste  Fru  du 
Rietz  —  De  maa  følge  med,  jeg  ved  in- 
tet andet  Raad,  tilbage  kunne  vi  ikke 
komme." 

Der  var  ikke  Tid  til  længere  Forkla- 
ringer eller  Betænkning.  Tættere  og  tæt- 
tere trængte  disse  plumpe,  ivrigt  gestiku- 
lerende Skikkelser  ind  paa  Lolotte,  nær- 
mere og  nærmere  kom  disse  rødglødende, 
sveddryppende  Ansigter;  haarde,  snavsede 
Næver  puffede  hende  og  hæse  Stemmer 
skrege  lige  ind  i  hendes  Øren,  idet  man 
fra  alle  Sider  stimlede  sammen.  Hun  fik 
ganske  ondt  og  det  sortnede  for  hendes 
Øjne;  hun  klyngede  sig  til  Kornettens  Arm, 
som  hun  havde  grebet,  og  stolt  over  at  være 
hendes   Beskytter,   hvem   han   fra    ganske 

Marie  Henckel:  Lolotte.  C 

lille  af  havde  beundret  og  sværmet  for, 
drog  han  hende  med  sig  gjennem  Vrimlen. 


VI. 


Trykkende  varm  og  tung  og  svanger 
med  Torden  havde  Luften  været  lige  fra 
Morgenstunden. 

Engang  imellem  løde  nogle  hule,  bul- 
drende Drøn  i  det  fjerne,  men  endnu  var 
Uvejret  der  ikke;  Solen  brændte  bestandig 
lige  hed  og  glødende  ned  i  Gaderne,  uden 
at  en  eneste  forfriskende  Luftning  spredte 
de  lumre,  kvalmende  Dunster,  der  op- 
fyldte dem  og  gjorde,  at  man  ligefrem 
gispede  efter  Vejret.  Vandet  laa  blikstille 
og  glitrede  og  blinkede  uden  den  svage- 
ste Krusning,  saa  at  det  skar  og  sved  i 
Øjnene;  Træernes  Blade  hang  hvidgraa  af 
Støv  i  mat  og  døsig  Ro,  fortørrede  og 
smægtende  efter  en  Draabe  Væde,  og  nede 
mellem  de  ophedede  Brosten  hoppede 
forpjuskede  Spurve  med  svage,  forknytte 
Pip  —  der  var  jo  ikke  saa  meget  som  en 
eneste  kølig,  forfriskende  lille  Regnorm 
at  hakke  i,  ikke  en  Larve  eller  et  Frø- 
korn i  fugtig  op  1)1  ødt,  muldsort  Jord,  kun 

en  sandet,  fortørret  Skorpe  mellem  glø- 
dende Sten. 

Men  derovre  paa  Stadsholmen  laa  Slot- 
tets mægtige  Stenmasser  og  stegtes  i 
Solens  Brand.  Hyllet  i  sin  tavse,  uigjen- 
nemtrængelige  Majestæt  laa  det  dér  og 
gjemte  paa  sin  Hemmelighed.  En  Verden 
af  stormende  Urostanker  og  Lidenskaber 
gjærede  paa  denne  skjæbnes vangre  Mor- 
gen inden  for  de  favnetykke  Mure,  men 
her  ligesom  derude  i  Naturen  gik  Stilhed 
forud  for  Stormen  —  man  gik  omkring  i 
anelsesfuld  Tavshed  og  ventede  paa,  at 
noget  skulde  ske,  men  hvad,  det  vidste 
kun  de  indviede. 

Gustav  d.  Tredje  var  ved  sædvanlig 
Tid  kommen  ud  fra  sine  Værelser.  Han 
var  noget  bleg,  men  aldeles  rolig,  og  han 
var  allerede  paaklædt  til  at  gaa  ud,  iført 
en  lang  blaa  Frakke  og  med  en  lille  Kaarde 
ved  Siden;  paa  det  upudrede  Haar  havde 
han  en  ganske  simpel  trekantet  Hat. 

Han  nikkede  til  Baron  Taube.  „Timen 
er  kommen,  mon  ami,"  hviskede  han, 
-falder  jeg,  saa  send  min  blodige  Skjorte 
til  Prins  Karl!" 

„Mon  Dieu,  Deres  Majestæt,  det  var  et 
absurd  Forlangende;"  Taube  forsøgte  at 
smile  —  ..jeg  vil  oprigtig  haabe,  at  Her- 
tz 

tugen  maa  blive  forskaanet  for  dette 
Arvestykke!" 

„Hvem  ved  —  man  maa  være  belavet 
paa  alt." 

Lidt  efter  havde  man  saa  hørt  en  høj- 
røstet og  heftig  Ordveksling  inde  fra 
Raadsalen,  hvor  Senatet  allerede  var  be- 
gyndt at  samle  sig.  Rigsraad  Kaling  havde 
uden  videre  stillet  sig  i  Vejen  for  Gustav, 
idet  denne  passerede  Salen,  og,  som  han 
plejede,  henvendte  nogle  Ord  snart  til  den 
ene,  snart  til  den  anden,  og  forlangt,  at 
han  skulde  blive  og  overvære  Forhandlin- 
gerne i  Dag;  han  kunde  under  ingen  Om- 
stændigheder forlade  Slottet  paa  denne 
Tid. 

„Er  De  fra  Forstanden?"  raabte  Gustav 
i  en  opbragt  Tone.  „Er  jeg  Senatets  Fange 
maaske?  eller  hvad  er  Meningen  med 
dette  Sprog  til  Deres  Konge?" 

Da  Kaling  trak  paa  Skuldrene  og  ved- 
blev sin  Paastand,  skubbede  Gustav  ham 
uden  videre  til  Side  og  ilede  lige  ned  i 
Slotsgaarden,  hvor  Staldmesteren  efter  en 
hemmelig  Instruks  holdt  opsadlede  Heste 
i  Beredskab.  Fulgt  af  Taube,  Horn,  Essen 
og  Lewenhaupt  var  han  saa  sprængt  af 
Sted  til  Artillerigaarden,  og  i  Løbet  af  et 
Par  Minutter  havde  omtrent  to  Hundrede 
Officerer    samlet    sifi    om    ham,    mens    et 

Regiment  stod  i  Gevær,  parat  til  Udryk- 
ning. 

Gustav  overværede  Slutningen  af  Pa- 
raden, men  da  den  var  forbi  rettede  han 
sig  i  Sadelen  og  lod  Blikket  glide  rundt  i 
Kredsen. 

Og  de  vidste   alle,  hvad  det  nu  gjaldt. 

Med  hvide  Feltbind  om  Armene  gik 
det  i  lynende  Fart  tilbage  til  Slottet,  og 
paa  Vejen  stimlede  Folk  sammen  for  at 
slutte  sig  til  Kongen  og  Militæret.  Uden 
for  Slotsporten  slog  han  op  med  Haan- 
den: 

..Sverrigs  Rige  er  i  Fare,  mine  Ven- 
ner!" lød  det  med  hans  klangfulde  Røst. 
..Med  den  dybeste  Sorg  har  jeg  alt  fra 
min  tidlige  Ungdom  set  Fædrelandet  gaa 
sin  Opløsning  i  Møde.  Magten  blev  taget 
ud  af  Kongens  Haand  og  lagt  i  Rigsdagens, 
men  dens  Styrelse  har  kun  haft  fordærve- 
lige Følger,  thi  uværdige  Partistridigheder 
mellem  Hatte  og  Huer  have  lammet  Ri- 
gets bedste  Kraft  og  gjort,  at  Folkets  Vel- 
færd er  bleven  sat  til  Side.  Bestikkelser 
og  allehaande  Misligheder  ere  gaaede  i 
Svang,  og  de  adelige  Stænder  have  kun 
alt  for  længe  misbrugt  deres  Myndighed. 
Partierne,  en  havesyg,  upatriotisk  Regje- 
ring,  har  ikke  betænkt  sig  paa  at  staa  i 
udenlandske  Magters  Sold;  nys  delte  rov- 

begjærlige  Naboer  Polen,  —  maa  Sverrig 
ikke  vente  sig  en  lignende  Lod?  Jeg  vil 
ikke  længere  dvæle  ved  Kongemagtens 
Nedværdigelse,  ved  Folkets  Elendighed 
og  Stændernes  utrolige  Anmasselse,  men 
ville  I,  mine  Venner,  nu  gjøre  fælles  Sag 
med  mig  til  Bekjæmpelsen  af  det  for- 
dærvelige Anarki  i  vort  Fædreland,  ville 
I  følge  mig  som  Eders  Fædre  fordum 
fulgte  Gustav  Vasa  og  Gustav  Adolf,  saa 
vil  jeg  vove  mit  Liv  for  Eders  og  Fædre- 
landets Frelse  !li 

I  dette  Øjeblik  viste  Rigsraaderne  Ka- 
ling  og  Hibbing  sig,  og  forlangte  uop- 
holdeligt at  tale  med  Kongen. 

Gustav  skiftede  Farve.  Et  Øjebliks 
Vaklen,  Toven  —  og  alt  vilde  maaske 
være  spildt.  Han  saa  ned  ad  Soldaternes 
Rækker;  det  forekom  ham,  at  nogle  af 
Officererne  saa  betænkelige  ud,  men  i  det 
samme  traadte  en  kjæmpestor  Underoffi- 
cer lidt  uden  for  Geleddet  og  raabte  med 
høj  Røst:  „Soldater  —  Kong  Gustav  skal 
leve!"  Og  et  tordnende  Hurraraab  fulgte 
efter. 

Gustavs  Øjne  llammede. 

Han  gav  Grev  Horn  et  lille  Vink,  og 
mens  denne  høfligt  opfordrede  de  forbit- 
rede Herrer  af  Raadet  til  at  afvente  Kon- 
gens  Komme   oppe    i    Salen,   drog  Gustav 

et  Papir  frem  og  oplæste  en  Erklæring, 
dateret  Stockholm  Slot  d.  19.  August  1772. 
Han  forsikrede  deri,  at  det  var  hans  Agt 
at  gjenoprette  Tilstandene  som  de  havde 
været  i  Sverrig  før  1680,  og  at  gjenfode 
Friheden  ved  at  afskafte  den  forhadte 
aristokratiske  Magt.  ..Jeg  selv  attraar  kun 
mit  Folks  Lykke,  anser  det  for  den  stør- 
ste Ære  at  regnes  for  den  første  Borger 
i  et  frit  Land,  saa  sandt  hjælpe  mig  Gud!" 
Med  de  Ord  sluttede  han,  idet  han  blottede 
Hovedet  og  lagde  Haanden  paa  sit  Bryst. 
Der  havde  været  dødsstille  i  nogle 
Øjeblikke,  men  nu  var  der  ingen  Ende 
paa  Jubelen  og  Begejstringen. 

„Den  første  Borger  blandt  et  frit  Folk!" 
Man  gjentog  Ordene,  trykkede  hinan- 
dens Hænder  og  faldt  hinanden  om  Hal- 
sen i  overstrømmende  Henrykkelse,  svang 
Hatte  og  Huer  og  raabte  fra  alle  Kanter: 
Gud  velsigne  og  bevare  Deres  kongelige 
Majestæt!  Løjtnant  Løwen  rakte  Haan- 
den i  Vejret  for  at  sværge  Huldskab  og 
Troskab,  og  paa  et  Par  enkelte  af  Office- 
rerne nær,  der  ikke  vilde  bryde  deres  Ed 
til  Stænderne,  fulgte  alle  hans  Eksempel. 
Generalad j utant  Posse  blev  sendt  af  Sted 
med  Melding  til  Arsenalet,  Dørene  til  Raad- 
salen  vare  blevne  lukkede  for  Senatets 
Medlemmer   og    spærrede    af  Grenaderer, 

og  som  en  Lobeild  spredte  Nyheden  sig 
over  hele  Hven.  Det  var  forgjæves  at 
Statholderen,  Grev  llndbæk,  og  Pechlin 
tilligemed  Fyrst  Hessenstejn  formanede 
til  Lydighed  mod  Stænderne  —  hvad  be- 
kymrede man  sig  i  dette  Øjeblik  om  Stæn- 
derne? Kun  de  tre  Magthaveres  Arrestation 
frelste  dem  fra  Pøbelens  Mishandlinger, 
og  sekrete  utskottets  Medlemmer,  der  saa 
at  Spillet  var  tabt,  skyndte  sig  at  tage 
Flugten. 

Ja,  Kong  Gustav  havde  sejret,  Hegje- 
ringsskiftet  havde  virkelig  fundet  Sted, 
uden  at  en  Draabe  Blod  var  flydt  eller  et 
Skud  var  bleven  losnet! 

Paa  ny  vare  Soldaterne  tagne  i  Ed,  og 
paa  ny  var  Kongen  draget  gjennem  Byen, 
hvor  alle  jublede  ved  at  se  ham  fri  og 
uskadt,  da  Rygtet  havde  fortalt,  at  han 
var  fængslet  og  med  Magt  holdt  tilbage 
paa  Slottet.  Ophidselsen  satte  sig,  men 
Glæden,  don  loftede  Stemning  blev  tilbage, 
og  paa  Vinstuer  og  Værtshuse  drøftedes 
Dagens  Begivenheder  ved  skummende 
Bægre,  baade  af  gamle  og  unge,  høje  og 
lave,  og  der  blev  holdt  Taler  og  skraalet 
Sange  i  det  uendelige  til  Ære  for  Kongen. 

Ja,  Kongemagten  var  atter  stegen  op  af 
den  Grav,  hvori  Adelens  Vælde  havde 
sænket   den,    for   at   gjore  fælles  Sag  med 

Folket  —  Sverrig  skulde  atter  være  frit 
under  en  fri  Hersker!  —  Hvor  meget  eller 
hvor  lidt  man  end  ellers  forstod,  saa  var 
dog  Bevidstheden  om  dette  trængt  ind  i 
alle  Sind,  og  Folket  var  næsten  ikke  min- 
dre beruset  af  Sejren  end  Gustav  selv, 
der  nu  endelig  havde  naaet  Opfyldelsen 
af  sin  Ungdomsdrøm. 

At  have  frie  Hænder!  at  kunne  virke 
selvstændigt,  uden  denne  lammende  Fø- 
lelse af  overalt  at  møde  Modstand! 

Træt  som  Gustav  d.  Tredje  var,  ka- 
stede han  sig  ned  ved  sit  Arbejdsbord  for 
endnu  engang  at  gjennemgaa  Udkastet  til 
den  ny  Konstitution,  der,  naar  den  Dagen 
efter  var  bleven  forelagt  Folket  og  Stæn- 
derne og  endelig  vedtagen,  havde  gjort 
ham  til  den  absolutte,  enevældige  Hersker, 
der  selv  kunde  vælge  og  afsætte  Senatets 
og  Rigsdagens  Medlemmer,  og  kun  havde 
den  lovgivende  Magt  at  dele  med  Stæn- 
derne. Og  saa  var  der  disse  Lister,  som 
han  med  hemmelig  Fryd  for  længe  siden 
allerede  havde  affattet  —  Listerne  over 
de  Mænd,  der  skulde  fortrække,  og  over 
dem,  som  han  vilde  beholde  i  det  ny 
Raad.  Nogle  ganske  faa  skulde  blive,  men 
de  andre  —  — 

Aa,  hvilken  Vellyst  at  bøje  disse  stive 
Nakker!      At    se    Mænd    som    Ribbing    og 

Kaling,  der  endnu  i  Gaar  havde  troet  sig 
almægtige,  ydmygede  i  Følelsen  af,  at  deres 
Roller  nu  vare  udspillede!  Han  aandede 
friere  alene  ved  Tanken,  og  der  kom  et 
forunderlig  Blink  i  hans  Øjne,  et  Smil 
om  hans  Mund,  idet  han  udmalede  sig, 
hvad  de  vel  følte  i  dette  Øjeblik  —  det 
var  Gjengjæld,  Betaling  for  aarelange 
Krænkelser,  tilføjede  hans  kongelige  Selv- 
Jol  else! 

Da  den  franske  Konges  private  Afsen- 
ding, Grev  de  Vergennes,  i  samme  Øjeblik 
traadte  ind,  stormede  Gustav  hen  imod 
ham  og  omfavnede  ham. 

„Bedste  Vergennes,  De  kan  skrive  hjem, 
at  Kuppet  virkelig  er  lykkedes!  Mine 
Modstandere  ere  overrumplede,  takket 
være  mit  Folks  Kjærlighed  og  den  Støtte, 
jeg  har  haft  i  Hs.  Majestæt  Kong  Ludvigs 
Sympati  og  virksomme  Pengehjælp  —  De 
niaa  forsikre  ham  om  min  evige  Taknem- 
melighed!" — 

Det  led  mod  Aften,  og  Solen  brændte 
ikke  kengere  hed  og  glødende,  men  sendte 
kun  nogle  matte,  rodgyldne  Straaler  til 
Afsked  ned  gjennem  Slottets  Sale  og  Ge- 
makker, da  Kong  Gustav  efter  endt  Dag- 
værk gik  gjennem  den  lille  Korridor,  der 
fra    Drabantsalen    forte    til    Dronningens 


Lejlighed. 

Han  følte  Trang  til  at  udtale  sig  om 
noget  af  alt  det,  der  saa  mægtigt  rørte 
sig  hos  ham  i  denne  hans  Livs  store 
Stund.  Moderen  og  begge  de  yngre  Sø- 
skende opholdt  sig  endnu  paa  et  Besøg  i 
Berlin,  hans  Broder  Karl  var  ikke  vendt 
tilbage  fra  Armeen  i  det  Nordlige,  men 
Dronningen,  hans  Hustru,  der  skulde  have 
staaet  ham  nærmere  end  nogen  anden, 
hvorfor  var  hun  ikke  allerede  ilet  ham  i 
Møde? 

Han  rev  Døren  op  til  Gemakket  —  jo, 
ganske  rigtig,  der  sad  hun  bøjet  over  sit 
Broderi!  Gode  Himmel,  kunde  da  intet, 
slet  intet  rive  hende  ud  af  denne  sløve 
Ro,  der  saa  at  sige  bragte  hans  varme 
Blod  til  at  fryse  til  Is? 

Sofie  Magdalene  rejste  sig  op,  og  Sy- 
tøjet gled  ud  af  hendes  Haand.  „Hvad 
befaler  Deres  Majestæt?"  spurgte  hun. 

..Befaler  —  mon  Dieu,  jeg  befaler  intet, 
jeg  troede  kun  —  ved  De  da  ikke  hvad 
her  er  foregaaet  i  Dag?  og  deler  De  ikke 
den  Glæde,  som  hver  Mand  og  Kvinde,  ja 
fast  hvert  Barn  her  i  Stockholm  har  givet 
deres  Konge  til  Kjende?" 

„Pardon,  men  jeg  er  for  lidet  indviet 
i  Deres  Majestæts  Planer  til  at  kunne  be- 
dømme det  Skridt,  som  De  har  foretaget, 
og  jeg   ved   ikke,  om   man   tor  glæde  sig, 

eller  om  man  ikke  maa  befrygte  de  mu- 
lige Folger  .  .  ." 

„Det  er  nok,  Madame,"  raabte  Gustav 
heftigt,  ..jeg  ser,  at  vi  som  sædvanlig  ikke 
forstaa  hinanden,  og  jeg  beder  Dem  par- 
donnere, at  jeg  har  forstyrret  den  Ro, 
som  De  sætter  saa  megen  Pris  paa!"  Han 
styrtede  ud  af  Døren  lige  saa  pludselig 
som  han  var  kommen,  og  Sotie  Magdalene 
sank  tilbage  i  Stolen  med  Ilænderne  for 
Ansigtet.  Igjen  havde  hun  forsømt  Lej- 
ligheden, havde  stødt  ham  fra  sig  ved  sin 
Kejtethed  —  aa,  om  han  blot  kunde  have 
set  ind  i  hendes  Hjerte!  — 

Da  Gustav  ophidset  og  forbitret  gik 
tilbage  gjennem  Salen,  hørte  han  en  let 
Stoj  i  det  lille  Forværelse,  hvor  Pagerne 
plejede  at  opholde  sig.  Døren  stod  aaben, 
men  han  saa  ingen  derinde  —  jo,  henne 
ved  Vinduet  stod  en  kvindelig  Skikkelse 
—  —  han   studsede,   og   vilde    først   ikke 

tro  sine  Øjne.    Saa  gik  han  nærmere 

..Fru  du  Rietz!"  raabte  han  forbavset,  „est 
il  possible?    De  her!"  — 

Ja,  det  var  virkelig  Lolotte. 

Liljehorn  havde  fort  hende  herop  un- 
der Støjen  og  Forvirringen,  og  overgivet 
hende  til  (\en  jourhavende  Officers  Vare- 
tægt, og  dvn  unge  Krigsmand  havde  na- 
turligvis med  stor  Ærbødighed  taget  imod 

General  du  Rietz's  Frue.  I  flere  Timer 
havde  hun  nu  ventet  her  i  den  største 
Spænding  paa  Sagens  Udfald,  og  paa  at 
hendes  Ægtefælle,  til  hvem  der  var  gaaet 
Bud  at  hun  var  i  Sikkerhed,  selv  skulde 
komme  og  hente  hende.  Det  lod  næsten 
til,  at  man  havde  glemt  hende  —  hun 
begyndte  at  blive  utaalmodig  og  en  Smule 
ærgerlig  mens  hun  gik  til  og  fra  Vinduet; 
men  saa  trængte  Larmen  og  Glædesraa- 
bene  op  til  hende  dernede  fra,  og  hun 
hørte  Hyldingsraabene  for  Kong  Gustav! 
Officerer,  Pager  og  Lakajer  løb  omkring 
med  Meldinger  derude  paa  Trapper  og 
Gange  —  han  havde  sejret,  —  sejret  — 

Hendes  Hjerte  bankede,  hun  fik  Taarer 
i  Øjnene  af  Bevægelse  —  hun  kunde  godt 
have  jublet  og  skreget  om  Kap  med  alle 
de  glade  Mennesker  dernede  — 

Og  der  stod  han  nu  pludselig  foran 
hende. 

Rank,  med  løftet  Hoved,  med  glødende, 
blussende  Kinder  og  store,  begejstret 
funklende  Øjne  gik  hun  ham  i  Møde. 

„Jeg  har  søgt  min  Ægtefælle,"  sagde 
hun,  „Uro  og  Angest  drev  mig  hjemmefra, 
det  var  ubesindigt,  men  da  jeg  nu  engang 
var  her,  saa  ventede  jeg  —  for  at  hylde 
min  Konge!  —  Vær  hilset,  Kong  Gustav, 
som  har  kjæmpet  den  store,  herlige  Kamp 

for  Frihedens  hellige  Sag,  for  gamle  Svea- 
rigets  Held  og  Hæder!  Vær  hilset  og  tak- 
ket, Folkets  Befrier,  hvis  Gjerning  visselig 
maa  fylde  hvert  svensk  Hjerte  med  Stolt- 
hed og  Fryd  —  nu  gryer  Dagen,  den  lyse, 
straalende  Dag,  der  skal  bringe  Opfyldel- 
sen af  Fædrelandets  store  Haab!" 

Kongens  Pande  glattedes.  Han  var 
overrasket  paa  en  saare  behagelig  Maade 
—  var  det  virkelig  den  rolige,  beherskede 
Charlotte  du  Rietz,  der  stod  her  foran 
ham  og  talte  de  varme,  begejstrede  Ord, 
saa  himmelvidt  forskjellige  fra  dem,  han 
nys  hørte  ovre  i  sin  Gemalindes  Gemak? 
Han  stod  og  saa  paa  hende  med  et  Smil, 
et  ejendommeligt  Smil,  bag  hvilket  der 
maaske  skjulte  sig  en  Følelse  af  lønlig 
Triumf,  og  med  et  langt,  forskende  Blik, 
som  vilde  han  tyde  hver  en  Tanke,  der 
rørte  sig  i  hende. 

..Ah,  Madame  du  Rietz  som  Valkyrie! 
I  Sandhed  en  Surprise;  først  nu  tykkes 
min  Sejr  mig  fuldkommen!" 

Han  bukkede,  og  Lolotte  nejede  saa 
dybt,  at  hun  næsten  sank  i  Knæ.  Galant 
gjorde  han  et  Par  Skridt  frem  for  at  løfte 
hende  op,  men  idet  han  vilde  række  hende 
Haanden  saa  han,  at  hun  vaklede  og  var 
bleven  dødbleg. 

Dagens  Anstrengelser,  Varmen  og  Sinds- 

bevægelsen  havde  været  hende  for  meget, 
og  Charlotte  du  Rietz  var  besvimet. 


VII. 


Den  kongelige  Familie  var  samlet  paa 
Ekholmsund  for  første  Gang  efter  Stats- 
omvæltningen, og  for  sidste  Gang  inden 
Vintersæsonen  i  Stockholm  skulde  til  at 
begynde. 

Enkedronningen  havde  modtaget  Efter- 
retningen om  Revolutionens  lykkelige  Ud- 
fald med  en  Blanding  af  Stolthed  over 
Sønnen  og  en  bittersød  Følelse  af,  at  den 
Magt,  som  han  havde  attraaet,  nu  virkelig 
var  lagt  i  hans  Hænder.  Mødet  mellem 
Moder  og  Søn  havde  tilsyneladende  været 
ganske  hjerteligt,  men  da  det  blev  kund- 
gjort Luise  Ulrikke,  nogle  Dage  efter  hen- 
des Hjemkomst  i  Efteraaret,  at  hun  ikke 
længere  som  Enkedronning  kunde  gjøre 
Fordring  paa,  at  Livdrabant  -  Korpset 
skulde  gjøre  Tjeneste  hos  hende,  brød 
hendes  Harme  løs. 

„Eders  Broder  vover  at  fratage  mig  de 
Privilegier,  som  hans  Fader  har  skjænket 
mig,-    sagde    hun    forbitret   til  sine  yngre 

Sønner,  „mais  nous  verrons!  Jeg  er  ikke 
uden  Frygt  for  det  Spil,  han  spiller  —  og 
saa  disse  Elementer,  hvoraf  den  ny  Regje- 
ring  er  sammensat,  mon  Dieu!  Ganske 
vist  ere  Mænd  som  Horn,  gamle  Høpken, 
Wrangel  og  fremfor  alt  Fersen  blevne 
gjenindsatte,  men  hvad  kunne  de  udrette 
mod  saa  urolige  Hoveder  som  f.  Eks. 
denne  Sprengporten  og  den  forslagne 
Toll?  De  ville  naturligvis  stadig  puste  til 
Ilden  og  forlede  den  rastløse  Gustav  til 
mangt  et  ubesindigt  Skridt  —  hvem  ved, 
hvad  Enden  bliver  paa  det  hele?" 

Indbydelsen  til  Ekholmsund  havde  hun 
næppe  nok  villet  modtage,  hun  holdt  ikke 
af  at  forlade  sit  eget  Slot  Friderickshof, 
og  nu  var  der  kanske  oven  i  Kjøbet  arran- 
geret en  rørende  Forsoningsfest  mellem 
Gustav  og  den  danske  Gaas!  — 

Men  heri  tog  hun  dog  fejl. 

Forholdet  mellem  Gustav  og  Sofie  Mag- 
dalene havde  maaske  aldrig  været  koldere 
end  det  nu  var.  Hofdamer  og  Kammer- 
piger vidste  endog  at  fortælle  om  Anfald 
af  Kramp egraad  og  dyb  Sørgmodighed 
hos  den  unge  Dronning,  og  Rygterne  om 
en  Skilsmisse  begyndte  saa  smaat  at  sive 
ud.  Man  vidste,  at  Kongen  ikke  mindre 
end  Folket  brændende  ønskede  en  Tron- 
arving, og  man  mente  nu,   at  han  agtede 

at  lade  sit  barnløse  Ægteskab  opløse  for 
at  kunne  indgaa  et  nyt,  enten  med  en 
tysk  Prinsesse,  eller  med  en  tidligere  fore- 
slaaet  russisk  Storfyrstinde. 

Middagstaflet  var  endt. 

Kavalerer  og  Damer  havde  bukkende 
og  nejende  trukket  sig  tilbage,  og  i  et  af 
Gemakkerne  sad  Kongen  i  Samtale  med 
sin  Moder  og  Prins  Karl. 

Luise  Ulrikke  bar  endnu  bestandig 
Sorg  for  sin  Ægtefælle;  for  hende,  den 
tilsidesatte  og  forglemte  Enke,  passede 
Sorgens  Farve  bedst,  erklærede  hun,  og 
det  var  med  en  vis  Uvilje,  at  hun  betrag- 
tede Gustavs  kostbare  Paaklædning,  den 
lyse,  sølvbroderede  Fløjls  Kjole  og  Dia- 
manterne, der  lynede  fra  hans  Kalvekryds 
og  fra  Spænderne  paa  de  sirlige  Sko,  som 
dækkede  hans  ualmindelig  smukke  Fød- 
der. Den  Pragt  og  Luksus  som  han,  al- 
deles ligegyldig  og  ubekymret  for  hvad 
det  kostede,  mere  og  mere  havde  udviklet 
efter  sin  Tronbestigelse,  var  i  det  hele 
taget  en  stadig  Kilde  til  Ærgrelse  for  hans 
Moder. 

.Æh  bien,"  sagde  Kongen,  idet  han  lidt 
utaalmodig  lod  Fingrene  spille  paa  Læne- 
stolens forgyldte  Arme,  „det  lader  altsaa 
ikke  til,  at  hverken  min  kjære  Fra  Moder 
eller  min  Broder  bifalde  Valget  af  den 
Marie  Henckel:  Lolotte.  7 

Brud,  som  jeg  har  foreslaaet  ham.  Jeg 
mente  dog,  at  en  Prinsesse  af  et  fra  Vasa- 
slægten  stammende  Fyrstehus  maatte  være 
et  passende  Parti." 

„Mais  mon  Dieu,"  sagde  Enkedronnin- 
gen spidst,  „jeg  kjender  jo  aldeles  ikke 
Prinsesse  Hedevig  Charlotte  af  Holsten 
Gottorp!" 

„Og  jeg,"  stammede  Hertugen  af  Søder- 
mannland,  „jeg  begriber  ikke  ret,  hvorfor 
jeg  i  det  hele  taget  skal  tvinges  til  at 
gifte  mig  — " 

„Jeg  troede  dog  ellers,  mon  frére,  at 
jeg  tilstrækkelig  havde  udviklet  Dig  mine 
Grunde  herfor,"  afbrød  Gustav  og  foer 
op.  „Eftersom  jeg  selv  er  og  rimeligvis 
forbliver  barnløs,  maa  jeg  være  betænkt 
paa  en  Efterfølger,  ikke  ved,  at  jeg  skil- 
ler mig  fra  Dronningen  for  at  indgaa 
el  nyt  Ægteskab,  det  vilde  være  et  poli- 
tisk Fejlgreb,  men  ved  at  jeg  sørger  for 
vort  Dynastis  mulige  Forplantning  gjen- 
nem  en  af  mine  Brødre,  og  naar  jeg  hertil 
vælger  Dig  som  den  ældste,  og  erklærer 
at  ville  udnævne  den  Søn,  der  maatte 
fødes  Dig  i  dit  Ægteskab,  til  Arving  til 
min  Trone,  saa  indser  jeg  ikke,  med  hvil- 
ken Ret  Du  undslaar  Dig  for  at  efter- 
komme mit  Ønske." 

„Nej,  nej,  naturligvis,"  udbrød  Karl  og 


99 


gned  nervøst  de  koldklamme  Haandflader 
imod  hinanden,  „tro  heller  ikke,  at  jeg 
ikke  af  ganske  Hjerte  skjønner  paa  den 
Udmærkelse,  der  vises  mig,  men  —  kunde 
det  ikke  tænkes,  at  Du  alligevel  fortrød 
dette  Skridt,  Gustav?  Og  Folket  —  en 
Kronprins,  født  den  suveræne  Konge,  er 
dog  den  som  det  mest  attraar  — " 

„Ja,"  sagde  Luise  Ulrikke.  „Desuden 
—  Karls  sygelige  Konstitution,  Uvisheden 
om,  at  der  virkelig  fødes  ham  en  Arving, 
bør  dog  ogsaa  tages  i  Betænkning." 

Gustav  smilede.  Han  vidste  meget 
godt,  at  Moderen  næppe  havde  gjort  Ind- 
vendinger, dersom  Talen  havde  været  om 
hendes  Yndlingssøn.  „Hedevig  Charlotte 
er  meget  ung,"  sagde  han,  „kun  femten 
Aar,  kraftig  og  sund!" 

..Men  — ';  indvendte  Hertugen  endnu 
en  Gang. 

Kongen  rejste  sig.  „Jeg  kjender  meget 
godt  din  Fork] ærlighed  for  den  ugifte 
Stand,  mon  ami,"  sagde  han,  „og  er  heller 
ikke  uvidende  om,  at  dit  Hjerte  ikke  er 
frit,  men  Du  er  allenfals  ikke  den  første, 
hvem  man  gifter  bort  malgré  soi,  og  se- 
nere vil  din  Tilbøjelighed  nok  vende  sig 
mod  en  elskværdig  ung  Fyrstinde,  som  i 
alle  Maader  er  Dig  værdig.  Ja,  nu  kjen- 
der Du  mit  Ønske,  og  faar  selv   overveje 

Sagen  og  raadfore  Dig  med  vore  Venner, 
Fersen  og  Ulrik  Scheffer  —  for  i  Aften 
vil  jeg  ikke  plage  Dig  længere." 

Han  bukkede  for  sin  Moder  og  gik  ind 
i  den  tilstødende  Sal.  Luise  Ulrikke  saa 
efter  ham  og  vendte  sig  saa  til  Prins 
Karl,  der  stod  grublende  og  stirrede  frem 
for  sig  med  et  underlig  aandsfraværende 
Blik.  Hans  overspændte,  pirrelige  Gemyt 
og  Hang  til  Mysticisme  gjorde,  at  han 
mere  end  én  Gang  troede  at  have  haft 
Syner  og  Aabenbaringer,  og  det  var  som 
om  han  ogsaa  nu  skuede  ind  i  Fremtiden 

—  den  Fremtid,  der  for  en  stakket  Stund 
skulde  bringe  ham  selv  den  gyldne  Krone. 

..Kj  ender  Du  din  Broders  Bevæggrund 
til  dette  Skridt?"  spurgte  Enkedronningen. 
..Ja.  for  der  maa  naturligvis  være  en  Grund 
til,  at  han  nu  pludselig  igjen  har  opgivet 
Tanken  om  Skilsmisse  og  et  nyt  Ægte- 
skab?" 

Hertugen  loer  op  af  sine  Drømmerier. 
„En  Grund  — -  gjentog  han.    ..Jeg  ved  ikke 

—  man  ymter  rigtignok  om,  at  han  skal 
være  stærkt  engageret  af  en  Dame  her 
ved  Hoffet  —  •■ 

„En  tendre  Passion  —  bah,  den  vilde 
ikke  afholde  Gustav  fra  hans  Forsæt!  — 
Hvem  skulde  for  Resten  den  Dame  være?" 

..Den  smaa  du  Bietz.    Grevinde  Lowen- 

hjelm  paastaar  rigtignok,  at  det  er  Op- 
spind af  den  skjønne  Ribbing,  men  — " 

..Charlotte  du  Rietz!"  udraabte  Luise 
Ulrikke  og  slog  Hænderne  sammen.  „En 
af  de  faa  retiré  og  ærbare  Kvinder  i  den 
letfærdige  Flok  —  c'est  impossible!" 

Hun  saa  ind  i  Musiksalen,  hvorfra  der 
lød  Sang  og  Toner  af  en  Luth,  forun- 
derlig indsmigrende  og  betagende  Toner, 
saa  at  alle  trængte  sig  frem  for  at  lytte. 
Det  var  en  ung,  dengang  endnu  ubekjendt 
Mand,  hvis  Melodier  senere  skulde  lyde 
omtrent  den  hele  Verden  over,  Sekretæren 
Rellmann,  der  sang  og  spillede,  et  Geni, 
som  Gustav  nylig  havde  opdaget  og  som 
nu  maatte  foredrage  en  af  sine  ejendom- 
melig friske  og  sprudlende  Kompositioner. 

Kongen  stod  og  lænede  sig  til  Kami- 
nen. Luise  Ulrikke  saa  hans  Blik  glide 
rundt  i  Salen  og  standse  ved  Charlotte  du 
Rietz  —  ah  —  — 

Et  Øjeblik  modtes  deres  Øjne,  men  kun 
et  Øjeblik  —  saa  slog  Lolotte  sine  ned, 
og  mens  Sangen  blødt  og  smeltende  to- 
nede gjennem  Rummet,  plukkede  hun 
langsomt  og  ligesom  i  Tanker  Bladene  af 
den  mørkerøde  Rose,  hun  holdt  i  sin 
Haand. 

Kanerne  holdt  forspændte  i  Slotsgaar- 
den.  Det  var  en  Tur  til  Ulriksdal  i  det 
smukke  Vintervejr,  som  det  gjaldt,  og  de 
kongelige  Herrer  vilde  selv    være  Kuske. 

Hertugen  af  Sødermannland,  hvis  paa- 
tænkte  Formæling  nu  ikke  længere  var 
en  Hemmelighed,  skulde  kjore  for  Dron- 
ningens Overhofmesterinde,  og  Kongen 
selv  vilde  kjore  for  sin  Søster.  Da  han 
kom  ned  ad  Trappen,  endnu  i  Færd  med 
at  trække  de  gule  Hjorteskinds  Handsker 
paa,  smilende  og  nikkende  til  højre  og 
venstre,  saa  han  Sofie  Albertine,  frisk  og 
blomstrende  som  en  Hose,  sidde  i  Kanen, 
indhyllet  i  sit  Pelsværk,  og  ved  Siden  af 
hende  —  Lolotte. 

Han  smilede  behagelig  overrasket,  og 
Prinsessen  lo  overgivent.  „Jeg  fik  det 
indrettet  saaledes,"  sagde  hun  og  nikkede. 
„Det  var  saa  behageligt  og  ugenert  at 
have  Lolotte  her  i  Stedet  for  en  af  de 
andre,  og  saa  fik  jeg  la  belle  Høpken  til 
at  fortrække;  hun  sidder  nu  hos  sin  kjære 
Veninde  Froken  Løvenhjelm,  og  har  Grev 
Hamilton  til  Kavaler.  Men  nun  var  ra- 
sende, hun  laante  Lolotte  nogle  sande 
Basilisk-Øjne!" 

Gustav  lo  ogsaa,  og  idet  han  bojede 
sig  frem  tor  at  gribe  Silketømmerne,  som 
Lakajen   rakte  ham,   saa   han  Lolotte  ind 

i  Ansigtet.  ..Men  Fru  du  Rietz  selv  er 
maaske  aldeles  ikke  tilfreds  med  Byttet?" 
sagde  han. 

„Naturligvis,  jeg  er  jo  stedse  Deres 
Majestæts  og  Prinsessens  lydige  Tjener- 
inde, jeg  beklager  kun  den  arme  Grev- 
inde !" 

..Det  mener  De  jo  slet  ikke,  Madame  — " 
et  nyt  Blik  vilde  ligesom  sænke  sig  i  hen- 
des, men  Lolotte  tog  Øjnene  til  sig  og  fik 
travlt  med  sin  Kaabe. 

..Fryser  De?"  spurgte  Kongen,  og  drog 
Kaaben  tættere  sammen  om  hende  med 
den  Haand,  han  havde  fri. 

..Ak,  mon  Dieu,  nej!"  Og  hun  saa 
virkelig  heller  ikke  ud  til  det,  med  denne 
friske  Rødme  i  Kinderne. 

Hvilken  herlig  Kanefart! 

Hestene  travede  prustende  hen  over 
den  hvide,  knitrende  Flade,  og  Dampen 
fra  deres  varme  Aande  hvirvlede  som 
smaa  Røgsøjler  ud  i  den  kolde,  klare  Luft; 
Bjælderne  klang  lystigt  om  Kap  med  glade, 
ungdomsfriske  Stemmer  og  høje  Piske- 
knald, klare  Øjne  straalede  med  stærkere 
og  stærkere  Glans,  og  Kinder  blussede  i 
varmere  og  varmere  *  Glød.  Raskere  og 
raskere  gik  Kjørselen  —  man  lo  og  talte 
i  Munden  paa  hinanden,  raabte  fra  den 
ene  Kane  til  (\ci\    anden;    hvert   lille  Ind- 

fald  var  tilstrækkeligt  til  at  fremkalde 
Munterhed,  og  da  Selskabet  steg  ud  paa 
Ulriksdal,  var  det  i  en  Stemning  som  en 
Flok  kaade  Børn,  der  ere  slupne  los  fra 
alle  Baand  og  Tvang,  og  ere  opsatte  paa 
at  ville  more  sig  af  Hjertens  Lyst. 

Og  saa  denne  Opdækning,  der  ventede 
i  lyse,  varme  Rum,  med  Vin,  der  funklede 
gylden  eller  blodrod  i  slebne  Pokaler,  med 
Krystallers  Pragt  og  Solvets  hvidlig  blin- 
kende Glans! 

Ud  af  Skind  og  Forværk  viklede  sig 
de  smidige,  elegante  Kvindelegemer  og 
flagrede  frem  som  Sommerfuglen  af  Lar- 
ven, og  der  blev  rettet  paa  Kjoler  og  Fri- 
surer og  smaa  allerkjæreste  Krøller,  der 
vare  komne  i  Uorden;  Spejlene  gjengave 
smilende  Ansigter,  og  Krogene  gjenløde 
med  Hvisken,  og  det  var  som  om  alt, 
trods  Vinteren  og  Kulden  derudenfor, 
straalede  Sol  i  Sol  og  aandede  Liv  og 
Duft  i  hver  en  Vraa. 

Charlotte  du  Rietz  havde  maaske  aldrig 
taget  sig  bedre  ud  end  i  denne  smagfulde 
mørke  Vinterdragt,  kantet  med  Zobelskind, 
der  faldt  saa  blodt  og  folderigt  om  hendes 
slanke  Lemmer,  og  med  smaa  Agraller  af 
Rubiner  og  Perler  koket  anbragte  hist  og 
her.  hvor  de  kunde  gjore  Virkning  og 
blinke    frem    mod    Stoffets    dybe,    matte 

Farvetone.  Der  laa  ligesom  et  Skjær  af 
Lykke  over  hendes  Træk,  og  der  spillede 
Liv  og  Skjælmeri  i  de  klare,  tindrende 
Øjne,  mens  Smilet  legede  Skjul  i  Mund- 
vige og  i  Kindens  og  Hagens  Gruber.  Det 
var  mest  om  hende,  at  de  fleste  Kava- 
lerer flokkede  sig  i  Dag,  og  det  regnede 
ned  med  Komplimenter,  der  sagdes  højt 
og  lydeligt,  og  med  Artigheder  af  en  mere 
indtrængende  Art,  der  hviskedes  med 
dæmpet,  tilsløret  Røst.  Og  hun  nød  sin 
Triumf  med  den  lykkelige  Evne  der  var 
givet  hende  til  at  glide  let  hen  over  det, 
hun  ikke  vilde  høre,  med  den  Blanding 
af  Barnets  uskyldige  Frimodighed  og  den 
modne  Kvindes  rolige,  overlegne  Sikker- 
hed, der  just  gjorde  hende  saa  pikant  og 
indtagende. 

..Se  paa  Madame  du  Rietz,"  sagde  en 
af  Pagerne,  der  stode  i  en  lille  Klynge  og 
slugte  Damerne  med  store,  begjærlige 
Drengeøjne,  ..hvor  hun  er  charmante! 
Det  er  ikke  at  undres  over,  at  Hans  Maje- 
stæt   ogsaa    kurtiserer    hende    saa    smaat 

..Aa,  jeg  tror  at  del  nærmest  er  for  at 
ærgre   den  junoniske  Grevinde  Ribbing," 

sagde  Munck  leende.  ..Skade,  at  hun  ikke 
er  her;  ved  Siden  af  hende  lager  den 
smaa  Friherreinde  sig  unægtelig  ud   som 

en  Skolepige!  Kvinder  som  Fru  du  Rietz 
falde  i  det  hele  taget  ikke  i  min  gout." 

..I  hvilken  Stil  skulle  de  da  være?" 
spurgte  den  lange  Lovven  hjelm,  der  gjerne 
vilde  gjælde  i'or  Kjender. 

„Fyldige  —  svulmende  i  yppig  Livs- 
fylde, skulle  de  være,  bløde  at  favne,  med 
smægtende  Længsel  i  Blikke^  —  der  er 
nu  t.  Eks.  Dronning  Sofie  Magdalene,  hun 
er  just  skabt  til  at  vække  Elskov!  Arme 
saa  hvide  og  runde,  og  en  Hals  og  Barm 
—  at  hun  bliver  forsmaaet  forstaar  jeg 
ikke!" 

Kongen  var  næsten  overstadig  lystig 
ved  Bordet.  Han  og  Karl  Fersen,  ældste 
Son  af  Greven,  der  efter  Enkedronningens 
Ønske,  fordi  Prinsessen  var  med  i  Sel- 
skabet, var  fulgt  med  som  en  Slags  Sauve- 
garde  for  Ungdommen,  overbøde  hinanden 
i  at  sige  Vittigheder.  Om  det  saa  var  Prins 
Karl,  saa  glodede  hans  sygelige,  blege  Kin- 
der af  Vinen,  og  hans  høje,  skarpe  Latter 
gav  hvert  Øjeblik  Gjenlyd  i  Salen. 

„Hans  kongelige  Højhed  har  da  hel- 
digvis forsonet  sig  med  Tanken  om  sit 
(iifterniaal,"  sagde  Grevinde  Hopken  til 
hans  Kavaler  og  fortrolige  Ven  Ceder- 
strøm. 

...la.  man  maa  kun  haabe,  at  den  stak- 

kels  Frøken  Løwenhjelm  ogsaa  maa  tro- 
ste  sig  .  .  .  .- 

..Mon  Dieu,  tvivler  De  derom?  Man 
behover  jo  kun  at  se  paa  hende  og  den 
smukke  Aksel  Fersen!" 

..Nej,  nu  bliver  De  paa  Ære  for  slem, 
Grevinde,  han  er  jo  kun  en  Dreng  endnu." 

„En  Dreng,  bah  —  han  er  gammel  nok 
til  at  være  en  smuk  Kvindes  Elsker,  kan 
jeg  forsikre  Dem,  spørg  De  kun  vor  kjære 
Grev  Hamilton  her.  Han  er  altid  forarget, 
altid  malcontent,  og  —  han  siger  altid 
Sandhed!    X'est  ce  pas,  Monsieur?" 

Grev  Hamilton,  Dronningens  Hofchef, 
smilede  med  sit  tørre,  ironiske  Smil.  ..Jeg 
vilde  i  alt  Fald  aldrig  driste  mig  til  at 
benægte  noget,  som  De  forsikrer,  min 
Xaadige,  og  allermindst  i  dette  Tilfælde 
—  jeg  bøjer  mig  for  Deres  Erfaring!" 

..Fi  done,  nu  er  De  uartig,"  la  belle 
Hopken  slog  ham  over  Armen  med  sin 
Elfenbensvifte,  ..og  Ulykken  er,  at  De  selv 
er  usaarlig  ligesom  Achilles,  De  har  ikke 
engang  hans  Hæl  —  ikke  et  eneste  svagt 
Punkt,  hvor  man  kan  angribe  Dem!  I 
himmelske  Guder,  dersom  De  maatte 
raade  blev  det  et  horribelt  kjedsomme- 
ligt  Hof 

I  hi  mil  ton  lo.    ..Maaske!    Nu  er  det  i  alt 

Fald  Synd  at  sige,  at  man  generer  sig  i 
nogen  Retning  for  at  publicere  sine  Fø- 
lelser og  sine  smaa  Amouretter ;  ogsaa  i 
den  Retning  er  det  svenske  Hof  blevet 
en  tro  Kopi  af  det  franske." 

„Naar  alt  kommer  til  alt  er  det  da  og- 
saa bedre  at  bære  aabent  Visir,  end  at 
skjule  sine  Amouretter  under  Ærbarhe- 
dens Maske  og  spille  Dydsmønster,  uagtet 
Alverden  meget  godt  ved  hvad  der  fore- 
gaar."  C.  re  vinden  hævede  Stemmen  og  saa 
lige  over  paa  Lolotte,  som  sad  tæt  ved  i 
en  anden  Gruppe.  „Uh,  jeg  hader  slige 
hykkelske  Snerper!" 

.,Det  er  kun  alt  for  sandt,  chére  amie, 
visse  Personer  smykke  sig  med  en  Dyd, 
som  de  ingenlunde  besidde,"  la\spede  den 
smukke  Grevinde  Mejerhjelm  med  et  Kast 
af  sit  ind  I  agende  blonde  Hoved  i  samme 
Retning. 

Lolotte  havde  baade  hørt  Ordene  og 
set  Blikkene,  der  ledsagede  dem.  Hun 
blev  iskold.  Kunde  det  virkelig  være 
muligt,  at  det  var  hende,  disse  Fornær- 
melser gjaldt?  Hun  saa  sig  om  i  Kredsen 
—  Baron  Taube  hostede  forlegent  bag  sin 
hule  Haand,  et  Par  af  de  unge  Hof  kava- 
lerer stak  Hovederne  sammen  idet  de 
skottede  til  tiende,  og  hun  hørte  lydeligt 
en  af  Damerne  bag  ved  sig  hviske  til    en 

anden:  mon  Dien  ja,  man  kan  jo  ikke 
vente,  at  alle  skulle  have  Grevinde  Rib- 
bings Fasthed! 

Hun  rejste  sig  op,  Harmen  kogte  op  i 
hende  og  var  nær  ved  at  tage  Vejret  fra 
hende.  Hvad  i  Alverden  mente  de  alle 
sammen,  og  hvad  tænkte  de  om  hende? 
Hvilken  Ret  havde  disse  letfærdige  Kvin- 
der, som  ofte  lige  for  Øjnene  af  deres 
Ægtemænd  gjorde  sig  til  af  deres  Erob- 
ringer og  pralede  med  Antallet  af  deres 
Elskere,  til  at  latterliggjore  hende  og 
drage  hende  ned  i  Smudset?  Hun  havde 
Fornemmelsen  af,  at  alles  Opmærk- 
somhed var  bleven  henvendt  paa  hende, 
og  hun  ligesom  krympede  sig  under  disse 
kolde,  nysgjerrige  Blikke,  der  hvilede  paa 
hende. 

En  underlig  pinlig  Tanke,  en  pludselig 
Angest  havde  grebet  hende,  og  da  Kongen 
i  det  samme  stod  foran  hende,  saa  hun 
op  paa  ham  med  et  hastigt,  sky  og  hjælpe- 
løst Blik,  et  Blik,  der  paa  én  Gang  spurgte 
og  bad  om  Skaansel. 

„Fru  du  Rietz,"  sagde  Gustav  med  sit 
mest  straalende  Ansigt,  „Prinsessen  vil  å 
tout  prix  have  en  Kvadrille  i  Stand  inden 
vi  tiltræde  Tilbageturen,  og  da  forkjælede 
Børn  jo  altid  faa  deres  Vilje,  saa  bliver 
der    ikke    andet    at   gjøre    end    at    parere 

Ordre,  n'est  ce  pas?  —  Deres  Haand,  om 
jeg  maa  bede  .  .  ."  Han  greb  den  og  gav 
den  i  det  samme  et  lille,  stjaalent  Tryk; 
men  Lolotte  trak  Haanden  til  sig  og 
nejede. 

..Jeg  —  jeg  beder  Deres  Majestæt  par- 
donnere mig,  men  jeg  kan  i  Øjeblikket 
ikke  deltage  i  Dansen." 

„Og  hvorfor  ikke,  hvad  er  der  passeret, 
Madame?     De     er   jo    bleg    som    en    død 

—  eller   for  at  bruge  et  skjonnere  Udtryk 

—  som   den  hvide  Lilje!    Qu'avez  done?" 
„Aa,  det  er  kun  et  Ildebefindende,  jeg 

blev  lidt  svimmel;  det  vil  snart  gaa  over, 
men  jeg  beder  Deres  Majestæt  indstæn- 
digt om  Tilladelse  til  at  trække  mig  til- 
bage." 

Gustav  saa  ganske  betuttet  efter  hende. 
Han  blussede  af  Vin  og  var  i  en  mere 
end  almindelig  animeret  Stemning.  Hvad 
i  alle  gode  og  onde  Magters  Navn  gik 
der  af  hende?  Nylig  var  hun  jo  saa 
munter  som   en  kvidrende  Lærke,  og  nu 

—  hvorfor  havde  hun  set  paa  ham  med 
de  store,  bønlige  Øjne,  saa  underlig  for- 
pint ligesom  det  saarede,  jagede  Dyr,  naar 
det  vender  sig  mod  sine  Forfølgere?  Aa, 
disse  Fruentimmer,  disse  Fruentimmer, 
hvad  det  dog  var  for  nogle  uberegnelige 
Skabninger!    De  vare  i  Grunden  alle  sam- 

men  saa  ens,  saa  fortvivlet,  trættende  ens 

—  og  dog  var  der  noget  ved  hende,  naar 
hun  saadan  ligesom  bød  Trods  just  i 
samme  Øjeblik  hvor  hun  frygtsom  be- 
taget syntes  at  drages  imod  en,  og  kjækt 
og  stolt  løftede  Øjet,  der  nys  havde  sænket 
sig  saa  bly  i  dets  milde,  duggede  Glans, 
noget,   som  var  ejendommeligt  for  hende 

—  just  for  hende  alene. 

Han  drejede  sig  pludselig  rundt  paa 
Hælen.  ,.Hvad  er  der  med  General  du 
Rietz?"  spurgte  han  Staldmester  Lewen- 
haupt,  der  stod  bag  ved  ham  og  talte 
med  et  Par  andre  Herrer.  „Det  forekom 
mig,  at  De  nævnede  hans  Navn?" 

:,Ja,  Deres  Majestæt,  vi  talte  om  Sand- 
synligheden af,  at  Feltøversten  kom  til  at 
beklæde  Guvernørposten  i  Bohuslen.  Grev 
Fersen  fortalte  netop  før,  at  Livet  her  i 
Stockholm  slet  ikke  gefaller  ham,  og  at 
han  længe  har  ønsket  at  blive  forflyttet 
til  en  anden  Garnison." 

...la  saa,"  Gustav  sagde  ikke  mere 
derom,  men  begyndte  at  tale  om  andre 
Ting. 

Da  det  muntre  Selskab  vendte  tilbage 
fra  l'lriksdal,  var  det  la  belle  Hopken  som 
havde  indtaget  Pladsen  ved  Siden  af  Sofie 
Albertine;  Lolotte  sad  tavs,  indhyllet  i  sin 
Pelsværkskaabe,    og    krøb    sammen    i    et 

Hjørne  af  Grev  Hamiltons  Kane;  hun  længtes 
blot  efter  at  komme  hjem  og  blive  alene. 
—  Hjemturen  var  utaalelig  lang,  syntes 
hun.  Da  hun  endelig  var  sluppen  fra 
sine  Ledsagere  og  gik  op  ad  Trapperne, 
mødte  hun  du  Rietz,  der  kom  ud  fra 
Spisesalen  for  at  gaa  ind  i  sit  Arbejds- 
værelse. Tjeneren  var  til  Stede,  men  han 
hjalp  hende  selv  Kaaben  af  og  kyssede 
galant  hendes  Haand. 

„Det  var  lidt  kjedsommeligt  at  dinere 
alene,  ma  chére  Charlotte,'-  sagde  han, 
.anen  jeg  haaber,  at  Du  har  amuseret 
Dig  bien?" 

„Aa  ja,  ret  vel,"  Lolotte  nikkede.  Da 
han  havde  fjernet  sig,  blev  hun  staaende 
et  Øjeblik,  lænet  til  Dorkarmen,  og  saa 
efter  ham ;  det  var  ligesom  der  gik  en 
Trækning  hen  over  hendes  Ansigt,  og  saa 
sukkede  hun  —  tiere  Gange.  Hun  kastede 
Hat  og  Muffe,  Handsker  og  Vifte  fra  sig, 
skyndte  utaal modigt  paa  Kammerpigen, 
at  hun  skulde  gaa,  og  sank  saa  ned  i  en 
Lænestol  ved  den  hendøende  Kaminild. 
Der  blev  hun  siddende  til  langt  ud  paa 
Aftenen  og  grublede. 

Hun  følte  sig  syg  og  ulykkelig,  det  var 
som  om  al  Glæde  og  Tryghed  med  ét  var 
taget  fra  hende. 

Hun  syntes,  at  hun  endnu  saa  disse 
haanlige  Miner,  hørte  disse  onde,  giftige 
Ord,  som  man  havde  vovet  at  kaste  hende 
i  Ansigtet,  uden  at  hun  var  i  Stand  til  at 
forsvare  sig.  Det  var  kommet  saa  plud- 
selig, saa  uventet,  dette  Angreb  —  eller 
kan  hænde,  hun  hidtil  havde  været  for 
fejg  til  at  se  Sandheden  i  Øjnene,  og  ikke 
havde  villet  forstaa  forblommede  Hentyd- 
ninger, smaa  Pile,  der  vare  afskudte ;  men 
nu  forstod  hun  i  alt  Fald!  Forstod,  at 
Kong  Gustavs  Sejrsdag,  da  hun  i  sin  jub- 
lende Tro  paa  ham,  med  Tanker,  der 
højnede  og  i  stolt  og  dristig  Flugt  bare  op 
over  det  smaa  og  lave,  var  kommen  ham 
saa  frejdig  og  fuldt  i  Møde,  den  var  bleven 
Nederlagets  Dag  for  hende.  Thi  fra  hin 
Stund  havde  han,  sikker  paa  sin  Magt, 
paa  ny  nærmet  sig  hende,  og  fra  hin  Stund 
havde  ogsaa  Sladderen  og  Bagvadskelsen 
været  aarvaagne.  Nyfigne  Øjne  havde 
vogtet  paa  hende,  hadske  Tunger  havde 
dømt  hende,  der  troede  sig  saa  uantastelig, 
havde  stemplet  hende  som  en  leflende 
Kokette  —  nej,  kanske  endnu  værre  — 
som  den  lystne  Skjøge,  rede  til  at  hen- 
give sig! 

Og  han Kong  Gustav  selv  —  — 

Ja,  om  hun  blot  havde  kjendt  hans 
Tanker  om  hende,  havde  vidst,  om  han  i 

Marie  Henckel:  Lolotte.  8 

overmodig  Selvfølelse  havde  leget  denne 
Leg,  for  at  se  hvor  vidt  han  kunde  drive 
hende!  Om  ogsaa  han  troede,  at  nu  be- 
hovede han  kun  at  strække  Armene  ud  og 
byde  hende:  kom,  saa  kom  hun  i  længsels- 
fuldt Begjær,  rede  til  at  tage  godt  og  ondt 
af  hans  Haand,  til  at  lade  ham  sætte  Fo- 
den paa  hendes  Nakke  og  trajde  hende  i 
S  tovet,  om  han  lystede,  saaledes  som 
nogle  Kvinder  fandt  deres  Lykke  i  at 
blive  elskede  !  —  —  Aa,  der  var  en  na- 
gende Pine  i  dette,  det  var  saa  bitter  en 
Ydmygelse  for  hendes  Stolthed  at  udmale 
sig  det,  saa  hun  ligefrem  vaandede  sig 
som  i  legemlig  Smerte  derved. 

Men  det  skulde  alt  sammen  være  Slut. 
Hun  havde  faaet  Øjnene  op,  og  de  skulde 
herefter  finde  hende  paa  sin  Post,  rustet 
til  Kamp. 

Næste  Dag  havde  hun  Feber,  hun  havde 
forkjølet  sig  paa  Kaneturen  og  maatte  gaa 
til  Sengs.  Det  blev  til  en  alvorlig  Bryst- 
lidelse, og  i  mange  Uger,  ja  i  Maaneder 
maatte  hun  ikke  forlade  sine  Værelser. 
Det  var  som  en  Hvile  i  nogen  Tid  at  være 
fritaget  for  alt  Ansvar,  alle  Pligter!  —  Du 
Rietz  kom  hver  Dag  nogle  Minutter  ad 
Gangen  og  sad  ved  hendes  Seng,  klappede 
hendes  Haand   og  kyssede  hende  med  en 

vis  ceremoniel  Ømhed  paa  Panden,  men 
han  sagde  aldrig  meget. 

Naar  han  gik,  saa  Lolotte  gjerne  efter 
ham  med  et  Suk,  og  Taarerne  piblede 
frem  i  hendes  Øjne. 


VIII. 

Hele  Stockholm  var  paa  Benene  i  An- 
ledning af  de  Festligheder,  hvormed  For- 
mælingen mellem  Hertug  Karl  af  Søder- 
m annland  og  Prinsessen  af  Holsten  Got- 
torp fejredes. 

Kongen  og  begge  Dronningerne,  tillige 
med  Prinsesse  Sofie  Albertine  og  Hertugen 
selv,  havde  modtaget  den  unge,  femten- 
aarige  Brud  i  Nyckelriken,  og  nu  havde 
Vielsen  fundet  Sted  i  Stockholm  først  i 
Juli.  Man  skulde  ikke  synes,  at  den  barn- 
lige, livsglade  Hedevig  Charlotte,  hvis  blaa 
Øjne  skuede  saa  frejdigt  ud  i  Verden, 
og  hvis  lille,  halvaabne  Mund  altid  lo, 
skulde  kunne  fole  sig  hendraget  til  den 
uanselige  Prins  Karl,  der  ikke  engang 
havde  nogen  Kjærlighed  at  byde  hende, 
og  det  var  maaske  fordi  han  indsaa  det 
Og  følte  en  Slags  Medlidenhed  med  hende, 

at  Gustav  lige  fra  Begyndelsen  af  viste 
sin  unge  Svigerinde  saa  megen  Godhed 
og  Deltagelse. 

Alt  havde  været  tilpasset  efter  Cere- 
moniellet ved  Dauphinen  af  Frankrigs  og 
Marie  Antoinettes  Formæling,  og  nu  fulgte 
der  Fest  paa  Fest,  saaledes  som  kun  Gu- 
stav den  Tredje  formaaede  at  give  dem, 
med  hint  fortryllende  Skjær  over  sig,  hin 
ejendommelige  Duft  ligesom  fra  Eventyrets 
rige,  brogede  Vidunderverden.  Og  Menig- 
mand havde  delt  Glæden  og  havde  jublet 
ligesom  for  to  Aar  siden  ved  Kroningen, 
jublet  over  de  hele  stegte  Okser,  der  ud- 
deltes, over  Vinen,  der  flød  i  Strømme, 
og   over  de  mange  Fridage    der   vankede. 

Og  nu  var  det  en  Dag  midt  i  Juli. 

Kongen,  der  altid  foretrak  Opholdet 
paa  et  af  Lystslottene  i  de  smukke  Om- 
givelser, fremfor  at  være  i  den  beklumrede 
By  om  Sommeren,  gav  et  Karrusel  og 
Turneringsspil  i  middelalderlig  Stil  paa 
Drotningholm. 

Og  det  var  virkelig  som  om  Fortiden 
var  tryllet  frem  i  hele  sin  brogede  Farve- 
pragt. Herolder  stødte  i  Trompeter,  har- 
niskklædte  Riddere  med  vajende  Hjelm- 
buske sprængte  paa  prægtig  udstaflerede 
Gangere  ind  paa  Banen  og  svang  deres 
Lanser;    Damer  i   gyldenstykkes  Dragter, 

med  Sloret  bølgende  ned  fra  de  høje, 
spidse  Haartoppe,  vinkede  til  dem  fra 
Balkoner,  Narre  i  brogede  Dragter  med 
klingende  Bjælder,  sloge  Kulbøtter  og 
sagde  plumpe  Vittigheder,  og  sraaa  Kjerte- 
svende  vimsede  om  med  Forfriskninger 
paa  store  Træbakker.  Bagefter  blev  der 
fremstillet  et  Skuespil,  hvori  der  natur- 
ligvis forekom  forheksede  Prinsesser,  fæle, 
ondskabsfulde  Trolde  og  alskens  grufulde 
Utysker  og  ildsprudende  Drager;  det  hele 
endte  med  et  Bal  masqué  deroppe  i  de 
pragtfulde  Sale,  og  de,  der  ikke  vare  for 
trætte,  svang  sig  i  Kvadriller  og  Rund- 
danse, eller  ogsaa  spredte  de  sig  ud  over 
Terrasserne,  der  laa  i  det  blinkende  Maane- 
lys,  og  forsvandt  parvis  Arm  i  Arm  inde 
under  de  dunkle,  hemmelighedsfulde  Træ- 
grupper, hvor  det  hviskede  og  susede 
sagte  i  Løvet,  og  Lindeblomsternes  Duft 
bølgede  sødlig  krydret  og  tung. 

Gustav,  der  som  sædvanlig  selv  havde 
været  Livet  og  Sjælen  i  det  hele,  selv 
havde  udkastet  Tegninger  til  Dragter  og 
Dekorationer,  ordnet  Optogene,  digtet 
Versene  og  til  Dels  komponeret  Musikken, 
strejfede  omkring,  snart  inde,  snart  ude. 
lian  havde  forst  som  Riddersmand  vippet 
adskillige  Modstandere  af  Sadelen,  og  saa 
havde    han  i  Ilvrdekostume  danset  baade 

med  sin  Søster  og  den  nyforniælede  Hertug- 
inde; nu  spejdede  han  efter  Lolotte.  Han 
havde  set  hende  under  Dystløbet  oppe 
paa  Balkonen  mellem  Damerne,  men  det 
var  første  Gang  efter  hendes  Sygdom  at 
hun  deltog  i  en  større  Festlighed,  og  hun 
dansede  ikke,  hun  var  maaske  allerede 
taget  hjem.  Han  var  ved  at  opgive 
sin  Søgen,  da  en  Zigeuner  med  en  Citer 
hængende  i  et  Baand  over  Skulderen, 
rørte  ved  hans  Ærme  og  hviskede:  „Søger, 
saa  skulle  I  finde  —  i  den  lille  Løvhytte 
til  højre  for  Havetrappen." 

Gustav  nikkede.  Han  havde  kjendt 
sin  Yndlingspage  og  fulgte  Vinket. 

Og  ganske  rigtig.  En  kvindelig  Skik- 
kelse rejste  sig  fra  Bænken,  da  han  traadte 
ind  i  Løvhytten,  der  laa  ganske  svagt  be- 
lyst af  Maanens  Straaler.  Han  ilede  hen 
imod  Damen  og  greb  hendes  Haand. 

„Enfin,"  hviskede  han  heftig  og  ømt, 
„aa,  hvor  jeg  dog  har  smægtet  efter  dette 
Gjensyn!  I  mere  end  fire  lange  Maaneder 
haj-  jeg  ikke  set  Dem,  og  i  al  denne  Tid 
har  De  været  syg  ..." 

„Ikke  egentlig  syg,  Deres  Majestæt,  jeg 
har  kun  skrantet,  men  nu  er  jeg  frisk 
igjen." 

„Hvilken  Lykke!  Alt  har  været  uende- 
lig tomt  og  kjedsommeligt  uden  Dem,  det 

er,  som  om  Solen  slet  ikke  har  skinnet, 
min  Veninde!" 

„Det  kan  aldrig  være  muligt!"  Lolotte 
rystede  paa  Hovedet  og  forsøgte  at  le. 
Hun  havde  været  forberedt  paa  Mødet 
med  ham,  det  maatte  jo  komme  engang, 
men  hun  havde  søgt  at  undgaa  det  saa 
længe  som  muligt,  og  nu,  da  hun  pludselig 
saa  ham,  bankede  hendes  Hjerte  saa  at 
hun  næsten  kunde  høre  det.  ..Der  er  saa 
meget  i  Deres  Majestæts  Liv,  der  nok  kan 
bringe  Solskin  baade  udadtil  og  i  Hjertet. w- 

„Hjertet  —  naar  blev  dets  dybeste  Krav 
og  Trang  vel  tilfredsstillede  hos  mig?" 

„Man  lærer  at  bringe  sit  Hjerte  til 
Tavshed,  selv  om  det  kofter  Kamp.1' 

..Tror  De  virkelig,  min  lille  Filosof? 
Jeg  mener  nu,  at  det  er  en  saare  gj en- 
stridig  Tingest,  med  hvilken  det  ikke 
nytter  stort  at  raisonnere.  Dets  Fordringer 
lade  sig  ikke  saaledes  afvise,  og  hvorfor 
maa  ikke  ogsaa  vore  skjønneste,  varmeste 
Følelser,  Følelser,  der  løfte  vor  Sjæl  og 
vor  Tanke,  have  Lov  til  uhindret  at 
gro  deres  Vækst?  —  Lolotte,  det  er  paa 
Tide,  at  vi  to  forstaa  hinanden,  n'est  ee 
pas?  Jeg  vil  ikke  længere  hungre  og  tørste 
som  den  fattigste  Betler  i  mit  Hige  —  De 
slipper  ikke  længere  fra  mig  med  Ud- 
flugter ..." 

..Det  ønsker  jeg  heller  ikke,  Deres  Maje- 
stæt, tværtimod,"  sagde  Lolotte,  og  Blodet 
skjød  op  i  hendes  Kinder,  idet  hun  stolt 
og  fast  saa  ham  ind  i  Øjnene.  „Jeg  har 
et  uplettet  Rygte  at  værne  om,  og  naar 
man  allerede  har  begyndt  at  angribe 
det  .  .  .- 

..Hvem  har  gjort  det?  En  Hoben  Narre 
og  snerpede  Fruentimmer  kanske  —  ak, 
min  Veninde,  kan  disse  Sladderhankes 
tomme  Snak,  kan  deres  Dom  da  gjøre 
Dem  trælbunden  og  fej?  Hør  mig,  Lo- 
lotte  —  jeg  elsker  Dem  !  Der  var  en  Tid, 
hvor  jeg  ikke  selv  troede  paa  Styrken  af 
denne  Sentiment,  men  nu  ved  jeg,  at  jeg 
elsker  Dem  fifejere  end  nogen  anden 
Kvinde,  og  De  —  kan  De  se  mig  ind  i 
Øjnene  og  sige,  at  De  ikke  gjengjælder 
denne  Kjærlighed,  eh  bien,  saa  skal  jeg 
aldrig  oftere  besvære  Dem  med  mine 
Bønner!  Men  hvis  ikke,  hvis  De  alt  fri- 
villig har  skjænket  mig,  hvad  jeg  længe  i 
brændende  Længsel  har  begjæret,  saa 
skiller  intet  os  —  hører  De  —  intet!" 

..Kan  hænde  —  hvis  saa  var,  men  det 
er  det  ikke.  Jeg  deler  ikke  Deres  Maje- 
stæts Kjærlighed  —  ikke  paa  den  Vis,  som 
De  ønsker." 

..Man  elsker  eller  elsker  ikke,  Lolotte, 
det  er  Naturens  evige  Lov." 

..Ja,  men  man  kan  ikke  følge  denne 
Lov  med  Tvivl  i  sit  Sind!" 

„De  tvivler  —  ikke  alene  om  Dem  selv, 
ogsaa  om  mig?" 

Han  kunde  se  i  Maanelyset,  hvor  bleg 
hun  var  mens  hun  stod  og  knugede 
Hænderne  i  hinanden.  „Ja,"  sagde  hun 
tonløst. 

Han  kom  et  Skridt  nærmere,  og  der 
laa  et  Smil  om  hans  Mund.  Saa  bøjede 
han  sig  lidt  frem,  lagde  Armen  om  hendes 
Liv  og  tvang  hendes  Hoved  tilbage.  „Lo- 
lotte,"  sagde  han  og  saa  hende  fast  og 
dybt  ind  i  Øjnene,  „De  taler  ikke  Sand- 
hed!" 

Hun  maatte  lukke  Øjnene  for  dette  Blik, 
der  ligesom  brændte  hende  ind  i  Sjælen, 
og  der  gik  en  Gysen  gjennem  hende.  „Jo, 
jo,"  stammede  hun,  men  hendes  Læber 
lukkedes  med  Kys,  brændende,  lidenskabe- 
lige Kys,  der  ligesom  gjød  Ild  i  hendes 
Blod.  Viljeløs,  betaget,  hvilede  hun  et 
Øjeblik  i  hans  Favn,  med  en  vidunderlig 
salig  Fornemmelse  af,  at  den  hele  Verden 
svandt  bort  og  blev  til  intet,  og  kun  han 
og  hun  bleve  tilbage. 

Men  kun  et  Øjeblik  —  saa  rev  hun  sig 
heftig  løs.     „Skaan  mig,"  hviskede  hun. 

..Pst  —  prenez   garde,-    lød   det   i   det 

samme  henne  fra  Indgangen,  „man  kom- 
mer, Deres  Majestæt  .  .  ." 

„Jeg  gaar,  vier  blot  uden  Frygt,  ma 
bien  aimée,"  sagde  Gustav  og  vilde  paa 
ny  gribe  Lolottes  Haand;  men  hun  drog 
sig  tilbage  fra  ham,  sky,  forskræmt  og 
med  et  Blik,  som  han  ikke  kunde  blive 
klog  paa.  Et  Sekund  kun  saa  han  paa 
hende  med  dette  Smil,  der  til  Tider  gav 
hans  Ansigt  det  sælsomme  Dobbeltudtryk, 
saa  kyssede  han  paa  Fingeren,  hviskede 
„au  revoir!"  og  skyndte  sig  udenfor,  hvor 
der  lod  Stemmer  og  Skridt.  I  forbi- 
gaaende  bojede  han  sig  og  saa  ind  i  Liv- 
pagens smukke,  klogtige  Ansigt. 

„Du  har  intet  set  —  forstaar  Du  vel? 
Du  er  Pageøverste,  Munck,  med  Tiden 
kan  Du  1)1  i  ve  mere!-' 

Munck  boj  ede  sig  med  et  lille,  trium- 
ferende Smil. 

Men  inde  i  Løvhytten  var  Fru  du  Riet/ 
bleven  staaende  og  stirrede  ubevægelig 
frem  for  sig.  Saa  kastede  hun  Hovedet 
tilbage  med  det  gamle  trodsige  Kast  — 
snige  sig  bort,  nej !  —  Hun  slængte  den 
lille  Flors  Halvmaske  fra  sig,  og  gik  lang- 
somt, ganske  langsomt  sin  Vej. 

Det  var  noget  over  otte  Dage  senere. 

Lolotte  sad  i  Morgennegligé  paa  en  lille 
Kanapé  i  sit  Soveværelse.  Paa  et  Bord 
ved  Siden  af  hende  stod  de  tømte  Choko- 
ladekopper, og  midt  ude  paa  Gulvet  laa 
hendes  lille  hvide  Mynde  og  lod  sig 
gjennembage  i  Solen,  mens  den  vel- 
behageligt strakte  Poterne  og  plirrede 
med  Øjnene.  Luften  var  tung  af  Parfume 
og  Blomsterduft,  og  Taffeluret  med  Amo- 
rinerne henne  paa  Konsollen  dikkede 
dæmpet  og  ensformigt,  som  om  det  var 
bange  for  at  forstyrre. 

General  du  Rietz  gik  op  og  ned  ad 
Gulvet  med  Hænderne  paa  Ryggen;  han 
saa  ærgerlig  og  misfornøjet  ud. 

..Jeg  forstaar  ikke  Kongens  Vægring 
ved  at  lade  mig  forflytte,"  sagde  han  og 
rystede  paa  Hovedet,  „jeg  troede,  at  det  var 
en  Forglemmelse  og  har  gjennem  Fersen 
mindet  ham  derom,  men  der  kommer 
stadig  ingen  Afgj orelse." 

Lolotte,  der  var  bleg,  med  mørke  Ringe 
under  Øjnene,  vendte  Hovedet  til  Siden. 
,.Har  Du  tilstrækkelig  udviklet  dine  Grunde, 
hvorfor  Du  ønsker  det  saa  meget?"  spurgte 
hun  mat. 

„Ja,  Kongen  ved  saare  vel,  at  Garni- 
sons! i  vet  her  ingenlunde  staar  mig  an, 
og  at  der  hersker  et  spændt  Forhold,   en 

Uoverensstemmelse  mellem  flere  af  Offi- 
cererne og  mig,  der  ofte  er  mig  pinlig. 
Han  lod  ogsaa  til  fuldt  ud  at  forstaa  mig, 
og  var  som  altid  aimabel  og  naadig  da 
jeg  talte  med  ham  derom,  men  derved 
bliver  det.  Jeg  ved,  at  man  har  foreslaaet 
ham  at  give  mig  Guvernorposten  i  Bohus- 
len, men  at  der  er  Tale  om,  at  en  anden 
vil  blive  mig  prelereret.  Det  er  naturlig- 
vis Intriger;  man  skildrer  det  vel  sagtens 
som  en  Anmasselse  af  mig,  at  jeg  kunde 
tænke  paa  sligt." 

„Kors  nej  da,  hvorfor  antage  sligt?" 
„Fordi  man  altid  skal  se  Sandheden 
lige  i  Øjnene,  bedste  Charlotte.  Yi  leve  i 
Kabalernes,  Intrigernes  Tid;  Kongen  er 
mild  og  vennesæl,  men  han  er  flygtig  og 
overfladisk  paa  en  vis  Maade,  man  kan 
ikke  lodde  Bunden,  fordi  der  maaske  slet 
ingen  er.  Han  er  uberegnelig,  fordi  han 
stedse  giver  efter  for  sine  Indtryk,  og 
naar  mine  Uvenner  linde  paa  at  hviske 
ham  noget  i  Ørene,  saa  lukker  han  dem 
ikke.  —  Men  jeg  vil  ikke  plage  Dig  læn- 
gere med  mine  Affærer,  Barn,  Du  ser  slet 
ikke  vel  ud,  heller  ikke  Dig  er  Luften  her 
i  Stockholm  tjenlig.  Du  skulde  hvile  lidt 
endnu,  jeg  gaar  ind  for  at  gjennemse 
Rapporten ,  som  Løjtnant  Løwen  sagtens 
allerede  har  bragt." 

Da  Lolotte  var  bleven  alene,  sad  hun 
et  Øjeblik  og  skyggede  for  Ansigtet  med 
sin  ene  Haand. 

Det  havde  været  sælsomme  otte  Dage 
disse  sidste,  med  deres  smerteblandede 
Lykke,  Kamp  og  Tvivl.  De  vare  komne 
jagende  og  brusende  ind  over  hende  disse 
gj ærende  Urostanker,  disse  daarende  Min- 
der om  hint  korte,  salige  Øjeblik,  da  hen- 
des Hjerte  bankede  mod  hans.  Hun 
havde  ikke  villet  give  dem  Rum,  men 
havde  dog  heller  ikke  helt  stænget  dem 
ude,  havde  ligesom  i  tungsindigt  Vel- 
behag lyttet  til  hine  søde,  daarende  Røster, 
der  begjærede  at  indlades,  og  saa  snart 
hun  blot  havde  aabnet  Døren  en  Smule 
paa  Klem,  saa  havde  de  holdt  deres  Ind- 
tog, atter  og  atter !  —  Og  saa  havde  Kongen 


sendt  hende  et  Par  Breve.  —  „Du  er  alle 
mine  Tankers,  mine  Følelsers  Behersker- 
inde,"  skrev  han,  rDu,  som  har  skjænket 
mig  en  Lykke,  større  end  nogen  anden 
Kvinde  paa  Jorden  har  formaaet  at  skjænke 
mig  den  —  den  rige,  vidunderlige  Lykke 
at  elske  uden  Grænse,  uden  Ophør!" 

Ja,  hun  kunde  ikke  længere  tvivle  om 
denne  Lidenskab,  der  i  sin  vilde  stormen 
frem  ikke  mere  kjendte  noget  Hensyn,  og 
det  var  sagtens  ogsaa  Lykken,  denne  alt  be- 
tagende Følelse,  hvis  Sødme  hun  ligesom 

et  Øjeblik  havde  smagt,  saa  at  hun  havde 
kjendt  sig  som  tryllebunden  givet  ind 
under  hin  stærke  Magt.  Men  alligevel 
—  hun  havde  ingen  Tro  til  sig  selv  som 
den,  der  vilde  være  rede  til  i  smerte- 
blandet  Fryd  at  give  sig  hen  i  godt  og 
ondt,  trodsende  alt,  trædende  alle  Hensyn 
under  Fødder  og  ofrende  alt l  For  var 
det  Kjærlighed  dette,  at  han  levede  i  hen- 
des Tanker,  legede  i  hendes  Drømme,  at 
hvert  Slag  af  hendes  Hjerte  bankede 
ham  i  Møde,  hver  Evne  hendes  Sjæl 
ejede,  higede  imod  ham,  saa  var  denne 
Kjærlighed  dog  af  en  ejendommelig  Art. 
Den  var  født  af  grænseløs  Beundring,  var 
vokset  og  næret  ved  Storheden,  der  mødte 
hende  i  Tanker  og  Gjerning  hos  ham,  og 
den  stræbte  opad  uden  noget  bestemt 
Maal.  Men  den  var  ligesom  Fuglen,  der 
svinger  sig  fri  og  ubunden  paa  sin  høje 
Flugt,  vilde  man  drage  den  nedad,  stække 
dens  Vinge  og  holde  den  fangen  i  Bur, 
da  -  hun  følte  det,  da  vilde  den  sygne 
hen  og  dø  Døden.  For  skjønt  stolt  og 
fribaaren,  var  den  sælsom  sky  og  blufær- 
dig tillige,  saaledes  som  hendes  Natur  i 
det  hele  taget  var,  og  der  var  det  be- 
synderlige ved  den,  at  den  borte  fra  ham 
ligesom  voksede  sig  større  og  stærkere, 
mens  den  i  hans  Nærhed  oftest  kjendte  sig 

trykket  og  fremmed  for  sig  selv,  det,  der 
just  havde  gjort  hende  tvivlende  og 
usikker. 

For  alt  maatte  man  give  —  alt  eller 
intet. 

Alt,  ja  —  men  det  var  just  det,  hun  ikke 
kunde.  Hun  kunde  ikke  blive  en  Konges 
Elskerinde,  paa  én  Gang  misundt  og  haa- 
net,  stillet  i  Klasse  med  disse  Favoritinder, 
hvis  uværdige  Herredømme  grunder  sig 
i  Magten  over  en  Mands  Sanser,  hun 
kunde  ikke  blive  en  Ægteskabsbryderske 
—  Ordet,  den  blotte  Tanke  derom  indgjod 
hende  Rædsel  og  Afsky,  saa  kunde  El- 
skovens Præstinder  rundt  omkring  hende 
besmykke  det  saa  meget  de  vilde.  Hun 
havde  en  naturlig  Modbydelighed  for  alt 
hvad  der  skyede  Dagens  Lys,  og  selv  om 
du  Rietz  havde  hørt  til  de  Ægtemænd, 
der  med  et  overbærende  Skuldertræk  fandt 
sig  i  Hustruens  Utroskab  saa  længe  de 
blot  selv  fik  Lov  til  uhindrede  at  gaa  deres 
egne  Veje,  og  saa  længe  de  fremfor  alt  ikke 
bleve  latterlige  i  Verdens  Øjne,  saa  kunde 
hun  dog  ikke  have  sveget  ham  —  hun 
maatte  vedblive  at  leve  som  en  hæderlig 
Kvinde,  fordi  hun  ikke  kunde  finde  sig  i 
at  leve  i  Foragt  for  sig  selv,  med  en  Løgn 
i  Hjertet  og  en  Løgn  paa  Læberne. 

Nej,   og    derfor    kunde  hun   heller  ikke 

vedblive  at  gaa  og  ligesom  lege  Skjul 
med  sine  egne  Følelser,  gaa  og  gjemme 
og  frede  om  dem  som  sit  Hjertes  dybeste 
Helligdom  og  Skat,  det  højeste  og  bedste 
hun  ejede.  Hun  skyldte  du  Rietz,  der  var 
saa  ærlig  og  sand  og  fuld  af  Tillid,  at  sige 
ham  alt,  han  fik  da  hjælpe  hende  i  Kampen 
ved  at  sørge  for,  at  de  kom  bort  fra  det 
hele;  det  var  jo  hans  eget  Ønske  at  vende 
Stockholm  Ryggen,  og  ikke  noget  Offer, 
han  bragte  hende.  For  ét  var  hun  bestemt 
paa,  hvad  enten  hun  nu  tvivlede  om 
Styrken  af  sin  Kjærlighed  eller  ej,  —  Kong 
Gustav  vilde  hun  ikke  mere  se. 

Hun  gik  hen  til  sit  Chatol  og  tog  hans 
Breve  frem ;  hun  glattede  dem  ømt  og 
varsomt  ud,  som  var  det  et  Kjærtegn  hun 
gav,  læste  dem  endnu  en  Gang  igjennem, 
og  trykkede  dem  saa  til  sine  Læber,  til 
sine  tørre,  brændende  Øjne  —  det  var 
som  tog  hun  den  sidste  Afsked  med  ham 
og  det,  der  nu  skulde  og  maatte  skrin- 
lægges for  evigt,  som  om  hun  skilte  sig 
ved  et  Klenodie,  det  herligste,  det  bedste 
hun  ejede,  just  netop  for  at  bevare  det  i 
al  sin  straalende  Glans  rent  og  uden  Plet. 
Saa  lagde  hun  Brevene  tilbage  i  Skuffen  — 
med  et  Suk.  Da  Nøglen  smækkede  om  i 
Laasen,  gos  hun,  det  var  som  om  hun  i 
dette  Øjeblik    dømte   sig   selv   til   en   Til- 

værelse,  fattig  og  gold,  berøvet  al  Livsens 
Lys  og  Varme,  hele  det  rige  Væld  af 
Lykke,  der  havde  spredt  Solkin  for  hendes 
Fod  og  gjort  Vejen  saa  let  at  træde.  Var 
det  da  virkelig  ret  —  gode  Gud,  kunde 
det  nu  ogsaa  være  Meningen,  at  det  var 
hendes  Pligt? 

En  ny  Tvivl,  en  ny  Frygt!  Der  steg 
en  bitter,  vaandefuld  Følelse  op  i  hende, 
hun  var  som  den,  der  føler  den  sikre  Grund 
svinde  bort  under  sig  og  kjæmper  for  at 
faa  Fodfæste  —  — 

Saa  hørte  hun  i  det  samme  du  Rietz 
tale  inde  i  den  anden  Stue.  Hun  saa  sig 
om  —  det  var  saa  roligt,  saa  dagligdags 
fredeligt  alting  omkring  hende  —  Hunden, 
der  sov  paa  sin  Pude,  Solen,  der  legede 
i  Gardinernes  Folder,  Uret,  der  dikkede 
saa  uforstyrret,  og  han  selv,  hendes  Ægte- 
mand !  Saa  brav,  saa  trofast,  saa  fuldt  ud 
hæderlig  og  god,  ..Adelsmanden  uden 
Plet"  —  skuffe  ham  saa  grusomt  i  hans 
ædle  Tillid  —  nej,  nej,  og  atter  tusinde 
Gange  nej.  Skridtet  maatte  gjores,  men 
det  maatte  gjøres  fuldt  ud. 

Hun  strøg  Krøllerne  til  Side  fra  Panden, 
gik  hen  til  Bordet  og  satte  sig  til  at  skrive. 
Haanden  rystede,  og  da  hun  var  færdig 
faldt  en  Taare,  en  stor,  tung  Taare  ned 
paa  Papiret 

Marie  Henckel:  Lolotte.  9 

En  Times  Tid  efter,  da  hun  havde  hørt 
Adjutanten  Løjtnant  Løwen  gaa,  og  aab- 
ncdo  Døren  til  du  Bietz's  Værelse,  saa 
hun  ham  til  sin  Forbavselse  sidde  henne 
ved  Bordet,  med  Ansigtet  skjult  i  begge 
Ilænder.  Han  rejste  sig,  da  hun  traadte 
ind,  og  kom  hen  imod  hende.  „Char- 
lotte," sagde  han  og  pegede  paa  et  Papir, 
som  han  holdt  i  Haanden,  „ved  Du,  at  — 

—  nej,  det  kan  ikke  være  muligt!  Jeg 
vilde  slet  ikke  have  omtalt  det  for  Dig, 
men  se,  hvad  jeg  fandt  stukket  ind  mel- 
lem mine  Brevskaber  i  Morges  —  en 
anonym  Advarsel,  hvori  man  vover  at  sige 
mig,  at  det  er  for  min  Hustrus  Skyld  jeg 
holdes  tilbage  her  i  Stockholm,  fordi  Kon- 
gen har  charmeret  sig  i  hende  —  — " 

Lolotte  var  meget  bleg.  „Du  Bietz," 
sagde  hun,  og  saa  ham  rolig  og  fast  ind  i 
Øjnene,  „og  om  det  nu  virkelig  var  saa,  og 
jeg  kom  til  Dig  for  at  bede  Dig  søge  bort 
herfra  .  .  ." 

Du  Bietz  stirrede  maalløs  paa  hende. 
..Du   —   skulde    det   kunne   tænkes,   at  Du 

—  Død  og  Plage,  hvad  er  det  her  fore- 
gaar  lige  for  Øjnene  af  mig  blinde  Dosmer, 
uden  at  jeg  har  nogen  Anelse  derom!  Er 
De  kanske  kommen  for  at  betro  mig, 
Madame,  at  De  er  en  brødefuld  Hustru?' 

..Nej,  men  —  Du  skal  hore  Sandheden. 

Jeg  var  saa  ung  og  kj endte  saa  lidt  mig 
selv,  da  jeg  ægtede  Dig,  Du  var  saa  meget 
ældre,  og  Du  var  saa  alvorlig  og  tavs  — 
jeg  havde  en  vis  Skyhed  for  at  nærme 
mig  Dig.  Du  var  god  og  brav,  og  jeg  saa 
op  til  Dig  med  Tillid  og  Ærbødighed,  men 
—  tilgiv  mig  —  mit  Hjerte  havde  endnu 
ikke  talt.  Saa  var  det,  at  jeg  mødte  Kong 
Gustav.  Vi.  havde  kjendt  hinanden  i  vor 
første  Ungdom,  da  jeg  kom  paa  Slottet 
Haga  som  Prinsessens  Legesøster,  og  jeg 
omgikkes  ham  frit  og  uden  Tvang  nu  som 
for,  indtil  det  en  skjønne  Dag  gik  op  for 
mig,  at  jeg  havde  taget  det  for  Yenskab, 
som  —  ja,  som  maaske  var  noget  mere,  at 
jeg  havde  lukket  Øjnene  for  Faren  og  be- 
draget mig  selv,  fordi  jeg  vilde  bedrages. 
Men  endnu  er  det  ikke  saa,  at  jeg  har 
sveget  min  Pligt  ..." 

„Nej  virkelig  ikke,  Madame?"  Du  Rietz 
lo  højt  og  bittert.  ..Det  synes  dog  ellers 
at  være  noget  sent,  at  De  mindes  denne 
Pligt!" 

..Ikke  for  sent,  men  —  aa,  min  Ven! 
lad  mig  ikke  staa  ene  her  —  lad  os  komme 
bort  herfra,  jeg  beder  Dig  om  at  begjære 
det  som  en  Piet.  Lige  meget  hvorhen, 
jeg  er  rede  til  at  følge  Dig  hvorhen  Du 
ønsker  og  forlanger!"  Hun  saa  paa  ham 
med  taarefyldte  Øjne  og  forsøgte  at  gribe 

hans  Haand.  Men  han  rynkede  Panden 
og  trak  sig  tilbage  fra  hende. 

„En  Retræte,  ja  vist !  For  at  Alverden 
skulde  le  ad  den  stakkels  Ægtemand,  der 
søgte  at  redde  sin  Ære,  eller  —  skjule 
sin  Skam  ved  Flugten !  —  —  Men  det  skal 
ikke  ske,  hører  Du  —  nu,  just  nu  bliver 
jeg  her  for  at  trodse  ..." 

„Det  kan  Du  aldrig  mene,  du  Rietz. 
Jeg  var  sand  og  ærlig  mod  Dig,  nu  skylder 
Du  baade  mig  og  Dig  selv  ikke  hensyns- 
løst at  give  mig  til  Pris  og  lade  mig  for- 
svarsløs midt  i  Kampen;  om  jeg  ikke  fik 
Kraften  til  at  kjæmpe  den  til  Ende,  da 
maatte  Følgerne  komme  over  dit  eget 
Hoved." 

Han  stod  etøjeblik  tavs  og  grundede  med 
korslagte  Arme.  „Det  er  bittert  dette," 
sagde  han,  „bittert  at  vaagne  op  og  se  sig 
selv  som  et  dumt  Asen,  der  ikke  i  Tide 
har  vidst  at  afværge  Angrebene  paa  sit 
Navn,  sit  Huses  Ære,  og  bittert  at  vide, 
at  man  i  alle  disse  Aar  intet  var  for  den 
Hustru,  man  valgte  sig ;  at  det  Hoved,  der 
hvilede  Ved  ens  Bryst,  det  rummede  Tan- 
ker, fjernt  fra  en  selv  og  ens  Færd,  det 
Hjerte,  der  slog  mod  ens  eget;  det  husede 
Ri  Hedet  af  en  anden  Mand  .  .  . " 

„Skaan  mig,  du  Rietz,"  raabte  Lolotte, 
„jeg   sværger  Dig  til,  at   jeg    fra    forst   af 

næppe  forstod  det  selv.  Vær  ædelmodig, 
og  jeg  vil  maaske  med  Tiden  lære  at  blive 
for  Dig  alt  hvad  jeg  som  din  Hustru  bør 
være  —  indtil  da  —  lad  mig  være  Dig  en 
kjærlig  Datter,  en  trofast  Veninde!"  — 

..Tak,"  af  brod  han  koldt.  „Jeg  holder 
ikke  af  at  tage  imod  Almisse." 

Lolotte  sænkede  Hovedet.  Hun  forstod, 
at  denne  tilsyneladende  kolde  Natur  havde 
lidt  en  bitter  Skuffelse,  og  at  det  ikke 
alene  var  hans  Stolthed,   men  hans   Hjerte 

der  var  blevet  saaret.     -Tilgiv  mig " 

sagde  hun  bønligt. 

„Tilgive,  aa  ja  —  man  tilgiver,  men 
man  glemmer  ikke.  Nej,  forskaan  mig  — 
jeg  holder  ikke  af  at  se  disse  Taarer,  Fru 
du  Rietz,  og  agter  ikke  at  gjøre  Dem  Be- 
brejdelser. Jeg  skylder  Dem  sagtens  Tak 
fordi  De  ikke  har  plettet  mit  Navn  —  — 
i  alt  Fald  fordi  De  har  haft  Mod  til  at 
sige  mig  Sandheden.  Men,  hvad  jeg  videre 
skal  og  bør  gjøre,  maa  jeg  have  Tid  til 
at  overveje."  — 

Nogle  Uger  senere,  i  de  forse  Dage  af 
August,  stod  General  du  Rietz  med  sin 
Udnævnelse  til  kommanderende  General 
og  Guvernør  over  Bohuslen  i  Haanden. 
Men  inde  i  sit  Værelse  sad  Lolotte  og  læste 
en  Billet  fra  Kongen. 

..De    vil,    at    vi   skulle    skilles,    Lolotte, 

nuvel,  saa  forlad  mig  og  bliv  lykkelig  — 
om  De  kan.  Jeg  kunde  spørge:  har  jeg 
da  slet  ingen  Ret  her  til  at  fordre  noget, 
men  jeg  vil  ikke  holde  den  tilbage  ved  min 
Side,  som  kun  nødtvungen  bliver  —  Kjær- 
Lighed  er  fri.  Det  er  stort  at  kunne  for- 
sage, og  der  er  nogel  sublimt  i  den  Tanke, 
som  altid  har  tiltalt  mig,  at  skille  sig  ved 
det,  der  er  en  det  kjæreste,  sønderrive 
just  de  Baand,  der  binde  stærkest,  saa- 
ledes  som  Munkene,  naar  de  forlade  alt  i 
denne  Verden  for  at  jage  efter  Herligheden 
i  den  næste.  Men  Lolotte,  naar  De  tror 
at  jeg  glemmer,  saa  fejler  De,  og  De  selv 
-  nu  mener  De,  at  Pligten  drager  Dem 
fra  mig,  men,  ak  min  Veninde,  om  der 
kom  en  Tid,  da  Mindet  og  Længselen 
drog  Dem  tilbage,  vilde  De  da  ikke  ogsaa 
følge  dette  Kald?  Det  er  mit  Haab,  og 
kun  i  dette  Haab  slipper  jeg  Dem  nu." 

Lolotte  bed  sig  i  Læben.  Der  var  noget 
i  denne  Sikkerhed,  som  i  Øjeblikket  har- 
mede hende  og  gjorde  hende  Kampen 
lettere.     Hun  brændte  Brevet. 

Alt  eller  intet. 

Fjorten  Dage  efter  rejste  hun  med  du 
Rietz  til  Gøteborg,  og  omtrent  i  en  Maa- 
nvd  var  denne  Afrejse  det  staaende  Sam- 
taleemne ved  Hoffet.  Hvorledes  det  egent- 
lig forholdt  sig  dermed  var  der  ingen,  som 

vidste  Besked  om,  men  man  hviskede  og 
skumlede  i  det  uendelige.  Havde  Friher- 
ren virkelig  opdaget,  at  der  havde  be- 
staaet  et  intimt  Forhold  imellem  Kongen 
og  hans  Hustru,  og  var  det  bleven  nød- 
vendigt for  at  undgaa  en  Skandale,  at 
fjerne  ham?  eller  var  han  gaaet  frivillig 
for  at  unddrage  hende  Faren  og  dens 
Følger? 

Man  droftede  Sagen  i  nogen  Tid.  Saa 
døde  den  hen  af  sig  selv,  og  da  Kongen 
ud  paa  Efteraaret  rejste  til  Rusland  for 
at  gjæste  Katharina  d.  Anden,  var  der 
ingen  der  tænkte  mere  paa  den  eller  paa 
den  lille  Fru  Lolotte. 


IX. 

En  lang,  kjedsommelig  Yinter  og  et 
barskt  Foraar  var  kommen  og  gaaet,  og 
nu  var  det  Sommer  igjen. 

I  Grusgangen  foran  Indkjorselen  til 
Fkholmsund  gik  Baronerne  Kkeblad  og 
Ehrensvård  frem  og  tilbage,  og  holdt  Øje 
med  Alleen,  der  førte  op  til  Slottet. 

„Jeg  kan  ikke  komme  mig  af  min  For- 
bavselse   over    denne    nye    Komedie,    der 

skal  opføres,"  sagde  Ehrensvård.  „En 
Forsoning  med  Dronningen!  —  Tror  De 
virkelig,  at  det  er  gamle  Fersen  og  begge 
Schefferne,  der  have  bevæget  Kongen  til 
dette  højst  uventede  Skridt  ?- 

..Ja,  derom  er  ingen  Tvivl,  min  bedste. 
Det  er  sagtens  en  ubehagelig  Overraskelse 
for  Enkedronningen  og  Hertug  Karl;  man 
havde  jo  ha  ab  et,  at  den  unge  Hertuginde 
skulde  have  skjænket  sin  Gemal  og  Tro- 
nen en  Arving,  og  er  sikkert  ikke  belavet 
paa,  at  de  kongelige  Ægtefæller  skulde 
nærme  sig  hinanden,  og  at  der  muligvis 
alligevel  kunde  fødes  en  Kronprins!" 

„Aa  nej,  skjønt  —  hvem  er  mere  ube- 
regnelig end  Gustav  d.  Tredje?  og  hvem 
kan  i  Grunden  stole  paa  hans  Løfter?" 

..Mange,  deriblandt  jeg  selv,  hvem  han 
aldrig  har  lovet  mere,  end  hvad  han  og- 
saa  har  holdt.  Men  De,  bedste  Ehren- 
svård, hører  til  dem,  der  domme  ham  alt 
for  haardt." 

..Jeg  kjender  Skyggesiderne  i  hans  Ka- 
rakter bedre  end  De,  kjære  Ven,  og  jeg 
kan  forsikre  Dem,  at  jeg  ikke  venter  mig 
stort  af  dette  lille  rørende  Familiedrama, 
som  nu  er  sat  i  Scene  —  naturligvis  mest 
for  at  slikke  Folket  Blaar  i  Øjnene.  Stak- 
kels Sofie  Magdalene  —  hun  har  i  Sand- 
hed meget  at  tilgive." 

„Ganske  vist.  Og  dog  tror  jeg  ikke,  at 
Kongens  erotiske  Forseelser  just  have 
været  store  eller  mange;  den  smukke  Fru 
du  Rietz  skal  nok  være  den  eneste,  hvem 
han  for  Alvor  har  holdt  af,  det  paastaar 
i  alt  Fald  den  alvidende  Munck,  og  at 
skilles  fra  hende  skal  have  kostet  ham 
en  ikke  ringe  Kamp.  Han  har  da  ogsaa 
været  i  et  yderst  miserabelt  Lune  i  den 
sidste  Tid,  navnlig  efter  den  mislykkede 
Ruslandsrejse;  —  men  lyder  der  nu  ikke 
Vognrummel  nede  i  Alleen?  Det  maa 
være  Dronningen  og  hendes  Suite.  Mon 
Dieu,  hvor  jeg  er  spændt  paa  Udfaldet  af 
denne  Sammenkomst  mellem  hende  og 
Hans  Majestæt  — u 

„Ah,  det  er  maaske  overdraget  Dem 
at  gjore  det  indledende  Skridt  hos  Dron- 
ningen, mon  chér?" 

..Var,  men  —  jeg  har  raadet  Monarken 
til  at  lade  det  gaa  gjennem  Munck;  han 
har  nemlig  en  lille  Liaison  med  Sofie 
Magdalenes  ene  Kammerfrue, Mamsel Raun- 
strøm,  og  baade  hun  og  Frøken  Ugla,  der 
have  en  vis  Indflydelse  hos  Dronningen, 
have  forsikret,  at  de  med  Lethed  ville 
kunne  stemme  hende  til  Gunst  for  den 
Gemal,  som  hun  jo  til  Trods  for  alt  be- 
standig skal  holde  af.  Nous  verrons  — 
der  have  vi  Karossen  og  —  der  oppe  paa 

Trappen  viser  Kong  Gustav  sig  i  egen 
Person  for  at  byde  hende  velkommen!" 

„Ciel,  ja,  hvor  rørende!"  mumlede 
Ehrensvård  med  et  tvært  Smil.  — 

Den  dybeste  Overraskelse  havde  malet 
sig  i  Sofie  Magdalenes  Ansigt  ved  den 
Modtagelse,  hun  havde  faaet  af  sin  Gemal. 
Hvad  mente  han  med  at  vise  hende  denne 
Opmærksomhed  for  alles  Øjne?  og  hvad 
bet  od  de  Hentydninger  til  hans  foran- 
drede Sindsstemning,  som  Aurora  Ugla 
nogle  Gange  var  fremkommen  med  paa 
Vejen? 

Hun  sad  endnu  og  grundede  herover, 
da  Mamsel  Rannstrøm  med  en  vigtig  Mine 
kom  trippende  for  at  melde,  at  Pageøver- 
sten Munck,  der  bragte  en  Hilsen  fra 
Majestæten,  ønskede  at  indlades. 

Solie  Magdalene,  der  ikke  deltog  i 
Aftentaflet,  fordi  hun  følte  sig  træt,  var  i 
en  Kniplingsnegligé,  med  lost,  upudret 
Haar.  Hun  rodmede,  da  Munck  traadte 
ind  —  hvorfor  sendte  Kongen  altid  dette 
Menneske?  Der  var  i  den  smukke  Page- 
øverstes  Væsen  en  vis  Fripostighed,  som 
stødte  hende. 

..Hvad  er  det,  som  De  har  at  sige  mig 
fra  Kongen,  Monsieur  Munck?"  spurgte 
hun  koldt. 

..Kongen,  Deres  Majestæt,  har  budt  mig 

sige,  at  han  længe  har  brændt  af  Læng- 
sel efter  aabent  og  ærligt  at  kunne  udtale 
sig  for  sin  Gemalinde,  men  da  han  føler, 
at  han  har  forurettet  hende,  vover  han 
ikke  noget  tilnærmende  Skridt,  for  han 
har  faaet  hendes  Ord  og  Forsikring  for, 
at  dette  ikke  vil  blive  afvist/' 

..Det  kan  ikke  tilkomme  mig  at  give 
en  saadan  Forsikring,"  sagde  Dronningen, 
„den,  som  mest  har  Tilgivelse  behov,  bør 
helst  have  Mod  til  at  bede  om  den  —  i 
alt  Fald  ønsker  jeg  ikke  at  forhandle 
gjennem  Tredjemand." 

..Er  det  Svaret,  jeg  skal  overbringe 
Hans  Majestæt?" 

Sofie  Magdalenes  Hjerte  bankede  hef- 
tigt i  dette  Øjeblik  —  man  kunde  se  Bar- 
men bølge  under  det  lette  Kniplingsstof. 
Trods  dan  hemmelige  Fryd,  som  hun 
følte  ved  de  nylig  vakte  Forhaabninger, 
forbød  hendes  Stolthed  hende  dog  straks 
at  give  efter;  hun  havde  for  længe  været 
den  tilsidesatte  Hustru  til  straks  at  kunne 
gribe  Haanden,  der  raktes  hende  — 

„Ja,"  sagde  hun  og  nikkede.  „Det  er 
Svaret." 

Munck  blev  staaende.  „Tilgiv  min 
Dristighed,  Deres  Majestæt,"  sagde  han, 
„men  staar  ikke  for  megel  paa  Spil  ved 
paa    denne  Maade   al    afslaa  Kongens  An- 

modning  og  vække  hans  Vrede?  Deres 
Majestæts  egen,  ja  hele  Sverrigs  Lykke 
beror  maaske  paa,  hvorledes  De  i  dette 
Øjeblik  stiller  Dem  lige  over  for  Kongen, 
hvilket  jeg  besværger  Dem  at  tage  i  Be- 
tænkning! Et  eneste  lille  Ord,  et  Vink, 
og  han  vil  sikkert  ikke  tøve  med  anger- 
fuld og  henrykt  at  kaste  sig  for  Deres 
Majestæts  Fod!" 

Sofie  Magdalene  svarede  ikke,  hun 
havde  vendt  Ansigtet  halvt  bort,  og  sad 
og  skyggede  for  det  med  sin  ene  Haand. 
„Det  er  godt,  Monsieur  Munck,"  sagde 
hun  til  sidst,  „De  plaiderer  Deres  Konges 
Sag  helt  vel,  han  skal  høre  fra  mig  — 
for  i  Aften  ønsker  jeg  at  være  overladt 
til  mig  selv." 

Pageøversten  trak  sig  tilbage.  Da  For- 
hænget faldt  til  efter  ham,  rejste  Dron- 
ningen sig;  hele  hendes  Ro  og  Selvbeher- 
skelse var  forbi,  og  hun  ilede  i  heftig 
Bevægelse  hen  imod  Frøken  Ugla,  der  i 
det  samme  traadte  ind. 

„Aa,  Aurora  —  i  hvilken  besynderlig 
Situation  træffer  De  mig  ikke!    Kongen  — " 

Aurora  Ugla  smilede.  „Kongen  har 
intet  højere  Ønske  end  at  forsone  sig  med 
Deres  Majestæt,  jeg  ved  det,"  sagde  hun, 
„og  jeg  formoder  da  ikke,  at  Deres  Maje- 

stæt  tøver  med  at  aabne  Deres  Arme  for 
den  længselsfulde  Ægtemand?" 

Sofie  Magdalene  sukkede.  „Jeg  har 
maattet  vente  saa  længe,  Aurora!  Og  — 
hvorledes  kan  jeg  vel  tro  paa,  at  Kongens 
Følelser  virkelig  saa  pludselig  have  for- 
andret sig?" 

„Kors  i  Himlens  Navn,  hvorfor  vil  De- 
res Majestæt  nu  vedblive  at  plage  Dem  selv, 
i  Stedet  for  at  følge  Deres  Hjertes  Til- 
skyndelse? At  krænke  Kongen  ved  en 
Kulde,  som  jo  dog  kun  er  paataget,  vilde 
være  en  Uklogskab,  som  Deres  Majestæt 
aldrig  vilde  tilgive  Dem  selv.  Hvorfor 
ikke  modtage  ham  endnu  i  denne  Aften? 
Deres  Majestæt  har  just  en  af  Deres  beaux 
jours  —  kun  en  ubetydelig  lille  Foran- 
dring ved  denne  allerkjæreste  Negligé, 
men  fremfor  alt  ikke  noget  større  Toi- 
lette —  • 

„Taisez  vous,"  afbrød  Sofie  Magdalene, 
der  rødmede  helt  ned  over  Halsen,  „jeg 
skal  tænke  derover,  men  —  i  Aften  alle- 
rede —  nej,  nej,  jeg  har  ikke  Mod  dertil, 
bedste  Aurora!  Jeg  vil  og  maa  have  Ro 
til  at  samle  mig;  De  har  Ret  i,  at  mit 
Hjerte  kun  taler  alt  for  tydeligt  men 
husk,  at  jeg  saa  længe  har  været  vant  til 
at  bringe  denne  Stemme  til  Tavshed!    At 


142 


robe  Svagbed  her,  vilde  være  at  bortgive 
noget  af  min  Værdighed,  forekommer  det 
mig  —  • 

„Mon  Dieu,  jeg  haaber,  at  Deres  Maje- 
stæt vil  være  kommen  paa  ganske  andre 
Tanker  i  Morgen!"  — 

Sofie  Magdalene  tilbragte  en  søvnlos 
Nat,  men  di^n  næste  Dag  leverede  Mamsel 
Rannstrom  Munck  et  Brev  til  Kongen. 
Indeni  laa  et  Miniatnrbillede  af  Dron- 
ningen. 


..Se   her,   dyrebare  Ægtefælle,  Billedet 

af   den    Kvinde,    som    tilbeder  Dig    indtil 

sin  sidste  Stund,"   skrev   hun.     „Du   vil   i 

hendes  Øjne  kunne  læse   den  Kjærlighed, 

hvoraf  hendes  Sjæl   er  opfyldt  —  ja,  om 

Du  kun  elskede  mig,  som  jeg   elsker  Dig, 

Du  bedste  og  elskværdigste  af  alle  Mænd, 

da  tøvede  Du  ikke   med  at  gjøre  mig  til 

den  lykkeligste  af  alle  Kvinder.     Jeg  har 

troet,    at   min    Ulykke    ikke    kunde    blive 

større  end  den  hidtil  har  været,  men  jeg 

foler,  at  efter  det  Haab  Du  har  givet  mig, 

at  jeg  muligvis   endnu    ejer  en  lille  Plads 

i    dit  Hjerte,  vilde  min  Fortvivlelse   have 

naaet  sit  højeste,  dersom  jeg  skulde  have 

bedraget  mig.- 

Sofie  Magdalene. 

Gustav  betragtede  Billedet  i  nogle  Øje- 
blikke, saa  lagde  han  baade  det  og  Brevet 
ned  i  en  Skuffe. 

„Ah,"  sagde  han,  da  han  saa  op  og  fik 
Øje  paa  Muncks  triumferende  Ansigt,  „Du 
kunde  i  Sandhed  ikke  have  udrettet  dit 
Ærinde  bedre.  •■ 

„Kors,  Deres  Majestæt  siger  det  i  en 
Tone,  som  om  det  bebrejdedes  mig  — " 

„Snak,'-  afbrød  Kongen  næsten  barsk, 
..Du  har  handlet  efter  Ordre,  og  har  for- 
tjent din  Belønning  —  jeg  skal  ikke  glemme 
det.'- 

En  Times  Tid  efter  stod  Gustav  d. Tredje 
i  Gemakket  lige  over  for  Sofie  Magdalene. 
Hun  var  ilet  ham  i  Møde,  men  blev  saa 
forlegen  staaende  med  nedslagne  Øjne. 

Ogsaa  han  var  forlegen,  og  trykkede 
den  ene  Gang  efter  den  anden  hendes 
Haand,  som  han  havde  grebet. 

..Madame  —  Sofie  —  jeg  beklager  i 
Sandhed  dybt,  at  De  har  lidt  saa  meget, 
jeg  vidste  det  ikke,  troede  det  ikke,  naar 
jeg  stedse  saa  Dem  saa  kold  og  udel- 
tagende, stedse  saa  fremmed  for  og  ube- 
rørt af  mine  Interesser.  Ingen  af  os  har 
kanske  haft  gyldige  Raisons  for  at  holde 
os  borte  fra  hinanden  —  min  var  sagtens 
Skylden   fra  Begyndelsen   af,   men  —  fra 

nu  af  skal  det  blive  anderledes,  ikke 
sandt?'- 

„Ak  jo,"  hulkede  Sofie  Magdalene,  al- 
deles overvældet  af  den  Bevægelse,  som 
hun  forgjæves  havde  kjæmpet  for  at  holde 
tilbage.  „Om  Deres  Majesta^t  —  om  De 
kun  selv  vilde,  Gustav  — " 

..Jeg  vil,  det  er  mit  oprigtige  Ønske, 
je  vous  le  Jure,  at  vort  Forhold  for  Frem- 
tiden skal  blive,  som  det  bør  være  mel- 
lem Ægtefolk!  Lad  da  alt,  om  muligt, 
være  glemt,  og  forskaan  mig  fremfor  alt 
for  Synet  af  disse  Taarer,  je  vous  prie!" 

Dronningen  sænkede  Hovedet,  skullet 
maaske  over  ikke  at  høre  varmere  Ord, 
Ord,  som  kom  fra  hans  Hjerte  og  som 
vilde  have  vist,  at  han  virkelig  delte  hen- 
des Følelser  for  ham.  Som  sædvanlig 
kunde  hun  ingen  Ord  linde,  og  var  sig 
sin  egen  Ubehjælpsomhed  i  hans  Nærhed 
pinlig  bevidst.  Men  hendes  fugtige,  milde 
Blik,  der  havde  faaet  en  vis  Glans  og  Glød, 
sogte  Gang  efter  Gang  hans,  bønfaldende 
og  fuldt  af  Længsel 

Saa  bredte  han  Armene  ud,  og  hun 
kastede  sig  til  hans  Bryst  —  endelig,  en- 
delig! 

Den  næste  Dag  havde  man  i  Stockholm 
det  uventede  og  glædelige  Syn  af  Kongen 
og  Dronningen,  der,  siddende  ved  hinan- 

dens  Side  i  en  aaben  Karosse,  kjørte  gj en- 
nem  Byen,  talende  fortroligt  sammen  og 
hilsende  til  alle  Sider  med  smilende,  til- 
fredse Ansigter.  Om  Aftenen  var  der  en 
Operaforestilling  paa  Slottet,  og  her  viste 
de  sig  ligeledes,  trædende  ind  i  Salen  Arm 
i  Arm,  iførte  pragtfulde  Toiletter.  Man 
var  ved  at  daane  af  Forbavselse,  og  som 
en  Løbeild  spredte  Nyheden  sig:  Kongen 
havde  forsonet  sig  med  sin  Gemalinde! 

..Jeg  maa  gjøre  Deres  Excellence  min 
Kompliment  —  Dem  saavel  som  Deres 
Broder,  vor  utrættelige  Kancellipræsident, 
og  Grev  Fersen,"  sagde  Ehrensvård  smi- 
lende til  Grev  Scheifer,  „det  er  en  klog 
og  fint  beregnende  Politik,  der  følges;  og 
dette  Baad  man  har  givet  Kongen,  at  tage 
sin  Hustru  til  Naade,  paa  en  Tid,  hvor 
Danmarks  truende  Holdning  og  Tilnær- 
melse til  Rusland  lader  befrygte  det  vær- 
ste, er  paa  Ære  et  sandt  Mesterstykke." 

..Nu  overdriver  De,  Greve,  nu  over- 
driver De!  Men  jeg  er  i  øvrigt  selv  over- 
bevist om,  at  det  i  Øjeblikket  var  det 
rette  —  det  er  jo  ogsaa  hele  Sverrigs 
varmeste  Ønske,  der  endelig  er  bleven 
opfyldt" 

„Certainement,  og  det  er  altid  heldigt 
at  kunne  slaa  to  Fluer  med  ét  Smæk!  — 
Er  del  sandt,  at  Munck  skal  have  mod- 
Marie  Henckel:  Lolotte.  10 

taget  en  rundelig  Belønning,  fordi  han 
paa  Kongens  Vegne  brød  Isen?" 

.Ja,  Kongen  har  sendt  ham  en  betyde- 
lig Pengesum  og  en  kostbar  Ring,  og  Dron- 
ningen skal  dertil  have  føjet  et  Guldur, 
besat  med  Brillanter.  Yndlingen  er  alle- 
rede begyndt  at  kro  sig  i  en  betænkelig 
Grad,  han  er  efter  min  Mening  en  farlig 
Personage,  for  hvem  man  bør  vogte  sig." 

„Ja,  han  er  i  alt  Fald  ualmindelig  dri- 
stig, en  Blanding  af  Raahed  og  Dannelse, 
beregnende  Kløgt  og  sorgløs  Letsind.  Men 
det  er  jo  for  den  Slags  sammensatte  Na- 
turer, at  Kongen  særlig  nærer  Forkjær- 
lighed.'- 

..(ianske  vist,  og  i  slige  Tilfælde  er  han 
blind.    Jeg  frygter  for,  at  Munck  .  .  .  ." 

Grev  Schelfer  tav,  for  Yndlingen  pas- 
serede just  i  det  samme  forbi  med  kjækt 
loftet  Hoved,  og  nærmede  sig  Kongeparret 
for  at  modtage  en  Ordre. 

Baade  Kongen  og  Dronningen  smilede 
naadigt,  og  Gustav  lagde  sin  Haand  paa 
hans  Skulder;  men  Sofie  Magdalene  rød- 
mede, idet  et  dvælende  og  ligesom  for- 
staaende  Blik  fra  den  smukke  Pageøverste 
mødte  hendes.  Dette  Menneskes  fortrolige 
Jiuiblanden  i  hendes  Affærer  var  hende 
imod  —  hun  havde  maaske  en  Fornem- 
melse af,  at  han  paa  en  eller  anden  Maade 


147 


vilde  gribe  ind  i  hendes  Liv,  og   at  hans 
Indflydelse  vilde  blive  større  end  godt  var. 


X. 


Der  er  gaaet  tre  Aar. 

Tre  Aar,  lange  som  en  Evighed,  og  dog 
ikke  lange  nok  til  at  udrette  alt  det,  der 
skal  arbejdes  og  virkes  for,  forekommer 
det  Gustav  d.  Tredje. 

Forholdet  mellem  ham  og  Sofie  Magda- 
lene har  udadtil  været  fredeligt  og  godt, 
skjønt  det,  som  man  kunde  vente,  hver- 
ken har  bragt  nogen  Hjertelykke  eller 
inderligere  Forstaaelse.  Som  sædvanlig 
er  Gustav  gaaet  sine  egne  Veje,  og  naar 
han  ikke  arbejder,  driver  hans  rastløse 
Aand  ham  bestandig  ud  i  noget  nyt,  og 
han  kaster  sig  i  en  Hvirvel  af  Adspredel- 
ser, der  tjene  som  Pirringsmidler  og 
bringe  ham  til  at  glemme  Skuffelserne 
og  Gjenvordighederne. 

Faa  Regenter  have  vistnok  virket  saa 
utrættelige  som  han,  i  Følelsen  af  sit  Kalds 
Betydning,  men  han  elsker  ogsaa  at  om- 
give sig  med  Herskerens  hele  Glans.  Eti- 
ketten   er   strengere  end  nogen  Sinde  før 

ved  det  svenske  Hof,  hvor  alt  er  tilpasset 
efter  fransk  Mønster,  hvor  en  Kammer- 
herre eller  Hofjunker  altid  er  posteret 
bag  Majestæternes  Stole,  hvor  Marskaller 
med  hvide  Stave  ordne  Gjæsterne  efter 
deres  Hang,  og  Kavalerer  og  Damer  kun 
tor  nærme  sig  de  kongelige  Personer  efter 
foreskrevne  Regler. 

Man  er  begyndt  at  dadle  Kong  Gustavs 
Pragtsyge  og  Forfængelighed,  han,  der  er 
saa  hjertelig  og  ligefrem  mod  den  ringeste 
af  sine  Undersaatter,men  som  desuagtet  har 
villet  gjenoplive  Kongedømmets  hele  ud- 
vortes Glans  og  Glimmer,  og  man  trækker 
lidt  paa  Smilebaandet  ad  hans  excentriske 
Ideer.  Men  endnu  ejer  han  Folkets  hele 
Kjærlighed,  og  endnu  er  man  stolt  af  ham 
og  hans  mange  blændende  Egenskaber,  og 
af  den  høje  Udvikling,  som  Landets  indre 
Forhold  have  naaet  under  ham. 

Og  nu,  i  Aaret  1778,  er  der  indtruffen 
en  Begivenhed,  som  gjør  det  svenske  Folk 
næsten  ellevildt  af  Glæde,  en  Begivenhed, 
som  Gustav  selv  har  imødeset  med  Stolt- 
hed og  Længsel,  og  hilst  med  en  Følelse 
af  musten  stormende  Jubel. 

I  Enkedronning  Luise  Ulrikkes  Gemak- 
ker paa  Slottet  Friederichhof,  hvor  hun  i 
hengere  Tid  har  levet  stille  og  tilbage- 
trukken, mere  og  mere  fjernende   sig   fra 

den  Søn,  i  hvis  Adfærd  hun  bestandig 
tror  at  se  nye  Krænkelser  og  Tilsidesæt- 
telser, gaar  hun  frem  og  tilbage  med  et 
Brev  i  Haanden. 

Hendes  Ansigt,  der  er  blevet  skarpere 
og  strengere,  blusser  af  Sindsbevægelse, 
og  Brevet,  som  hun  har  krammet  sammen 
i  Haanden,  bliver  igjen  glattet  ud  og  læst 
atter  og  atter  —  — 

Det  er  fra  Kongen. 

„Dronningen  har  skjænket  mig  og  Sver- 
rig  en  Arving,"  skrev  han,  „jeg  venter,  at 
Deres  Majestæt  af  Hjertet  vil  tage  Del  i 
denne  store  Lykke,  og  haaber,  at  enhver 
Misstemning,  hvert  Nag  imellem  os  fra 
dette  Øjeblik  maa  være  glemt  og  udsonet! 
Kom  —  se  og  del  min  og  hele  Landets 
Glæde!" 

„Bah,  højtravende  Ord!  Der  ser  Du 
selv,  hvorledes  din  Broder  holder  sine 
Løfter,"  sagde  hun  bittert  til  Prins  Karl, 
der  stod  og  saa  ud  af  et  Vindu,  ..har  han 
maaske  ikke  mange  Gange  svoret,  at  Sofie 
Magdalene  aldrig  var  eller  kunde  blive 
noget  for  ham,  og  nu  skal  alligevel  en 
Son  af  hende,  denne  aandløse  danske 
Dukke,  bestige  Sverrigs  Trone!  —  —  Og 
saa  at  tænke  sig,  at  det  muligvis  endog- 
saa  kan  være  en  Bastard  .  .  .  .- 

..Deres  Majestæt  —  for  Guds  Skyld  ...."■ 

Hertugen  vendte  sig  forskrækket  om  — 
„jeg  beder  Dem  betænke,  hvor  farlig  en 
slig  Udtalelse  er  .  .  .  ." 

„Comment,  vil  Du  maaske  benægte,  at 
det  er  Dig  selv,  der  har  meddelt  mig  disse 
afskylige  Rygter  om  en  Kjærlighedsfor- 
staaelse  mellem  Dronningen  og  den  frække 
Munck?  Disse  Skandalhistorier,  der  i  al 
Hemmelighed  have  sneget  sig  om  ved 
Hoffet,  og  i  hvilke  man  endog  har  ladet 
Gustav  spille  den  skamløse  Rolle  som 
Medvider?" 

Prins  Karl  strøg  sig  om  Mund  og  Hage 
med  sin  magre,  hvide  Haand.  „Ja,  jeg 
har  ganske  vist  været  uforsigtig  nok  til 
at  gjentage  disse  Rygter  for  min  høje  Fru 
Moder,  men  De  vil  erindre,  at  jeg  stedse 
har  vægret  mig  ved  at  tro  dem.  Det  hele 
er  ikke  andet  end  skammeligt  Opspind. 
Munck,  der  er  en  dristig  Eventyrer,  som 
a  tout  prix  vil  frem,  har  pralet  en  Del 
siden  han  kom  til  at  spille  en  Rolle  ved 
Forsoningen,  og  Dronningen,  der  er  god- 
modig og  ligefrem,  kan  have  været  ufor- 
sigtig, men,  men  hvem  vil  agte  paa  Kam- 
mer jomfruers  og  Lakajers  løse  Sladder?" 

..Du  glemmer,  at  Dr.  Hédin  ifjor,  da 
han  havde  gjæstet  Haga,  paastod  at  han 
havde  tru  Ilet  Hs.  Pageøversten,  nu  Stald- 

mester  Munck,  i  en  tete  å  tete  med  Dron- 
ningen .  .  .  .- 

„Men  mon  Dieu,  denne  tete  å  tete  be- 
høver dog  virkelig  ikke  at  have  været  af 
nogen  brødefuld  Art!  Sofie  Magdalene, 
der  altid  har  været  et  Mønster  paa  Ær- 
barhed, kan  dog  virkelig  ikke  angribes, 
blot  fordi  hun  viser  sig  venlig  mod  en  af 
sin  Gemals  Yndlinge,  der  tilmed  ved  alle 
Lejligheder  trænger  sig  frem,  og  jeg  mener 
at  sligt  fremfor  alt  ikke  bør  komme  Kon- 
gen for  Øre  .  .  .  ." 

„Du  er  som  sædvanlig  Diplomat,  mon 
fils!  Ikke  komme  Kongen  for  Øre  —  som 
om  det  kunde  undgaas!  —  Og  tror  Du 
virkelig,  at  jeg  vil  se  vort  Hus  draget  ned 
i  Smudset?  Er  hun  saa  dydig  som  hun 
lader,  denne  skinhellige  Sofie  Magdalene 
med  sine  døde,  tilslørede  Øjne,  saa  vil 
hun  let  kunne  retfærdiggjøre  sig;  har  hun 
glemt  sin  Pligt  og  forsyndet  sig  ligesom 
Englænderinden  derovre  i  Danmark,  der 
blev  lænket  til  hendes  elendige  Vrag  af 
en  Broder  —  naa  ja,  saa  bør  hun  afsløres 
jo  før  jo  heller,  og  jeg  er  ikke  bange  for 
at  være  den,  der  gjør  det  lige  over  for 
Kongen." 

...Men  har  Deres  Majestæt  ogsaa  over- 
vejet Følgerne  af  dette  Skridt?    Forholdet 

er  saa  spændt  i  Forvejen,  og  Kongen  er 
saa  heftig  .  .  .  ." 

„Passiar,  min  bedste  Karl,  tro  ikke  at 
det  er  kommen  saa  vidt  med  mig,  at  jeg 
skulde  frygte  min  egen  Son,  Barnet,  jeg 
bar  under  mit  Hjerte."  Luise  Ulrikke  knej- 
sede stolt  med  Hovedet.  „Han  skal  høre 
Sandheden,  var  han  end  Konge  ti  Gange, 
jeg  har  Retten  til  at  sige  ham  den.  Na- 
turligvis venter  han  og  Dronningen,  at  jeg 
øjeblikkelig  skal  indfinde  mig  for  at  lyk- 
ønske til  den  store  Begivenhed,  men  jeg 
vil  dog  vente  —  jeg  skriver  først." 

Hertugen  kjendte  sin  kongelige  Fru 
Mama  for  godt  til  at  komme  med  flere 
Indvendinger,  der  kun  vilde  have  ægget 
hende,  og  trak  sig  tilbage.  Men  han  saa 
urolig  og  nervøs  ophidset  ud;  han  havde 
Fornemmelsen  af,  at  der  laa  et  Uvejr  i 
Luften,  og  desuden  forfulgtes  han  af  Tan- 
ken om  det  Syn,  som  han  nylig  havde  haft 
al*  den  blodige  Trone  og  det  kronede  Barn, 
der  vaklede  frem  ved  Siden  af  ham  selv. 
•  Endnu  samme  Aften  afgik  Enkedron- 
ningens Brev  til  Kongen,  med  en  ganske 
kort  og  kjølig  Lykønskning  —  hun  var 
forhindret  i  at  komme  selv,  skrev  hun 
blot. 

Hvad  enten  nu  Gustav  i  sin  overstrøm- 
mende Glæde  ikke  forstod,  eller  han  ikke 

vilde  forstaa,  at  det  var  en  forsætlig  Kræn- 
kelse, saa  affordrede  han  ikke  Moderen 
nogen  Forklaring,  men  sendte  hende  blot 
fjorten  Dage  efter  en  Anmodning  om  at 
overvære  den  nyfødte  Kronprins'  Daab. 

Og  saa  var  det,  at  Slaget  faldt. 

Virkningen  var  næsten  lammende. 
Hvasse  og  skarpe  som  Xaalestik  ramte 
Luise  Ulrikkes  bittersøde  Ord;  mellem 
Linierne  læste  man  kun  alt  for  tydeligt, 
at  hine  skammelige  Rygter  dog  i  Grunden 
ikke  vare  saa  aldeles  ugrundede  i  hendes 
Øjne  —  en  uværdig  Mistanke,  der  var  lige 
saa  krænkende  for  Gustav  selv  som  for 
Sofie  Magdalene.  Og  det  var  hans  Moder, 
hans  egen  Moder,  og  hans  Yndlingsbroder, 
hvem  han  havde  trukket  frem  fra  sin 
beskedne,  tilsidesatte  Stilling  og  overøst 
med  Godhed,  der  bød  ham  dette! 

Det  var  Aften,  og  Gustav,  der  havde 
sendt  alle  bort  fra  sin  Nærhed,  gik  som 
et  vildt  Dyr  i  sit  Bur  frem  og  tilbage  over 
Gulvet. 

At  Naturen  var  han  i  høj  Grad  baade 
mild  og  overbærende,  men  ægget  af  Mod- 
standen, tirret  af  den  Smaalighed  og  Hen- 
synsloshed, hvormed  han  var  bleven  an- 
grebet, var  hans  Karakters  Heftighed 
brudt  frem  i  sin  hele  Styrke.  Lykken, 
denne  rige,  vidunderlige  Lykke,  som  han 

havde  haabet  skulde  blive  ham  til  Del 
ved  en  Sons  og  Arvings  Fødsel  —  ogsaa 
den  var  bleven  formørket  ham,  var  uden 
Skaansel  bleven  knust  og  traadt  i  Støvet 
for  hans  Fod!  Han,  med  sine  overdrevne 
og  romantiske  Begreber  om  Fyrstens  Uan- 
tastelighed i  sit  høje  Kald,  han,  den  sal- 
vede og  kronede  Konge,  der  kun  skred 
sine  egne  Veje,  han  skulde  nu  kanske 
staa  latterliggjort  i  sit  Folks  Øjne,  eller 
foragtet  —  skulde  enten  stemples  som  den 
stakkels  bedragne  Taabe,  eller  som  den, 
der  frivillig  skulde  have  indrømmet  en 
af  sine  Tjenere  en  Ægtemands  Rettigheder 
-  aa  nej,  nej,  han  vilde  ikke  taale  denne 
Forsmædelse,  han  havde  jo  Magten  til 
at  knuse  dem  alle  til  Hobe,  disse  elen- 
dige, hvis  giftige  Sladder  havde  besudlet 
hans  og  Dronningens  Navn. 

Dronningens  —  han  knyttede  Haanden, 
en  Tanke  var  som  et  Lyn  slaaet  ned  i 
ham,  affødt  af  nogle  Ytringer  i  Moderens 
Brev.  Han  læste  Stedet  om  igjen  -  -  aa, 
alle  gode  og  onde  Magter  —  om  det  nu 
alligevel  var  saa,  at  —  —  at  —  — 

I  et  Anfald  af  rasende  Harme  vilde 
han  straks  styrte  ind  til  Sofie  Magdalene, 
men  pludselig  betænkte  han  sig.  Han 
stod  et  Øjeblik  og  grundede,  og  der  lagde 
sig  ligesom    et    haardt    og   ondt  Smil   om 

hans  Mund,  der  kom  et  lurende  Blik  i 
hans  Øje  —  saa  trak  han  heftigt  i  Klokke- 
strengen. 

Da  hans  mest  betroede  Kammerlakaj 
traadte  ind,  havde  han  faaet  Tid  til  at 
lægge  sit  Ansigt  i  de  sædvanlige  Folder 
og  sad  tilsyneladende  rolig,  i  Færd  med 
at  ordne  nogle  Papirer  paa  sit  Bord.  Han 
gav  nogle  temmelig  ligegyldige  Befalinger, 
men  da  Lakajen  igjen  vilde  trække  sig 
tilbage,  saa  Gustav  pludselig  op  paa  ham. 

„Det  er  sandt,  Erik,"  sagde  han,  „ved 
Han  tilfældigvis  om  den  skjulte  Dør,  der 
fra  Dronningens  Drabantsal  fører  ind  til 
Korridoren  foran  hendes  Gemakker,  nogen 
Sinde  bliver  benyttet?  Der  skal  nemlig 
foretages  nogle  Forandringer  i  Salen,  og 
man  kunde  godt  lade  den  mure  til,  dersom 
den  ikke  bliver  brugt." 

„Den  Dør,  Deres  Majestæt  — "  Lakajen 
stirrede  paa  Kongen  som  for  at  gjætte 
sig  til  hans  egentlige  Mening,  men  Gustavs 
uigennemtrængelige  Ansigt  forraadte  intet. 
„Ja,  jeg  tror  nok  —  det  vil  sige,  det  er 
en  bekjendt  Sag,  at  Hr.  Staldmesteren 
hyppigt,  ja,  man  siger  hver  Aften,  ganske 
aabenlyst  passerer  gjennem  den  og  den 
tilstødende  Korridor,  naar  han  besøger 
sin  —  hm  —  besøger  Mamsel  Rannstrøm." 

...\a  ja,   det    er   sandt,  det  er  jo  hans 

gode  Veninde!  Og  hendes  Værelse  støder 
altsaa  lige  op  til  Korridoren,  formoder 
jeg  — " 

...Ja,  Deres  Majestæt,  Døren  til  højre  i 
Korridoren  ved  den  lille  Trappe  forer  til 
Kammerfruens  Værelse,  den  til  venstre  til 
Hendes  Majestæts  Sovegemak." 

Xaa,  rigtigt  —  nu  luisker  jeg  det.  Hør 
Krik  —  det  er  en  lille  Spøg  jeg  har  for  — 
Han  kan  lade  mig  vide,  naar  Staldmesteren 
næste  Gang  benytter  den  skjulte  Dør,  jeg 
tænker,  at  det  plejer  at  være  til  at  bestemt 
Klokkeslet  om  Aftenen.  Men  Han  behøver 
ikke  at  omtale  det  til  nogen,  det  er  som 
sagt  en  Spøg,  et  Væddemaal,  det  drejer 
sig  om;  forstaar  Han  mig?" 

„Fuldkomment,  Deres  Majestæt,"  sva- 
rede den  fiffige  Lakaj,  og  forsøgte  at  se 
ud  som  den  hellige  Enfold  selv. 

Han  var  næppe  forsvundet,  før  Døren 
til  Forværelset  ganske  lempeligt  blev  aab- 
net.  Denne  Gang  var  det  Hr.  Staldmesteren 
i  egen  Person,  der,  som  han  plejede,  kom 
paa  denne  Tid  for  at  faa  sine  Instrukser 
til  den  næste  Dag. 

..Ah,  Munck!"  Kongen  foer  uvilkaarligt 
op,  men  bojede  sig  straks  igjen  ned  over 
sine  Papirer.  Han  havde  et  Øjeblik  en 
Fornemmelse,  som  om  han  maatte  styrte 
lien  og  gribe  fat  i  delte  Menneske,   for  at 

ryste  Sandheden  ud  af  ham;  han  var  til 
Mode  som  om  han  skulde  kvæles  af  denne 
stærke  Sindsbevægelse,  som  han  ikke 
turde  give  Luft  endnu  —  af  Klogskabs- 
hensyn.  Endelig  blev  han  saa  meget 
Herre  over  sig  selv,  at  han  kunde  tale  til 
Munck  i  sin  sædvanlige  Tone,  og  idet  han 
vendte  sig  om,  saa  han  for  første  Gang 
skarpt  og  gjennemtrængende  paa  ham. 

Yndlingen  stod  med  sit  sædvanlige 
rolige,  smilende  og  sorgløse  Udtryk,  sikker 
og  uden  i  mindste  Maade  at  føle  sig  ge- 
nert af  Kongens  forskende  Blik. 

I  ét  Aar  havde  han  nu  fungeret  som 
Staldmester.  Han  ejede  Gustavs  hele  For- 
trolighed og  Tillid  —  var  det  muligt,  at 
han  misbrugte  den?  Kunde  det  tænkes, 
at  hans  Dristighed  og  Falskhed  gik  saa 
vidt?  Der  var  ingen  Sandsynlighed  for 
det,  men  han  havde  skabt  sig  Fjender  i 
Hobetal,  han  gav  dem  bestandig  Anledning 
til  at  tale  om  sig,  og  —  hvad  kan  man 
ikke  finde  paa  at  sige  ved  et  Hof? 

„De  nye  Uniformer  og  Livreer  til  Stald- 
etaten ere  leverede  i  Dag;  befaler  Deres 
Majestæt,  at  de  skulle  tages  i  Brug  straks, 
samtidig  med  den  ny  Nationaldragt,  som 
Deres  Majestæt  har  indført,  eller  skal  det 
vente  til  Kronprinsens  Daabsdag?" 

„Kronprinsens    Daabsdag    — ';    Gustav 

rynkede  Panden.  „Nej,  ere  de  leverede, 
saa  lad  dem  ogsaa  blive  tagne  i  Brug." 

„Det  ny  Spand  Heste,  der  ligeledes  skal 
benyttes  den  Dag,  skulde  først  prøves  — 
mener  Deres  Majestæt  ikke,  at  det  kunde 
ske  i  Morgen  paa  Turen  til  Haga?" 

„Der  bliver  ingen  Tur  af  til  Haga  i 
Morgen,"  sagde  Gustav  barsk,  ..jeg  har  be- 
tænkt mig.  Naa,  er  der  mere?  Jeg  har 
noget  vigtigt  at  skrive  og  ønsker  ikke  at 
forstyrres  længere." 

Munck,  der  ellers  ikke  saa  let  lod  sig 
forbløffe,  rodmede  af  Fortrydelse  —  lian 
var  ikke  vant  til  at  blive  affærdiget  paa 
den  Maade. 

„Det  er  kun  dette,  Deres  Majestæt  — 
et  Miniaturbillede,  som  Baronesse  v.  Essen, 
født  de  Geer,  sender  Dem.  Deres  Maje- 
stæt havde  for  nogen  Tid  siden  set  og 
beundret  det  hos  hende,  og  hun  lader 
Dem  nu  bede  om  at  modtage  det  —  hun 
har  i  den  Hensigt  ladet  male  en  Kopi 
deraf." 

„Lad  se  —  ah,  Friherreinde  du  Rietzl 
Ja,  nu  husker  jeg,  at  jeg  fandt  Ligheden 
saa  frappant.  Det  er  et  meget  aandfuldt 
Ansigt,  finere,  men  maaske  næppe  saa 
smukt  som  Baronessens,  skjønt  de  to 
Søskendebørn  have  meget  tilfælles." 

„Ja,   naar   undtages,   at  Fru   du    Rietz* 

Udtryk  er  fuldt  af  sværmerisk  Vemod, 
mens  Fru  v.  Essen  straaler  af  Livsglæde. 
Deres  Majestæt  har  sandelig  gjort  vel  i  at 
opmuntre  Essens  Bejlen  til  Frøken  de 
Geer,  det  er  et  at  de  lykkeligste  Par  jeg 
nosen  Sinde  har  set!  Mais  mon  Dieu  — 
hvor  den  unge  Ribbing  er  rasende  over, 
at  hans  Rival  er  bleven  ham  foretrukken  1 
Jeg  havde  næsten  ventet  en  Udfordring  ..." 

..Saa?"  sagde  Gustav  ligegyldig.  „Ja, 
naar  har  en  Ribbing  i  det  hele  taget  ikke 
haft  noget  at  anke  over?  Slægten  er  født 
misfornøjet,  tror  jeg.  —  Glem  ikke  fore- 
løbig at  takke  Fru  v.  Essen  for  hendes 
Opmærksomhed,  den  var  næsten  for  over- 
dreven." 

Munck  bed  sig  i  Læben.  I  Stedet  for 
et  varmt,  begejstret  Udraab,  en  Tak,  som 
han  dog  havde  ventet  sig,  blev  det  lille 
Billede  tilsyneladende  ligegyldig  lagt  til 
Side  paa  Bordet,  og  Gustav  vendte  ham 
Ryggen  for  igjen  at  tage  fat  paa  sine  Pa- 
pirer! —  Den  forvænte,  fordringsfulde 
Yndling  trak  sig  højlig  fornærmet  tilbage. 

..Munck,"  raabte  Gustav  pludselig  efter 
ham.     „Nej   —   nej  det    var   intet,    Du 

kan  gaa." 

Kongens  knyttede  Haand  faldt  haardt 
n^d  mod  Bordet,  idet  han  saa  hen  imod 
Døren,  der  lukkede  sig  efter  Staldmesteren. 

Aa,  om  han  kunde  have  set  ind  i  dette 
Menneske  —  læst  til  Bunds  i  hans  Sjæl! 

Han  sad  nogle  Øjeblikke  og  grundede, 
med  Hovedet  stottet  til  Haanden.  Saa 
faldt  hans  Blik  paa  den  lille  Elfenbens- 
plade,  der  gjengav  Lolottes  Træk,  og  som 
han  for  et  Øjeblik  siden  havde  skubbet 
fra  sig,  efter  kun  flygtig  at  have  be- 
tragtet den. 

Det  var  som  om  hendes  Øjne  saa  lige 
ind  i  hans! 

Hvilken  Uskyld  og  Benhed  lyste  en  ikke 
i  Mode  fra  dette  Ansigt,  og  det  i  det 
mindste  løj  ikke!  Som  hendes  Blik,  var 
hendes  Sjæl  Benheden  selv.  Gode  Gud! 
hvilken  elendig  Skabning  var  Manden  dog 
i  Grunden  i  sit  Forhold  lige  over  for 
Kvinden.  Han  begjærede,  at  hun  med 
Legeme  og  Sjæl  skulde  hengive  sig  og  til- 
høre ham,  blev  opbragt  og  krænket  og 
tvivlede  om  hende,  naar  han  mødte  Mod- 
stand, og  dog  var  der  intet  han  skattede 
og  ærede  højere  hos  hende  end  denne 
Dyd,  intet,  som  gav  hende  mere  Værd  i 
hans  Øjne  end  netop  det,  han  saa  ofte 
prøvede  paa  at  berøve  hende. 

Lolotte  —  Du  vidste  det!  Du  forstod, 
at  ved  Venskab  kunde  det  ikke  blive 
mellem  os  to,  og  da  Du  ikke  kunde  give 
mig  alt,   saa  gav  Du   mig  intet.  —  Elskov 

er  en  Døgnflue  —  Du  ejede  Evnen  til  at 
vække  noget  mere,  Du,  som  var  saa  ren 
og  kysk,  naar  man  troede  Dig  aller- 
varmest! 

Hvor  sælsomt  igjen  at  skue  ind  i  disse 
Øjne  —  det  er,  som  om  min  Sjæl  mødtes 
med  din!  Skal  jeg  aldrig  mere  møde  Dig 
i  Virkeligheden? 

Sig,  mindes  Du  de  svundne  Ungdomsdage, 
Da  Livet  syntes  os  en  Leg,  en  yndig  Droni  ? 
Sig,  skuer  stundom  ogsaa  Du  tilbage, 
Og  fængsles  af  en  Tanke,  en  Erindring  om? 

Der  er  i  Minderne  et  sælsomt  Trylleri, 
En  smerteblandet  Fryd  og  Længsel. 
I  Mindet  vokser  Tanken  sig  saa  glad  og  fri 
Og   kj ender  sig   ej    mer    som    Fangen    bundet  i  sit 

Famgsel ! 

O.  saa  jeg  Dig  som  jeg  Dig  ser  med  Sjælens  Øje, 
Og  nod  jeg  atter  denne  svundne  Lyst. 
i  henrykt  Tak  jeg  maatte  da  mit  Hoved  bøje, 
Kun  Salighed   da  rummed  dette  Bryst ! 

Var  det  et  Tilfælde,  at  dette  Billede 
just  i  denne  Aften  var  blevet  bragt  ham? 
Eller  var  det  en  lin  Beregning  af  den 
snedige  Yndling,  der  maaske  paa  en  eller 
anden  Maade  havde  faaet  Nys  om,  at  Luften 
ikke  var  ganske  ren,  og  nu  ligesom  havde 
villet  lede  Opmærksomheden  bort  fra  sig 

Marie  Henckel:  Lolotte*  11 

selv  ind  i  et  andet  Spor,  og  mildne  Kon- 
gens Sind  ved  at  vække  hine  Minder? 

For  saa  havde  han  i  alt  Fald  opnaaet 
sin  Hensigt. 

Kontrafejet  havde  gjort  sin  Virkning 
paa  Gustavs  letbevægelige  Sind,  og  han, 
der  for  nogle  Timer  siden  næsten  ikke 
havde  været  sig  selv  mægtig  af  Harme, 
sad  nu  tavs  og  drømmende,  og  fortabte 
sig  som  en  kjælen,  sukkende  Hyrde  i  ømme 
Erindringer! 

Og  alt  var  blevet  stille  omkring  ham. 

Men  gjennem  Slottets  tavse  Korridorer 
og  Gange  viftede  Vinden  med  en  sagte 
Susen,  der  lod  som  Suk,  og  ind  gjennem 
Ruderne  tittede  Maanen  stjaalent  og  ny- 
figent, hvert  Øjeblik  skjulende  sig  bag  de 
tætte,  morke  Skyer  som  bag  et  Slør.  Dens 
zitrende  Lys  faldt  ned  gjennem  det  store 
Galleri,  hvor  Billederne  af  Sverrigs  Konger 
og  Dronninger  hang  i  lange  Hækker  langs 
Væggene;  dem  naaede  det  ikke,  de  hang 
dybest  inde  i  Mørket,  men  af  og  til  strejfede 
Lyset  den  store  Statue  af  Gudinden  med 
Yægtskaalen,  der  stod  i  sin  Niche  midt 
for  Vinduet,  og  da  var  det  ligesom  det 
laante  de  strenge  Træk  Liv,  og  som  om 
Blikkel  i  de  stirrende  Øjne  fik  Glans  og 
Udtryk 

Det  var  Retfærdigheden,   der  vaagede. 

XI. 


Natten  havde  sænket   sig  over  Stoek- 


& 


holms  Kongeborg. 

Klokken  havde  for  over  tre  Kvarter 
siden  slaaet  sit  tolvte  Slag,  og  ikke  mange 
af  Slottets  Beboere  vilde  paa  denne  Tid 
have  haft  Mod  til  at  strejfe  om  i  den 
mægtige  Bygnings  vidtstrakte  Rum,  hvor 
man  paastod,  at  det  spøgte. 

I  Drabantsalen  mellem  Kongens  og 
Dronningens  Værelser  gik  et  Par  Gardister 
tavse  som  Skygger  frem  og  tilbage.  Der 
var  saa  stille  naar  deres  Fodtrin  stand- 
sede, at  man  kunde  have  hørt  en  Naal 
falde  til  Jorden;  men  saa  hørtes  der 
pludselig  en  dæmpet  Lyd  —  en  Mand, 
indhyllet  i  en  Kappe,  smuttede  ind  gjen- 
nem  den  hemmelige  Dør  til  Dronningens 
Korridor,  og  stillede  sig  bag  Pillen  lige 
inden  for  Døren. 

Han  stod  der  ikke  saa  kort.  Saa  faldt 
en  Lysstribe  pludselig  ud  i  den  bælg- 
mørke Korridor,  en  Dør  knirkede  —  — 

Manden  bag  Pillen  trak  næsten  ikke 
Vejret  —  Lysstriben  blev  større  og  større, 
og  du  kom  der  to  Personer  frem  i  Korri- 
doren — 

Det  var  Ira  Døren  til  højre! 

ir 

De  nærmede  sig  Pillen.  Det  var  Munck 
og  Mamsel  Rannstrøm,  der  bar  et  Lys. 
..Saa,  hviskede  han,  ..Du  behover  ikke  at 
gaa  længere  med,  jeg  har  gaaet  Vejen  alt 
for  ofte  her  i  Morke  til  ikke  at  kjende 
den." 

..Ja,  alt  for  ofte,"  svarede  Damen  med 
et  lille  bodfærdigt  Suk,  ..der  er  snart  ikke 
et  levende  Væsen  her  paa  Slottet,  som 
ikke  kj ender  vort  Forhold,  mit  Rygte  er 
komplet  odelagt  for  din  Skyld,  du  ugude- 
lige Menneske  —  M 

„Dit  Rygte,  min  søde?';  Munck  røm- 
mede sig  med  et  lille  Smil. 

..Mit  Rygte,  ja  —  De  mener  maaske 
ikke,  at  en  Kammerfrues  Rygte  har  noget 
at  betyde,  Monsieur?  —  Det  er  i  det  hele 
taget  alt  for  dristigt  at  benytte  denne  Vej, 
saa  tæt  ved  Dronningens  Apartements,  og 
jeg  kan  ikke  tillade,  at  det  sker  mere  — 
heller  ikke  for  hendes  Skyld,  hemles 
Rygte  lider  ogsaa  derved." 

„Dronningens  Rygte  ?" 

„Ja,  spil  nu  blot  ikke  den  uvidende, 
bedste  Ven,  og  lad  som  Du  ikke  meget 
godt  ved,  at  der  er  dem,  som  have  den 
Frækhed  at  mene,  Hr.  Staldmesteren  pas- 
serer Døren  til  venstre  —  Kors,  hvad  vilde 
Dronningen  sige  om  hun  anede  det  — 
ikke  at  tale  om  Kongen!" 

„Kongen,  min  lille  Engel,  han  vilde 
rolig  lade  de  Narre  snakke!  Han  kjender 
sine  Folk  og  ved,  at  der  ingen  Ende  er 
paa  den  Misundelse  som  det  vækker,  at 
han  og  Sofie  Magdalene,  siden  jeg  var  saa 
heldig  at  være  Redskabet  til  at  bringe 
dem  sammen,  beære  mig  med  deres  Gunst, 
ja,  jeg  tor  maaske  sige  Venskab;  og  han 
ved  ogsaa,  at  Misundelse  og  Bagvadskelse 
følges  ad  —  —  • 

„Tys,  jeg  tror  der  kommer  nogen  — 
jeg  er  sikker  paa,  at  Fru  Werner  om  et 
Øjeblik  viser  sig  som  et  langt  hvidt  Spø- 
gelse! Den  kjære  Sjæl  er  saa  aarvaagen 
som  en  Los  og  under  sig  næppe  Ro  om 
Natten  engang  for  at  spejde  og  lytte;  gaa 
blot  —  gaa  — " 

Der  hørtes  kun  Lyden  af  et  hastigt 
Kys,  og  saa  fløj  Damen  tilbage,  hvorfra 
hun  var  kommen,  og  Elskeren  sneg  sig 
forbi  Kongen,  for  ham  var  det,  saa  tæt, 
at  hans  Klæder  næsten  strejfede  ham,  og 
forsvandt  gjennem  Døren  til  Drabant- 
salen. 

Gustav  blev  staaende  et  Øjeblik  i  den 
mørke  Korridor.  Med  de  pludselige  Over- 
gange, der  vare  saa  ejendommelige  hos 
ham,  følte  han  sig  nu  paa  en  Gang  be- 
taget  og  skamfuld  over  Mistanken,  han 
havde   fattet     -  stakkels  Sotie  Magdalene! 

—  lian  vilde  straks  ile  til  hende,  tilstaa 
hende  alt  og  forklare  hende  alt.  Inde  fra 
hendes  Værelser  hørte  han  i  det  samme 
Barnet  græde;  hans  Son  —  ja,   hans  Son! 

Rørt,  næsten  med  Taarer  i  Øjnene, 
stormede  han  til  Døren,  bankede  og  for- 
langte at  komme  ind.  Han  hørte  Fru 
Werner  sige:  „Kors  i  Himlens  Navn,  det 
er  jo  Kongen"  —  saa  blev  der  lukket  op, 
og  Dronningen  selv,  der  i  Hast  havde 
kastet  et  Sjal  over  sin  Natdragt,  ilede  ham 
i  Møde  ganske  bleg  og  forskrækket.  Gode 
Himmel,  hvad  var  der  sket? 

Kongen  trykkede  heftigt  hendes  Haand, 
og  trak  saa  sin  Moders  Brev  frem  af  Lom- 
men. „Læs  dette,  Madame'-,  sagde  han, 
„og  prøv  saa  bagefter,  om  De  kan  til- 
give mig,  at  en  hæslig  Tvivl,  om  end  kun 
et  eneste  Øjeblik,  kunde  opstaa  i  min 
Sjæl.  Man  har  i  Aarvis  ikke  forsømt  at 
dryppe  Giften  i  mit  Øre,  men  jeg  for- 
tjente Foragt,  om  jeg  længere  fandt  mig  i 
det  ufortjente  Had,  som  man  har  kastet 
paa  min  Søns  Moder,  og  om  jeg  ikke  her 
gjorde  alt  for  at  retfærdiggjøre  og  rense 
hende." 

Sofie  Magdalene  stirrede  paa  ham  uden 
rigtig  at  fatte  Meningen  med  hans  Ord. 
Saa  gav  hun  sig  til  at  læse  Brevet.  Gustav 
saa  hendes  Kinder  Hamme  purpurrøde  og 

saa  igjen  blive  ligblege ;  men  hun  hverken 
græd  eller  beklagede  sig.  Rolig  og  værdig 
rakte  hun  ham  Brevet  tilbage  da  hun  var 
færdig,  og  rettede  sig  saa  i  sin  fulde 
Hojde. 

„Den  Behandling  jeg  har  lidt  siden  jeg 
blev  Deres  Majestæts  Hustru,  har  været 
saaledes,  at  jeg  vel  i  Grunden  burde  vente 
mig  alt,"  sagde  hun  bittert,  „det  har  været 
Aar,  fulde  af  Lidelser  og  Ydmygelser,  men 
jeg  tav  til  det  alt.  Naar  man  nu  forsøger 
at  kaste  Smuds  paa  mig  vil  jeg  ikke  en- 
gang nedlade  mig  til  at  forsvare  mig,  jeg 
fordrer  det  som  min  Ret  at  blive  troet, 
hører  Deres  Majestæt,  jeg  fordrer  det! 
Fordrer  Oprejsning  af  den,  som  her 
har  handlet  som  Deres  og  min  bitreste 
Fjende,  og  det  tilkommer  Deres  Majestæt 
at  skalle  mig  den." 

..Sofie  Magdalene!  Ved  Gud  i  Himlen, 
Du  skal  faa  den  —  det  koste  hvad  det 
vil;  Fjendskab  mellem  mig  og  dem,  der 
staa  mig  nær  ved  Blodets  Baaud,  Hadets 
bitre  Udsæd,  Splittelse  og  Adskillelse,  i 
Stedet  for  Sammenslutning  og  Fred  — 
det  faar  ikke  hjælpe,  man  har  drevet  mig 
for  vidt,  og  nu  er  Loddet  kastet." 

...leg  beklager  at  skulle  være  Aarsagen 
til  Splid  og  Tvedragt  i  den  kongelige  Fa- 
milie," sagde  Solie  Magdalene,    ..vil  Enke- 

dronningen  gjore  mig  en  Undskyldning, 
er  jeg  rede  til  at  modtage  den  og  vil  for- 
søge at  tilgive  men,  som  jeg  har  sagt,  jeg 
lordrer  denne  Afbigt  baade  for  min  egen, 
Deres  Majestæts  og  vor  Sons  Skyld." 

Luise  Ulrikke  og  en  Afbigt!  —  — 

Gustav  trykkede  atter  og  atter  sin 
Gemalindes  Haand;  hendes  værdige  Hold- 
ning og  Optræden  havde  virkelig  impo- 
neret ham.  Han  følte  sig  mere  og  mere 
angerfuld,  og  han  kunde  ikke  blive  træt 
af  at  betragte  sin  spæde  Son,  som  han 
havde  taget  op  paa  sine  Arme. 

„Min  Son,  min  Son!  Arvtageren  til  mit 
Rige,  min  Gjerning  —  voks  Dig  stor  og 
stærk,  og  klog  og  god  som  de  bedste  af 
Sverrigs  Kongeæt,  slægt  det  store  paa,  det 
største,  og  sk}7  det  lave!  Lad  intet  Maal 
være  Dig  for  højt  —  Kongebyrd  føder 
Kongetanker!" 

Med  et  sursødt  Ansigt  tog  Fru  Werner 
imod  dtm  lille  Prins,  der  blev  lagt  tilbage 
i  hendes  Arme  for  at  overgives  til  Ammen. 

..Det  var  en  hojst  upassende  Maade  at 
forstyrre  Dronningen  paa  midt  om  Natten," 
erklærede  hun  til  denne  Dame,  ..og  saa, 
at  tænke  sig,  at  Hans  Majestæt  staar  og 
holder  Taler  til  et  spædt  Barn,  der  burde 
ligge  i  sin  Vugge  og  sove  trygt." 

„Kors  ja,  det  er  farligt  saa  Majestæten 
forstaar  at  præke  — " 

„Præke  —  nej,  bedste  Fru  Hédin,  kald 
det  hellere  Komediespil,  for  det  er 
ganske  som  om  han  stod  paa  Skuepladsen 
og  deklamerede  og  agerede  —  uh,  hele 
det  teatralske  Væsen  er  mig  saa  imod, 
det  vamler  mig!  Og  pas  kun  paa  hvad 
jeg  siger,  om  nogen  Tid  tager  han  paa 
Vej  igjen  mod  sin  Gemalinde,  og  saa  bliver 
her  nye  Scener.  Kong  Gustav  er  artig 
nok,  bevares  vel,  naadig  og  mild  —  han  pas- 
serer ikke  den  ringeste  Kjøkkenpige  eller 
Skurekj ælling,  uden  at  hilse  paa  det  høf- 
ligste ved  at  lette  paa  Hatten,  han  stikker 
Skillinger  til  hvert  et  Barn  og  hver  en 
ussel  Stodder,  han  møder  paa  sin  Vej, 
og  han  øser  ud  af  Pengegaver  til  Lakajer 
og  Staldkarle,  til  Kuske  og  Soldater,  men 
det  er  alt  sammen  den  glatte,  slebne 
Overflade  —  jeg  for  min  Part  lider  da 
allenfals  ikke  paa  ham,  man  ved  aldrig, 
hvor  man  har  ham." 

„Kors,  er  det  virkelig  saa?"  Den  skikke- 
lige Fru  Hédin,  en  lille  trivelig,  kjerne- 
sund  Kone,  stirrede  halvt  forskræmt  paa 
Kammerfruen;  men  da  den  lille  Kron- 
prins i  det  samme  istemte  nogle  lydelige 
Skraal,  fik  hun  travlt  med  at  varetage 
sine   moderlige   Pligter,    og    de   to   Damer 

maatte  afbryde  deres  interessante  Under- 
holdning. 

Den   næste  Formiddag  var  Gustav  paa 
Vejen  til  Friederichhof. 


Enkedronningen  var  noget  upasselig  og 
havde  endnu  ikke  forladt  sine  Værelser, 
men  Prinsesse  Sofie  Albertine  sad  inde  i 
Havesalen  med  en  af  Hofdamerne. 

Prinsessen  havde  arbejdet  ved  sin 
Broderramme,  mens  Frøken  Wrangel  læste 
hojt,  men  nu  laa  hun  tilbagelænet  i  en 
Fauteuil  og  klimprede  paa  en  Guitar, 
mens  hun  nynnede  en  saare  vemodig 
Melodi,  hvortil  Ordene  ikke  vare  mindre 
sørgelige,  saa  at  Taarer  af  Rørelse  trillede 
ned  ad  Kinderne  paa  den  sygelig  udseende 
lille  Hofdame,  der  sad  og  krøb  sammen 
henne  ved  Vinduet  som  en  forknyt  Fugl 
paa  sin  Pind. 

Sofie  Albertine  selv  var  bleg,  og  havde 
foren  stor  Del  tabt  sit  friske,  blomstrende 
Udseende.  Hun  havde  haft  en  Hjertesorg, 
blev  der  ymtet  om,  og  den  udkaarne 
skulde  være  den  yngre  Fyrst  Hessen- 
stejn. 

Kjærlighedsforstaaelsen  var  i  lang  Tid 
bleven  holdt  hemmelig,   men  var  til  sidst 

ved  et  Tilfælde  bleven  røbet  for  Enke- 
dronningen, der  havde  taget  skrækkelig 
paa  Vej  og  havde  forbudt  sin  Datter 
oftere  at  se  eller  tale  med  Fyrsten.  Den 
stakkels  Prinsesse  vovede  naturligvis  ikke 
at  sætte  sig  op  mod  den  moderlige  Myn- 
dighed, som  hun  hele  sit  Liv  igjennem 
havde  bojet  sig  for,  og  nu  sad  hun  og 
græmmede  sig  og  sang  melankolske  Viser 
til  Guitarens  Toner,  til  Trøst  og  Husva- 
lelse for  sig  selv  og  sin  medfølende  Hof- 
dame, der  havde  haft  en  lignende  Prø- 
velse, og  var  ganske  enig  med  hende  i, 
at  Livet  var  en  „glædeløs  Ørken",  og  at 
det  bedste  man  kunde  gjøre,  var  jo  før 
jo  hellere  at  synke  i  „den  tavse  Grav". 

Da  Kongen  aldeles  uventet  saa  tidlig 
paa  Formiddagen  traadte  ind  i  Værelset, 
bleg  og  med  et  alt  andet  end  venligt  An- 
sigt, sprang  Sofie  Albertine  ganske  for- 
skrækket op  og  ilede  hen  imod  ham. 

„Deres  Majestæt  —  (kistav  —  mon  Dieu, 
er  noget  passeret?  Der  ei  dog  vel  ikke 
hændet  en  Ulykke?"  udbrod  hun  ivrigt. 

„Du  kan  kalde  det  hvad  Du  behager," 
svarede  Gustav  barsk,  „jeg  er  ikke  for 
intet  kommen  herud,  men  naar  man  af- 
slaar  at  komme  til  mig,  saa  maa  jeg  jo 
indfinde  mig  her  for  at  faa  Regnskabet 
gjort  op." 

Sofie  Albertine  stirrede  paa  ham.  .Jeg 
forstaar  det  ikke,  ikke  et  Ord!  Hvad  er 
det  for  et  Hegnskab,  der  skal  gjøres  op?" 

Gustav  greb  hende  om  Haandleddet, 
saa  haardt,  at  det  næsten  gjorde  ondt. 
Det  lignede  ham  saa  lidt  at  vise  sig  brutal 
eller  blot  uvenlig,  at  Sofie  Albertine  blev 
aldeles  overvældet. 

„Ved  Du  det  virkelig  ikke,  hvor  dybt, 
hvor  ulægelig  dybt  man  nu  igjen  har 
krænket  mig?-  spurgte  han  og  saa  hende 
ind  i  Øjnene,  ..har  man  skjult  for  Dig, 
li  vorledes  Hadskhed,  Ondskab  og  Bag- 
talelse have  kastet  Kummer  og  Tvivl  i 
mit  Sind,  og  sogt  at  plette  min  egen  og 
min  Hustrus  Ære?  har  man  ikke  ogsaa 
søgt  at  dryppe  Giften  i  dit  Øre  og  vende 
dit  Hjerte  fra  mig?" 

„Nej,  nej,  je  vons  jure  —  hvem,  hvem 
skulde  have  gjort  det?'' 

Kongen  lo  højt  og  bittert. 

„Vor  egen  Moder,  Hertugen  —  den  utak- 
nemmelige —  Frederik,  den  tanketomme 
Dreng,  der  gaar  hvorhen  Vinden  blæser 
—  de  have  jo  alle  sammensvoret  sig  imod 
mig,  ikke  én  af  mine  egne  har  jeg  tilbage, 
paa  hvem  jeg  fuldt  ud  kan  lide!  Ene 
staar   jeg  —  ganske  ene  .  .  ." 

..Aa,  Gustav,  bedste  Broder,  nej,  nej! 
Mig  har  Du,  jeg  kunde  aldrig  vende  Hjertet 

fra  den,  der  stedse  har  været  mig  saa 
huld  og  god,  og  om  Du  vidste  —  —  ak, 
ogsaa  mig  har  man  jo  saaret!  Jeg  har 
været  saa  ulykkelig,  har  ikke  vidst,  hvor- 
hen jeg  skulde  vende  mig  for  at  obt enere 
et  Glimt  af  Haab  —  mangen  Gang  har  jeg 
tænkt  paa  at  bønfalde  Broderen  og  Maje- 
stæten om  at  tage  sig  af  vor  —  af  min 
Sag,  som  den  eneste,  der  havde  Myndig- 
heden dér,  hvor  Bønner  og  Taarer  ikke 
sloge  til  .  .  ." 

Gustav  rystede  paa  Hovedet. 

„Sofie  Albertine  —  dersom  det  er  til 
din  Passion  for  Fyrst  Hessenstejn  Du  hen- 
tyder, saa  beder  jeg  Dig  ikke  gaa  videre. 
Han  hører  ikke  til  mine  Venner,  men  til 
det  Parti,  der  staar  mig  imod  og  kabali- 
serer  og  intrigerer  imod  mig,  og  som  al- 
drig kan  tilgive  mig,  at  jeg  ikke  vilde  ved- 
blive at  være  en  viljeløs  Lededukke  i 
Rigsraadets  Haand,  men  afrystede  Aaget 
og  blev  den  enevældige  Konge!  Ikke 
mange  maaske  have  staaet  mig  imod  som 
han,  og  til  ham  kunde  Du  noget  Øjeblik 
tro,  at  jeg  vilde  skjænke  din,  min  eneste 
Søsters  Haand?" 

..Ak,  Du  gjor  ham  Uret!  Han  kan  være 
vildledt,  kan  have  ladet  sig  overtale  til 
at  handle  uforsigtigt;  men  om  Du  viste 
Dig  ædelmodig  og  opfyldte  vor  Bon,  om 


174 


Du  knyttede  ham  til  vort  Hus  ved  Slægt- 
skabets Baand,  Du  vilde  aldrig  linde  en 
mere  tro  og  hengiven  Ven  og  Under- 
saat  — " 

..For  dyr  en  Pris  at  tilkjøbe  sig  Venner 
for,  bedste  Søster!  Det  vilde  være  at 
nære  en  Slange  ved  sin  Barm,  om  jeg 
gjorde  en  Hessenstejn  til  min  Svoger,  og 
Du  faar  lære  at  finde  Dig  i  din  Skuffelse, 
og  bære  den  som  det  sommer  sig  din  op- 
højede Stand  og  Stilling.  Alt  sligt  er  des- 
uden en  Overgang,  ma  ehére,  man  for- 
vinder det  forholdsvis  let!" 

Soiie  Albertine  sænkede  Hovedet. 

..Hvor  lidet  det  ligner  den  bløde,  følelses- 
fulde Gustav  med  det  varme  Hjerte  at  tale 
slig!"  hviskede  hun.  „Har  Du  da  virkelig 
aldrig  elsket  selv?  Jeg  troede  dog  engang, 
at  der  var  en  .  .  ." 

„Kan  hænde,  at  der  var,  skjønt  Du  ved 
nok,  at  en  Natur  som  min  beskylder  man 
for  at  være  alt  for  flygtig  til  at  kunne 
dvæle  ved  en  enkelt  Gjenstand!  —  Lad 
Folk  tro  om  mig  i  dette  Stykke,  hvad  de 
vil,  den  Side  af  mit  Livs  Bog  behøver 
intet  Menneske  at  læse  —  hun  lærte  mig 
i  alt  Fald,  at  man  har  Kraft  til  at  forsage 
sin  Kjærlighed  naar  man  selv  vil!"  — 

„Forsage  —  men  glemme?" 

„Glemme?    Det  er  noget  andet.     Hvem 

af  os  vilde  vel  i  Grunden  ogsaa  glemme, 
selv  om  vi  kunde?  —  Men  lad  det  nu 
være  nok  med  denne  Diskurs;  det  gjør 
mig  ondt  for  Dig,  men  jeg  lader  mig  ikke 
rokke,  saa  haardt  Du  end  finder  det,  og 
saa  nødig  jeg  end  vilde,  at  ogsaa  Du  skulde 
vende  dit  Hjerte  fra  mig."  — 

Sofie  Albertine  saa  efter  ham  med  et 
Suk. 

I  over  en  Time  blev  han  inde  hos  Mo- 
deren, og  man  kunde  høre  deres  højrøstede 
Stemmer,  høre  Luise  Ulrikke  snart  true, 
snart  bede  og  hulke.  Hvad  foregik  der 
dog?  Den  stakkels  Prinsesse  var  nær  ved 
at  forgaa  af  Angst  og  Spænding  inde  i 
det  andet  Værelse;  hun  troede  til  sidst,  at 
hendes  Moder  havde  faaet  et  Slagtilfælde. 
Saa  kom  Kongen  omsider  styrtende  ud  af 
Gemakket,  kastede  sig  i  sin  Vogn  nede  i 
Slotsgaarden  og  kjørte  bort;  men  paa  Di- 
vanen laa  Enkedronningen  i  Krampegraad, 
og  raabte  den  ene  Gang  efter  den  anden, 
at  det  var  et  Brud  for  Livet,  og  at  Saaret, 
der  var  tilføjet  hende,  aldrig  vilde  læges. 

Og  hun  Gk  Ret. 

Velunderrettede  vilde  vide,  at  Kongen 
ligefrem  havde  tvunget  sin  Moder  til 
skriftlig  at  erklære,  at  de  graverende  Be- 
skyldninger mod  Dronning  Sofie  Magda- 
lene   vare    Løgn    Og   Opspind,    og    at    han 

havde  fornærmet  hende  paa  det  dybeste 
ved  at  beskylde  hende  og  Hertug  Karl  for 
at  have  opfundet  og  udspredt  Rygterne. 
Han  satte  i  alt  Fald  ikke  oftere  sine  Ben 
paa  Frederiehhof,  og  Enkedronningen 
viste  sig  lige  saa  lidt  hos  ham,  det  var 
næppe  nok,  at  hun  tillod  Prins  Frederik 
og  Sofie  Albertine  at  vise  sig  ved  Hoffet 
naar  Etiketten  ved  enkelte  Lejligheder 
fordrede  det. 

Gustav  kastede  sig  mere  end  nogen 
Sinde  for  over  sine  litterære  og  viden- 
skabelige Sysler;  han  læste  og  skrev  lærde 
Afhandlinger,  digtede  Dramaer  i  den  højere 
Stil  og  allerkjæreste  Smaavers  i  den  lettere 
Genre,  med  hvilke  Damerne  i  Begejstring 
fyldte  deres  Stamboger,  han  tegnede  og 
musicerede,  og  var  ved  Siden  af  utrættelig  i 
at  finde  paa  nye  Adspredelser  for  sig  og 
den  lille  Kreds  af  udvalgte  Aander,  hvor- 
med han  omgav  sig.  Men  det  var  tydeligt 
nok  efter  den  ulykkelige  Scene  paa  Friede- 
richhof,  at  han  var  bleven  bitter  og  mis- 
troisk i  sit  Sind,  og  skjønt  han  viste  Ver- 
den et  smilende  Ansigt,  slog  hans  Evne 
til  at  forstille  sig  dog  ikke  altid  til  lige 
over  for  hans  nærmeste  Omgivelser.  Mo- 
derens hadske  Ord  havde  alligevel  efter- 
ladt en  Braad,  og  især  fik  hans  Gemal- 
inde   det    mere    end    én   Gang  at   føle,   at 

han  ikke  kunde  erstatte  ham,  hvad  han 
havde  mistet  ved  Brudet  mellem  hans 
nærmeste,  og  at  der  bestandig  ligesom 
lurede  en  Følelse  af  Uvilje  imod  hende 
paa  Bunden  af  hans  Sjæl. 

Stakkels  Sofie  Magdalene!  Solskinnet 
havde  kun  været  kort;  Oprejsning  havde 
hun  til  en  vis  Grad  faaet,  men  sin  Ægte- 
fælles Hjerte  formaaede  hun  ikke  at  vinde. 
Gustav  var  alt  for  sammensat  og  ube- 
regnelig en  Natur  til  at  hun  nogen  Sinde 
kunde  lære  at  forstaa  ham  —  hun  opgav 
Kampen,  som  hun  virkelig  var  begyndt 
at  kjæmpe,  og  sank  efterhaanden  tilbage 
igjen  i  sin  sædvanlige  Indolens.  Hun 
indsaa  nu  som  før  det  unyttige  i  at  be- 
klage sig,  og  tav;  men  det  var  næsten 
med  et  tungere  Hjerte  end  nogen  Sinde 
før,  at  hun  bøjede  sig  over  Vuggen,  hvor 
den  spæde  Prins,  ved  hvis  Daab  nylig 
hele  Sverrig  havde  jublet,  laa  klynkende 
og  klagende,  som  om  han  allerede  følte 
Trykket  af  den  Tilværelse,  der  skulde 
blive  saa  bitter  og  trang  for  ham,  en 
stormfuld,  tornekronet  Vandring,  der  endte 
Langt  borte  fra  Tronen  i  Glemsel  og  Mørke. 

Og  Tidens  Hjul  drejede  sig  ustandse- 
ligt, og  A  ar  ene  kom  og  gik,  og  bragte  dvn 
arbejdende,  kjæinpende  og  lidende  Men- 
neskehed   sin   Andel  af  Glæder  og  Sorger, 

Marie  Henckel:  Lolotte.  12 

og  gjennem  Alskabningen  gik  Sukket,  det 
evindelige  —  Sukket  efter  Befrielse. 


XII. 

Det  var  en  Dag  ud  paa  Foraaret  1788. 

I  Dagligstuen  i  Gøteborgs  Guvernør- 
bolig, et  temmelig  stort  og  skummelt  Væ- 
relse med  mørke  Egetræspaneler  og  et 
sandt  Monstrum  af  en  Kamin,  der  indtog 
næsten  en  hel  Væg,  og  nogle  gyselige, 
gamle  Malerier  i  klodsede,  ormstukne 
Rammer,  sad  Charlotte  du  Rietz  lige  over 
for  sin  Ungdomsven,  Kaptajn  Pontus  Lilje- 
horn, nu  en  anselig,  forladen  Kavaler, 
der  ikke  havde  synderlig  Lighed  med 
den  slanke,  sorgløse  Yngling  fra  fordums 
Dage. 

Og  Fru  Lolotte  selv?  Kvinden  paa 
fyrre  var  unægtelig  meget  forskjellig  fra 
den  Psyehe,  der  for  tretten,  fjorten  Aar 
siden  havde  fortryllet  Kong  Gustav,  og 
dog  havde  hun  egentlig  ikke  forandret  sig 
saa  meget.  Figuren  havde  beholdt  sit 
fine,  pigeagtig«  Præg,  sin  hele  lette  og 
slanke  Ynde,  og  det  var  kun  naar  man 
betragtede  hende  nøjere,  at  man  saa,  hun 

var  noget  ældet.  Trækkene  vare  lidt 
skarpere,  der  var  et  Par  Furer  ved  Munden 
og  nogle  smaa  Rynker  i  Øjenkrogene,  og 
der  var  ikke  saa  faa  Sølvstænk  i  Haaret. 
Og  Smilet  —  det  vidunderlig  varme,  straa- 
lende  Smil  —  det  viste  sig  saa  sjæl- 
dent nu,  og  var  kun  et  mat  Gjenskin  af 
det  gamle;  det  svandt  ligesom  en  Tone, 
der  kun  et  Øjeblik  giver  Klang  og  derpaa 
opløser  sig  i  bævende  Vemod  og  døer 
hen. 

..Aa,  Pontus,"  sagde  hun,  „hvilken  Over- 
raskelse, at  De  kom!  Jeg  kan  ikke  lide 
Deres  Ledsager,  Kaptajn  Anckarstrøm,  det 
er  en  ubehagelig  Personage,  men  jeg  er 
alligevel  meget  taknemmelig  over,  at  han 
har  Ærinde  til  du  Rietz,  da  det  har  skaffet 
mig  Lejlighed  til  at  se  en  gammel  Yen 
igjen." 

..Ja,  jeg  kunde  naturligvis  ikke  mod- 
staa  Lysten  til  at  besøge  Dem,  Charlotte, 
da  jeg  var  Gøteborg  saa  nær.  Det  er  en 
Evighed  siden  vi  talte  sammen  —  over 
tretten  Aar,  tænk  Dem  blot!" 

Lolotte  kvalte  et  lille  Suk.  „Ja,  vi  have 
jo  levet  her  i  et  Slags  frivilligt  Eksil," 
sagde  hun,  ..det  har  naturligvis  ogsaa  haft 
sine  Goder;  man  lærer  at  tænke  og  vende 
Blikket  ind  i  sig  selv  i  Ensomheden!  — 
Men   fortæl   mig  nu   lidt  derude   fra   Om- 

verdenen,  bedste  Ven.  Stockholm  har 
sagtens  forandret  sig  en  Del  siden  jeg 
var  der?" 

..Kors  ja,  den  har  taget  svært  Opsving. 
Der  er  bygget  Teater  og  Operahus,  er  op- 
rettet et  Akademi  for  de  skjønne  Kunster 
og  stiftet  et  Videnskabernes  Selskab,  alt 
under  personlig  Ledelse  af  Kongen,  der 
stadig  hjembringer  nye  Ideer  fra  sine 
Rejser  i  Frankrig  og  Italien.  Byen  bliver 
kort  sagt  forskjonnet  og  udvidet,  og  man 
kan  vel  nok  sige,  at  Intelligensen  paa 
samme  Tid  udvikles  hos  Befolkningen; 
paa  alle  Omraader  har  Kunsten  og  Viden- 
skaben mere  eller  mindre  talentfulde  Dyr- 
kere, og  Litteraturen  blomstrer  jo  som 
ingen  Sinde  før  —  i  den  Retning  lader 
vor  Tid  sandelig  intet  tilbage  at  ønske." 

Lolottes  Øjne  straalede.  „Nej,"  sagde 
hun,  „det  er  næsten  som  om  Gustav  d. 
Tredjes  egen  glimrende  Begavelse,  hans 
Ild  og  Begejstring  alføder  alle  disse  store 
Aander^og^Genier,  der  glimre  paa  Firma- 
mentet, med  ham  selv  som  Midtpunkt! 
Ogsaa  her  til  min  Afkrog  trænge  for- 
friskende Pust  af  det  Aandens  Liv,  som 
rører  sig;  jeg  har  nylig  med  Henrykkelse 
last  herlige  Ting  af  Adlerbeth  og  Kell- 
green,  ikke  at  tale  om  Oxenstjernas  og 
Lidners  Digte,    og    saa    —    Kongens    egne 

lyriske  Skuespil!  Aa,  hvor  jeg  kunde 
ønske  at  se  dem  opførte!" 

..Kjære,  det  Ønske  kan  De  sikkert  nemt 
faa  opfyldt.  Alverden  her  i  Sverrig,  høje 
og  lave,  agere  jo  nu  Komedie,  og  selv 
om  der  endnu  ikke  er  fast  Teater  her  i 
Gøteborg,  oversvømmes  jo  Landet  af  om- 
rejsende Aktørtrupper;  naturligvis  opfører 
man  overalt  den  kongelige  Forfatters  Ar- 
bejder, og  naturligvis  gjøre  de  Lykke..." 
..Næppe  mere  end  de  fortjene!  Der  er 
en  Flugt  i  dem,  noget  varmt  og  ægte, 
især  i  ..Siri  Brahe  og  Johan  Gyldenstjerne" 
og  i  ..Hehnfelt",  ikke  at  tale  om  „Gustav 
Adolf  og  Ebba  Brahe",  som  gjør  dem  til 
sande  Digterværker." 

..Meget  muligt,  jeg  forstaar  mig  ikke 
paa  at  bedømme  deres  Værd,  bedste  Ven- 
inde, og  har  sandt  at  sige  heller  ikke  Tid 
til  at  give  mig  af  med  Læsning  og  Skue- 
spilkunst. Aa  —  der  ligger  jo  „Gustav 
Adolf  og  Ebba  Brahe"  opslaaet  paa  Deres 
Bord,  ser  jeg  —  og  De  har  ogsaa  det  nye 
Stik  efter  Pilos  Maleri  af  Kongen!  Som 
det  lader,  følger  De  dog  ellers  ganske 
godt  med  her  i  Deres  ..Afkrog"!" 

Han  lo,  og  Charlotte  du  Rietz  rødmede 
ganske  svagt,  mens  hun  sad  og  snoede  en 
Ende  Brodergarn  lidt  nervøst  mellem  Fin- 
grene.     ..Det    er   min  Cousins  Datler,   Ba- 

ronesse  Essen,  som  har  sendt  mig  det,;i 
sagde  hun,  „det  er  nærmest  hende,  som 
holder  mig  a  jour  med  Begivenhederne  i 
Verden." 

„Virkelig?  Ja,  hvad  nyt  skal  saa  egent- 
lig en  stakkels  Soldat  kunne  berette  Dem, 
der  vil  kunne  interessere?  At  den  store 
Sergei  modellerer  en  Statue  af  Kongen, 
der  bliver  af  slaaende  Lighed,  at  Uttini 
har  komponeret  en  ny  Opera,  som  vækker 
umaadelig  Opsigt,  og  at  de  ..glade  Sangere", 
med  den  uforlignelige  Bellmann  og  Kexell 
i  Spidsen,  stadig  fortrylle  Hjerterne  ved 
deres  henrivende  Toner,  det  ved  De  sag- 
tens alt  sammen?" 

..Mon  Dieu,  hvilken  raillerende  Tone! 
Tor  man  spørge  om  Monsieur  Liljehorn 
er  bleven  Skeptiker?" 

..Maaske  —  i  alt  Fald  i  nogle  Retninger. 
Man  ser  alt  for  meget  taabeligt  og  ridicult 
i  vore  Dage,  alt  for  meget  paataget,  der 
kun  vækker  Uvilje  og  Foragt,  til  at  man 
ikke  skulde  føle  Afsmag  for  alt  det  for- 
lorne Væsen  .  .  ." 

„Ja,  men  bedste  Ven,  saaledes  har  det 
altid  været  og  vil  vedblive  at  være,  Skin 
og  Virkelighed  gaa  Haand  i  Haand,  maa 
De  huske.  Og  maa  dog  ikke  hvert  ægte 
svensk  Hjerte  slaa  i  Stolthed  og  Glade 
over  den   glimrende   Periode,   der   er  op- 

runden  for  vort  Land,  som  det  endnu  al- 
drig kj endte  den  før,  med  store  Navne, 
der  ville  bære  dets  Ry  viden  om ,  ikke 
alene  nu,  men  til  kommende  Slægter?" 

„En  glimrende  Periode,  siger  De?  Ja, 
den  blænder,  eller  har  i  alt  Fald  blændet 
det  Folk,  der  jo  altid  har  forgudet  Kong 
Gustav,  uden  at  ville  se  hans  Fejl.  Men 
nu  have  da  for  Resten  ogsaa  de  lavere 
Stænder  faaet  Øjnene  op,  og  ere  begyndte 
at  forarges  over  den  vanvittige  Ødselhed, 
der  udfoldes  ved  Hoffet,  og  over  det  glade, 
alt  for  glade  Liv  der  fores,  især  efter  at 
Axel  Fersen  og  den  forløbne  Grev  Arm- 
felt, der  havde  gjort  sig  umulig  som 
Gardeofficer,  ere  blevne  de  altformaaende 
Yndlinge." 

..Maaske  har  Armfelt  dog  haft  Grunde 
til  at  føle  sig  forurettet;  det  er  ikke  let 
at  bedømme  hans  Færd.  Traf  Kongen 
ham  ikke  paa  en  af  sine  Rejser  i  Spa?" 

„Jo,  og  „Nordens  Alkibiades"  forstod  saa 
godt  at  besmykke  sine  tidligere  Forseelser, 
at  han  blev  taget  til  Naade  og  fulgte  med 
tilbage  til  Sverrig.  Han  har  været  i  frem- 
med Krigstjeneste  og  set  sig  meget  om, 
og  nu  er  han  Kavaler  hos  Kronprinsen, 
velmeriteret  maitre  de  plaisir  hos  Kongen, 
der  ligesom   Damerne  er  aldeles  fortryllet 

af  hans  Aand  og  Elskværdighed,  og  Sjælen 
i  de  toneangivende  Kredse." 

„Etiketten   skal   nok  ellers  være  meget 
streng  og  stiv  nu  ved  Hoifet?" 

„Kors  ja,  man  efteraber  indtil  Latter- 
lighed det  franske.  Til  daglig,  voyez  vous, 
sieder  Dronningen  gjerne  stiv  og  stram 
efter  Taffelet  og  undertrykker  med  Møje 
sin  Gaben,  og  forst  naar  Kongen,  der 
plejer  at  spille  trente  et  puarante  ved  et 
andet  Bord,  har  sluttet  Spillet,  er  det  pas- 
sende at  hun  og  hendes  Damer,  der  ere 
lige  ved  at  do  af  Kjedsomhed,  ogsaa  rejse 
sig.  Men  bagefter  —  saa  holder  Kongen 
og  hans  Brødre  sig  lystige  med  deres 
Venner  i  de  berygtede  smaa  Aftencirkler, 
hvor  Armfeldt  og  hans  Veninde  Frøken 
lUidenskjøld,  El  is  Schrøderhajm  og  hans 
indtagende  Hustru  (mariotte  v.  Stapel- 
mohr,  Grevinderne  Piper,  Ilopken  og 
Mejerhjelm  —  de  tre  Gratier,  som  de  kal- 
des —  Axel  Fersen,  Taube  og  Essen  glimre 
i  første  Bække.  Man  klæder  sig  saagar  i 
en  bestemt  Dragt  i  disse  Kredse,  Ekholm- 
sunddragten,  som  Majestæten  selv  har 
behaget  al  opfinde,  og  Moralen  der  her- 
sker, er  just  ikke  den  strengeste!  —  Kjær- 
lighed og  Religion  ere  frie  i  mit  Bige, 
siger  Gustav  jo  ligesom  sin  Morbroder 
Kongen    af   Preussen,    og    det    kan    ikke 

nægtes,  at  en  dydig  Hofdame  er  et  sandt 
Vidunder.  De  indviede  kalde  hende  ..Gi- 
braltar-, hvem  man  ruster  sig  for  at  ind- 
tage; lykkes  det  og  hænder  det,  at  hun 
overgiver  sig,  drikker  man  under  Jubel 
den  lykkelige  Sejrherres  Skaal." 

..Fy  Pontus,  nu  overdriver  De  .  .  ." 

..Jeg  forsikrer  Dem  paa  min  Ære,  det 
er  sandt.  For  Resten  er  det  indbyrdes 
Forhold  mellem  den  kongelige  Familie 
lige  saa  spændt  som  det  altid  har  været; 
ogsaa  imellem  Kongen  og  hans  ældste 
Broder  hersker  der  nu  en  vis  Mistillid  og 
Kulde.  Hertugen  og  haus  Gemalinde,  der 
have  den  samme  Passion  som  Kongen  for 
at  spille  Komedie,  og  som  have  ageret 
med  i  den  Trup,  han  har  dannet  ude  paa 
Gripsholm,  hvor  Hoffet  den  halve  Del  af 
Aaret  ikke  tænker  paa  andet  and  at  ind- 
studere Roller,  prøve  og  optræde  i  det 
mest  forskjelligartede  Repertoire,  have 
trukket  sig  tilbage  i  Fjor.  Kongen  er 
krænket,  og  Hertugens  Fjender  undlade 
naturligvis  ikke  at  puste  til  Ilden." 

..Aa,  men  Hertug  Karl  glemmer  vist 
ogsaa  alt  for  ofte  hvor  meget  han  skylder 
Kong  Gustav;  del  er  meget  utaknemmeligt 
og  ubroderligt. u 

„Maaske.  Men  den  ulykkelige  Uenighed 
med  Moderen,  der  varede  lige  til  hun  laa 

paa  sit  yderste,  da  Kongen  omsider  ilede 
til  Svartsjø  for  at  forsone  sig  med  hende, 
har  jo  i  høj  Grad  formørket  Gustav  d. 
Tredjes  Sind  og  fjernet  ham  fra  hans  Sø- 
skende. Den  har  da  heller  ikke  bragt 
ham  nærmere  til  hans  Gemalinde  — 
tværtimod.  I  nogen  Tid  efter  Enkedron- 
ningens Død  taalte  han  næsten  ikke  at  se 
hverken  hende  eller  Kronprinsen,  og  det 
var  først  efter  hans  andet  Barns,  den  lille 
Hertug  af  Smaalands  Død,  som  han  tog 
sig  saa  nær,  at  Kjærligheden  til  den  første- 
fødte er  vendt  tilbage." 

„Hvor  besynderligt,"  sagde  Lolotte, 
„stakkels  Dronning!" 

..Ja,  hun  er  just  ikke  bleven  skaanet  i 
nogen  Retning,  men  hun  bærer  sin  Skjæbne 
med  Værdighed." 

Fru  du  Rietz  sad  et  Øjeblik  tavs  og 
pillede  ved  Bladene  i  en  Bog.  I  det  samme 
traadte  General  du  Rietz  ind  med  don 
unge  Grev  Horn  og  den  forhenværende 
Kaptajn  i  Garden,  Anekarstrøm. 

Det  var  to  hojst  forskjellige  Frem- 
toninger. 

Anekarstrøm  var  en  lavstammet,  noget 
plumpt  bygget  Mand,  med  et  just  ikke 
synderlig  tiltalende  Ansigt.  Han  var  dyg- 
tig og  ivrig  nok  i  Tjenesten,  men  der  var 
mere   ved   ham   af  den   raa  Soldat  end  af 

Adelsmanden,  og  hans  Tale  og  Manerer 
virkede  frastødende  paa  de  fleste.  Horn 
derimod  havde  et  elskværdigt  Ydre;  den 
ungdommelige  Skikkelse  var  smidig  og 
slank,  og  Ansigtet  med  de  lidt  drøm- 
mende Øjne  var  regelmæssig  smukt. 

..Pardon,  Madame,  vi  forstyrre  dog  vel 
ikke?;t  sagde  han.  „De  talte  om  Kongen, 
tror  jeg  .  .  ." 

..Maaske  om  det  sidste  nyt:  Fjendtlig- 
hederne med  Rusland,"  sagde  Anckar- 
strøm  med  sin  korte,  haarde  Latter,  ..ja, 
for  Hans  Majestæt  har  jo  for  en  Gangs 
Skyld  faaet  Lyst  til  at  prøve  Krigens  og 
Feltlivets  Adspredelser  i  Stedet  for  at 
lege  Dystløb  og  foranstalte  Turneringer 
paa  sine  Sommerslotte  —  en  meget  under- 
holdende Leg,  naar  den  blot  ikke  var  saa 
farlig. " 

„Det  synes  jo  unægtelig  at  være  et  dri- 
stigt Foretagende,  men  som  Forsvar,  naar 
lian  tvinges  dertil  af  den  bydende  Nød- 
vendighed .  .  .- 

..Tvinges  dertil!  Men  Hr.  General,  der 
er  ingen  Tvivl  om,  at  det  er  en  Angrebs- 
krig, som  han  har  begyndt  uden  Stæn- 
dernes Samtykke.  Angrebet  paa  de  finske 
Regimenter  var  fingeret  og  tjente  kim 
til  Paaskud  .  .  .■■ 

„En  alt   for  dristig  Paastand,   Kaptajn 

Anckarstrøm,  den  kan  ingen  bevise,"  af- 
brød du  Rietz  temmelig  barsk.  ..Var  kun 
Hæren  og  Flaaden  noget  bedre  rustet ..." 

,,Ja,  og  Hjælpen  fra  Danmark,  som 
klogelig  holder  sig  tilbage,  er  ogsaa  ude- 
bleven. Kong  Gustav  stoler  naturligvis 
paa,  at  vor  mægtige  Nabo  for  Tiden  lig- 
ger i  Krig  med  Tyrkiet,  men  alligevel  — 
en  Krig  med  Rusland  —  puh!  Af  alle  de 
vilde  Fantasier,  der  nogen  Sinde  ere  op- 
staaede  i  Kongens  Hjerne,  er  den  dog  den 
vildeste,  og  han  spænder  da  nok  ogsaa 
Buen  saa  hojt,  at  den  maa  briste;  Stem- 
ningen er  overalt  svært  imod  ham." 

„Saa?  jeg  mente  dog,  at  Folket  hang 
ved  ham  med  usvækket  Kjærlighed." 

Nej,  dermed  er  det  for  en  stor  Del 
forbi,  Monsieur.  Kornbrænderierne  og 
Brændevinsmonopolet  i  det  hele  taget,  hans 
vanvittige  Ødselhed,  lette  Sæder  og  usta- 
dige Sind  have  efterhaanden  undergravet 
haus  Popularitet.  Gustav  d.  Tredje  er  — 
jeg  siger  det  uden  Betænkning  —  falsk, 
glimresyg  og  despotisk  .  .  ." 

..Nej,  ikke  despotisk,  deri  fejler  De,'1 
afbrød  Horn  paa  sin  rolige  Maade,  ..han 
er  af  Naturen  alt  andet.  Han  bedømmes 
i  det  hele  taget  ofte  saare  fejlagtig;  Forhol- 
dene og  Opdragelsen  have  gjort  ham  til  det 
han    er.     Jeg    tror,   at   han   foler  stærkere, 

varmere  end  de  fleste,  og  han  lever  der- 
efter." 

..Men  hvem  vil  i  alt  Fald  tro  paa  Gustav 
d.  Tredje,  den  lærde,  Kunstneren,  Digteren, 
som  Krigshelt  og  Feltherre?" 

„Og  hvem  vil  frakjende  ham  personlig 
Tapperhed?"  sagde  du  Rietz  tørt.  „Han  var 
ikke  mere  end  seksten  Aar,  da  hans  Fader 
med  Magt  maatte  holde  ham  tilbage  fra  at 
gaa  med  i  Krigen  mod  Preussen,  og  han 
har  studeret  baade  Oldtidens  og  den  senere 
Tids  Krigshistorie  saa  grundigt,  at  han 
sikkert  ikke  mangler  Indsigt  i  at  lægge 
Planerne  for  et  Felttog. " 

„Kan  gjerne  være,  men  derfor  er  denne 
Krig  dog  ikke  desmindre  et  vanvittigt 
Foretagende!" 

„Ja,  og  for  at  tilfredssille  sin  Forfænge- 
lighed og  Ærgjerrighed  har  han  ikke  Ret 
til  at  ofre  sine  Undersaatters  Velfærd!" 
raabte  Liljehorn,  men  mødte  i  det  samme 
et  bebrejdende  Blik  fra  Lolotte.  Hun 
havde  rejst  sig  og  pakkede  med  nervøs 
Ivrighed  sit  Arbejde  sammen;  lidt  efter 
gik  hun  ud  af  Stuen. 

„Liljehorn  har  Piet,-  sagde  Anckarstrøm, 
„og  det  er  ikke  for  intet,  han  og  jeg  ere 
komne  her  i  Dag.  „Ogsaa  De,  Grev  Horn, 
deler  jo   vore  Tanker  og  Anskuelser  .  .  ." 

..Nogle  ja,   men    ikke   alle,   min    bedste 

Herre.  Jeg  er  personlig  ingen  Ynder  af 
Kongen,  Kongen,  hvis  ivrigste  og  loyaleste 
Tjener  min  Fader  i  saa  mange  Aar  har 
været,  men  hvem  ingen  af  os  nu  længere 
kan  følge.  Men  jeg  er  heller  ingen  Ynder 
af  Overdrivelser,  man  bor  fremfor  alt 
være  retfærdig  og  uhildet  i  sin  Dom." 

Du  Rietz  nikkede  til  ham. 

„Men,"  vedblev  Anckarstrom  ivrigt, 
„De  kjende  jo  begge  den  Misfornøjelse, 
der  længe  har  ulmet  mellem  Officererne 
af  den  svenske  Adel,  Messieurs!  En  Mis- 
fornøjelse, der  nu  er  brudt  ud  i  lys  Lue 
i  Anledning  af  Krigen,  og  .  .  ." 

...leg  kjender  den,  men  billiger  den 
ikke,"  afbrod  du  Rietz  paa  sin  tørre 
Maade.  ..Selv  om  jeg  tvivler  om  Krigens 
Udfald,  saa  indser  jeg  ikke  Nytten  af  at 
knurre  her.  En  Soldats  fornemste  Pligt 
er  at  lyde  og  holde  den  Troskabsed,  han 
svor  sin  Suveræn." 

..De  mener  altsaa  blindt  hen  at  følge 
Armeen  og  gaa,  hvorhen  man  byder?" 

..Naturligvis;  hvad  har  jeg  andet  at 
gjøre?" 

„Det  samme  som  Sverrigs  øvrige  Of- 
ficerer, saavel  Befalingsmænd  som  Under- 
givne: nægte  at  lyde  deres  Suveræn  i 
dette  Tilfælde.     Behag  at  læse  denne  Skri- 

velse,  i  hvilken  man  opfordrer  Dem  til  at 
slutte  Dem  til  Officererne  ved  Armeen  i 
Anjala  — " 

„Men  det  er  jo  ligefrem  Forræderi,  man 
opfordrer  mig  til !  Og  man  vover  virkelig 
at  tro,  at  jeg  vilde  gaa  ind  derpaa?" 

..Ja,  Excellence,  man  vover  det.  Det 
gjælder  Fædrelandets,  vort  eget  Vel;  de 
første  af  vore  Generaler,  selv  Hertug  Karl, 
have  trukket  sig  tilbage,  og  man  venter 
sig  det  samme  af  Dem,  hvis  Hæderlighed 
og  Indsigt  ere  lige  uomstødelige,  venter 
sig  det  saa  meget  mere,  som  netop  De—" 

.,Som  netop  jeg  —  comment,  hvorfor 
taler  De  ikke  ud,  bedste  Herre?*'  Guver- 
nøren stod  med  korslagte  Arme  og  sit 
sædvanlige  rolige  Ansigt,  men  der  viste 
sig  en  lille  svag  Trækning  ved  Mun- 
den —  — 

Anckarstrøms  smaa,  lurende  Øjne  skjøde 
Lyn.  ..Nuvel,  man  mener  Excellence,  at 
De  trods  nogen  ikke  har  Grund  til  at  elske 
Kongen,"  sagde  han  paa  sin  raa,  hensyns- 
løse Maade,  ..da  Hans  Majestæt  i  sin  Tid 
ii ar  beæret  Deres  Hus  med  en  Opmærk- 
somhed, der  just  ikke  kunde  være  Dem 
eller  Madame  du  Hielz  behagelig  — ■* 

„Kaptajn  Anckarstrøm  — "  du  Rietz  foer 
op,  men  Liljehorn  lagde  beroligende  sin 
Haand  paa  hans  Arm,  og  Anckarstrøm  til- 

føjede  straks  i  en  noget  mere  nedstemt 
Tone: 

„Kors  bevares,  General  du  Rietz  maa 
ikke  tro,  at  det  er  sagt  i  nogen  fornær- 
melig Hensigt.  Enhver  kjender  den  An- 
seelse, som  Gøteborgs  Guvernør  nyder,  og 
boj  er  sig  for  ham,  og  netop  derfor  er  det, 
at  man  ønsker  at  bringe  en  saadan  Of- 
ficer over  paa  sin  Side  —  paa  Rettens  og 
Fornuftens  Side.  At  en  Krig  med  Rusland 
vil  styrte  Sverrig  i  Ulykke,  kan  enhver 
forstaa,  er  det  da  ikke  simpel  Pligt  at 
gjøre  alt  for  at  hindre  den,  selv  om  man 
bliver  Kongen  ulydig?  Hvad  er  Alverdens 
Konger  i  Sammenligning  med  Fædre- 
landet?" 

..Nej,"  raabte  Horn  og  Liljehorn  sam- 
tidig, ..Fædrelandet  for  alt!"  og  Horn  til- 
føjede:  ..Konge-  og  Fyrstendømmer  ville  i 
Tidernes  Lob  synke  i  Grus,  fordi  den 
Magt,  hvormed  et  enkelt  Menneske  for- 
lenes blot  i  Krav  af  hans  Fødsel  og  ofte 
uden  at  eje  en  eneste  Egenskab,  der  hæver 
barn  over  Mængden,  er  meningsløs.  Tider 
vil  komme,  da  Folket  forstaar,  at  hvad 
det  skylder  den,  der  tilfældigvis  beklæder 
en  Trone,  intet  er  imod  hvad  det  skylder 
det  Land,  der  fostrede  det" 

„Hm,  der  kan  være  noget  sandt  deri, 
men   det  synes  mig  dog,  at  De  gaar  vel 

vidt  i  Deres  ungdommelige  Begejstring, 
Grev  Horn,  og  jeg  kan  nu  engang  ikke 
dele  eller  bifalde  Deres  raisonnements, 
Messieurs!"  — 

Lolotte  kunde  inde  i  det  andet  Værelse 
hore  Stemmerne  blive  mere  og  mere  iv- 
rige og  højrøstede,  og  af  det  hun  hørte 
forstod  hun  nok  til  at  blive  alvorlig  for- 
skrækket. 

Gustav  d.  Tredje,  denne  Frihedens  Helt 
og  Forkæmper,  hvis  Hjærte  slog  saa  varmt 
som  nogens  for  det  Land,  hvor  han  var 
født  og  baaren,  skulde  han  nu  stemples 
og  dømmes  som  Tyran  og  Despot  af  nogle 
oprørske  Adelsmænd,  der  mente,  at  han 
havde  traadt  deres  Rettigheder  under  Fod? 
Og  Folket,  det  Folk,  for  hvem  han  havde 
gjort  saa  meget,  vilde  det  nu  virkelig  være 
med  til  at  rejse  sig  imod  ham? 

Aa,  Kors  i  Hindens  Navn  da,  hvor 
liden  Sandhed  var  der  i  Grunden  i  Men- 
neskene, hvor  megen  Jagen  efter  det  ydre 
Skin,  det  tomme,  hule  Skin.  Og  Magten 
—  Magten  attraaede  de  alle. 

Hun  havde  tænkt,  og  —  det  kunde  ikke 
nægtes  -  lidt  for  meget  i  disse  Aar.  Det 
havde  været  et  stillestaaende,  paa  en  vis 
Maade  et  sløvende  Liv,  hun  havde  fort, 
og  dog  alligevel  bevæget  nok  indadtil. 

Dengang    hun     for    snart    fjorten    Aar 

Marie  Henckel:  Lolotte.  13 

siden  var  fulgt  med  sin  Ægtefælle  til  deres 
nye  Hjem,  havde  hendes  Sind  været  for- 
underlig oprevet,  hun  havde  følt  sig  saa 
utryg,  saa  fremmed  for  sig  selv;  hen- 
des Liv,  der  hidtil  havde  været  som 
den  stille,  klare  Indso  mellem  venligt 
smilende  Bredder,  var  nu  snarere  at  ligne 
ved  Havets  urolige,  stormpiskede  Vande, 
der  slængte  hende  hid  og  did  —  hun 
turde  ikke  se  frem,  ikke  tilbage.  Havde 
du  Rietz  nu  grebet  til  og  støttet  hende 
mens  hun  vaklede  uden  at  kunne  faa  Fod- 
fæste, havde  han  været  overlegen  og 
vel  ogsaa  ædelmodig  nok  til,  trods  det 
passerede,  at  komme  hende  fuldt  i  Mode. 
saa  at  de  ligesom  kunde  have  begyndt 
deres  Samliv  forfra,  saa  havde  han  maaske 
vundet  hende.  Men  med  sin  kølige,  indad- 
vendte Natur  var  han  ikke  i  Stand  til  at 
gjore  noget  tilnærmende  Skridt.  Han 
gjorde  hende  ingen  Bebrejdelser,  begjærede 
aldrig  noget  andet  og  mere  end  hvad  hun 
kunde  give  ham,  men  han  formaaede  heller 
aldrig  at  yde  noget  i  deres  Forhold,  søgte 
aldrig  at  drage  hende  nærmere  til  sig. 
Han  gjorde,  hvad  han  mindst  af  alt  burde 
have  gjort:  han  overlod  hende  ganske  til 
sig  selv  og  til  disse  Minder,  som  hun  ærlig 
havde   stræbt   at    forjage,    men   som   nu   i 

Ensomheden  voksede  frem  med  fornyet 
Styrke  og  vandt  Magt  over  hende. 

Hun  var  jo  som  Planten,  der  mangler 
Lys  og  Luft  for  at  trives;  en  kort  Tid 
havde  hun  badet  sig  i  Solens  varme 
Straaler,  men  saa  var  hun  bleven  flyttet 
over  Ml  Skyggesiden,  og  Nattefrosten  havde 
lagt  sig  isnende  kold  og  dræbende  over 
Tilværelsen.  Hvad  Under  om  hun  da  saa 
begj ærligt  greb  efter  hver  lille  Mindets 
Blomst,  der  spirede  frem  i  hendes  Tanke, 
i  Stedet  for  som  for  at  kvæle  den,  og  at 
hun  plejede  og  fredede  om  den  som  den 
gjerrige  om  sin  Skat,  for  at  drage  den 
frem  som  sit  kjæreste  Selskab  i  de  mange 
lange,  ensomme  Timer?  Om  hun  i  lønlig 
bævende  Fryd  drog  frem  igjen  alt  det, 
der  en  Stund  havde  gjort  Livet  saa  rigt 
og  smukt,  og  ligesom  gjennemlevede  det 
paa  ny,  om  det  Billede,  som  hun  havde 
villet  bandlyse,  paa  ny  traadte  mere  og 
mere  levende  frem  i  hendes  Sjæl? 

Der  var  Øjeblikke,  hvor  hun  ligesom  i 
Trods  holdt  fast  derved,  men  til  andre  Ti- 
der fyldte  Bevidstheden  derom  hende  med 
Skræk,  og  saa  vilde  hun  have  givet  Al- 
verdens duld  for  at  kunne  glemme. 

Hun  havde  begyndt  al  læse  Voltaire, 
men  det  gjorde  hende  endnu  mere  op- 
revet    og     fortvivlet;     hun     fandt     ingen 

Hvile  i  den  Masse  af  Tanker,  der  strøm- 
mede ind  over  hende,  og  hun  syntes,  at 
Livet  var  fuldt  af  de  urimeligste  Mod- 
sigelser. Saa  havde  hun  fordybet  sig  i 
religiøse  Skrifter.  Hun  var  ganske  vist 
endnu  ikke  naaet  til  fuld  Klarhed,  til 
nogen  fast  og  inderlig  Overbevisning,  men 
hun  havde  altid  midt  i  Tidens  Irreli- 
giøsitet kjendt  en  stærk  Trostrang,  og 
skjønt  denne  Tro  maaske  endnu  nærmest 
var  som  en  Stemning,  saa  havde  den  dog 
dysset  Sindet  i  Ro,  havde  givet  hende  en 
Tryghedsfolelse,  der  var  velgjorende  efter 
de  aandelige  Tvivl  og  Anfægtelser.  Ja, 
for  der  var  en  sælsom  Hvile  i  Tanken  om 
disse  store  guddommelige  Sandheder,  de 
droge  hende  mægtigt,  skjønt  hun  endnu 
ikke  fuldt  ud  havde  tilegnet  sig  dem  — 
Religionen  var  bleven  det  Anker,  hvortil 
hun  klyngede  sig. 

Og  saa  gik  Aar  efter  Aar  uendelig  ens- 
formigt, med  dagligdags  Sysler  og  meka- 
nisk opfyldte  Pligter,  med  skrinlagte 
Længsler  og  døde  Forhaabninger,  og  en 
dump  Fornemmelse  af,  at  noget  var  for- 
sømt og  forspildt,  som  ikke  kunde  ind- 
hentes eller  vindes  tilbage  mere.  — 

Derinde  i  Stuen  vedblev  Ordvekslingen 
en  Tid  lang;  Lolotte  havde  sat  sig  til  at 
arbejde,    men    hun    havde    ingen   Ro    paa 

sig,  og  sprang  et  Øjeblik  efter  op  fra 
Stolen  igjen.  Saa  hørte  hun  endelig  Her- 
rerne gaa,  det  vil  sige  de  to,  for  Pontus 
Liljehorn  skulde  overnatte  der  i  Huset. 
Det  var  bleven  silde,  men  hun  var  endnu 
ikke  gaaet  til  Ro  da  hendes  Ægtefælle 
traadte  ind  i  Soveværelset;  han  saa  op- 
hidset ud  og  sagde  i  den  korte,  bydende 
Tone,  hvori  han  i  Regelen  talte,  at  han 
rejste  bort  nogle  Dage,  om  hun  vilde  give 
Befaling  til,  at  hans  Tøj  blev  holdt  i  Be- 
redskab næste  Morgen. 

.,Er  der  hændet  noget?"  vovede  hun 
at  spørge;  .,det  forekom  mig,  at  I  vare 
usædvanlig  højrøstede,  især  den  skumle 
Anckarstrøm  —  jeg  er  sikker  paa,  at  han 
ikke  førte  noget  godt  i  sit  Skjold  — " 

Du  Rietz  stod  henne  ved  Kaminen 
med  bortvendt  Ansigt;  nu  drejede  han 
sig  pludselig  om  imod  hende.  ,,Det  var 
den  gamle  Historie,  han  vovede  at  kaste 
mig  i  Næsen,"  svarede  han  barsk,  man 
har  antydet  for  mig,  at  man  venter  jeg 
vil  slutte  mig  til  de  Oflicerer,  der  have 
gjort  Opstand  mod  Kongen,  fordi  jeg  mere 
end  nogen  anden  maa  have  Grund  til  at 
nære  Had  og  Mistillid  til  ham,  man  har  søgt 
at  udvikle  for  mig,  at  Fædrelandets  Vel 
beror  paa,  at  ban  i  dette  Tilfælde  ikke 
bliver  adlydt  og  at  —  kort  sagt,  man  har 

ladet  mig  forstaa,  at  jeg  var  et  dumt 
Asen,  hvis  jeg  her  kunde  tvivle  om, 
hvilken  Vej  der  var  den  rette. 

..Aa,  Kors  i  Himlens  Navn,  men  hvor- 
for vedbliver  man  dog  at  forfølge  os  saa- 
ledes  du  Rietz,  baade  Dig  og  mig?  Hvad 
berettiger  Verden  til  at  krænke  os  efter 
alle  disse  Aars  Forlob?"  — 

„Verden,"  gjentog  han  bittert,  „jeg  kan 
ikke  tvinge  Verden  til  at  tro  paa  min  Hu- 
strus Dyd,  men  —  jeg  kan  i  alt  Fald 
tvinge  den  til  at  tro  paa  min  egen  Hæder- 
lighed, om  jeg  saa  skal  betale  den  dyreste 
Pris  derfor!" 

..Og  —  hvad  agter  Du  da  nu  at  gjøre? 
Slutte  Dig  til  de  Misfornøjede?"  Der  var 
en  pludselig  Hæven  i  Stemmen,  en  Angest 
i  Blikket,  som  søgte  hans. 

..Jeg  agter  forst  og  fremmest  at  gjøre, 
hvad  jeg  anser  for  min  Pligt;  der  maa 
følge  paa,  hvad  der  vil." 

Lolotte  vendte  sig  bort.  Hans  Kulde 
og  Barskhed  baade  krænkede  og  irriterede 
hende,  der  var  Øjeblikke,  hvor  hun  folte 
sig  ægget  til  at  gjøre  Modstand  lige  over 
for  dette  Stenmenneske,  følte  Trang  til  at 
afryste  sine  Lænker.  For  det  var  saa  op- 
slidende, saa  haablost  dette,  bestandig  at 
gaa  og  ligesom  tiere  paa  sig  selv ,  al- 
drig at  blive  forstaaet,    stadig   at  føle,   at 

man  paa  en  Maade  stod  i  en  Slags  Gjæld 
og  kun  havde  at  yde,  ikke  at  modtage  — 
der  var  ingen  Mening  i  at  et  Menneske 
paa  den  Vis  Tomme  for  Tomme  skulde 
døde  det  bedste  inden  i  sig,  øse  af  Vældet 
indtil  det  til  sidst  var  udtørret  og  man 
stod  gold  og  livsfattig  tilbage. 

Du  Rietz'  sædvanlige  formelle  Godnat- 
kys paa  Panden  bragte  hende  til  at  fryse 

—  det  skreg  i  hende:  giv  mig  Brod  i  Ste- 
det for  Sten,  en  eneste  livsvarm,  virkelig 
Følelse  i  Stedet  for  den  kolde  Pligt  og 
kun  Pligt  alene!  Men  hun  sænkede  blot 
Hovedet  og  tav.  — 

Da  Liljehorn  næste  Morgen  kom  rejse- 
færdig ned,  viste  Lolotte  sig  i  Døren  til 
sit  Værelse.  Tjenestefolkene  lob  frem  og 
tilbage,  Guvernørens  Tøj  blev  baaret  ned, 
og  han  selv  stod  paa  Trappen  og  gav  en 
Tjener  nogle  Ordrer. 

„Pontus,"  sagde  Lolotte,  idel  hun  rakte 
Kaptajnen  sin  Haand  til  Afsked,  ..De  har 
ét  eller  andet  for  —  for  Guds  Skyld  lad 
Dem  ikke  forlede  af  Anekarstrom  til  nogen 
Handling,  der  kan  bringe  Dem  selv,   eller 

—  eller  andre  i  Fortræd  .  .  ." 

..Man  maa  handle  efter  sin  Overbevis- 
ning, kjære  Veninde.  Jeg  vil  ikke  skjule, 
at  jeg,  saavel  som  Anckarstrøm,  Horn  og 
Ribbing    har    sluttet    mig    til    de    misfor- 

nøjedes  Parti,  der  søger  at  bringe  Kongen 
til  Fornuft,  men  -  for  hvad  der  maatte 
ske,  bærer  jeg  intet  Ansvar  .  .  ." 

..Aa  Pontus,  for  vort  Venskabs  Skyld, 
for  min  Faders  Skyld  —  tag  ikke  Del  i 
noget  Skridt  imod  Deres  Konge,  han,  som 
viste  sig  saa  ædelmodig  imod  Dem  fra  De 
var  Dreng,  hvem  De  skylder  alt  hvad  De 
er!  Tænk  over  mine  Ord  —  lov  mig,  at 
De  ikke  vil  glemme  hvad  Gustav  d.  Tredje 
har  gjort  for  Dem,  selv  om  man  vil  friste 
Dem  dertil." 

„Charlotte,  jeg  —  naa  ja,  jeg  vil  i  alt 
Fald  love  Dem  ikke  at  foretage  mig  noget, 
der  strider  mod  Pligt,  Ære  og  Samvittig- 
hed!- 

Han  bojede  sig  ned  og  kyssede  heftigt 
hendes  Ilaand. 

„Tak,"  hviskede  hun,  ..jeg  stoler  paa 
Dem!"  Og  med  et  Smil  og  et  Nik  skiltes 
hun  fra  ham. 

Da  han  lidt  efter  red  bort  sammen 
med  General  du  Rietz,  saa  lian  op  til  Vin- 
duerne.    Men  hun  viste  sig  ikke  mere. 

XIII 

Der  havde  været  stille  ved  Hoffet  i  de 
sidste  halvandet  Aar  —  stille  og  gyselig 
kjedsommeligt,  forsikrede  de  indviede. 

Forgjæve§  havde  ..Nordens  Alkibiades", 
den  utrættelige  Schroderhejm,  Taube  og 
Essen  lagt  deres  Hoveder  i  Blod  for  at 
finde  paa  noget  nyt  og  pikant,  der  kunde 
adsprede  Majestæten,  og  forgjæves  havde 
Damerne,  med  de  tre  Gratier  i  Spidsen, 
udfoldet  hele  deres  bedaarende  Ynde  — 
der  var  bleven  danset,  ageret  og  musi- 
ceret til  ingen  Nytte.  Kongen  var  og  blev 
forstemt,  og  saa  var  det  efterhaanden 
bleven  Mode  at  se  dybsindig  ud  og  hænge 
med  Hovedet  —  Herregud,  man  vidste  jo, 
at  det  kun  var  en  Overgang. 

Det  var  Anjala- Affæren,  der  havde  taget 
saa  stærkt  paa  ham. 

Bleg  og  mager,  saa  han  næsten  var 
ukjendelig,  og  i  en  aldeles  sønderknust 
Sindsstemning  var  han  ud  paa  Efteraaret 
1788  vendt  hjem  fra  Armeen  til  Ulriks- 
dal,  hvor  Dronningen  opholdt  sig  med 
Kronprinsen.  Som  et  Kuriosum  fortaltes 
det  blandt  Hofpersonalet,  at  han  med 
„hede  Taarer"  skulde  have  kastet  sig  i 
Sofie  Magdalenes  Anne,  men  sandt  var  det 

i  alt  Fald,  at  han  aldrig  havde  følt  sig 
saa  fortvivlet.  Forræderiet  i  Anjala  havde 
umuliggjort  hans  Plan  at  angribe  Frede- 
rikshamn,  og  endogsaa  Hertug  Karl  havde 
vægret  sig  ved  at  rykke  frem  med  den 
Del  af  Hæren,  der  stod  under  hans  Kom- 
mando —  af  sine  egne  Undersaatter  var 
han  blevet  tvungen  til  at  opgive  Krigen 
med  Rusland! 

Den  havde  ganske  vist  været  et  Vove- 
stykke mod  en  saa  frygtelig  Modstander, 
og  med  en  kun  slet  rustet  Hier  og  Flaade, 
men  Tanken  om  at  denne  Sverrigs  Arve- 
fjende bestandig  laa  paa  Lur  efter  hans 
Hige,  og  Forholdene  i  Finland,  havde  i 
Aarvis  ægget  Gustav  til  dette  Skridt,  og 
i  sin  Begejstring  tvivlede  han  ikke  om 
Sejren.  Planen  til  Felttoget,  som  han  selv 
havde  lagt,  var  da  ogsaa  en  stor  Feltherre 
værdig,  og  Nederlaget,  som  hans  Flaade 
tilføjede  Fjenden  i  Svenskasund,  var  fuld- 
stændigt; men  den  dybe  Ydmygelse,  at 
hans  egne  Officerer  tvang  ham  til  at  vende 
om  paa  Halvvejen,  havde  han  ikke  været 
forberedt  paa. 

Og  dog  var  han  ikke  blind  for  at  Adels- 
partiet,  som  han  havde  styrtet,  endnu  be- 
standig var  en  Magt  i  hans  Hige,  der  stot 
og  stadig  arbejdede  paa  at  undergrave 
hans   Popularitet.     Men   hidtil   havde  han 

følt  sig  tryg  ved  Folkets  Kjærlighed,  der 
ligesom  havde  draget  en  skjærmende  Mur 
omkring  ham;  det  var  jo  paa  den  han 
havde  bygget  sine  stolteste  Drømme  om 
Hæder  og  Ære  for  sit  elskede  Sverrig. 
Først  nu,  da  den  første  Bombe  var  sprun- 
gen, havde  han  en  Fornemmelse  af,  at 
Bygningen  begyndte  at  vakle  i  sin  Grund- 
vold, en  Anelse  om,  at  Nederlaget,  han 
havde  lidt,  kun  var  Forspillet  til  flere 
Kampe. 

Men  han  vilde  ikke  give  tabt.  Desuden 
havde  Danmark  lige  erklæret  Sverrig  Krig, 
og  det  gjaldt  at  benytte  Øjeblikket.  For 
ikke  at  give  sine  Modstandere  nye  Vaaben 
i  Hænde,  behandlede  han  Ophavsmændene 
til  Anjala-Mytteriet  med  næsten  utrolig 
Mildhed;  de  ble  ve  famgslede,  men  slap 
alle  paa  fri  Fod  undtagen  Hastesko,  Chefen 
for  Åbo  Regiment,  der  maatte  bøde  med 
Livet  fordi  han  havde  lagt  voldelig  Haand 
paa  Kongens  egen  Person.  Og  saa  rystede 
han  Støvet  af  sine  Fødder  i  sin  Hoved- 
stad, hvor  man  ved  hans  Hjemkomst  fra 
Hæren  mødte  ham  med  en  Mistillid  og 
Kulde,  di'v  skar  ham  i  Sjælen,  skjønt  han 
ikke  lod  sig  mærke  dermed,  og  vendte 
sig,  ligesom  Gustav  Vasa  i  sin  Tid  havde 
gjort,  til  de  trofaste  Dalkarle.  Uden  at 
spilde  Tiden  drog  han  omkring  i  Dalarne, 

opildnede  Folket  vidt  og  bredt,  lige  meget 
ved  sine  Taler  og  ved  sin  forunderlige 
hjertevindende  Personlighed,  og  skildrede 
i  gribende  Træk  sin  Kamp  mod  den  Adel, 
der  mindre  af  Kjærlighed  til  Fædrelandet 
end  for  at  sætte  en  Stopper  for  hans  Magt, 
havde  staaet  hans  Planer  imod  og  gjort 
sig  skyldig  i  et  Forræderi,  der  støttedes 
af  Sverrigs  Fjender.  Vilde  man  nu  kanske 
paa  ny  lade  ham  i  Stikken,  nu,  da  en  ny 
Krig  stod  for  Døren;  skulde  det  siges,  at 
Sverrigs  bedste  Sønner  svigtede  deres  Pligt 
og  deres  Konge  i  Nodens  Stund? 

Nej,  og  tusinde  Gange  nej!  —  I  begej- 
strede Skarer  fylkede  man  sig  omkring 
ham  og  svor  Troskabseden  til  ham  og 
Fanen.  Det  samme  gjorde  Stockholms 
trofaste  Borgerskab,  der  straks  var  traadt 
under  Vaaben,  og  Soldaterne  flokkede  sig 
om  ham,  rede  til  nu  som  for  at  ofre  Liv 
og  Blod  for  ham.  Frikorpser  bleve  op- 
rettede, og  hvor  Kong  Gustav  viste  sig 
jublede  man  ham  i  Mode;  det  var  som 
om  alle  toge  Parti  for  ham  i  Foleisen  af, 
at  der  var  en  Uret  imod  ham  at  gjøre 
god  igjen. 

Forunderlig  loftet  og  ligesom  frigjort, 
paa  ny  fuld  af  Ilaab,  Tillid  og  Stolthed, 
stillede  Gustav  sig  i  Spidsen  for  sit  Folk, 

og    med    sin    Naturs    hele    Spændstighed 
tvivlede  han  ikke  om  Sejren. 

En  skjonne  Dag  var  saa  Gøteborgs  Ind- 
vaanere  vaagnede  op  ved  Vaabenlarm  og 
Geværskud. 

Fjendtlighederne  med  Danmark  vare 
brudte  løs. 

Længe  havde  den  danske  Hegjering  bi- 
beholdt sin  fredelige  Politik,  alt  for  rede- 
lig til  at  laane  Øre  til  de  forskjellige  For- 
slag, der  vare  gjorte  den  baade  fra  preus- 
sisk og  russisk  Side,  men  da  det  taabelige 
Rygte  var  blevet  udspredt,  at  Gustav  d. 
Tredje  gjennem  Grev  Toll  skulde  have  for- 
søgt at  fremkalde  en  Revolution  i  Danmark 
ved  at  indbilde  gamle  Enkedronning  Juliane 
Marie,  at  hendes  Parti,  ja  hendes  Liv  var 
i  Fare,  dersom  hun  ikke  lod  sin  sindssyge 
Stedsøn  Kongen  og  Kronprinsen  fængsle, 
saa  kastede  man  omsider  Handsken,  og 
nu  var  Kronprins  Frederik  i  Spidsen  for 
Hæren  rykket  imod  Gøteborg. 

Befippelsen  var  stor  over  det  pludse- 
lige Angreb,  thi  der  gik  sælsomme  Rygter, 
Rygter  som  vare  blevne  drøftede  i  alle 
Vinhuse  og  Krostuer  hele  Landet  over, 
og  som  havde  fundet  Tiltro,  Gud  ved 
hvorledes.  Ikke  alene  Gøteborg,  men  hele 
Landet  vilde  snart  være  i  de  Danskes 
Hænder,  for  de  adelige  Stænder,  hed  det 

sig,  havde  ligefrem  solgt  Sverrig  til  Dan- 
mark! 

De  brave  Gøteborgere  trængte  sig  sam- 
men i  Gaderne,  blege  og  skrækslagne, 
men  tillige  fulde  af  Harme,  og  skrege  paa 
Hævn  over  dem,  der  saa  skjændigt  havde 
forraadt  deres  Fædreland  og  deres  Konge, 
og  Soldaterne  begyndte  at  gjøre  Mytteri 
over  for  Officererne.  Var  det  kanske  Me- 
ningen, at  Gustav  d.  Tredje  skulde  for- 
raades  ligesom  ved  Anjala,  saa  adløde  de 
ikke  dette  skammelige  Bud,  men  vare  rede 
til  at  rejse  sig  alle  som  én  og  give  deres 
foresatte  en  god  Dag  for  at  slaas  til  sidste 
Bloddraabe  for  deres  Drot.  Ja,  og  Bor- 
gerne, Raadet  —  skulde  de  maaske  tvinges 
I  il  at  se  paa,  at  Gøteborg  overgav  sig  og 
uden  et  Sværdslag  faldt  i  Fjendens  Hæn- 
der? 

„Da  Taabeiy  sagde  General  du  Rietz, 
da  hans  Adjutant  bleg  og  ophidset  kom 
farende  for  at  melde  om  Urolighederne 
blandt  Militæret  og  om  Folkestimlen  i  Ga- 
derne, der  truede  med  at  storme  Guver- 
nørens Hus,  „overgive  Byen  uden  et 
Sværdslag  —  ere  de  da  gale?  Og  Sol- 
daterne, forstaa  de  da  ikke,  at  hvad  der 
forlanges  af  dem  er  just,  at  de  skulle  slaas 
til  sidste  Mand  for  deres  Land  og  deres 
Konge?     (hids    Død,    hvad    anse 


de    mig, 

deres  Fører,  for?  —  Gaa,  Stolpe,  il  til 
Oberst  Adlerkrone  og  lad  ham  ufortøvet 
rykke  frem:  jeg  selv  følger  øjeblikkelig 
efter." 

Lolotte  havde  staaet  bleg  og  forskræk- 
ket lænet  til  Bordet  og  set  fra  den  ene 
til  den  anden.  Hun  knugede  Hænderne 
sammen,  turde  ikke  vove  at  spørge  og 
mødte  sin  Ægtefælles  Øjne  med  et  taare- 
fyldt  Blik. 

Med  Angest  og  Bæven  havde  hun  fulgt 
Begivenhedernes  Gang  ved  Armeen  i  Fin- 
land, hvorom  du  Rietz  havde  berettet 
hende  i  sine  Breve.  Oprørt  i  sit  inderste 
havde  hun  hørt  om  de  oprørske  Officerers 
Adfærd,  der  ligefrem  havde  truet  med  at 
bemægtige  sig  Kongens  Person,  da  de 
ikke  kuride  tvinge  ham  til  at  slutte  Fred, 
og  hun  havde  maaske  aldrig  følt  sig  saa 
knyttet  til  sin  Husbond  som  nu,  ved  at 
se,  hvor  urokkelig  han  stod  paa  Gustav 
d.  Tredjes  Parti. 

„De  mest  bekymrede  af  Kongens  Ven- 
ner have  raadet  ham  til  at  undrage  sig 
Faren,  men  det  vilde  se  ud  som  en  Flugt, 
og  jeg  kan  ikke  andet  end  billige  at  han 
bliver,  og  ærer  og  beundrer  ham  for  det 
Mod  og  d(tn  Fasthed,  han  udviser.  Den 
Tillid,  han  viser  mig  og  de  faa  han  kan 
stole  paa,  skal  jeg  aldrig  svigte." 

Saaledes  havde  du  Rietz  skrevet  til  sin 
Hustru,  og  Lolotte  havde  grædt  over 
dette  Brev.  Ja,  begge  disse  Mænd  vare 
lige  store  og  ædle  i  hendes  Øjne;  hun 
burde  være  taknemmelig,  aa,  saa  tak- 
nemmelig, og  alligevel  —  hvorfor  kunde 
hendes  urolige,  gjenstridige  Hjerte  da  ikke 
falde  til  Ro?  Religionen  lærte  jo,  at  Op- 
fyldelsen af  ens  Pligt  gav  Tilfredshed,  om 
ikke  Lykke,  hvorfor  kom  den  da  endnu 
stundom  op  i  hende  ligesom  i  Anger  og 
Fortrydelse,  hin  gamle  Følelse  af  at  have 
forsømt  og  ladet  noget  ugjort?  Var  det 
saa,  at  han ,  hvem  hun  var  flygtet  fra, 
havde  haft  noget  at  fordre  i  Kraft  af  sin 
K  j  æ  ri  i  gh  e  d  al  e  n  e  ? 

Hun  jog  Tanken  derom  fra  sig,  hun 
havde  jo  dog  maaske  ikke,  naar  alt  kom 
til  alt,  været  mere  for  ham  end  enhver 
anden  af  de  Kvinder,  han  havde  beundret, 
og  nu  i  Dag,  da  hun  stod  her  foran  sin 
ÆJgtefælle,  hvem  hun  i  den  sidste  Tid 
igjen  syntes  at  være  kommen  nærmere, 
var  hendes  Hjerte  saa  fuldt  af  alt,  hvad 
hun  syntes  hun  skyldte  ham,  hun  folte 
saadan  en  Trang  til  at  beholde  ham  til- 
bage hos  sig,  at  han  ikke  kunde  andet 
end  Lægge  Mærke  til  Kampen  i  hende. 

Han  kom  hen  til  hende.  „Det  er  bit- 
tert   for    mig,    at    man    kan    tro,   jeg    her 

kunde  svige,"  sagde  han  og  trykkede  Haan- 
den  mod  Panden,  „bittert  .  .  ." 

„Aa,  men  ingen  tror  det,  du  Rietz, 
ingen,  vær  sikker  derpaa!"  udbrød  Lolotte 
med  Øjnene  fulde  af  Taarer. 

„Charlotte,  min  bedste;"  han  tog  begge 
hendes  Hænder  i  sine  og  saa  hende  ind  i 
Ansigtet,  „jeg  frygter  for,  at  vort  Ægte- 
skab ikke  altid  har  været,  hvad  det  burde 
være,  at  Du  ikke  altid  har  følt  Dig  lykke- 
lig ved  min  Side  —  stakkels  Du!  Du  har 
vieret  meget  taalmodig,  meget  eftergivende 
og  har  baaret  alt  i  Tavshed,  jeg  Bjørn  burde 
have  været  ømmere,  mere  overbærende  ..." 

„Aa,  du  Rietz,  min  Ven,  tal  ikke  saa- 
ledes,  det  var  jo  fra  mig  det  kom  alt 
sammen,"  hulkede  Lolotte,  „sig,  o  sig,  at 
Du  har  tilgivet  mig!" 

„Tilgivelse  have  vi  alle  behov,  kjæreste 
Charlotte,  jeg  ikke  mindre  end  Du.  Jeg 
mente  det  godt  —  din  var  ikke  Skylden, 
om  Du  ikke  altid  forstod  det,  Du  fordrede 
noget  andet  og  mere  end  jeg  kunde  give. 
Men  lad  det  nu  alt  være  slettet,  min  Hustru, 
og  (i ud  være  med  Dig!" 

Han  bøjede  sig  et  Øjeblik  ned  over 
hende.  „Tro  ikke,  at  jeg  ikke  holdt  af 
Dig,  du  Rietz,"  hviskede  hun,  „jeg  agtede 
Dig  saa  højt,  saa  usigelig  højt  .  .  ." 

„Jeg  tror  Dig,   kjæreste     -  tror,  at  Du 

Marie  Henckel:  Lolotte.  1 1 


210 


holdt  af  mig  paa  din  Vis  og  takker  Dig 
for  den  Lykke,  Du  skjænkede  mig  —  en- 
gang!" 

Et  Øjeblik  efter  var  han  borte;  Lo- 
lotte  stod  med  Ansigtet  skjult  i  sine  Hæn- 
der og  en  skjærende  Fornemmelse  af  Sorg 
og  Anger  i  sit  Hjerte;  hun  lyttede  til  Sku- 
dene,  der  faldt. 

Da  Kong  Gustav  et  Par  Dage  efter  til 
Indbyggernes  Henrykkelse  selv  indtraf  til 
Gøteborg,  saa  hun  ham  ikke.  Hun  plejede 
sin  Ægtefælle,  der  dødelig  saaret  var  ble- 
ven bragt  til  sit  Hjem. 


Intet  kunde  være  kommet  Gustav  d. 
Tredje  mere  belejligt  end  denne  Krig,  der 
med  ét  gjengav  ham  hele  hans  Popularitet, 
han,  hvem  man  troede  solgt  og  forraadt 
af  sine  egne. 

Men  det  laa  ikke  i  hans  Interesse  at 
være  i  Strid  med  Danmark  nu,  tværtimod, 
der  taltes  saagar  om,  at  han  tænkte  paa 
at  gifte  sin  elleveaarige  Søn  med  Prinsesse 
Luise  Augusta,  skjønt  hun  allerede  var 
voksen  og  bortlovet  til  Hertugen  af  Au- 
gustenborg! Efter  at  Angrebet  paa  Gøte- 
borg var  slaaet  tilbage  skyndte  han  sig  i 
alt  Fald  at  slutte  Fred,  og  gjort  stærk  ved 

Enigheden  med  de  nfrelse,  benyttede  han 
med  sin  sædvanlige  Energi  Øjeblikket. 
Han  sammenkaldte  Stænderne,  og  ved  at 
give  dem  nye  Privilegier  fik  han  Friheds- 
akten  drevet  igjennem,  fik  den  Magt  skj ær- 
pet,  som  man  havde  villet  rive  ham  af 
Hænderne  —  det  var  Takken  for  sidst 
ved  Anjala! 

Ja,  endnu  en  Gang  stod  han  med  stolt 
løftet  Hoved  som  Sejrherre  lige  over  for 
sin  gjenstridige  Adel,  men  alligevel  rystede 
hans  mest  erfarne  Venner  paa  Hovedet. 
Det  var  kun  et  blodløst  Gjenfærd  af  hans 
Kongemagts  Vælde,  mente  de;  Grunden 
vaklede,  Gustav  d.  Tredjes  Sol  var  i  Færd 
med  at  dale. 

Ja,  Ilden  ulmede  under  Asken.  Og 
mens  der  arbejdedes  i  det  skjulte  og  stif- 
tedes hemmelige  Selskaber  og  Foreninger, 
var  det  saa,  at  den  mægtige  Bølge  derude 
fra,  som  den  franske  Revolution  affødte, 
skyllede  hen  over  Landene,  og  vel  sagtens 
bidrog  sit  til  at  Gustav  d.  Tredjes  Skjæbne 
fuldbyrdedes. 

„Mille  tonnére,  hvad  er  paa  Færde?" 
udbrød  Kongens  og  Damernes  Yndling, 
(\vn  altformaaende  Annfelt,  der  friseret 
Og  klædt  efter  den  nyeste  „gustavianske" 
Mode  traadte  ind  i  Forgemakket  og  løb 
lige    paa    Grev    Bjelke,    som    kom    ud    Ira 

Kongens  Gemakker.  „Deres  Excellence 
ser  jo  wahrhaftig  nd  som  den  vrede  Torden- 
gud  selv  .  .  ." 

„Vaas  —  ved  De  maaske,  hvorledes 
Tordenguden  saa  ud,  min  fine  Herre?" 
brummede  Bjelke,  og  Armfelt  lo.  Man 
kunde  vanskeligt  finde  større  Modsætninger 
end  disse  to  Adelsmænd,  som  stode  der 
lige  over  for  hinanden  —  Armfelt,  smuk, 
elegant,  smidig  og  sleben,  med  et  Par 
aandfulde  Øjne  i  det  fine,  regelmæssige 
Ansigt,  og  et  frivolt  Smil  om  den  smukke 
Mund  —  Bjelke,  sværlemmet,  noget  plumpt 
bygget,  med  et  vredladent  Udtryk  i  det 
haarde,  kantede  Ansigt  med  de  kraftige 
men  uskjønne  Træk. 

Han  maalte  Yndlingen  med  Øjnene. 

„De  synes  at  være  oplagt  til  at  more 
Dem,  Grev  Armfelt,"  sagde  han  med  d^n 
bistre  Panderynken,  som  var  ham  ejen- 
dommelig, „men  det  er  jeg  slet  ikke  .  .  ." 

„Virkelig  ikke?" 

„Nej,"  raabte  Bjelke  irriteret  ved  den 
andens  rolige  Overlegenhed,  „for  jeg  finder, 
at  det  hele  her  snart  er  ligt  et  eneste 
stort  Galehus,  hvor  ingen  lader  til  at  have 
Gnist  af  sund  Sans  eller  Haison  tilbage. 
Men  jeg  ryster  Støvet  af  mine  Fødder  og 
vender  ikke  mere  tilbage  til  dette  usalige 

Sted,  før  Gud  har  fundet  for  godt  at  aabne 
Øjnene  paa  de  forblindede!" 

„Mon  Dieu,  hvor  beklageligt!  Tør  man 
kanske  erfare,  hvad  der  har  sat  Deres 
Excellence  i  en  saadan  Misstemning  og 
bevæget  Dem  til  saa  fanatiske  Udtalelser? 
Hvad  er  her  egentlig  sket,  der  kan  have 
bragt  Grev  Sture  Bjelkes  Sind  i  saa  heftigt 
et  Opror?" 

„Her  er  sket  det,  Grev  Armfelt,"  Bjelke 
hævede  sin  Røst,  „at  man  nu  igjen  har 
faaet  Krigsnykker  og  bilder  sig  ind,  at 
man  lig  en  anden  Titan  kan  storme  Him- 
melen —  med  andre  Ord,  her  tænkes  paa 
intet  mindre  end  at  komme  Bourbonerne 
til  Hjælp  og  soge  at  gjenoprejse  det  faldne 
Kongedømme  i  Frankrig!  Skatter  skulle 
udskrives,  nye  Udrustninger  fordres  til 
Hæren,  kort  sagt  —  det  er  lutter  nye  Op- 
ofrelser, der  forlanges  af  os,  og  det  for  at 
fremme  et  saa  haabløst,  fortvivlet  Fore- 
tagende .  .  ." 

„Vanvid,  det  rene  Vanvid,"  lød  det  halv- 
højt henne  fra  en  Gruppe  yngre  Officerer, 
deriblandt  Kaptajn  Ribbing,  en  Søn  af 
(\t']\  tidligere  Rigsraad,  og  hans  Ven  Karl 
Ehrensvård,  Brodersøn  af  Admiralen, 
begge  ildfulde,  frisindede  og  fulde  af  Be- 
gejstring for  (\vn  iranske  Revolution. 

„De  tale  ellers  dristigt  her  i  Kongens 
Forgemak,  Messieurs !" 

„Ikke  en  Smule  for  dristigt,  Grev  Arm- 
felt! Der  tales  og  handles  dristigere  selv 
i  Kongens  Nærværelse  af  dem,  som  helst 
burde  tie,  og  hvad  jeg,  Sture  Bjelke,  her 
har  sagt,  har  jeg  ikke  taget  i  Betænkning 
at  sige  Kong  Gustav  selv,  ligesom  jeg 
agter  at  raabe  det  i  Ørene  paa  enhver  af 
hans  Kreaturer  og  Øjentjenere,  til  hvis 
Raad  han  lytter,  fordi  de  have  forstaaet 
at  smigre  hans  Forfængelighed." 

„Grev  Bjelke,"  Armfelt  var  ligbleg  af 
Harme  og  saa  sig  om  med  et  rasende 
Blik,  „ved  De  ikke,  ved  De  det  ikke 
alle  sammen,  Messieurs,  hvad  De  udsætte 
Dem  for  ved  at  føre  et  saadant  Sprog  paa 
dette  Sted?" 

„Saare  vel,  men  vi  kjende  ikke  til  sla- 
visk Frygt!"  busede  det  ud  af  Ribbing. 
Han  havde  fra  Barndommen  indsuget  Hadet 
til  Gustav  d.  Tredje,  baade  gjennem  Fade- 
ren og  sin  skjonne,  stolte  Moder,  der  al- 
drig havde  lært  at  tilgive,  og  efter  at 
Kongen  nu  oven  i  Kjøbet,  som  han  ind- 
bildte sig,  havde  staaet  ham  imod  ved 
hans  Bejlen  til  en  af  Hoffets  Skjønheder, 
Frøken  de  Geer,  skjulte  han  ikke  længere, 
at  han  hørte  til  de  misfornøjedes  Parti. 

„Nej,"  tilføjede  Bjelke  og  hævede  trod- 

sigt  Hovedet  endnu  et  Par  Tommer  højere 
end  han  bar  det  i  Forvejen,  „Sverrigs  æld- 
gamle Adel  lader  sig  ikke  kue,  nu  saa 
lidt  som  for!  Den  er  stærk,  og  den  vil 
vedblive  at  være  det,  trods  al  Tyranni  og 
Undertrykkelse !" 

Og  næsten  uden  at  hilse,  skred  han 
hovmodigt  ud  af  Døren.  Ehrensvård  og 
Ribbing  fulgte  ham,  efter  at  have  vekslet 
et  Blik  med  Pontus  Liljehorn,  som  stod 
henne  i  en  Vindusfordybning.  Men  Arm- 
felt stod  som  maalløs. 

„I  Guder,  hvilken  Frækhed,"  raabte 
han  til  Taube,  som  var  kommen  ind  i 
Forgemakket  et  Øjeblik  i  Forvejen.  „De 
hørte  det  vel,  Baron,  det  er  jo  det  rene, 
skjære  Oprør  og  Majestætsforbrydelse  . . ." 

„Ja,  og  disse  Trusler  vare  vel  næppe 
udstødte  hen  i  Vejret.  Det  maa  efter  min 
Mening  forebringes  Kongen,  der  maa  tages 
Forholdsregler  .  .  ." 

Liljehorn  havde  ligesom  tilfældig  nær- 
met sig. 

„Pardon,"  sagde  han  og  bukkede  ær- 
bod  igt  for  (\vn  mægtige  Armfelt,  „jeg  har 
ingen  Bet  til  at  give  Dem  Haad,  Messieurs, 
men  —  Hans  Majestæt  er  i  meget  ilde 
Lune  i  Dag,  bor  man  dog  ikke  være  var- 
som   med    hvad  man   forebringer  ham,    at 

han  ikke  i  sin  Harme  skal  foretage  et  eller 
andet  overilet  Skridt?" 

Armfelt  maalte  ham  med  et  mistroisk 
Blik. 

„Tak,  Kaptajn  Liljehorn,  jeg  er  Dem 
meget  forbunden,  men  jeg  tror  ikke,  at 
De  behover  at  gjore  Dem  nogen  Bekym- 
ring," sagde  han  tort,  og  ilede  forbi  ham 
hen  imod  Døren  til  Kongens  Gemakker, 
fulgt  af  Taube.  I  deres  Hastværk  vare  de 
mer  ved  at  falde  over  deres  egne  Ben, 
men  Taube  stodte  dog  Armfelt  paa  Armen 
og  hviskede:  han  havde  Ret,  tir  ikke  Kon- 
gen mere  end  nødvendigt. 

Gustav  kom  begge  sine  Venner  i  Mode. 
Han  saa  fortrædelig  og  ophidset  ud. 

„Xaa,"  sagde  han  og  kastede  et  Papir 
hen  ad  Bordet,  paa  hvilket  der  allerede  laa 
en  Dynge  Breve  og  Dokumenter  i  kaotisk 
Forvirring,  „gæt  hvad  man  nu  sender  mig 
—  en  ny  Beskyldning  mod  den  usalige 
Munck  for  Underslæb !  Den  arme  Djævel 
har  skabt  sig  endnu  flere  Fjender  end 
lian  havde  i  Forvejen,  efter  at  jeg  gjorde 
ham  til  Statholder  —  hvad  der  sagtens 
ogsaa  var  vel  meget,  det  indser  eg  nu. 
Men  hans  Forgjænger  var  døv  og  blind, 
og  ham  erstattede  han  i  alt  Fald  til  fulde, 
trods  al  sin  Anmasselse.  Nu  kommer  jeg 
naturligvis    til    at    lade    den    fortrædelige 

Sag  nærmere  undersøge  —  uhørt  skal  han 
i  det  mindste  ikke  dommes." 

„Han  synes  rigtignok  at  have  Skinnet 
imod  sig,"  sagde  Armfelt,  „men  naar  det 
kommer  til  Stykket,  er  der  maaske  næppe 
én  af  dem,  Deres  Majestæt  beærer  med 
Deres  Gunst,  som  ikke  kan  vente  sig  en 
lignende  Medfart;  en  skjønne  Dag  vil  der 
sagtens  ogsaa  regne  Anklager  ned  over 
mit  syndige  Hoved;  jeg  er  jo  kun  en  Par- 
venu  og  Lykkeridder,  og  staar  for  mange 
i  Vejen  .  .  ." 

„Xaa,  synger  Du  nu  ogsaa  paa  den 
Vise,"  afbrød  Gustav  utaalmodig,  „ja,  det 
kan  jo  ikke  nægtes,  at  de  Herrer  sætte 
mig  Stolen  artigt  for  Døren.  Pechlin  og 
Bjelke  have  været  her  i  Dag  som  Ord- 
førere; man  modsætter  sig  ligesom  ved  An- 
jala  mine  Planer,  vil  ikke,  at  jeg  maa 
gribe  til  Vaaben  for  mit  kjære  Frankrig, 
men  tvinger  mig  til  roligt  at  se  paa  Ræds- 
lerne derovre  —  for  tusind  Pokker,  have 
de  da  intet  Hjerte  i  Livet?  og  er  jeg  ikke 
Konge  endnu  trods  det  at  jeg  ikke  kan 
begynde  nogen  Krig  uden  Stændernes 
Samtykke?"    Han  stampede  i  Gulvet. 

„Men  er  Bjelke  da  almægtig,  Deres 
Majestæt?"  raabte  Armfelt,  „er  det  hele 
Adelens,  hele  folkets  Høst,  der  taler  gjen- 
nem   ham?" 

„Nej,  men  Du  ved  lige  saa  godt  som 
jeg,  at  det  er  de  manges  Rost.  I  him- 
melske Magter,  gode  eller  onde,  har  da 
min  Kongegjerning  været  forgjæves?  er 
del  saa,  at  jeg  aldrig  kan  faa  denne  Hydra 
tilintetgjort,  som  stadig  paa  ny  stikker 
Hovedet  frem  i  mit  Rige?  Lad  denne 
Adel,  som  evig  raaber  paa  sine  Rettig- 
heder, se  sig  i  Spejl  —  hvad  er  der  ble- 
vet af  dens  Magt  i  det  ulykkelige  Frank- 
rig. Hvad  er  Ludvig  d.  Sekstendes  Fejl 
i  Sammenligning  med  disse  Herrer  af 
Blodets?  —  Aa,  kunde  man  her  som  dér 
rømme  op  i  deres  Rækker,  de,  der  ville 
foreskrive  Love,  men  ikke  selv  underordne 
sig  dem  .  .  ." 

Gustav  knyttede  Hænderne,  hans  Øjne 
lynede. 

„Deres  Majestæt  maa  være  paa  Deres 
Post  mod  tiere  af  Deres  kjære  og  tro 
Undersaatter,"  sagde  Taube  alvorlig,  „dvn 
franske  Revolution  har  affødt  en  farlig 
Aand,  det  bliver  nødvendigt  at  tage  nogle 
Forholdsregler." 

„Hvad  vil  Du,  at  jeg  skal  gjore?  Ind- 
skrænke Pressefriheden,  som  jeg  allerede 
én  Gang  har  maattet  gjore?  —  Se  her," 
Gustav  greb  nogle  Blade,  der  laa  paa  Bor- 
det, „et  Par  nye  Smædeskrifter,  i  hvilke 
man  stempler  mig  som  d^n  kronede  For- 

dærver,  Præstehaderen,  fra  hvem  al  For- 
argelsen udgaar!  Jeg  og  mit  Hof  bliver 
skildret  paa  en  for  Resten  ikke  uvittig 
Maade.  Portrætterne  ere  ligefrem  ypperlig 
tegnede  trods  Karikeringen  —  det  er  sandt, 
mens  jeg  husker  det  Armfelt,  jeg  ønker 
ikke,  at  Du  lader  Dig  eskortere  ligefrem 
af  Æresvagt  og  kommer  ansættende  i 
sligt  prunkende  Optog  her  til  Slottet,  som 
Du  har  gjort  et  Par  Gange,  det  tager  sig 
latterligt  ud,  mon  ami  —  og  for  Resten 
railleres  der  over  alt  mellem  Himmel  og 
Jord  .  .  ." 

„Og  det  vil  Deres  Majestæt  virkelig 
taale?"  raabte  Armfelt,  der  var  bleven 
morkerod  i  Ansigtet. 

„Taale?"  Gustav  smilede.  „Vilde  Du 
kanske,  at  jeg  uden  Pardon  skulde  lade 
Misdæderne  kaste  i  Fængsel  og  tiltale  for 
Majestætsforbrydelse?" 

„Nej,  men  .  .  ." 

„Der  har  hersket  Misfornøjelse  nok 
med  de  Forbud,  jeg  har  udstedt  med  Hen- 
syn til  Bladenes  alt  for  dristige  politiske 
og  sociale  Udtalelser,  som  udøve  en  saa 
skadelig  Indflydelse  paa  den  uoplyste  Del 
af  Befolkningen  og  ophidser  Gemytterne 

det  har  kun  affødl  Smædeskrift-Littera- 
turen. At  straffe  nogen  nu  for  personlige 
Angreb,  og   fordi   man   blandt  andet   vover 

at  kalde  flere  af  mine  nærmeste  Omgivel- 
ser for  nogle  anmassende  Narre  og  Abe- 
katte, vilde  være  smaaligt  og  uklogt." 

„Men  den  sidste  lille  aimable  Pjece, 
som  Deres  Majestæt  omtalte  .  .  ." 

„Jeg  tror  næsten,  at  jeg  ved  fra  hvis 
Pen  den  stammer!  Det  er  en  Tak  for 
mit  lille  Digt:  „Honshnset",  hvori  jeg  jo 
rigtignok  har  tilladt  mig  at  satirisere  en 
Del  over  mine  kvindelige  Antagonister, 
disse  politiserende  og  kanaliserende  Damer, 
der  have  rottet  sig  sammen  ved  mine 
Søskendes  Hof,  og  som  ere  mig  en  sand 
Horrenr.  Jeg  har  i  Sinde  at  tage  Re- 
vanche ved  en  lille  anonym  Artikel  i 
„Ugens  Tidninger"  .  .  ." 

„Ah,  en  Artikel,  som  sikkert  vil  faa 
baade  Næb  og  Kløer,  kj ender  jeg  Deres 
Majestæt  ret,"  udbrød  Taube  og  lo. 

Arm  felt,  der  vedblivende  saa  krænket 
ud,  trak  et  Papir  frem.  „Jeg  har  ellers 
noget,  som  kanske  vil  give  Deres  Maje- 
stæt en  Del  at  tænke  paa,"  sagde  han. 
Det  er  en  Navnefortegnelse  over  Medlem- 
merne af  en  adelig  Klub,  der  skal  have 
I  il  Formaal  at  fremme  alle  aritiroj  alistiske 
Bevægelser;  det  er  lutter  unge  Sværmere, 
som  det  lader,  der  ere  begejstrede  over 
Kongedømmets  Fald  i  Frankrig." 

„(iiv   hid,"    sagde    Gustav   —   „nej,    lad 

hellere  Schrøderhejm  faa  det,  han  kan 
senere  læse  det  for  mig.  Jeg  bekymrer 
mig  just  ikke  saa  meget  om  disse  Hane- 
kyllinger, der  gale  uden  at  vide  hvad  de 
egentlig  ville,  og  for  i  Dag  trænger  jeg  til 
at  glemme  Ærgrelserne  og  Fortrædelig- 
hederne —  Gud  ved,  de  have  været  mange 
i  den  sidste  Tid!  Det  med  Munck  harmer 
mig  ikke  mindst,  og  saa  have  de  gruop- 
vækkende Begivenheder  i  Frankrig  kastet 
som  en  Brand  i  mit  Sind.  Aksel  Fersen  har 
i  sine  sidste  Breve  fra  Paris  skildret  mig 
den  kongelige  Families  Nød  saa  indtræn- 
gende, at  jeg  mere  end  nogen  Sinde  bræn- 
der af  Længsel  efter  at  komme  den  til 
Hjælp  —  men  jeg  formaar  jo  intet  her! 
Hensynet  til  mit  Lands  Finanser  byder 
mig  at  hikke  baade  Pung  og  Hjerte  — 
foreløbig  —  det  indser  jeg,  men  det  er 
sandelig  med  en  bitter  Følelse  af  min 
egen  Afmagt,  at  jeg  i  Morgen  tager  Afsked 
med  Grev  de  Vargennes,  der  sikkert  havde 
ventet  sig  ganske  andre  Resultater  af  sin 
.Mission." 

„Hm,"  —  Armfelt  pillede  ved  det  for- 
gyldte Øjeglas,  der  hang  uden  paa  hans 
Kalvekryds,  „Hertugen  af  Sødermanuland 
skal  nok  ogsaa  have  modarbejdet  Deres 
Majestæt  en  Del   her  .  .  ." 

„Han         aa  ja,  han  indbilder  sig  jo,  at 

han  kan  profetere.  Jeg  tror,  Herren 
hjælpe  mig,  at  han  er  bleven  forrykt, 
siden  den  Charlatan  Ulvenklon  har  faaet 
Fingre  i  ham." 

„Hertug  Karl  er  unægtelig  meget  over- 
spændt, men  han  er  tillige  meget  herske- 
syg og  ærgjerrig,  Deres  Majestæt,  og  det 
benytter  man  sig  af  —  ikke  altid  til  Gunst 
for  Deres  Majestæt  .  .  ." 

Gustav  saa  hastig  op.  „Tag  Dig  i  Agt, 
Armfelt,"  sagde  han,  „Du  ynder  ikke  Her- 
tugen, ved  jeg  nok,  han  har  jo  forsøgt  at 
stikke  Dig  ud  hos  den  celebre  lille  Frøken 
Hudenskjold,  men  jeg  vil  ikke  opirres 
mere  mod  min  Broder,  end  jeg  er  i  For- 
vejen; det  har  kostet  mig  Møje  nok  at 
bekjæmpe  min  Mistanke  til  ham  efter 
Anjala- Affæren." 

Han  rejste  sig  heftig  op,  og  skjød  Stolen 
ind  under  Bordet.  „Naa,  jeg  vil  som  sagt 
ikke  plages  mere  i  Dag  —  Oxenstjerna 
venter  paa  at  jeg  skal  hore  hans  sidste 
nye  Digt,  som  han  vil  læse  for  Venne- 
kredsen. Han  vandrer  sine  egne  høje  og 
rene  Veje,  og  giver  i  Modsætning  til  sine 
Forfædre,  de  bekjendte  Statsmænd,  al 
Politik  en  god  Dag  —  og  klogt  gjør  han! 
Den,  der  kunde  gjøre  ligesaa  —  kunde 
sætte    alle   Hensyn    til  Side,    glemme    alle 

Byrder  og  besværlige  Pligter  for  en  liden 
Stund  .  .  ." 

„Med  andre  Ord:  glemme  at  være 
Konge!"  Taube,  i  hvis  uforanderlig  gode 
Lune  der  var  noget  smittende,  lo.  „Men 
det  vilde  Deres  Majestæt  ikke,  selv  om 
De  kunde  —  det  vilde  være  en  Umulig- 
hed!" 

Gustav  lagde  venligt  Haanden  paa  hans 
Skulder.  „Du  har  Ret,  Taube,  og  jeg  kunde 
ikke,  selv  om  jeg  vilde !  Jeg  fødtes  jo  dertil, 
jeg  viedes  og  salvedes  til  mit  høje  Kald, 
og  —  jeg  tror  paa  Kongedømmet  af  Guds 
Xaade,  tror  fast  og  urokkeligt  derpaa  som 
paa  Livet  selv!  —  Kom  saa,  og  lad  os  gaa 
til  Oxenstjerna,  i  hans  og  Eders  Selskab 
føler  jeg  dog,   at  jeg  endnu  har  Venner!" 


Mens  Kong  Gustav  søgte  at  glemme 
Ærgrelserne    og   Fortrædelighederne,    og 

hørte  paa  Digte  og  Musik  i  sine  udvalgtes 
Kreds,  samledes  lire  Mænd  i  et  afsides 
liggende  Hus  i  Stockholm. 

De  kom  én  efter  én,  indhyllede  i  mørke 
Klædes  Kapper,  og  paa  deres  Hoveder 
havde  de  tarvelige  Filthatte,  hvis  Skyg- 
ger gik  dem  temmelig  langt  ned  over 
Øjnene.     En  Mand  lukkede  dem  paa  deres 

Banken  ind  af  Gadedøren,  og  saa  stege 
de  med  et  tavst  Nik  op  ad  den  brøst- 
fældige, knagende  Trappe  til  andet  Stok- 
værk, og  gik  ind  i  det  lave,  skumle  Væ- 
relse, hvis  sodede  og  tilrøgede  Bjælke- 
loft næsten  hang  ned  paa  deres  Hoveder. 

Midt  paa  Gulvet  stod  et  ormstukkent 
Egetræs  Bord  med  et  Dusin  Stole  omkring. 
Men  Stolene  vare  tomme  paa  de  fire  nær. 

Og  de  lire  Mænd,  som  havde  indtaget 
Pladserne,  vare:  Grev  Klas  Horn,  Grev 
Ribbing,  Pontus  Liljehorn  og  Anckar- 
strøm. 

Liljehorn,  der  sad  for  Bordenden, 
rejste  sig  med  et  Papir  i  Haanden.  „Vore 
Venner  og  Medforbundne  vide,  at  vi  ere 
forsamlede  her,  og  hvad  det  gælder," 
sagde  han,  „Pechlin,  Bjelke,  Ehrensvård 
og  de  andre  have  underskrevet  dette  Papir, 
og  hvad  der  nu  videre  skal  ske  beror  paa 
os.  De,  Anckarstrøm,  er  den,  der  først 
undfangede  Tanken  .  .  ." 

Anckarstrøm  nikkede. 

„De,  Grev  Ribbing,  og  senere  vi  andre, 
have  tiltraadt  Forslaget,  og  det  er  altsaa 
nu  besluttet,  fast  og  uigjenkaldeligt:  han 
skal  do!" 

De  andre  nikkede,  idet  de  hver  for  sig 
gjentoge  Ordene:  han  skal  dø,  og  alle  fires 

Hænder  modtes  over  den  opslagne  Bibel, 
der  laa  midt  paa  Bordet.  Et  Øjeblik  var 
der  stille  i  Stuen  —  en  forunderlig  høj- 
tidsfuld Stilhed.  Skjæret  af  den  ned- 
gaaende  Sol,  der  stjal  sig  ind  gjennem  de 
smaa  snavsede  Ruder,  faldt  hen  over  de 
unge,  bestemte  Ansigter,  alle  saa  højst  for- 
skjellige  i  deres  Udtryk,  men  uden  Spor 
af  Vaklen  eller  Tvivl.  Ribbing  og  Anckar- 
strøm  saa  mest  ophidsede  ud. 

„Daaden,  der  skal  udfores,  maa  ske 
naar  Tid  og  Lejlighed  gives ;  det  maa  bero 
paa  et  Tilfælde  om  det  skal  være  snart 
eller  endnu  vente  en  liden  Stund,"  sagde 
Liljehorn,  der  fremdeles  forte  Ordet,  „men 
den  Haand,  der  skal  fore  Slaget,  hvem  af 
os  vil  først  række  den  frem?" 

Ribbing  og  Anekarstrom  rejste  sig  sam- 
tidig. 

Ribbings  Ansigt  glødede,  han  havde 
maaske  aldrig  lignet  sin  smukke,  stolte 
Moder  mere  end  i  dette  Øjeblik,  hvor 
Hadet,  som  hun  saa  uforsonligt  havde 
indpodet  ham,  blussede  op  i  hele  dets 
Styrke.  „Jeg,  som  den  mest  krænkede, 
begjærer  Retten  til  at  være  den  første 
her,"  sagde  han. 

Men  Anckarstrøms  mørke  øjne  loer  med 
hvasse    Blik    rundt    i   Kredsen.    „Jeg  kan 
ikke    frivillig    overdrage    Dem  den,   Rib- 
Marie  Heuckel:  Lolotte.  15 

bing,"  sagde  han  med  sin  hirse  Soldater- 
røst, „jeg  har  lige  saa  megen  Grund  til 
Klage  som  De,  jeg,  hvem  man  kastede  i 
Fængsel,  fordi  jeg  sagde  min  Mening  for 
dristig  og  for  højt;  lad  da  Lodtrækning 
afgjøre,  hvem  af  os  to  det  skal  være." 

Ribbing  samtykkede,  og  et  Øjeblik  efter 
var  Sagen  afgjort.  Loddet  havde  truffet 
An  c  kar  strøm. 

Og  da  Solen  var  dalet  og  dens  Skjær 
ikke  længere  spillede  paa  de  grønlige 
Huder,  listede  de  fire  Mænd  igjen  bort  fra 
det  forfaldne  Hus  og  den  mennesketomme 
Gade,  og  ikke  en  levende  Sjæl  i  Stockholm 
undtagen  de  indviede,  Kong  Gustav  mindst, 
anede,  at  hans  Dødsdom  i  denne  Stund 
var  bleven  fældet. 


XIV. 

Det  var  Magsvejr  og  det  var  kun  smaa 
Bølger,  der  rullede  ind  mod  Stranden  ved 
det  lille  Fiskerleje.  / 

Sagte  og  ensformigt  lede  deres  Plasken 
mod  de  store  Sten  der  længst  ude,  og 
taktfast,  med  sindig  Toven  kom  de  rul- 
lende et  Stykke  ind  over  det  hvide  Sand, 

sprøjtende  fine  Skumstriber  ind  mellem 
Tangbunkerne  og  Gruset.  Violette  og  rosen- 
røde, guldbræmmede  Skyer  sejlede  ude  i 
Horisonten,  hvor  Himmel  og  Havflade 
svømmede  i  ét,  og  hist  og  her  dukkede 
et  lille  hvidt  Punkt  frem,  der  lignede  en 
Maage  paa  sin  Flugt. 

Højere  oppe  paa  Land,  hvor  Fisker- 
hytterne laa  spredte  mellem  deres  Baade- 
skure  og  Garn,  der  vare  udspændte  til 
Tørring,  slog  den  blandede  Lugt  af  Tjære, 
Fisk,  raadden  Tang  og  Tørverøg  en  i 
Mode.  Der  gik  nogle  barbenede,  solbrændte 
og  hvidhaarede  Smaaunger  og  legede; 
snavsede  og  pjaltede  som  de  vare,  tum- 
lede de  sig  om  Kap  med  deres  Kamme- 
rater Grisene,  der  vare  slupne  løs  fra  en 
vældig  So,  som  gik  og  rodede  i  en  Dynge 
Affald.  Der  trippede  ogsaa  nogle  kaglende 
Høns  omkring  og  søgte  efter  et  Par  fat- 
tige Korn,  og  der  sad  en  forpjusket  Hane 
oppe  paa  et  Risgjærde  og  nød  sin  egen 
Storhed,  men  der  var  ellers  ikke  noget  at 
se  paa  uden  Havet  derude  —  Havet  atter 
og  atter. 

Jo,  der  kom  en  Kvinde  gaaende  ned 
over  den  sandede  Skraaning,  som  førte  til 
Strandkanten. 

Hun  var  sortklædt,  med  lange  Halv- 
handsker   og    et    Kniplingstørklæde,     der 

ligesom  et  Slør  var  kastet  over  Hovedet 
og  Skuldrene.  Hun  gik  ganske  langsomt 
for  at  nyde  Martsaftenens  usædvanlige 
Skjønhed,  og  indaandede  den  friske  Søluft 
i  lange  fulde  Drag.  Børnene  kiggede  lidt 
efter  hende  —  det  var  jo  den  rare,  ven- 
lige Frue  oppe  fra  Gaarden  hinsides  Brin- 
ken, som  næsten  hver  Dag  kom  spad- 
serende og  sad  og  saa  ud  over  Vandet. 
De  dristigste  af  dem  plejede  at  løbe  hen 
til  hende  og  vise  hende  deres  Fund  af 
Rav  og  Muslingeskaller,  og  hun  nikkede 
altid  saa  mildt  til  dem,  snakkede  med 
dem  og  gav  dem  ofte  Skillinger  —  naar 
det  da  ikke  traf  sig,  at  hun  sad  i  altfor 
dybe  Tanker  og  slet  ikke  ændsede  dem. 
Selv  i  Stormvejr  kom  hun  ofte,  og  var 
der  Baade  ude  paa  Søen,  stod  hun  gjerne 
i  en  Klynge  af  Kvinder  og  Børn,  som 
ængsteligt  spejdede  efter  deres  kjære,  hvis 
skrøbelige  Fartøjer  kjæmpede  sig  gjennem 
Brændingen,  og  „Fruen"  havde  da  altid 
et  mildt  og  venligt  trøstende  Ord  at  sige 
enhver. 

I  Dag  gik  hun  forbi  Børnene  uden  at 
standse,  og  satte  sig  paa  en  Sten  nede 
ved  Strandbredden,  med  Fødderne  plantede 
i  det  hvide  Sand.  Hun  strøg  Haaret  bort 
fra  Panden,  støttede  Hovedet  til  Haanden, 
og  sad  og  stirrede  ud  over  <.\vn  blinkende 

Havflade  —  langt,  langt  bort,  ud  i  det 
uendelige  Fjerne. 

Det  var  Charlotte  du  Rietz. 

Hun  var  Enke.  Du  Rietz,  der  aldrig 
fuldkommen  havde  forvundet  de  Saar, 
han  fik  ved  Gøteborg,  hvor  han  til  det 
sidste  havde  kjæmpet  for  sin  Konges  Sag, 
som  intet  i  Verden  havde  kunnet  bevæge 
denne  retskafne  Jernmand  til  at  svigte, 
var  død  nogle  Aar  efter  Krigen  paa  sit 
Gods  Hedensberg,  hvortil  han  havde  truk- 
ket sig  tilbage. 

Ægtefolkene  havde  ikke  været  meget 
for  hinanden  i  alle  disse  Aar,  efter  at 
Skyggen  havde  sænket  sig  imellem  dem. 
Det  havde  været  et  kjøligt,  men  aldrig 
ufredeligt  Samliv,  et  Samliv  nærmest  som 
mellem  to  fremmede,  der  undertiden  havde 
bibragt  Lolotte  Følelsen  af,  at  hendes 
bedste,  varmeste  Følelser  maatte  fryse  til 
Is.      Men    i    Slutningen    havde    det    været 


anderledes. 

Lolotte  havde  plejet  sin  Husbond  saa 
ømt  og  trofast  i  de  Dage,  da  han  laa 
haardt  saaret,  havde  fremdeles  vist  ham 
en  saadan  Omsorg  og  bestræbt  sig  saa- 
ledes  for  at  være  ham  til  Behag,  at  Tiden, 
der  fulgte  paa,  ligesom  havde  bragt  de 
gamle  Dages  Fred,  Tillid  og  gode  For- 
staaelse  tilbage.     Et  Gjenskin  af  Fortidens 

Lykke  havde  forsødet  du  Rietz'  sidste 
Leveaar,  og  en  dyb  Tilfredshed  havde 
sænket  sig  i  Lolottes  Hjerte! 

Nu  var  Baandet  løst  og  hun  var  fri. 
Fri,  men  med  en  stærk  Fornemmelse  af 
Tomhed  og  Forsagthed. 

I  den  første  Tid  efter  Dødsfaldet  var 
hun  bleven  boende  paa  Hedensberg,  men 
saa  havde  hun  kjobt  sig  en  mindre  Ejen- 
dom herude  i  Nærheden  af  Havet.  Den 
stille,  højtidelige  Granskov,  og  den  lille 
venlige  Lund  uden  for  Gaarden,  med  de 
slanke  Bøge  og  de  fine,  gratiøse  Birke- 
træer, tiltalte  hende  begge  lige  meget,  men 
fremfor  alt  var  det  Havet  med  dets  evig 
vekslende  Stemninger,  der  drog  hende  til 
sig.  Hun  kunde  sidde  i  hele  Timer  ved- 
Strandbredden  og  lade  den  friske  Søluft 
svale  sin  Pande  og  sine  Kinder,  og  blev  al- 
drig træt  af  at  iagttage  Bølgernes  Leg  der- 
ude, eller  de  stolte  Sejlere,  der  vuggede  sig 
paa  deres  Toppe;  hun  elskede  at  se  Hav- 
fladen ligge  klar  og  blank,  afspejlende  den 
blaa  Himmel  oven  over  sig,  og  hun  følte 
en  Slags  dragende  Gru  ved  at  se  det  i 
Oprør,  stormpisket  og  vildt.  Efterhaanden 
var  hun  bleven  fortrolig  med  hver  en 
Plet,  hvert  et  Punkt  langs  Kysten  ved  det 
lille  Fiskerleje,  og  hun  levede  mere  i  Na- 
turen nu,  med  al  dens  rige  Skjønhed,  end 
hun  havde  gjort  hele  sit  tidligere  Liv. 

Men  det  var  dog  ikke  altid  nok. 

Savnet,  den  gamle  Længsel  efter  noget 
mere,  noget  ubestemt,  greb  hende  til  Ti- 
der med  en  sælsom  Magt.  En  Trang  til 
igjen  at  blande  sig  mellem  Menneskene, 
til  at  leve  mellem  sine  Jævnbyrdige,  leve 
Livet  saaledes  som  hun  engang  havde 
levet  det,  vaagnede  stundom,  skjont  hun 
søgte  at  indbilde  sig  selv,  at  de  ugentlige 
Besøg  af  den  gamle  Præst  —  med  eller 
uden  hans  bedre  Halvdel  —  og  af  Soren- 
skriverens Fuldmægtig,  der  gjennemgik 
hendes  Regnskaber  med  hende,  aller  af 
og  til  at  tilbringe  en  Dag  i  Landshøv- 
dingens  og  hans  tre  fregnede  Døtres  Sel- 
skab, i  Grunden  maatte  være  Adspredelse 
nok,  ikke  at  tale  om,  at  hun  jo  havde 
sine  kjære  Boger  og  sin  Musik  til  at  for- 
korte sig  Ensomheden  med. 

Og  nu  i  den  sidste  Tid  havde  Uroen 
været  stærkere.  De  Venner  og  Slægtninge, 
med  hvilke  hun  stod  i  Brevveksling,  havde 
skrevet  hende  saadanne  sælsomme  Ting 
til,  der  var  slig  en  Gjæring  og  Bevægelse 
i  alle  Gemytter  —  det  var  som  om  der 
laa  et  Uvejr  i  Luften,  syntes  hun. 

Lolotte  sad  endnu  i  sine  egne  Tanker, 
da  en  lille  hvidhaaret  Purk  kom  styr- 
tende hen  imod  hende.  lians  Far  havde 
været   i  Byen,   der  havde  været  Breve  til 

Fruen  paa  Gaarden,  og  nu  kunde  han  fly 
hende  dem  med  det  samme,  havde  Mor 
sagt. 

Lolotte  greb  ivrigt  Brevene.  Det  ene 
var  fra  hendes  Kusine  Baronesse  Essen 
-  aa,  saa  stort  det  var  i  Dag,  tænkte  hun 
med  et  lille  Smil.  Ja,  Charlotte  plejede  at 
berette  om  lost  og  fast,  og  faa  alting 
med! 

Læsningen  tog  Tid,  og  den  fængslede 
hende  mere  og  mere,  jo  længere  hun  kom 
ind  i  Brevet.  —  „Her  er  skrækkelig  uro- 
ligt og  bevæget  i  de  vante  Kredse,  ma 
ehére,"  skrev  Fru  v.  Essen,  „og  her  fore- 
gaar  sælsomme  Ting.  Munck,  den  forrige 
Staldmester,  Kongens  —  og  som  onde 
Tunger  engang  vilde  paastaa  ogsaa  Dron- 
ningens -  Yndling,  hvem  Gustav  d.  Tredje 
paa  alle  Maader  har  trukket  frem  og  over- 
ost med  Naadesbevisninger,  har  gjort  sig 
skyldig  i  Underslæb  og  gement  Falsk- 
møntneri, og  er  bleven  afsat  fra  sit  Em- 
bede og  sat  under  Tiltale,  men  Dommen 
er  ikke  falden  endnu.  Mange  Historier 
ere  komne  op  om  ham,  og  Kongen  tager 
sig  det  meget  nær;  han  har  i  lang  Tid 
ikke  villet  tro  derpaa,  men  er  nu  endelig 
bleven  overbevist.  Munck  var  en  Ignorant 
trods  sit  slebne  Væsen  og  det  smukke 
Ydre,   der   daarede  saa  mange,    og    hans 

Frækhed  gik  til  sidst  for  vidt;  desværre 
har  det  skadet  Kongen  en  Del  i  Folks 
Øjne,  at  han  har  næret  saa  megen  For- 
kjærlighed  for  ham.  Tænk  blot,  en  af 
Dronningens  Kammerfruer,  der  har  været 
hans  Elskerinde,  Mamsel  Rannstrom,  har 
man  givet  Gift  i  nogle  Østers,  siges  der, 
fordi  det  hed  sig,  at  hun  vidste  Besked 
med  visse  Historier,  der  vare  i  Omløb  i 
Enkedronningens  Tid.  Ja,  her  gaar  visse- 
lig mange  Ting  i  Svang,  ma  chére  Char- 
lotte, tak  Du  Gud,  at  Du  er  borte  fra  det 
hele.  Kongen  har  skæmmet  sig,  han  er 
ganske  vist  lystig  ved  Féterne  som  altid, 
og  fuld  af  Vid  og  Lune,  men  det  er  en 
forceret  Lystighed.  Man  sender  ham  sta- 
dig Trusselsbreve  og  Advarsler,  men  med 
sin  ridderlige  Tænkemaade  og  sit  usigelig 
forsonlige  Sindelag,  vægrer  han  sig  stadig 
ved  at  tro,  at  det  har  noget  at  betyde,  og 
det  hedder  sig  dog  end  ydermere,  at  der 
i  Vinter  er  opdaget  en  Klub  af  lutter  mis- 
fornøjede unge  Adelsmænd,  som  især  have 
deres  Tilhold  hos  Ribbings  paa  Huf- 
vudstå,  hvor  baade  Klas  Horn  og  Pontus 
Liljehorn  ogsaa  komme.  Det  skulde  gjøre 
mig  ondt  for  Horns  vakre  unge  Hustru, 
dersom  han  har  blandet  sig  ind  i  noget 
ulovligt,  han  har  en  a-del,  men  svag  Ka- 
rakter.    Ponius    er   og   bliver   et    urolist 

Hoved,  man  ved  aldrig  hvor  man  har 
ham;  han  er  bleven  skuffet  i  sin  Ærgjer- 
righed  som  saa  mange  andre,  men  Essen 
mener  dog,  at  man  har  mindre  at  frygte 
af  ham  end  af  den  hadefulde  Ribbing. 
Gode  Gud,  Lolotte,  hvor  jeg  skjælver  for 
at  se  dette  Menneske,  siden  jeg  foretrak 
Essen  for  ham;  jeg  ved,  at  han  aldrig  har 
tilgivet  mig  saa  lidt  som  Kongen,  der  til- 
lod sig  at  blande  sig  i  Sagen  —  jeg  tror 
ham  i  Stand  til  alt,  hvor  hans  Lidenskab 
kommer  med  i  Spillet. 

Hvad  der  ogsaa  bidrager  til  den  uhygge- 
lige Stemning  blandt  Hofpersonalet  er 
Hertug  Karls  Adfærd.  Han  er,  entre  nous, 
sin  Gemalinde  saa  utro  som  nogen  —  det 
regnes  jo  nu  med  til  bon  ton!  Den  ægte- 
skabelige Troskab,  raa  ehére,  er  rent 
gaaet  af  Mode,  og  det  anses  ligefrem  for 
ridicult  naar  Manden  ikke  har  sin  Mæ- 
tresse,  Konen  sin  Amant  —  men  han  vil 
gjerne  give  det  Skin  af,  at  han  kun  lever 
for  de  aandelige  Interesser.  Han  holder 
lange  mystiske  Sammenkomster  med  sine 
fortrolige,  Cederstrøm,  Charlatanen  Ulven- 
klon,  Armstrøm  og  liere  andre,  og  han  paa- 
staar  fuldt  og  fast,  at  de  kunne  sætte  sig  i 
Forbindelse  med  Aanderne,  og  har  Syner 
og  Aabenbaringer,  der  varsle  de  sælsomste 
Ting;    nylig    har  han    saaledes    forudsagt 

et  snarligt  Dødsfald  i  den  kongelige  Fa- 
milie, og  han  skal  ogsaa  fuldt  og  fast  tro 
paa,  at  Kronen  engang  vil  tilfalde  ham 
selv.  Ja,  en  uhyggelig  Personage  er  han, 
og  jeg  vil  betro  Dig,  at  Kongens  Venner 
nære  en  vis  Mistanke  til  ham  og  Bekym- 
ring for  den  svagelige  Kronprins,  der  har 
været  syg  igjen.  Kongen  er  vred  paa  sin 
Broder,  der  nu  aabenlyst  begunstiger 
baade  den  intrigante  Peehlin,  og  Bjelke 
og  Hessenstejn,  han  kalder  det  for  et 
Uvæsen,  der  drives,  og  opholder  sig  mest 
paa  Haga.  Dronningen  viser  sig  næsten 
aldrig  nu,  hun  skal  være  bitter  og  tung- 
sindig. 

Kongen  spurgte  ellers  til  Dig  forleden 
—  det  gjor  han  undertiden,  en  passant, 
men  der  kommer  altid  et  vemodigt  Ud- 
tryk i  hans  Ansigt  naar  han  omtaler  Dig. 
Du  husker  nok,  jeg  fortalte  Dig,  hvor  rørt 
han  takkede  mig  dengang  da  jeg  havde 
ladet  det  lille  Billede  af  Dig  kopiere  og 
sendte  ham  det;  det  hørte  til  en  af  hans 
kjæreste  Souvenirs,  sagde  han.  Mon  Dieu 
ja,  man  skal  vel  ikke  tillægge  det  for  stol- 
en Betydning,  da  man  jo  nok  ved,  at  Mæn- 
dene sjeldent  bevare  en  Passion  et  helt 
Liv  igjennem,  men  Lolotte  —  ligegyldig 
er  eller  bliver  Du  ham  aldrig.  Og  Du  — 
ak,    bedste   Veninde,    hvilken    Kam})    maa 

det  alligevel  ikke  have  kostet  Dig  at  mod- 
staa  det  Trylleri,  der  hviler  over  Gustav 
d.  Tredjes  hele  Personlighed,  hvorledes 
bar  Du  Dig  ad  dermed?  Quant  å  moi, 
saa  —  skjønt  jeg  elsker  min  Mand  —  tak- 
ker jeg  Gud,  at  jeg  ikke  har  været  i  den 
Fristelse;  jeg  er  bange  for,  at  jeg  er  for 
meget  Evadatter  til  ikke  at  være  bukket 
under! 

Xaa,  nu  ikke  mere  for  denne  Gang  — 
jo,  endnu  et,  som  pludselig  falder  mig 
ind,  og  som  forekommer  mig  meget  be- 
synderligt. Den  16.  afholdes  den  sidste 
Maskerade  for  i  Aar  paa  Operahuset,  der 
blev  just  talt  derom  forleden  hos  de  unge 
Oxenstjernas,  hvor  der  var  et  større  As- 
semblé.  Liljehorn  og  Ribbing  stode  lige 
tæt  ved  mig  og  talte  sammen;  et  Gardin 
skjulte  mig  for  dem,  men  jeg  hørte  tyde- 
lig Ribbing  sige:  „Det  maa  og  skal  ske 
den  Aften.  Dominoer  og  sorte  Masker 
altsaa,  og  Tegnet?"  —  „Det  giver  Anckar- 
strøm,"  svarede  Liljehorn.  Hvad  mon 
det  er,  der  skal  ske?  Grevinde  Dohna 
fortalte  mig,  at  en  god  Ven  af  hende  har 
advaret  hende  mod  at  gaa  til  dette  Bal 
masqué  —  mon  de  Afskum  virkelig  pønse 
paa  noget  imod  Kongen?  Jeg  kan  ikke 
tro  det,  men  jeg  vilde  dog  ønske,  at  Essen 
var  her,  han  er  bortrejst  paa  et  Par  Dage. 

Adieu,  chére  amie!  Du  omfavnes  af 
mig  og  Børnene,  skjønt  de  næppe  kjende 
deres  douce  petite  Tante.  Skriv  ret  snart, 
eller  bedre  —  kom  selv! 

Votre  tres  affectionnée  Charlotte." 

Fru  du  Rietz  lod  Brevet  synke  ned  i 
Skjødet. 

Erindringerne  væltede  sig  ind  over 
hende,  og  Længsel  —  Længsel  efter  at  se 
ham  blot  en  eneste  Gang  endnu.  Han 
mindedes  hende  endnu  —  ja,  hvorledes 
skulde  han  vel  ogsaa  helt  have  glemt? 

Hun  i  det  mindste  havde  ikke  —  nej, 
nej. 

For  vel  var  Ungdommen  borte,  For- 
haabningerne,  Begjæringerne,  men  ét  var 
dog  blevet  tilbage,  som  havde  over- 
levet det  alt  sammen  —  ét,  som  aldrig 
vilde  dø  i  hendes  Sjæl.  En  Følelse,  hellig 
og  ophøjet,  omtrent  saaledes  som  man 
nærer  den  for  en  Afdød,  og  dog  endnu 
saa  dyb  og  varm,  med  Livskraft  nok  i  sig 
til  at  bære  og  holde  oppe  — .  „Du, 
som  har  skjænket  mig  en  Lykke,  større 
end  nogen  anden  Kvinde!"  hvor  ofte  havde 
de  Ord  ikke  lydt  for  hende  i  alle  disse 
Aar,  og  ligesom  opvarmet  Hjertet,  i\v\- 
havde  været  nær  ved  at  fortorre.  Og  om 
hun  nu  havde  staaet  ved  lians  Side,  nu, 
da   han  kanske  trængte  lil  hende!     Havde 

han  virkelig  engang  ventet  paa,  haabet 
paa,  at  hun  skulde  vende  tilbage?  af  sig 
selv  —  ukaldet  —  — 

Hendes  Blik  faldt  pludselig  paa  det 
andet  Brev.  Hun  læste  Udskriften  og  rev 
saa  heftig  Omslaget  op  —  det  var  fra 
Pontus  Liljehorn. 

„Charlotte,  dyrebareste  Veninde!  Jeg 
lovede  Dem  sidst  da  vi  skiltes,  ikke  at 
foretage  mig  noget,  der  stred  mod  Pligt, 
Ære  og  Samvittighed;  jeg  har  søgt  at 
handle  derefter,  men  man  kan  undertiden 
være  gaaet  for  vidt  til  at  kunne  trække 
sig  tilbage,  og  for  mig  er  Loddet  kastet. 
Kunde  jeg  paa  nogen  Maade  handle  ander- 
ledes end  jeg  gjør,  saa  vilde  jeg  det  — 
for  Deres  Skyld,  det  sværger  jeg  Dem  til! 
Nu  kan  jeg  kun  bede  om  Deres  Tilgivelse 
for  hvad  der  maatte  ske,  bede  om,  at  De 
vil  mindes  mig,  Deres  stakkels  Pontus, 
uden  Bitterhed  og  Nag.  Ja,  lad  mig  tage 
denne  Forvisning  med  mig,  hvorhen  jeg 
gaar  —  maaske  bliver  det  i  Døden." 

Lolotte  stirrede  fuld  af  Skræk  paa  de 
hastig  udjagede  Linier.  Hvad  mente  han? 
hvad  skulde  der  ske? 

Pludselig  foer  det  som  et  Lyn  igjennem 
hende:  Anckarstrøms  hadefulde  Udtalelser 
allerede  for  Aar  tilbage,  den  stadig  voks- 
ende  Uvilje   mod   Kongen   blandt  Adelen, 

og  den  hemmelighedsfulde  Forbindelse, 
der  havde  dannet  sig  mellem  saa  mange 
af  dens  Medlemmer,  og  nu  —  Tegnet,  der 
skulde  gives  paa  Maskeraden  —  — 

Ja,  det  var  sikkert,  en  Fare  truede 
Gustav;  det  gjaldt  hans  Trone,  maaske 
hans  Liv  —  —  hans  Liv! 

Hun  sprang  op  fra  Stenen  og  saa  sig 
hjælpeløs,  forvildet  omkring,  som  om  hun 
ikke  rigtig  vidste,  hvor  hun  var.  Kors  i 
Himlens  Navn  da,  saa  ingen  af  hans  Om- 
givelser da  Faren  i  dens  fulde  Udstræk- 
ning og  kunde  advare  ham?  Den  for- 
fængelige, letsindige  Armfelt  —  han  tænkte 
sagtens  kun  paa  sig  selv  og  sin  egen  ær- 
gjerrige  Stræben,  den  godmodige,  sorgløse 
Taube  og  alle  de  andre,  der  stode  deres 
Konge  saa  nær  og  skyldte  ham  saa  meget, 
havde  ingen  af  dem  da  Følelsen  af  Ansvar 
her,  og  gik  de  alle  med  tilbundne  Øjne? 
Kssen,  der  var  redelig  og  Gustav  med  Liv  og 
Sjæl  hengiven,  havde  ikke  megen  Myn- 
dighed; men  var  der  da  slet  ingen  af  de 
ældre  erfarne  blevne  tilbage,  som  havde 
staaet  Tronen  nær,  ejede  Sverrigs  Konge 
midt  i  al  sin  gyldne  Pragt  ikke  en  eneste 
prøvet  Ven  og  Haadgiver  mere? 

Det  var,  som  om  hendes  Hjerte  snøredes 
sammen  ved  at  tænke  derpaa.  Kunde  der 
intet,   slet   intet    gjøres    for  at   hindre,    at 

der  skete  noget  af  det,  som  hans  Fjender 
lode  til  at  have  besluttet?  Intet  —  intet! 
Hun,  den  svage  Kvinde  her  i  sin  Ensom- 
hed, hvor  magtesløs  stod  hun  ikke!  Der 
var  en  knugende  Rædsel  i  Tanken  om, 
hvad  der  maaske  hvert  Øjeblik  kunde 
hænde,  og  hun  —  hun  kunde  blot  et: 
sidde  hen  og  vente! 

Hun  ilede  bort  fra  Strandbredden,  op 
over  Brinken  og  hjemefter  til  Gaarden, 
li  vi  s  røde  Mure  blinkede  frem  oppe  mel- 
lem Granerne.  Der  var  falden  hende  en 
Tanke  ind,  og  hun  satte  sig  øjeblikkelig 
ned  og  skrev :  „Pontus,  De  staar  ved  Ran- 
den af  en  Afgrund  —  styrt  Dem  ikke 
i  den.  Husk  Deres  Løfte  og  gjor  Deres 
Pligt!  Frels  Deres  Konge  dersom  en  Fare 
truer  ham  og  vær  velsignet  —  svigt  ham, 
og  Forbandelse  vil  følge  Dem!" 

Kun  disse  Linier  skrev  hun  med  en 
Ilaand,  der  rystede  af  Ivrighed,  og  en 
ridende  Stafet,  et  sikkert,  paal ideligt  Bud, 
blev  sendt  af  Sted  med  Brevet;  han  maatte 
ikke  standse,  ikke  hvile  —  det  gjaldt 
Livet  —  — 

Livet,  ja.  Men  vilde  Brevet  komme 
tidsnok?  vilde  det  i  det  hele  taget  naa 
Liljehorn,  kunde  det  ikke  tænkes  at  det 
blev  opsnappet,  eller  —  eller  — 

Aa,    dette   var  til  at   miste  Forstanden 

over.  Lolotte  trak  i  Klokkestrengen.  „Lad 
Fogeden  komme  op  til  mig,  Jøran,"  sagde 
hun  til  den  gamle  Tjener,  der  traadte  ind, 
„og  sig  til  Britta,  at  hun  pakker  noget 
Tøj  sammen,  og  saa  maa  Jøran  selv  holde 
sig  rede,  da  det  gj ælder  en  Rejse  i  største 
Skyndsomhed." 

Jøran  stirrede  paa  hende  med  aaben 
Mund.  En  Rejse,  hvad  i  Alverden  mon 
der  nu  gik  af  Fruen,  som  ellers  var  saa 
rolig  og  fornuftig? 

Fogeden  kom  og  fik  sine  Ordrer,  og  i 
Løbet  af  en  Times  Tid  var  det,  som  om 
der  var  vendt  op  og  ned  paa  hele  Huset. 
Der  skulde  pakkes  Kufferter,  Rejse  vognen 
blev  trukken  frem,  og  forspændt  med  de 
smaa  kraftige  Heste  kjorte  saa  den  gamle 
klodsede  Tingest  frem  for  Døren.  Friherre- 
inden steg  ind  med  Kammerpigen  Britta, 
Jøran  klatrede  op  paa  Bukken,  Kusken 
slog  et  Par  kraftige  Smæld  med  Pisken, 
og  af  Sted  gik  det  i  Martsaftenens  til- 
tagende Mørke,  mens  Tjenestefolkene  stode 
og  gabede  efter  Kjøretøjet  og  spurgte 
hverandre,  hvad  i  Alverden  det  hele  havde 
at  betyde,  og  Fogeden  Erikson  satte  en 
vigtig  Mine  op,  som  om  han  vilde  antyde, 
al  han  meget  godt  kunde  fortælle  dem 
det,  naar  han  blot  vilde. 

AI'Stcd  i  Martsaftenens  tiltagende  Mørke, 

Marie  Henckel :  Lolotl  e.  KJ 

ja.  I  Blæsten,  der  havde  rejst  sig  og 
susede  ind  fra  Havet  derude,  bojende 
Birketræernes  spinkle  Stammer  og  blad- 
luse Grene,  som  om  det  var  Straa,  den 
Legede  med,  og  i  den  bidende,  sviende 
Kulde,  der  havde  afløst  Dagens  milde  Sol- 
sk  i  nsluft.  Af  Sted  med  bankende  Hjerte, 
uden  at  vide,  hvad  hun  egentlig  vilde 
eller  maatte  kunne  udrette,  men  kun  op- 
fyldt af  den  ene  Tanke:  vilde  hun  komme 
tids  nok  —  hvortil? 


XV. 

Det  var  om  Aftenen  den  16.  Marts  1792. 

I  sit  Sovegemak  paa  Haga,  med  de  blaa 
Silkegardiner  og  Forhæng  der  hang  ned 
fra  Loftet,  baarne  af  forgyldte  Engle,  og 
de  bløde  Tæpper  der  dæmpede  Lyden 
af  hvert  et  Trin,  sad  Gustav  d.  Tredje  og 
gjennemlæste  Breve  og  nogle  Regnskaber, 
som  Sekretæren  Sehroderhejm  havde 
bragt  ham,  imens  hans  første  Kammer- 
tjener buklede  og  friserede  ham. 

„Et  Privatbrev  fra  Korf,  indeholdende 
temmelig  foruroligende  Meddelelser,"  sagde 
han  ærgerlig,  „ja,  jeg  tænkte  det  nok!    Aa 

Schrøderhej m,  var  det  lykkedes  mig  den 
Gang  at  virkeliggjore  min  Drøm  og  binde 
Ruslands  Hænder  i  de  finske  Anliggender! 
Nu  vil  det  ikke  vare  længe,  inden  den 
kjære  Katerina  igjen  vil  vende  det  laadne 
ud;  Rusland  vil  aldrig  ophøre  at  true 
Sverrigs  Selvstændighed." 

„Deres  Majestæts  Holdning  gjør  dog, 
at  det  bliver  ved  Truslerne." 

„Maaske.  Men  hvad  have  vi  mere  dér? 
—  Aa,  Overslaget  over  det  sidste  Aars  Ud- 
gifter til  Hofholdningen  —  der  er  en  be- 
tydelig   Underbalance    i    Regnskabet ,    ser 

jeg  — " 

„Ja,  og  Statsgjælden  er  vokset  betydelig 
i  det  sidste  Finansaar,  Deres  Majestæt. 
Der  er  jo  ogsaa  bragt  Forslag  frem,  som 
gaa  ud  paa  adskillige  Indskrænkninger." 

Kongen  slog  ud  med  Haanden.  „Ind- 
skrænkninger! Ja,  naturligvis,  ogsaa  i  den 
Retning  vil  man  jo  foreskrive  mig  Love; 
man  ser  helst,  at  Kongedømmet  ogsaa 
udadtil  synker  ned  til  det  mindst  mulige, 
for  at  det  ikke  skal  overstraale  Adelen. 
De  Herrer  Potentater  saa  helst,  at  jeg  var 
lige  saa  tarvelig  og  karrig  som  min  Mor- 
fader, Frederik  Vilhelm  af  Preussen,  for 
ikke  at  forringe  deres  egen  Anseelse;  paa 
de    arme    Djævle   af   Haandværkere,   der 

hjælpes  frem  ved  den  Fortjeneste  jeg 
under  dem,  tænker  man  naturligvis  ikke." 

Schroderhejm  trak  paa  Skuldrene. 
„Man  mener  ogsaa,  at  der  gaar  for  store 
Summer  med  til  Lønningen  af  Hæren, 
Deres  Majestæt,  og  at  Flaadens  sidste  Ud- 
styr var  overflødig  .  .  ." 

„Nej  virkelig,  er  der  ikke  mere?  — 
Robert,  anbring  blot  en  Bukkel  endnu  der 
bag  Øret,  saa  kan  det  være  nok.  Du  har 
vel  hørt,  Schrøderhejm,  at  der  var  en  stor 
Forsamling  i  Gaar  hos  Ribbings  paa  Huf- 
vudstå?  Pechlin,  Bjelke,  Rudbæk,  Enge- 
strøm —  kort  sagt,  alle  mine  Uvenner . . ." 

De  have  ligeledes  været  forsamlede  i  Dag 
hos  Pechlin,  Deres  Majestæt;  der  var  ogsaa 
mange  af  de  unge,  baade  Horn,  Liljehorn 
og  Ehrensvård,  har  jeg  ladet  mig  for- 
tælle, og  —  hvad  der  undrer  mig  —  flere 
af  Hertug  Karls  gode  Venner  og  fanatiske 
Tilhængere." 

„Ja,  hvorfor  ikke?"  Kongen  lo.  „Rib- 
bing og  Pechlin  kan  nu  en  Gang  ikke  leve 
uden  slige  smaa  Demonstrationer,  og  jeg 
tænker  næsten,  at  Pechlin  tilsigter  en  ny 
Arrestation,  for  igjen  at  kunne  staa  som 
Martyr!  Han  er  ubetinget  et  af  de  uro- 
ligste Hoveder  her  i  Sverrig." 

„Deres  Majestæt  spøger,  men  talt  i  Al- 
vor .  .  ." 

„Bedste  Schrøderhej m,  tale  i  Alvor 
kunne  vi  en  anden  Gang,  nu  er  det  virke- 
lig paa  Tide  at  jeg  gjør  mig  færdig  og 
kjører  til  Byen,  til  Operaen.  Robert,  tag 
Slobrokken  bort,  og  kom  saa  med  Ha- 
bitten, jeg  skal  iføres,  men  glem  ikke 
Skjærfet.  —  Xaa,  hvad  nu?  Hvad  bringer 
Han,  Erik?" 

„Det  er  Kronprinsen,  Deres  Majestæt," 
svarede  Kammerlakajen,  som  var  traadt 
ind.  „Han  er  upasselig  og  har  Feber,  og 
vil  ikke  give  sig  tilfreds  før  han  har  set 
Deres  Majestæt." 

„Naturligvis  skal  jeg  se  til  ham,  før 
jeg  tager  af  Sted;  jeg  formoder  at  Dr. 
Hédin  allerede  er  kommen  til  Stede. 

Urolig  som  Gustav  altid  var  for  sin 
Søn,  skyndte  han  sig  til  Prinsens  Værelser. 
Gustav  Adolfs  Hofchef  kom  ham  smilende 
i  Møde  og  forsikrede,  at  der  aldeles  intet 
var  i  Vejen;  Kronprinsen  havde  kun  været 
uopmærksom  og  ulydig  om  Formiddagen 
og  var  bleven  straffet  af  sin  Lærer,  derfra 
skrev  hans  Ophidselse  sig.  Gustav  rynkede 
Panden.  Der  indløb  kun  alt  for  ofte  Klager 
over  Gustav  Adolf  i  c\qu  senere  Tid;  var 
det  virkelig  saa,  at  Drengen  manglede 
Evner  og  Begavelse,  eller  var  det  et  mere 
og  mere  tvært  og  trodsigt  Sind,  der  ud- 
viklede sig  hos  ham? 

Den  snart  fjortenaarige  Kronprins,  der 
med  sin  spinkle  Legemsbygning  saa  langt 
yngre  ad  end  han  var,  sad  over  Ende  i 
Sengen  og  saa  virkelig  ud  som  om  han 
nok  kunde  have  Feber,  med  sine  blanke 
Øjne  og  blussende  Kinder.  Da  Faderen 
boj  ede  sig  over  ham  og  noget  strengt 
spurgte,  hvad  det  skulde  betyde  at  han 
nu  igjen  havde  været  trodsig  og  ulydig, 
hviskede  han  bønfaldende: 

„Vær  ikke  vred,  min  kongelige  Fader, 
jeg  gjorde  det  ikke  med  Vilje.  Det  var 
saa  svært  for  mig  at  fatte,  hvad  der  blev 
forklaret  mig,  og  jeg  tænkte  hele  Tiden 
paa  noget  andet,  noget,  som  —  som  jeg 
havde  hørt!" 

„Hvad  var  da  det,  min  Søn?  hvem  har 
sagt  noget  til  Dig?" 

„Aa,  det  er  længe  siden,  det  var  den- 
gang Deres  Majestæt  havde  taget  mig  med 
til  min  Grandmama,  som  var  syg  og  skulde 
til  at  dø.  Hun  sagde  saadanne  skrække- 
lige Ting,  som  jeg  aldrig  har  kunnet 
glemme  —  jeg  forstod  det  ikke  dengang, 
jeg  var  kun  bange  for  hende,  men  senere 
—  —  og  saa  var  jeg  kommen  til  at  tænke 
derpaa  i  Dag,  da  jeg  fik  at  høre,  han 
havde  faaet  sin  Dom  og  var  bleven  lands- 
forvist .  .  ." 

„Han  —  om  hvem  taler  Du,  Barn?" 

„Om  Munck,"  svarede  Drengen  og  gjøs, 
idet  han  sky  og  ligesom  skamfuld  mødte 
Faderens  Blik.  „Det  var  derfor  jeg  var 
saa  uopmærksom  i  Timen,  og  —  behøver 
jeg  da  at  taale  mere  af  dem,  fordi  .  .  ." 

Han  talte  ikke  ud,  men  gjemte  sit  glø- 
dende Ansigt  i  den  ene  Haand.  Gustav 
blev  ligbleg. 

„Mon  fils,"  sagde  han,  og  drog  Dren- 
gens Haand  til  Side,  „Du  har  intet  her  at 
gruble  eller  tænke  over,  din  Bedstemoder 
talte  fuldstændig  i  Vildelse,  og  intet  for- 
nuftigt Menneske  vilde  lægge  Vægt  paa 
hendes  Ord.  Du  behøver  ikke  at  taale 
hverken  mere  eller  mindre  af  dine  Lærere 
end  andre  fyrstelige  Børn,  men  Du  skylder 
dem  Lydighed;  vi  maa  alle,  Gustav,  lære 
at  tøjle  vort  Sind  og  ikke  vise  Hovmod 
lige  over  for  vore  Omgivelser,  og  Du  er 
saa  gammel  nu,  at  Du  snart  maa  lære  at 
vise  Dig  fast  som  en  Mand." 

„Og  kan  jeg  da  være  sikker  paa,  at  — " 
Gustav  Adolf  rystede  af  Ivrighed  og  Sinds- 
bevægelse, „at  min  høje  Fader  ikke  føler 
nogen  Uvilje  mod  mig,  men  virkelig  har 
mig  kjær  som  før?" 

Kongens  Læber  bævede.  „Ja,  min  Søn," 
sagde  lian  og  lagde  Haanden  paa  Dren- 
gens brændende  Pande,  „tvivl  blot  aldrig 
om    din    Faders   Kjærlighed.     Og    slaa   nu 

dit  Sind  til  Ro  og  læg  Dig  til  at  sove; 
Hédin  vil  give  Dig  et  beroligende  Middel, 
og  i  Morgen,  tidlig  i  Morgen  ser  Du  mig 
igjen." 

„I  Morgen,  ja!"  Gustav  Adolf  greb  hen- 
rykt Faderens  Haand  og  kyssede  den.  „I 
Morgen!" 

Kongen  nikkede.  Han  boj  ede  sig  endnu 
en  Gang  ned  over  Sønnen  og  klappede 
ham  paa  Kinden,  og  da  han  vendte  sig 
om  i  Døren  og  vinkede  med  Haanden  til 
Afsked,  saa  han  Gustav  Adolf  sidde  og 
stirre  efter  ham  med  et  lykkeligt  Smil  om 
Læberne.  Det  sorgløse  Barnesind  var 
igjen  beroliget,  men  han  selv  følte  sig 
forunderlig  greben  og  bevæget. 

Et  gammelt  Saar  var  bleven  revet  op 
paa  ny,  hint  gamle  bitre,  nagende  Minde 
om  Moderen  dukkede  frem  igjen,  og  en 
skjærende  Smerte  voldte  det  ham,  at  Bar- 
nets Øren  skulde  være  blevne  forgiftede. 
Men  fra  i  Dag  af  vilde  han  vaage  dobbelt 
omhyggelig  over  sin  Son;  den  gamle  Hi- 
storie skulde  ikke  faa  Lov  til  at  gaa  igjen 
som  et  skrækindjagende  Spøgelse.  Et  Øje- 
blik stod  han  for  ligesom  at  faa  Tid  til 
at  samle  sig,  det  var,  som  om  noget  holdt 
ham  tilbage,  men  saa  tog  han  sig  med 
Magt  sammen  og  gik  hurtig  ned  ad  den 
store  Trappe,  hvor  Kammerlakajen    stod 

med  hans  Kappe  over  Armen,  og  Stald- 
mesteren ventede  ved  den  forspændte 
Vogn  — 

Gik  bort  til  det,  der  ventede  ham. 


Lysene  blinkede  og  straalede  i  Opera- 
husets store  Sal,  og  Musikken  bølgede  gj en- 
nem  Rummet. 

Der  var  en  broget  Mangfoldighed  af 
Masker  og  pragtfulde  Dragter,  og  der  var 
en  Summen  og  Larmen  som  af  et  bru- 
sende Hav.  Et  Sted  havde  man  samlet 
sig  om  en  kjæmpehoj  Skikkelse,  en  Trold- 
mand i  langt  sort,  flagrende  Gevandt  med 
paasyede  sælsomme  Tegn  og  en  ildrod 
Hue  paa  Hovedet;  han  svang  sin  Stav 
over  Hovedet  med  alle  Slags  gyselige 
Fagter.  Et  andet  Sted  gjorde  en  Pjerrot 
og  en  Polichinelle,  den  hæsligste  af  alle 
hæslige  Poliehineller,  stormende  Lykke 
ved  deres  kaade  Løjer,  og  i  et  Hjørne 
opførte  en  Skare  Zigeunere  en  fantastisk 
Dans,  idet  de  sloge  paa  Tamburiner  og 
raslede  med  deres  Kastagnet  ler,  saa  man 
maatte  holde  sig  for  Ørerne. 

Kongen  var  som  sædvanlig  steget  af  i 
de  Aftrædelsesværelser,  som  han  altid 
plejede  ;it  benytte,   i  Stedet   for  at  tage  op 

paa  Slottet.  Han  havde  hørt  den  sidste 
Akt  af  Operaen,  og  havde  bagefter 
souperet  sammen  med  Armfelt,  Essen 
og  et  Par  andre  af  sine  Kavalerer.  Nu 
sad  han  alene  tilbage  med  sin  Ven  og 
fortrolige,  Essen,  de  andre  havde  faaet 
Lov  til  at  gaa  paa  „egen  Haand",  som  han 
smilende  sagde,  og  havde  efterhaanden 
forføjet  sig  ind  til  Ballet. 

Gustav  havde  skudt  sin  Tallerken  fra 
sig,  og  sad  ligesom  i  Tanker  med  det 
fyldte  Vinglas  i  Haanden. 

„Deres  Majestæt  har  næsten  intet  nydt 
i  Aften,  og  synes  ikke  at  befinde  Dem 
ganske  vel,"  sagde  Essen. 

„Jo,  tværtimod,  mon  chér  ami!  I  Be- 
gyndelsen var  jeg  noget  forstemt,  men  nu 
er  det  fuldstændig  glemt.  Der  var  ad- 
skillige Ting,  som  havde  givet  mig  noget 
at  tænke  paa,  og  jeg  vil  betro  Dig,  at  jeg 
ængster  mig  noget  for  min  Søn.  Gustav 
Adolf  er  sygelig,  og  er  ikke  fri  for  at 
være  overspændt;  han  er  vanskelig  at 
opdrage,  lader  det  til.  Jeg  har  valgt  hans 
Lærere  med  Omhu,  men  jeg  tror,  at  man 
nærer  visse  Ideer  og  Forestillinger  hos 
ham  i  Stedet  for  at  modarbejde  dem,  og 
jeg  maa  selv  til  for  Alvor  at  lede  hans 
Opdragelse,  mærker  jeg." 

„Et    saare    ansvarsfuldt    Hverv,    Deres 

Majestæt,  at  forberede  en  vordende  Her- 
sker til  Tronen!" 

„Til  Tronen  —  ja.  Ved  Du  vel,  at  efter 
de  lystende  Begivenheder  i  det  usalige 
Frankrig,  og  efter  at  man  i  Fjor  tvang 
Ludvig  d.  Sekstende  til  at  vende  om  i 
Yarennes,  og  førte  ham  omtrent  som  Fange 
tilbage  til  Paris,  spørger  jeg  ofte  mig  selv: 
hvor  længe  i  Grunden  ville  Tronerne  staa 
rundt  om  i  Europa?  Mon  pauvre  cousin, 
den  skikkeligste  Mand  af  Yerden,  maa  bøde 
for  sine  Forfædres  Fejl;  er  der  nogen 
Mening  deri?  —  Jeg  gad  i  det  hele  taget 
vidst,  hvori  Fyrsternes  største  Fejl  i  Re- 
gelen stikker?  Man  beskylder  os  saa  ofte 
for  at  være  hensynsløse  Despoter,  der 
træde  den  enkeltes  Rettigheder  under  Fod, 
men  man  glemmer  rent,  at  det  dog  er  for 
det  hele  Folk  vi  tænke,  virke  og  arbejde, 
og  at  det  mere  er  med  vort  Lands  end 
med  vor  egen  personlige  Interesse  for  Øje, 
vi  handle  som  vi  gjøre.  Gid  man  vilde 
gjøre  os  opmærksomme  paa  de  Udyder, 
vi  virkelig  besidde,  i  Stedet  for  at  be- 
skjæftige  sig  med  de  vi  ikke  have.  Aa 
-  hvad  er  der,  Tigerstedt,  hvad  vil  Du?" 

En  Page  havde  nærmet  sig  og  stod  ved 
Siden  af  Kongens  Stol.  Han  saa  sig  om 
og   rakte   sa;i    Kongen    et    Brev,   men    trak 


252 


sig  straks  tilbage  igjen  med  et  dybt  Buk 
og  forsvandt. 

„Igjen  et  anonymt  Brev,"  udbrod  Gustav 
og  lo.  Han  læste  Billetten,  der  var  ganske 
lille  og  forseglet  med  en  Oblat,  og  hans 
Ansigt  blev  et  Øjeblik  alvorligt.  „Denne 
Gang  synes  det  ikke  at  være  Spøg,"  sagde 
han,  „i  alt  Fald  tror  jeg,  at  den,  der  har 
skrevet  dette,  mener  det  alvorligt.  Hvad 
mener  Du?  læs,  mon  ami." 

Han  skjod  Brevet  over  til  Vennen,  der 
hastig  tloj  det  igjennem.  „Gode  Himmel!" 
raabte  Essen  og  sprang  op,  „skulde  det 
være  muligt  at  en  Fare  truer  Deres  Maje- 
stæt her  —  i  denne  Aften?"  „Jeg  er  ikke 
Deres  Ven,  har  ikke  Grund  til  at  være 
det,  men  jeg  tror  dog  at  burde  advare 
Dem.  Indfind  Dem  ikke  ved  Maskeballet, 
det  gj ælder  Deres  Liv!"  —  „Ja,  nu  husker 
jeg,  at  min  Hustru  meddelte  mig  nogle 
Ytringer,  som  hun  havde  hart  og  som 
forekom  hende  mistænkelige,  og  tiere 
andre  Omstændigheder  —  vi  burde  maaske 
have  været  forsigtigere,  Deres  Majestæt! 
Men  endnu  er  det  ikke  for  silde,  jeg  be- 
sværger Dem,  lyt  til  Advarselen  .  .  ." 

Gustav  rystede  paa  Hovedet  og  stak 
koldblodig  og  smilende  Seddelen  i  Lom- 
men. „Nej,"  sagde  han,  „jeg  vil  ikke  mis- 
tænke  mine   egne    l  ndersaatter.      Tronen 

vil  man  maaske  omstyrte,  men  lægge 
Haand  paa  Herrens  Salvede  vil  man  næppe 
vove." 

„Stol  ikke  derpaa,"  sagde  Essen  med 
alvorlig  Bekymring  i  sit  Ansigt,  „husk 
hvad  her  staar  paa  Spil  —  Deres  Maje- 
stæts dyrebare  Liv  .  .  ." 

„Que  faire?  vil  Du,  at  jeg  skal  liste  mig 
ud  gjennem  en  Bagdør  kanske,  og  lægge 
Beskyldningen  for  Fejhed  til  mine  øvrige 
aimable  Egenskaber?  Jeg  ved  ikke,  hvem 
der  har  skrevet  disse  Linier,  men  jeg  ved, 
at  har  man  besluttet  min  Død,  saa  er  det 
ikke  den  store  Part  af  det  svenske  Folk, 
men  den  Adel  som  mener,  at  jeg  har 
krænket  dens  Rettigheder,  og  som  stedse 
har  trodset  mig,  der  har  gjort  det,  og  den 
trodser  jeg  igjen!  —  Kom,  lad  os  gaa  ind 
i  Salen." 

„Men  Deres  Majestæt  maa  dog  i  det 
mindste  tage  et  Brystharnisk  paa  under 
Kjolen  .  .  ." 

„Nej,  sagde  Gustav  efter  et  Øjebliks 
Betænkning,  „lad  Forsynet,  Skjæbneu 
raade  —  Du  ved,  jeg  har  altid  troet  paa 
denne  uuudgaaelige  Skjæbne,  der  fuld- 
byrdes naar  'limen  kommer.  Det  strider 
mod  Religionen,  siges  der,  jeg  kan  ikke 
indse  li  vorfor;  jeg  kan  i  det  hele  taget 
ikke  forstan,    hvor   man   tor  kalde  del  for 

Vantro,  ikke  at  kunne  tro  paa  alt  hvad 
Præsterne  fortælle,  uden  at  det  er  deres 
egen  Overbevisning.  Jeg  anser  dem  ofte 
for  nogle  jammerlige  Karle,  der  tænke 
langt  mere  paa  at  opnaa  et  fedt  Embede 
for  dette  Liv,  end  paa  at  frelse  Sjælen  for  det 
tilkommende;  det  er  Gud,  ikke  Præsterne, 
der  skal  dømme  os.  —  Mais  allons,  lad  os 
nu  se,  om  de  derinde  virkelig  tor  vove  at 
lægge  Haand  paa  mig." 

Han  tog  Essen  under  Armen  og  gik. 

„Naa,  gamle  Delan,  hvor  gaar  det?" 
spurgte  Gustav  venligt,  idet  han  standsede 
i  Korridoren  uden  for  Logerne,  hvor  en 
gammel  Franskmand,  en  forhenværende 
Korporal,  havde  et  lille  Udsalg  af  For- 
friskninger. „Har  Delan  solgt  godt  af  de 
vaade  Varer  i  Aften?" 

Kors  ja,  det  havde  han.  Vilde  Maje- 
stæten ikke  selv  allernaadigst  smage  et  eller 
andet?"  spurgte  den  gamle  paa  sit  ge- 
brokne Svensk,  der  altid  morede  Folk. 
Gustav  lo  og  klappede  ham  paa  Skulderen. 
„Ikke  nu  —  naar  jeg  kommer  tilbage, 
Delan,  naar  jeg  kommer  tilbage!" 

„Deres  Majestæt,"  hviskede  Staldme- 
steren, idet  Kongen  vilde  gaa  ind  i  Salen 
—  „vis  mig  den  Naade  at  vende  om  .  .  ." 

„Vist  ikke,  bedste  Ven,  det  hele  har 
naturligvis  været  en   daarlig   Spøg,   ingen 

svensk  Undersaat  og  Adelsmand  vilde 
myrde  sin  Konge!  —  —  Se,  se  —  vor 
Alkibiades  forfølgende  en  kysk  Diana  med 
pragtfulde  Former,  og  Troubadouren  —  jeg 
tør  vædde  ti  mod  én,  at  det  er  Taube!" 

Leende  og  snakkende  trak  Gustav  Ven- 
nen med  sig  Salen  rundt.  Essens  spej- 
dende Blik  foer  til  alle  Sider,  uden  at 
han  kunde  opdage  noget  mistænkeligt 
men  saa  trængte  nogle  Dominoer  med 
sorte  Masker  sig  pludselig  fra  to  Sider 
sammen  om  ham  og  Kongen,  saa  de  ikke 
kunde  komme  frem.  Gustav  saa  sig  roligt 
om  i  Kredsen  — 

„Bon  jour,  beau  masque!"  sagde  en  af 
Dominoerne  og  lagde  sin  Haand  paa  hans 
Arm. 

„Deres  Majestæt  er  bleven  gjenkjendt," 
hviskede  Essen,  og  i  det  samme  lød  der 
et  svagt  Knald. 

Kongen  tog  sig  til  Siden.  „Jeg  blev 
saaret,"  udbrød  han  og  vaklede  over  mod 
Essen,  der  forfærdet  greb  ham  i  sine 
Arme.  „Det  var  af  en  Domino  med  sort 
Maske  —  grib  ham!" 

„Ja  grib  ham,  stands  ham  —  grib  dem 
alle,"  raabte  Essen,  men  Gustav  tyssede 
paa  ham.  „Det  har  ikke  stort  at  betyde," 
sagde  han,   „Hédin  hjælper  mig  nok,  gjør 

blot  ikke  for  meget  Væsen  deraf,  og  for- 
folg  ingen  med  unødvendig  Strenghed." 

Forvirringen  i  Salen  var  stor. 

De  sorte  Masker  havde  spredt  sig  til 
alle  Sider,  og  saa  blev  der  raabt  Brand, 
Brand !  Alle  styrtede  skrækslagne  mod 
Døren,  og  skjønt  Armfelt  og  Schroderhejm 
havde  givet  Befaling  til,  at  alle  skulde 
demaskere  sig,  og  at  alle  Udgange  skulde 
spærres  og  besættes  med  Vagt,  og  skjont 
Politimesteren  kom  til  Stede  for  at  op- 
tage en  Navnefortegnelse  over  alle  Bal- 
gjæsterne,  slap  de  sammensvorne  og  Mor- 
deren dog  ubemærkede  bort  i  Trængselen 
og  Forvirringen. 

Og  saa  bragte  fire  Gardegrenaderer 
deres  Konge  bort,  og  man  lagde  ham  paa 
det  Leje,  hvorfra  han  ikke  skulde  rejse 
sig  mere.  Blæsten  tudede  og  larmede  om- 
kring Stockholms  Kongeborg,  hvor  dvn 
engang  saa  forgudede  Hersker  laa  fældet 
for  Morderhaand,  og  gjennem  de  tavse, 
skumle  Korridorer  og  de  øde  Sale,  med 
deres  tomme  Pragt,  hviskede  og  sukkede 
det  i  den  sene  Nattetime  stærkere  end 
nogen  Sinde  for  —  sukkede  over  Daaden, 
som  nu  var  fuldbragt. 

„Er  der  Haab  om  mit  Liv?"  spurgte 
Gustav,   da   han    efter  en  urolig  Slummer 

ud  paa  Morgenstunden  slog  Øjnene  op  og 
saa  Hédin  og  Dahlberg  ved  sit  Leje. 

„Haab,  men  ikke  Vished,  Deres  Maje- 
stæt," lod  det  fra  begge  Læger. 

„Saa  lad  Schrøderhejm  kalde,  han  skal 
opsætte  mine  sidste  Bestemmelser  i  Til- 
fælde af  min  Dod;  jeg  har  truffet  dem 
for  længe  siden." 

Og  Søndag  Morgen,  mens  Kirkeklok- 
kerne kaldte  Folk  sammen,  blev  Gustav 
d.  Tredjes  sidste  Vilje  nedskreven. 

Formynderregjeringen  for  hans  Søn 
skulde  bestaa  af  Hertug  Karl,  Armfelt, 
Oxenstjerna  og  Taube;  Armfelt  blev  des- 
uden udnævnt  til  Statholder,  Taube.  til 
Chef  for  de  udenrigske  og  Essen  for  de 
indenrigske  Anliggender.  Ingen  af  hans 
Venner  eller  af  Hoffets  Betjente  bleve 
glemte,  og  langt  ude  i  Forværelset  kunde 
man  hore  Graad  og  Hulken. 

„Hvor  besynderligt,  de  lade  virkelig  til 
at  mene  det  oprigtigt,"  sagde  (kistav. 
„Men  hvem  er  det,  som  staar  saa  fortabt 
hist  henne  ved  Døren  og  stirrer  paa  mig? 
Kaptajn  Liljehorn  —  nej,  Oberstløjtnant, 
for  jeg  frygter  næsten  for,  at  De  et  Par 
Gange  har  staael  For  Tur  lil  Avancement, 
men  er  bleven  sprunget  forbi  —  kom  kun 
nærmere]    .leg  beser    Deltagelse    i    Deres 

Marie  Henckel:  Lolotte.  17 

Ansigt,  De  horer  da  altsaa  ikke  til  dem, 
der  onske  min  Død  .  .  ." 

Bleg  og  forvirret,  med  Haaret  og  Klæ- 
derne i  Uorden,  kom  han  og  greb  halvt 
modstræbende  den  Haand,  som  Gustav 
rakte  frem  imod  ham.  Han  forsøgte  at 
føre  den  til  sine  Læber,  men  slap  den 
igjen,  som  om  han  havde  brændt  sig 
paa  den,  og  styrtede  ud  gjennem  Døren. 

„Han,"  sagde  Gustav  smertelig,  „saa 
var  han  dog  imellem  dem!  Advarselen 
kom  fra  ham,  jeg  læste  Aftrykket  af  hans 
Vaaben,  hvormed  Billetten  var  forseglet, 
den  ligger  endnu  i  Lommen  paa  min 
Vams." 

Armfelt  foer  op.  „Han  skal  øjeblikkelig 
gribes  og  forhøres,  der  maa  gaa  Bud  til 
Chefen  for  den  blaa  Garde,  Baron  Silver- 
hjelm,  og  Liljensparrc  maa  underrettes 
derom,"  udbrød  han,  „det  maa  kunne  lede 
til  Opdagelse  af  den  virkelige  Morder . . ." 

„Han  er  greben,"  sagde  Taube,  dæm- 
pende Stemmen  og  med  et  Blik  paa  Kon- 
gen, „der  er  indløbet  Melding  fra  Politi- 
mesteren om,  at  man  har  arresteret  Kap- 
tajn, Friherre  af  Anckarstrøm,  hvis  Pistol 
tilligemed  en  langskaftet  Kniv  ere  blevne 
fundne  paa  Gulvet  i  Operasalen,  samt  den 
unge  Grev  Ribbing." 

Dahlberg  havde  advarende  hævet  Haan- 

den;  Kongen  var  dødbleg  og  stærkt  ud- 
mattet, han  maatte  have  Ro.  Men  Gustav 
havde  hørt,  hvad  der  blev  sagt. 

„Anekarstrøm  og  Hibbing  — "  gjentog 
han  —  „saa  var  det  Ribbing,  der  skjod, 
han  var  for  høj  til  at  være  den  anden. 
De  have  sikkert  medskyldige,  Pechlin"  — 
her  smilede  han  med  sit  gamle  lunefulde 
Smil,  „undgaar  heller  ikke  at  blive  arre- 
steret denne  Gang,  men  jeg  vil  ikke,  at 
der  skal  fares  frem  med  unødvendig  Streng- 
hed, det  er  min  Vilje,  at  der  skal  vises 
Skaansel,  horer  De,  mine  Venner,  min  be- 
stemte Vilje!" 

Hans  Ansigt  fortrak  sig  i  Smerter,  og 
han  sank  udmattet  tilbage  i  Puderne.  Den 
ene  efter  den  anden  af  de  dybt  rystede 
Hofmænd  trak  sig  tilbage,  og  kun  Læ- 
gerne og  Kammertjenerne  bleve  tilbage  i 
Sygeværelset.  Lige  idet  Armfelt  vilde  gaa, 
vinkede  Kongen  ham  tilbage,  og  idet  han 
med  pludselig  Uro  saa  ham  ind  i  Øjnene, 
hviskede  han:  „Min  Rroder  —  skulde  der 
virkelig  hvile  nogen  Mistanke  paa  ham, 
saa  vaag  over  min  Son  og  staa  trofast 
ved  hans  Side  som  Du  har  staaet  ved  min, 
dersom  jeg  doer!" 

Armfelt  kunde  næsten  ikke  svare,  og 
Gustav  nikkede.  „Det  er  godt,"  sagde  han, 
„jeg  begynder  at  tro,   at  jeg  har  fejlet  en 

17* 


260 


Del  i  Tilliden  til  mig  selv  og  mine  egne 
Evner,  men  jeg  haaber,  at  jeg  ikke  fejler 
i  endnu  at  stole  paa  de  faa  Venner,  jeg 
har  tilbage!"  — 

Og  saa  blev  der  efterhaanden  stille 
derinde  i  det  store  Gemak,  og  Time  svandt 
eller  Time  i  ængstelig  Vaagen  og  Venten. 
Dagen  blev  til  Nat  og  Natten  til  Dag  igjen, 
og  efterhaanden  som  det  gjentoges,  svandt 
ogsaa  Ilaabet  om  Gustav  d.  Tredjes  Liv 
mere  og  mere. 

Der  var  gaaet  Koldbrand  i  Saaret,  og 
paa  det  femte  eller  sjette  Døgn  havde 
Lægerne  allerede  udtalt  Dødsdommen, 
som  Kongen  hørte  med  samme  Sindsro 
hvormed  han  havde  baaret  Smerterne. 
Og  mens  man  forhørte  og  bestandig  op- 
dagede og  fængslede  liere  og  flere  af  Del- 
tagerne i  Sammensværgelsen  mod  hans 
Liv,  svandt  dette  Liv  Tomme  for  Tomme, 
og  Gustav  d.  Tredjes  urolige  og  lysende 
Bane  nærmede  sig  sin  Knde. 


XVI. 


Som    stærke    Urosbølger    gik   det   hen 
over  Sverrig. 

En  Flok  egenraadige  og  fanatiske  Adels- 
mænd, der  i  Gustav  kun  havde  set  Under- 
trykkeren af  deres  Rettigheder,  den  vilje- 
stærke Aand,  hvis  ntaalelige  Myndighed 
havde  trykket  og  kuet  dem,  havde  troet 
at  gavne  sig  selv,  deres  Stand  og  hele 
Landet  ved  at  rydde  ham  af  Vejen.  Men 
her  var  der  ikke  som  i  Frankrig  et  Folk, 
der  sukkede  efter  Befrielse  for  Aarhun- 
dreders  Forsmædelse,  tilføjet  det  gjennem 
Kongemagten,  og  jublede  over  en  Herskers 
Fald,  der  havde  en  hel  Række  Misgjer- 
ninger  at  sone  fra  Fædrenes  og  sin  egen 
Tid. 

Her  var  der  et  Folk,  som  havde  elsket 
deres  Konge  fra  hans  Fødsel  af,  og  kjendt 
sig  knyttet  til  ham  ved  tusinde  Baand, 
trods  hans  Fejl  og  Mangler.  Varmt  havde 
hans  Hjerte  trods  disse  Fejl  slaaet  for 
Fædrelandet,  og  nu  sørgede  dette  Fædre- 
hind til  Gjengjæld  over  ham,  og  de  hef- 
tigste Trusler  udstødtes  mod  dem,  der 
havde  øvet  den  uhørte  Misgjern ing.  Hele 
Landet  over  rejste  Folket  sig  i  Harme  og 
Forbitrelse;  der  manglede  ikke  meget 
i,  at  de  ufrelse  Stænder  havde  grebet  til 
Vaaben  for  at  hævne  deres  Konge,  og  i 
Stockholm  rystede  og  bævede  man  alle- 
rode ved  Tanken  om  Oprøret,  der  var  i 
Færd  med  at  bryde  los. 

Men  paa  Slottet  var  der  stille. 

Der  rugede  Sorgen  og  en  vis  lam- 
mende Forfærdelse,  som  havde  grebet 
alle  Gemytter  over  det  skete.  Enhver  Larm 
og  højrøstet  Tale  var  bandlyst,  og  baade 
høje  og  lave  gik  tavse  omkring;  det  var 
som  om  Dødens  Nærværelse  havde  gjen- 
nemtrængt  alt,  selv  de  livløse  Ting,  med 
sin  Alvor. 

I  Dronningens  og  Kronprinsens  Væ- 
relser herskede  den  samme  Tavshed.  Kun 
Vagten  i  Drabantsalen,  der  var  bleven  for- 
stærket, klirrede  med  deres  Vaaben,  idet 
de  gik  frem  og  tilbage  foran  de  tunge 
Døre,  der  kun  aåbnede  sig  paa  Befaling 
af  den  vagthavende  Officer,  thi  Adgangen 
til  den  unge  Konge  var  strengelig  forbudt 
enhver,  undtagen  hans  nærmeste  Om- 
givelser og  dem,  paa  hvem  man  fuldt  ud 
kunde  lide.  Drengen  selv  var  saa  rystet, 
at  man  havde  maattet  bringe  ham  til 
Sengs;  hvorledes  Sofie  Magdalene  var  til 
Mode,  var  der  ingen  der  talte  om.  Hun 
bar  Sorgen  som  hun  havde  baaret  alt 
andet,  med  en  Ho,  der  mere  og  mere  var 
gaaet  over  til  Flegma;  maaske  var  Kilden 
til  de  mange  Taarer  hun  havde  fældet  i 
sit  ulykkelige  Ægteskab,  udtørret,  maaske 
var  ogsaa  den  Kjærlighed,  der  var  bleven 
sat  paa  en  saa  haard  Prøve,  udslukket  og 

dod,  saa  at  Tabet  af  den,  hvis  Hjerte  hun 
aldrig  havde  ejet,  ikke  voldte  hende  nogen 
dybere  Smerte. 

Ja,  alt  var  forbi,  Gustav  d.  Tredje  havde 
draget  sit  sidste  Suk. 

Han  var  dod  som  en  Kristen,  erklærede 
Biskop  Walquist,  der  havde  givet  ham 
Alterens  Sakrament,  og  i  fuld  Erkjen- 
delse  af,  at  han  virkelig  var  en  Synder, 
der  gik  hen  for  at  aflægge  Regnskab  for 
Kongernes  Konge.  Han  var  død  som  den 
store  Skuespiller,  der  til  det  sidste  gjen- 
nemførte  sin  Rolle,  sagde  hans  Fjender, 
hvis  Had  gik  ud  over  selve  Døden. 

Deroppe  i  Trongemakket  blev  alt  be- 
klædt med  sort,  og  den  store  Katafalk, 
hvorpaa  Kongeliget  skulde  hvile  naar  det 
udstilledes  for  Folket,  var  allerede  sat  paa 
sin  Plads  i  Midten  af  Værelset,  men  endnu 
hvilede  Gustav  d.  Tredjes  afsjælede  Le- 
geme paa  den  store  Himmelseng  inde  i 
Soveværelset,  omtrent  i  samme  Stilling, 
hvori  han  stille  og  rolig  var  sovet  ind  da 
Øjeblikket  kom,  med  foldede  Hænder, 
mens  hans  trofaste  Kammertjener  Robert 
stottede  hans  Hoved. 

Og  der  laa  Fred  nu  over  det  forunderlig 
urolige  og  bevægelige  Ansigt,  en  ophojet 
Fred,  der  gjorde  det  harmonisk  og  skjont 
i  Doden. 

I  Forværelset  inden  for  Drabantsalen 
var  et  Par  Officerer  og  Kongens  Hofchef 
til  Stede  som  Vagt  for  Natten;  derinde  i 
Sovegemakket  var  Kongeliget  nu  ladet 
alene  i  den  dybe  Stilhed,  efter  at  Lysene 
vare  blevne  tændte  i  de  høje  Kandelabre 
med  Sørgeflor  ved  Hjørnerne  af  Sengen. 
Herrerne  talte  hviskende  med  hinanden 
om  Bjelke,  der  Dagen  for  havde  taget  Gift 
i  Fængeslet,  om  den  unge  Klas  Horn,  der 
havde  vist  sig  saa  angerfuld  og  fortvivlet 
over  sin  Andel  i  Gjerningen,  om  Anckar- 
stroms  og  om  Hibbings  Trods,  og  om 
Liljehorns  feje  og  holdningslose  Optræden. 
Ude  i  Drabantsalen  hørte  man  Gardister- 
nes taktfaste  Trin  over  Gulvet,  og  mod 
Ruderne  plaskede  Regndraaberne  uop- 
hørligt tungt  og  jævnt,  som  om  de  aldrig 
skulde  høre  op. 

Doren  fra  Drabantsalen  blev  aabnet  og 
Overstaldmester  v.  Essen  forte  to  sørge- 
klædte Damer  ind  i  Forgemakket,  hvor 
han  hviskede  et  Par  Ord  til  Hofchefen. 
Man  havde  gjenkjendt  Prinsesse  Sofie 
Albertine,  og  alle  Herrerne  boj  ede  sig  ær- 
bødigt idet  hun  passerede  gjennem  Væ- 
relset og  forsvandt  i  Sovegemakket;  den 
anden  Dame,  som  fulgte  hende,  antog  man 
for    Hertuginde    Hedevig    Charlotte,    men 

hun  var  tilsløret  og  ingen  saa  hendes  An- 
sigt. 

Aa,  denne  dybe,  dybe  Stilhed!  Denne 
blege  Skikkelse  hist  henne  paa  Lejet 

Solie  Albertine  slog  Hænderne  sam- 
men med  et  lidenskabeligt  Udbrud  af 
Smerte. 

„Aa  Gud  i  Himlen,  Gustav  —  dyrebare 
Broder!  Saaledes  ser  jeg  Dig  igjen,  død, 
faldet  for  Morderhaand,  revet  bort  fra 
dit  Land,  dit  Folk  og  din  Gjerning  midt  i 
din  Manddoms  Kraft  og  Styrke.  Alt  hvad 
der  fjernede  os  fra  hinanden,  hvor  smaat, 
hvor  uendelig  ringe  synes  det  ikke  nu, 
hvor  stor  Du  selv!  Man  har  kaldt  Dig 
lastefuld  og  slet,  fuld  af  Letsind  og  Usta- 
dighed; kjendte  da  ingen  dit  varme  Hjerte, 
dit  blode,  milde  Sind,  der  ømmede  sig, 
selv  naar  Du  maatte  være  haard?  —  Aa 
Gustav,  man  har  skilt  os  ad  i  Aaringer, 
nu  føler  jeg  mig  nærmere  Dig  og  din 
Kjærlighed  end  nogen  Sinde  før  —  Broder, 
Broder,  kunde  mine  Taarer  have  kaldt  Dig 
tilbage  til  Livet  igjen!" 

Hun  brast  i  Graad  og  skjulte  Ansigtet 
i  sine  Uunder.  Da  hun  igjen  tog  dem 
bort  saa  hun  sin  Ledsagerinde,  der  havde 
nærmet  sig  Lejet  hvor  dvn  dode  hvilede, 
og    slod    og    betragtede    ham    med    et  saa- 

dant  Udtryk  af  forstenet,  haabløs  Smerte 
i  det  ligblege  Ansigt,  at  hun  forskrækket 
lagde  Haanden  paa  hendes  Arm. 

„Lolotte,"  sagde  hun,  „kjære  Veninde, 
jeg  tog  Dem  med  herhen,  fordi  De  selv 
ønskede  det  saa  meget,  men  jeg  tror  — 
jeg  vidste  ikke " 

Lolotte  rørte  sig  ikke.  Hendes  Øjne 
vare  ufravendt  fæstede  paa  det  stille  An- 
sigt derhenne  paa  Puden.  „Vidste,"  gjen- 
tog  hun  frem  for  sig,  „nej,  ingen  vidste 
det,  ingen  kjendte  Sandheden!  Hvad  der 
var  engang  er  længst  forglemt,  men  der 
var  en  Tid  —  —  jeg  sveg  aldrig  min  Pligt, 
og  dog  var  der  dem,  som  troede  det,  fordi 
de  ikke  forstode,  at  en  Kvinde  kan  sætte 
sin  Stolthed,  sit  Liv  ind  paa  at  gjøre  hvad 
der  er  Ret,  selv  om  hun  maa  kjæmpe 
med  sit  eget  Hjerte,  ikke  forstode,  at  en 
Følelse  kan  være  dyb  og  sand  uden  hint 
vilde,  higende  Begjær,  der  bryder  alle 
Skranker  og  fører  til  Fald  og  Brøde.  Den 
Verden,  som  dommer  efter  sig  selv,  dømte, 
og  Skyggen  faldt  — " 

„Nej,  nej,  tro  mig,  Lolotte  —  og  om 
saa  var,  hvor  snart  maatte  den  da  ikke 
vige  for  det  skjønne,  rene  Lys,  der  stedse 
udstraalede  fra  Deres  Personlighed,  Deres 
hele   Liv   og  Færden!     Og    han,    som    nu 

hviler  der,  vilde  have  sagt  Dem  det,  om 
De  ikke  var  kommen  for  sent  til  at  hore 
det." 

Lolotte  svarede  ikke.  Hun  stod  med 
sænket  Hoved. 

For  sent,  ja.  Hun  var  kommen  for  sent 
til  at  frelse  ham  fra  Doden,  for  sent  til  at 
se  disse  Øjne  aahne  sig  og  sænke  sig 
i  hendes,  til  at  hore  denne  Rost,  hvis 
melodiske  Klang  fordum  saa  ofte  var 
trængt  til  hendes  Hjerte,  for  sent  til  at 
sige  ham  alt  det,  som  hun  i  disse  mange 
Aar  havde  gjemt  paa,  sige  ham,  at  det 
Liv,  hun  havde  levet  fjernt  fra  ham,  det 
havde  dog  kun  været  som  et  halvt 
Liv,  sige  ham,  at  hendes  Tanke,  hen- 
des hele  Sjæl  havde  været  hvor  han 
var! 

For  sent,  for  sent ! 

I  sin  stille,  haahlose  Smerte  sank  hun 
pludselig  ned  ved  Sengen  og  pressede 
sine  Læber  mod  en  af  de  kolde  Hænder, 
der  laa  foldede  over  lians  Bryst.  Taa- 
rerne,  som  hidtil  ikke  havde  faaet  Luft, 
brøde  endelig  frem  og  trillede  langsomt 
ned  ad  hendes  Kinder,  og  en  Hulken 
rystede  til  sidst  hendes  spinkle,  line  Le- 
geme. 

Prinsessen  bøjede  sig  nv(\  over  hende. 

„Lolotte"  —  hviskede  hun  blidt  — 
„stakkels  Lolotte!" 

Men  som  om  hun  følte,  at  hun  i  dette 
Øjeblik  var  tilovers,  og  at  alt  hvad  der 
kunde  siges  var  ubetimeligt  over  for  en 
saadan  Sorg,  trak  hun  sig  tilbage  og  græd 
stille  i  sit  Lommetørklæde. 

Og  Lolotte  havde  glemt  hende  og  alt 
omkring  sig. 

„Kong  Gustav  —  Gustav!  Hører  Du 
det?  hører  Du  hvad  jeg  aldrig  turde  sige 
Dig,  at  jeg  har  elsket  Dig?  At  jeg  lod  Dig 
i  Tvivl  —  var  det  Fejhed  eller  var  det 
Styrke?  Disse  spildte  Aar,  denne  lange, 
lange  Adskillelse,  og  nu  —  et  evigt  Savn, 
en  evig  Tomhed!  —  Nej,  nej  —  ikke  evigt, 
disse  Øjne  ville  ikke  være  lukkede  for 
evigt,  Du  sover  kun  og  vil  atter  vaagne, 
Du  lever  og  vil  opstaa!" 

Hendes  Hoved  sank  dybere  og  dybere 
ned  mod  hans  Bryst,  og  Ordene,  de 
første  og  sidste  Kjærlighedsord  til  ham 
fra  hendes  Læber,  døde  hen  i  en  sagte 
Hvisken. 

Lysene  fra  Kandelabrene  viftede  sagte, 
ganske  sagte  i  Trækvinden,  og  i  det  samme 
begyndte  Kirkeklokkerne  at  ringe. 

Det  var  Ligklokkerne  over  (1  ustav  d. 
Tredje,  som  i  denne  Stund  begyndte  at 
kime  bele   Landet  over. 

Dumpt  og  højtideligt  klang  det  i  den 
stille  Foraarsaften,  som  vilde  det  dysse 
alle  Smerter  til  Hvile  og  bringe  Fred  til 
det  knuste  Hjerte,  hvis  Kjærligheds  Saga 
nu  havde  fundet  sin  Afslutning. 

